Divinum officium

Divino Afflatu - 1954

Latin

11-01-2029 – 11-30-2029

https://www.divinumofficium.com

Omnium Sanctorum
Duplex I. classis
Tempora: Feria Quinta infra Hebdomadam XXIII post Octavam Pentecostes V. Octobris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Regem regum Dóminum veníte adorémus: * Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem regum Dóminum veníte adorémus: * Quia ipse est coróna Sanctórum ómnium.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quia ipse est coróna Sanctórum ómnium.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem regum Dóminum veníte adorémus: * Quia ipse est coróna Sanctórum ómnium.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia ipse est coróna Sanctórum ómnium.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem regum Dóminum veníte adorémus: * Quia ipse est coróna Sanctórum ómnium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Hymnus {ex Proprio Sanctorum}

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Novit Dóminus * viam justórum, qui in lege ejus meditántur die ac nocte.

Psalmus 1 [1]

1:1 Beátus vir, qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Novit Dóminus viam justórum, qui in lege ejus meditántur die ac nocte.

Ant. Mirificávit * Dóminus Sanctos suos, et exaudívit eos clamántes ad se.

Psalmus 4 [2]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirificávit Dóminus Sanctos suos, et exaudívit eos clamántes ad se.

Ant. Admirábile est * nomen tuum, Dómine: quia glória et honóre coronásti Sanctos tuos, et constituísti eos super ópera mánuum tuárum.

Psalmus 8 [3]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Admirábile est nomen tuum, Dómine: quia glória et honóre coronásti Sanctos tuos, et constituísti eos super ópera mánuum tuárum.

℣. Lætámini in Dómino, et exsultáte justi.

℟. Et gloriámini omnes recti corde.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro Apocalýpsis beáti Joánnis Apóstoli

Apo 4:2-8

2 Et ecce sedes pósita erat in cælo, et supra sedem sedens.

3 Et qui sedébat símilis erat aspéctui lápidis jáspidis, et sárdinis: et iris erat in circúitu sedis símilis visióni smarágdinæ.

4 Et in circúitu sedis sedília vigínti quátuor: et super thronos vigínti quátuor senióres sedéntes, circumamícti vestiméntis albis, et in capítibus eórum corónæ áureæ.

5 Et de throno procedébant fúlgura, et voces, et tonítrua: et septem lámpades ardéntes ante thronum, qui sunt septem spíritus Dei.

6 Et in conspéctu sedis tamquam mare vítreum símile crystállo: et in médio sedis, et in circúitu sedis quátuor animália plena óculis ante et retro.

7 Et ánimal primum símile leóni, et secúndum ánimal símile vítulo, et tértium ánimal habens fáciem quasi hóminis, et quartum ánimal símile áquilæ volánti.

8 Et quátuor animália, síngula eórum habébant alas senas: et in circúitu, et intus plena sunt óculis: et réquiem non habébant die ac nocte, dicéntia: Sanctus, Sanctus, Sanctus Dóminus Deus omnípotens, qui erat, et qui est, et qui ventúrus est.

℣. Tu autem, Dómine, miserére nobis.

℟. Deo grátias.

℟. Vidi Dóminum sedéntem super sólium excélsum et elevátum, et plena erat omnis terra majestáte ejus:

* Et ea, quæ sub ipso erant, replébant templum.

℣. Séraphim stabant super illud: sex alæ uni, et sex alæ álteri.

℟. Et ea, quæ sub ipso erant, replébant templum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Apo 5:1-8

1 Et vidi in déxtera sedéntis supra thronum, librum scriptum intus et foris, signátum sigíllis septem.

2 Et vidi ángelum fortem, prædicántem voce magna: Quis est dignus aperíre librum, et sólvere signácula ejus?

3 Et nemo póterat neque in cælo, neque in terra, neque subtus terram aperíre librum, neque respícere illum.

4 Et ego flebam multum, quóniam nemo dignus invéntus est aperíre librum, nec vidére eum.

5 Et unus de senióribus dixit mihi: Ne fléveris: ecce vicit leo de tribu Juda, radix David, aperíre librum, et sólvere septem signácula ejus.

6 Et vidi: et ecce in médio throni et quátuor animálium, et in médio seniórum, Agnum stantem tamquam occísum, habéntem córnua septem, et óculos septem: qui sunt septem spíritus Dei, missi in omnem terram.

7 Et venit: et accépit de déxtera sedéntis in throno librum.

8 Et cum aperuísset librum, quátuor animália, et vigínti quátuor senióres cecidérunt coram Agno, habéntes sínguli cítharas, et phíalas áureas plenas odoramentórum, quæ sunt oratiónes sanctórum:

℣. Tu autem, Dómine, miserére nobis.

℟. Deo grátias.

℟. Beáta es Virgo María, Dei Génitrix, quæ credidísti Dómino: perfécta sunt in te quæ dicta sunt tibi: ecce exaltáta es super choros Angelórum:

* Intercéde pro nobis ad Dóminum, Deum nostrum.

℣. Ave, María, grátia plena, Dóminus tecum.

℟. Intercéde pro nobis ad Dóminum, Deum nostrum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Apo 5:9-14

9 Et cantábant cánticum novum, dicéntes: Dignus es, Dómine, accípere librum, et aperíre signácula ejus: quóniam occísus es, et redemísti nos Deo in sánguine tuo ex omni tribu, et lingua, et pópulo, et natióne:

10 Et fecísti nos Deo nostro regnum, et sacerdótes: et regnábimus super terram.

11 Et vidi, et audívi vocem angelórum multórum in circúitu throni, et animálium, et seniórum: et erat númerus eórum míllia míllium,

12 Dicéntium voce magna: Dignus est Agnus, qui occísus est, accípere virtútem, et divinitátem, et sapiéntiam, et fortitúdinem, et honórem, et glóriam, et benedictiónem.

13 Et omnem creatúram, quæ in cælo est, et super terram, et sub terra, et quæ sunt in mari, et quæ in eo: omnes audívi dicéntes: Sedénti in throno, et Agno, benedíctio et honor, et glória, et potéstas in sǽcula sæculórum.

14 Et quátuor animália dicébant: Amen. Et vigínti quátuor senióres cecidérunt in fácies suas: et adoravérunt vivéntem in sǽcula sæculórum.

℣. Tu autem, Dómine, miserére nobis.

℟. Deo grátias.

℟. In conspéctu Angelórum psallam tibi:

* Et adorábo ad templum sanctum tuum, et confitébor nómini tuo, Dómine.

℣. Super misericórdia tua et veritáte tua, quóniam magnificásti super nos nomen sanctum tuum.

℟. Et adorábo ad templum sanctum tuum, et confitébor nómini tuo, Dómine.

℣. Glória Patri, et Fílio, * et Spirítui Sancto.

℟. Et adorábo ad templum sanctum tuum, et confitébor nómini tuo, Dómine.

Nocturnus II.

Ant. Dómine, * qui operáti sunt justítiam, habitábunt in tabernáculo tuo, et requiéscent in monte sancto tuo.

Psalmus 14 [4]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, qui operáti sunt justítiam, habitábunt in tabernáculo tuo, et requiéscent in monte sancto tuo.

Ant. Hæc est generátio * quæréntium Dóminum, quæréntium fáciem Dei Jacob.

Psalmus 23 [5]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est generátio quæréntium Dóminum, quæréntium fáciem Dei Jacob.

Ant. Lætámini in Dómino, * et exsultáte justi, et gloriámini omnes recti corde.

Psalmus 31 [6]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætámini in Dómino, et exsultáte justi, et gloriámini omnes recti corde.

℣. Exsúltent justi in conspéctu Dei.

℟. Et delecténtur in lætítia.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Bedæ Venerábilis Presbýteri

Sermo 18 de Sanctis

Hódie, dilectíssimi, ómnium Sanctórum sub una solemnitátis lætítia celebrámus festivitátem: quorum societáte cælum exsúltat, quorum patrocíniis terra lætátur, triúmphis Ecclésia sancta coronátur, quorum conféssio quanto in passióne fórtior, tanto est clárior in honóre: quia, dum crevit pugna, crevit et pugnántium glória, et martýrii triúmphus multíplici passiónum génere adornátur: perque gravióra torménta, gravióra fuére et prǽmia: dum cathólica mater Ecclésia, quæ per totum orbem longe latéque diffúsa est, in ipso cápite suo Christo Jesu edúcta est, contumélias, cruces et mortem non timére; magis magísque roboráta, non resisténdo, sed perferéndo, univérsis, quos ágmine ínclito carcer pœnális inclúsit, pari et símili calóre virtútis ad geréndum certámen, glóriam triumphálem inspirávit.

℣. Tu autem, Dómine, miserére nobis.

℟. Deo grátias.

℟. Præcúrsor Dómini venit, de quo ipse testátur:

* Nullus major inter natos mulíerum Joánne Baptísta.

℣. Hic est enim prophéta, et plus quam prophéta, de quo Salvátor ait.

℟. Nullus major inter natos mulíerum Joánne Baptísta.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

O vere beáta mater Ecclésia, quam sic honor divínæ dignatiónis illúminat, quam vincéntium gloriósus Mártyrum sanguis exórnat, quam inviolátæ confessiónis cándida índuit virgínitas! Flóribus ejus nec rosæ nec lília desunt. Certent nunc caríssimi, sínguli, ut ad utrósque honóres amplíssimam accípiant dignitátem, corónas, vel de virginitáte cándidas, vel de passióne purpúreas. In cæléstibus castris pax et ácies habent flores suos, quibus mílites Christi coronántur.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Dei enim ineffábilis et imménsa bónitas étiam hoc provídit, ut labórum quidem tempus et agónis non exténderet, nec longum fáceret, aut ætérnum, sed breve, et ut ita dicam, momentáneum: ut in hac brevi et exígua vita agónes essent et labóres; in illa vero quæ ætérna est, corónæ et prǽmia meritórum: ut labóres quidem cito finiréntur, meritórum vero prǽmia sine fine durárent: ut post hujus mundi ténebras visúri essent candidíssimam lucem, et acceptúri majórem passiónum cunctárum acerbitátibus beatitúdinem, testánte hoc idem Apóstolo, ubi ait: Non sunt condígnæ passiónes hujus témporis ad superventúram glóriam, quæ revelábitur in nobis.

℣. Tu autem, Dómine, miserére nobis.

℟. Deo grátias.

℟. Sancti mei, qui in carne pósiti, certámen habuístis:

* Mercédem labóris ego reddam vobis.

℣. Veníte benedícti Patris mei, percípite regnum.

℟. Mercédem labóris ego reddam vobis.

℣. Glória Patri, et Fílio, * et Spirítui Sancto.

℟. Mercédem labóris ego reddam vobis.

Nocturnus III.

Ant. Timéte Dóminum * omnes Sancti ejus, quóniam nihil deest timéntibus eum: ecce óculi Dómini super justos, et aures ejus ad preces eórum.

Psalmus 33 [7]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Timéte Dóminum omnes Sancti ejus, quóniam nihil deest timéntibus eum: ecce óculi Dómini super justos, et aures ejus ad preces eórum.

Ant. Dómine, spes Sanctórum * et turris fortitúdinis eórum, dedísti hereditátem timéntibus nomen tuum, et habitábunt in tabernáculo tuo in sǽcula.

Psalmus 60 [8]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, spes Sanctórum et turris fortitúdinis eórum, dedísti hereditátem timéntibus nomen tuum, et habitábunt in tabernáculo tuo in sǽcula.

Ant. Qui dilígitis Dóminum, * lætámini in Dómino, et confitémini memóriæ sanctitátis ejus.

Psalmus 96 [9]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui dilígitis Dóminum, lætámini in Dómino, et confitémini memóriæ sanctitátis ejus.

℣. Justi autem in perpétuum vivent.

℟. Et apud Dóminum est merces eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:1-12

In illo témpore: Videns Jesus turbas, ascéndit in montem, et cum sedísset, accessérunt ad eum discípuli ejus. Et réliqua.

Homilía sancti Augustíni Epíscopi

Lib. 1 de Sermone Domini in monte, sub initium

Si quǽritur quid signíficet mons, bene intellégitur significáre majóra præcépta justítiæ, quia minóra erant quæ Judǽis data sunt. Unus tamen Deus per sanctos prophétas et fámulos suos, secúndum ordinatíssimam distributiónem témporum, dedit minóra præcépta pópulo, quem adhuc timóre alligári oportébat: et per Fílium suum majóra pópulo, quem caritáte jam liberári convénerat. Cum autem minóra minóribus, majóra majóribus dantur, ab eo dantur, qui solus novit congruéntem suis tempóribus géneri humáno exhibére medicínam.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Nec mirum est, quod dantur præcépta majóra propter regnum cælórum, et minóra data sunt propter regnum terrénum, ab eódem uno Deo, qui fecit cælum et terram. De hac ergo justítia, quæ major est, per prophétam dícitur: Justítia tua sicut montes Dei: et hoc bene signíficat, quod ab uno magístro, solo docéndis tantis rebus idóneo, docétur in monte. Sedens autem docet, quod pértinet ad dignitátem magistérii. Et accédunt ad eum discípuli ejus, ut audiéndis illíus verbis hi essent étiam córpore vicinióres, qui præcéptis adimpléndis étiam ánimo propinquábant. Et apériens os suum docébat eos, dicens. Ista circumlocútio, qua scríbitur, Et apériens os suum, fortássis ipsa mora comméndat aliquánto longiórem futúrum esse sermónem. Nisi forte non vacet, quod nunc eum dictum est aperuísse os suum, quod ipse in lege véteri aperíre soléret ora prophetárum.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quid ergo dicit? Beáti páuperes spíritu: quóniam ipsórum est regnum cælórum. Légimus scriptum de appetitióne rerum temporálium: Omnia vánitas, et præsúmptio spíritus. Præsúmptio autem spíritus, audáciam et supérbiam signíficat. Vulgo étiam magnos spíritus supérbi habére dicúntur: et recte, quandóquidem spíritus étiam ventus vocátur. Unde scriptum est: Ignis, grando, nix, glácies, spíritus procellárum. Quis vero nésciat supérbos inflátos dici, tamquam vento disténtos? Unde est étiam illud Apóstoli: Sciéntia inflat, cáritas vero ædíficat. Quaprópter recte hic intellegúntur páuperes spíritu, húmiles et timéntes Deum, id est, non habéntes inflántem spíritum.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Vidi turbam magnam, * quam dinumeráre nemo póterat, ex ómnibus géntibus, stantes ante thronum.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidi turbam magnam, quam dinumeráre nemo póterat, ex ómnibus géntibus, stantes ante thronum.

Ant. Et omnes Ángeli * stabant in circúitu throni, et cecidérunt in conspéctu throni in fácies suas, et adoravérunt Deum.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et omnes Ángeli stabant in circúitu throni, et cecidérunt in conspéctu throni in fácies suas, et adoravérunt Deum.

Ant. Redemísti nos, * Dómine Deus, in sánguine tuo ex omni tribu, et lingua, et pópulo, et natióne, et fecísti nos Deo nostro regnum.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redemísti nos, Dómine Deus, in sánguine tuo ex omni tribu, et lingua, et pópulo, et natióne, et fecísti nos Deo nostro regnum.

Ant. Benedícite Dóminum * omnes elécti ejus: ágite dies lætítiæ, et confitémini illi.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Benedícite Dóminum omnes elécti ejus: ágite dies lætítiæ, et confitémini illi.

Ant. Hymnus * ómnibus Sanctis ejus: fíliis Israël, pópulo appropinquánti sibi: glória hæc est ómnibus sanctis ejus.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hymnus ómnibus Sanctis ejus: fíliis Israël, pópulo appropinquánti sibi: glória hæc est ómnibus sanctis ejus.

Capitulum Hymnus Versus {ex Proprio Sanctorum}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Salútis ætérnæ dator,

Jesu, redémptis súbveni:

Virgo, Parens cleméntiæ

Dona salútem sérvulis.

Vos, Angelórum míllia,

Patrúmque cœtus, ágmina

Canóra Vatum; vos, reis

Precámini indulgéntiam.

Baptísta Christi prǽvius,

Summíque cæli Cláviger,

Cum céteris Apóstolis

Nexus resólvant críminum.

Cohors triúmphans Mártyrum,

Almus Sacerdótum chorus,

Et virginális cástitas

Nostros reátus ábluant.

Quicúmque in alta síderum

Regnátis aula príncipes,

Favéte votis súpplicum,

Qui dona cæli flágitant.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Te gloriósus * Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te gloriósus Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Vidi turbam magnam.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidi turbam magnam, quam dinumeráre nemo póterat, ex ómnibus géntibus, stantes ante thronum.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Nonas Novémbris Luna vicésima quinta Anno Dómini 2029

Commemorátio ómnium Fidelium Defunctorum.

Pœtovióne, in Pannónia superióre, natális sancti Victoríni, ejúsdem civitátis Epíscopi, qui, post multa édita scripta (ut sanctus Hierónymus testátur), in persecutióne Diocletiáni, martýrio coronátus est.

Tergéste pássio beáti Justi, qui in eádem persecutióne, sub Manátio Prǽside, martýrium consummávit.

Sebáste, in Arménia, sanctórum Cartérii, Styriáci, Tobíæ, Eudóxii, Agápii et Sociórum Mártyrum, sub Licínio Imperatóre.

In Pérside sanctórum Mártyrum Acíndyni, Pegásii, Aphthónii, Elpidíphori et Anempodísti, cum plúrimis Sóciis.

In Africa natális sanctórum Mártyrum Públii, Victóris, Hermétis et Pápiæ.

Tarsi, in Cilícia, sanctæ Eustóchii, Vírginis et Mártyris; quæ, sub Juliáno Apóstata, post dira torménta, in oratióne réddidit spíritum.

Laodicéæ, in Sýria, sancti Theódoti Epíscopi, qui non solum verbis, sed rebus quoque et virtútibus fuit ornátus.

Viénnæ, in Gállia, sancti Geórgii Epíscopi.

In monastério Agaunénsi, in Gállia, sancti Ambrósii Abbátis.

Cyri, in Sýria, sancti Marciáni Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Et omnes Ángeli.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et omnes Ángeli stabant in circúitu throni, et cecidérunt in conspéctu throni in fácies suas, et adoravérunt Deum.

Capitulum Responsorium Versus {ex Proprio Sanctorum}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Redemísti nos.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redemísti nos, Dómine Deus, in sánguine tuo ex omni tribu, et lingua, et pópulo, et natióne, et fecísti nos Deo nostro regnum.

Capitulum Responsorium Versus {ex Proprio Sanctorum}

Apo 7:9

Post hæc vidi turbam magnam, quam dinumeráre nemo póterat ex ómnibus géntibus, et tríbubus, et pópulis, et linguis, stantes ante thronum Dei, in conspéctu Agni, amícti stolis albis, et palmæ in mánibus eórum.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Hymnus.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hymnus ómnibus Sanctis ejus: fíliis Israël, pópulo appropinquánti sibi: glória hæc est ómnibus sanctis ejus.

Capitulum Responsorium Versus {ex Proprio Sanctorum}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Vidi turbam magnam, * quam dinumeráre nemo póterat, ex ómnibus géntibus, stantes ante thronum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidi turbam magnam, quam dinumeráre nemo póterat, ex ómnibus géntibus, stantes ante thronum.

Ant. Et omnes Ángeli * stabant in circúitu throni, et cecidérunt in conspéctu throni in fácies suas, et adoravérunt Deum.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et omnes Ángeli stabant in circúitu throni, et cecidérunt in conspéctu throni in fácies suas, et adoravérunt Deum.

Ant. Redemísti nos, * Dómine Deus, in sánguine tuo ex omni tribu, et lingua, et pópulo, et natióne, et fecísti nos Deo nostro regnum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redemísti nos, Dómine Deus, in sánguine tuo ex omni tribu, et lingua, et pópulo, et natióne, et fecísti nos Deo nostro regnum.

Ant. Benedícite Dóminum * omnes elécti ejus: ágite dies lætítiæ, et confitémini illi.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícite Dóminum omnes elécti ejus: ágite dies lætítiæ, et confitémini illi.

Ant. Hymnus * ómnibus Sanctis ejus: fíliis Israël, pópulo appropinquánti sibi: glória hæc est ómnibus sanctis ejus.

Psalmus 115 [5]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hymnus ómnibus Sanctis ejus: fíliis Israël, pópulo appropinquánti sibi: glória hæc est ómnibus sanctis ejus.

Capitulum Hymnus Versus {ex Proprio Sanctorum}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Magnificat {Antiphona ex Proprio Sanctorum}

Ant. O quam gloriósum est regnum * in quo cum Christo gaudent omnes Sancti, amícti stolis albis sequúntur Agnum quocúmque íerit!

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O quam gloriósum est regnum in quo cum Christo gaudent omnes Sancti, amícti stolis albis sequúntur Agnum quocúmque íerit!

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Post Vesperas diei dicuntur .

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Commemoratione Omnium Fidelium Defunctorum
Duplex
Tempora: Feria Sexta infra Hebdomadam XXIII post Octavam Pentecostes V. Octobris

Ad Matutinum

Incipit {specialis}

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Invitatorium {Antiphona ex Commune aut Festo}

Ant. Regem, cui ómnia vivunt, * Veníte adorémus.

Ant. Regem, cui ómnia vivunt, * Veníte adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem, cui ómnia vivunt, * Veníte adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem, cui ómnia vivunt, * Veníte adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem, cui ómnia vivunt, * Veníte adorémus.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Veníte adorémus.

Ant. Regem, cui ómnia vivunt, * Veníte adorémus.

Hymnus{omittitur}

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Dírige, * Dómine, Deus meus, in conspéctu tuo viam meam.

Psalmus 5 [1]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Dírige, Dómine, Deus meus, in conspéctu tuo viam meam.

Ant. Convértere, * Dómine, et éripe ánimam meam: quóniam non est in morte, qui memor sit tui.

Psalmus 6 [2]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Convértere, Dómine, et éripe ánimam meam: quóniam non est in morte, qui memor sit tui.

Ant. Nequándo rápiat * ut leo ánimam meam, dum non est qui rédimat, neque qui salvum fáciat.

Psalmus 7 [3]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Nequándo rápiat ut leo ánimam meam, dum non est qui rédimat, neque qui salvum fáciat.

℣. A porta ínferi.

℟. Erue, Dómine, ánimas eórum.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Lectio 1

Job 7:16-21

16 Parce mihi, Dómine; nihil enim sunt dies mei.

17 Quid est homo, quia magníficas eum? aut quid appónis erga eum cor tuum?

18 Vísitas eum dilúculo, et súbito probas illum.

19 Usquequo non parcis mihi, nec dimíttis me, ut glútiam salívam meam?

20 Peccávi, quid fáciam tibi, o custos hóminum? quare posuísti me contrárium tibi, et factus sum mihimetípsi gravis?

21 Cur non tollis peccátum meum, et quare non aufers iniquitátem meam? Ecce nunc in púlvere dórmiam: et, si mane me quæsíeris, non subsístam.

℟. Credo quod Redémptor meus vivit, et in novíssimo die de terra surrectúrus sum,

* Et in carne mea vidébo Deum Salvatórem meum.

℣. Quem visúrus sum ego ipse, et non álius; et óculi mei conspectúri sunt.

℟. Et in carne mea vidébo Deum Salvatórem meum.

Lectio 2

Job 14:1-6

1 Homo natus de mulíere, brevi vivens témpore, replétur multis misériis.

2 Qui quasi flos egréditur et contéritur, et fugit velut umbra, et nunquam in eódem statu pérmanet.

3 Et dignum ducis super hujuscémodi aperíre óculos tuos, et addúcere eum tecum in judícium?

4 Quis potest fácere mundum de immúndo concéptum sémine? Nonne tu qui solus es?

5 Breves dies hóminis sunt: númerus ménsium ejus apud te est: constituísti términos ejus, qui præteríri non póterunt.

6 Recéde páululum ab eo, ut quiéscat, donec optáta véniat, sicut mercenárii, dies ejus.

℟. Qui Lázarum resuscitásti a monuménto fœ́tidum,

* Tu eis, Dómine, dona réquiem, et locum indulgéntiæ.

℣. Qui ventúrus es judicáre vivos et mórtuos, et sǽculum per ignem.

℟. Tu eis, Dómine, dona réquiem, et locum indulgéntiæ.

Lectio 3

Job 19:20-27

20 Pelli meæ, consúmptis cárnibus, adhǽsit os meum, et derelícta sunt tantúmmodo lábia circa dentes meos.

21 Miserémini mei, miserémini mei saltem vos, amíci mei, quia manus Dómini tétigit me.

22 Quare persequímini me sicut Deus, et cárnibus meis saturámini?

23 Quis mihi tríbuat ut scribántur sermónes mei? quis mihi det ut exaréntur in libro

24 Stylo férreo et plumbi lámina, vel celte sculpántur in sílice?

25 Scio enim quod redémptor meus vivit, et in novíssimo die de terra surrectúrus sum:

26 Et rursum circúmdabor pelle mea, et in carne mea vidébo Deum meum:

27 Quem visúrus sum ego ipse, et óculi mei conspectúri sunt, et non álius: repósita est hæc spes mea in sinu meo.

℟. Dómine, quando véneris judicáre terram, ubi me abscóndam a vultu iræ tuæ?

* Quia peccávi nimis in vita mea.

℣. Commíssa mea pavésco, et ante te erubésco: dum véneris judicáre, noli me condemnáre.

℟. Quia peccávi nimis in vita mea.

℣. Réquiem ætérnam * dona eis, Dómine.

℟. Et lux perpétua * lúceat eis.

℟. Quia peccávi nimis in vita mea.

Nocturnus II.

Ant. In loco páscuæ * ibi me collocávit.

Psalmus 22 [4]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. In loco páscuæ ibi me collocávit.

Ant. Delícta * juventútis meæ, et ignorántias meas ne memíneris, Dómine.

Psalmus 24 [5]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Delícta juventútis meæ, et ignorántias meas ne memíneris, Dómine.

Ant. Credo vidére * bona Dómini in terra vivéntium.

Psalmus 26 [6]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Credo vidére bona Dómini in terra vivéntium.

℣. Cóllocet eos Dóminus cum princípibus.

℟. Cum princípibus pópuli sui.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Lectio 4

Ex Libro sancti Augustíni Epíscopi de cura pro mórtuis gerénda

Cap 2 et 3

Curátio fúneris, condítio sepultúræ, pompa exsequiárum magis sunt vivórum solácia quam subsídia mortuórum. Nec ídeo tamen contemnénda et abiciénda sunt córpora defunctórum, maximéque justórum ac fidélium, quibus tamquam órganis et vasis ad ómnia bona ópera sancte usus est spíritus. Si enim patérna vestis et ánulus, ac si quid hujúsmodi, tanto cárius est pósteris, quanto erga paréntes major afféctus; nullo modo ipsa spernénda sunt córpora, quæ útique multo familiárius atque conjúnctius quam quǽlibet induménta gestámus. Hæc enim non ad ornaméntum vel adjutórium, quod adhibétur extrínsecus, sed ad ipsam natúram hóminis pértinent. Unde et antiquórum justórum fúnera officiósa pietáte curáta sunt, et exséquiæ celebrátæ, et sepultúra provísa; ipsíque, cum víverent, de sepeliéndis vel étiam transferéndis suis corpóribus fíliis mandavérunt.

℟. Meménto mei, Deus, quia ventus est vita mea,

* Nec aspíciat me visus hóminis.

℣. De profúndis clamávi ad te, Dómine: Dómine, exáudi vocem meam.

℟. Nec aspíciat me visus hóminis.

Lectio 5

Cap. 4

Recordántis et precántis afféctus cum defúnctis a fidélibus caríssimis exhibétur, eum prodésse non dúbium est iis, qui cum in córpore víverent, tália sibi post hanc vitam prodésse meruérunt. Verum, etsi áliqua necéssitas vel humári córpora, vel in sacris locis humári nulla data facultáte permíttat, non sunt prætermitténdæ supplicatiónes pro spirítibus mortuórum: quas faciéndas pro ómnibus in christiána et cathólica societáte defúnctis, étiam tácitis eórum nomínibus, sub generáli commemoratióne suscépit Ecclésia; ut quibus ad ista desunt paréntes, aut fílii, aut quicúmque cognáti vel amíci, ab una eis exhibeántur pia matre commúni. Si autem deéssent istæ supplicatiónes, quæ fiunt recta fide ac pietáte pro mórtuis, puto quod nihil prodésset spirítibus eórum, quámlibet in locis sanctis exánima córpora poneréntur.

℟. Hei mihi, Dómine, quia peccávi nimis in vita mea: Quid fáciam, miser? ubi fúgiam, nisi ad te, Deus meus?

* Miserére mei, dum véneris in novíssimo die.

℣. Anima mea turbáta est valde, sed tu, Dómine, succúrre ei.

℟. Miserére mei, dum véneris in novíssimo die.

Lectio 6

Cap. 18

Quæ cum ita sint, non existimémus ad mórtuos, pro quibus curam gérimus, perveníre, nisi quod pro eis sive altáris, sive oratiónum, sive eleemosynárum sacrifíciis solémniter supplicámus: quamvis non pro quibus fiunt, ómnibus prosint; sed iis tantum pro quibus, dum vivunt, comparátur, ut prosint. Sed quia non discérnimus qui sunt, opórtet ea pro regenerátis ómnibus fácere, ut nullus eórum prætermittátur, ad quos hæc benefícia possint et débeant perveníre. Mélius enim supérerunt ista eis, quibus nec obsunt nec prosunt; quam eis déerunt, quibus prosunt. Diligéntius tamen facit hæc quisque pro necessáriis suis, quo pro illo fiat simíliter a suis. Córpori autem humándo quidquid impénditur, non est præsídium salútis, sed humanitátis offícium, secúndum afféctum quo nemo unquam carnem suam ódio habet. Unde opórtet ut quam potest pro carne próximi curam gerat, cum ille inde recésserit, qui gerébat. Et si hæc fáciunt, qui carnis resurrectiónem non credunt, quanto magis debent fácere qui credunt; ut córpori mórtuo, sed tamen resurrectúro et in æternitáte mansúro, impénsum ejúsmodi offícium sit étiam quodámmodo ejúsdem fídei testimónium!

℟. Ne recordéris peccáta mea, Dómine,

* Dum véneris judicáre sǽculum per ignem.

℣. Dírige, Dómine, Deus meus, in conspéctu tuo viam meam.

℟. Dum véneris judicáre sǽculum per ignem.

℣. Réquiem ætérnam * dona eis, Dómine.

℟. Et lux perpétua * lúceat eis.

℟. Dum véneris judicáre sǽculum per ignem.

Nocturnus III.

Ant. Compláceat * tibi, Dómine, ut erípias me: Dómine, ad adjuvándum me réspice.

Psalmus 39 [7]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Compláceat tibi, Dómine, ut erípias me: Dómine, ad adjuvándum me réspice.

Ant. Sana, Dómine, * ánimam meam, quia peccávi tibi.

Psalmus 40 [8]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Sana, Dómine, ánimam meam, quia peccávi tibi.

Ant. Sitívit * ánima mea ad Deum vivum: quando véniam, et apparébo ante fáciem Dómini?

Psalmus 41 [9]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Sitívit ánima mea ad Deum vivum: quando véniam, et apparébo ante fáciem Dómini?

℣. Ne tradas béstiis ánimas confiténtes tibi.

℟. Et ánimas páuperum tuórum ne obliviscáris in finem.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Lectio 7

De Epístola prima beáti Pauli Apóstoli ad Corínthios

1 Cor 15:12-22

12 Si Christus prædicátur quod resurréxit a mórtuis, quómodo quidam dicunt in vobis, quóniam resurréctio mortuórum non est?

13 Si autem resurréctio mortuórum non est: neque Christus resurréxit.

14 Si autem Christus non resurréxit, inánis est ergo prædicátio nostra, inánis est et fides vestra:

15 Invenímur autem et falsi testes Dei: quóniam testimónium díximus advérsus Deum quod suscitáverit Christum, quem non suscitávit, si mórtui non resúrgunt.

16 Nam si mórtui non resúrgunt, neque Christus resurréxit.

17 Quod si Christus non resurréxit, vana est fides vestra: adhuc enim estis in peccátis vestris.

18 Ergo et qui dormiérunt in Christo, periérunt.

19 Si in hac vita tantum in Christo sperántes sumus, miserabilióres sumus ómnibus homínibus.

20 Nunc autem Christus resurréxit a mórtuis primítiæ dormiéntium,

21 Quóniam quidem per hóminem mors, et per hóminem resurréctio mortuórum.

22 Et sicut in Adam omnes moriúntur, ita et in Christo omnes vivificabúntur.

℟. Peccántem me quotídie, et non me pœniténtem, timor mortis contúrbat me:

* Quia in inférno nulla est redémptio, miserére mei, Deus, et salva me.

℣. Deus, in nómine tuo salvum me fac, et in virtúte tua líbera me.

℟. Quia in inférno nulla est redémptio, miserére mei, Deus, et salva me.

Lectio 8

1 Cor 15:35-44

35 Sed dicet áliquis: Quómodo resúrgunt mórtui? qualíve córpore vénient?

36 Insípiens, tu quod séminas non vivificátur, nisi prius moriátur:

37 Et quod séminas, non corpus, quod futúrum est, séminas, sed nudum granum, ut puta trítici, aut alicújus ceterórum.

38 Deus autem dat illi corpus sicut vult, et unicuíque séminum próprium corpus.

39 Non omnis caro, éadem caro: sed ália quidem hóminum, ália vero pécorum, ália vólucrum, ália autem píscium.

40 Et córpora cæléstia, et córpora terréstria: sed ália quidem cæléstium glória, ália autem terréstrium.

41 Alia cláritas solis, ália cláritas lunæ, et ália cláritas stellárum; stella enim a stella differt in claritáte:

42 Sic et resurréctio mortuórum. Seminátur in corruptióne, surget in incorruptióne.

43 Seminátur in ignobilitáte, surget in glória: seminátur in infirmitáte, surget in virtúte:

44 Seminátur corpus animále, surget corpus spiritále.

℟. Dómine, secúndum actum meum noli me judicáre: nihil dignum in conspéctu tuo egi; ídeo déprecor majestátem tuam,

* Ut tu, Deus, déleas iniquitátem meam.

℣. Amplius lava me, Dómine, ab injustítia mea, et a delícto meo munda me.

℟. Ut tu, Deus, déleas iniquitátem meam.

Lectio 9

1 Cor 15:51-58

51 Ecce mystérium vobis dico: Omnes quidem resurgémus, sed non omnes immutábimur.

52 In moménto, in ictu óculi, in novíssima tuba: canet enim tuba, et mórtui resúrgent incorrúpti: et nos immutábimur.

53 Opórtet enim corruptíbile hoc indúere incorruptiónem: et mortále hoc indúere immortalitátem.

54 Cum autem mortále hoc indúerit immortalitátem, tunc fiet sermo, qui scriptus est: Absórpta est mors in victória.

55 Ubi est mors victória tua? ubi est mors stímulus tuus?

56 Stímulus autem mortis peccátum est: virtus vero peccáti lex.

57 Deo autem grátias, qui dedit nobis victóriam per Dóminum nostrum Jesum Christum.

58 Itaque fratres mei dilécti, stábiles estóte, et immóbiles: abundántes in ópere Dómini semper, sciéntes quod labor vester non est inánis in Dómino.

℟. Líbera me, Dómine, de morte ætérna in die illa treménda,

* Quando cæli movéndi sunt et terra, * Dum véneris judicáre sǽculum per ignem.

℣. Tremens factus sum ego et tímeo, dum discússio vénerit atque ventúra ira.

℟. Quando cæli movéndi sunt et terra.

℣. Dies illa, dies iræ, calamitátis et misériæ, dies magna et amára valde.

℟. Dum véneris judicáre sǽculum per ignem.

℣. Réquiem ætérnam * dona eis, Dómine.

℟. Et lux perpétua * lúceat eis.

℟. Líbera me, Dómine, de morte ætérna in die illa treménda, * Quando cæli movéndi sunt et terra, * Dum véneris judicáre sǽculum per ignem.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Fidélium, Deus, ómnium Cónditor et Redémptor, animábus famulórum famularúmque tuárum remissiónem cunctórum tríbue peccatórum: ut indulgéntiam, quam semper optavérunt, piis supplicatiónibus consequántur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

Conclusio specialis

℣. Réquiem ætérnam * dona eis, Dómine.

℟. Et lux perpétua * lúceat eis.

℣. Requiéscant in pace.

℟. Amen.

Ad Laudes

Incipit {specialis}

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Psalmi {Psalmi & antiphonæ ex Commune aut Festo}

Ant. Exsultábunt Dómino * ossa humiliáta.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Exsultábunt Dómino ossa humiliáta.

Ant. Exáudi, Dómine, * oratiónem meam: ad te omnis caro véniet.

Psalmus 64 [2]

64:2 Te decet hymnus, Deus, in Sion: * et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Exáudi, Dómine, oratiónem meam: ad te omnis caro véniet.

Ant. Me suscépit * déxtera tua, Dómine.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Me suscépit déxtera tua, Dómine.

Ant. A porta ínferi * érue, Dómine, ánimam meam.

Canticum Ezechiæ [4]

Isa 38:10-24

38:10 Ego dixi: In dimídio diérum meórum * vadam ad portas ínferi.

38:11 Quæsívi resíduum annórum meórum. * Dixi: Non vidébo Dóminum Deum in terra vivéntium.

38:12 Non aspíciam hóminem ultra, * et habitatórem quiétis.

38:13 Generátio mea abláta est, et convolúta est a me, * quasi tabernáculum pastórum.

38:14 Præcísa est velut a texénte, vita mea: dum adhuc ordírer, succídit me: * de mane usque ad vésperam fínies me.

38:15 Sperábam usque ad mane, * quasi leo sic contrívit ómnia ossa mea:

38:16 De mane usque ad vésperam fínies me: * sicut pullus hirúndinis sic clamábo, meditábor ut colúmba:

38:17 Attenuáti sunt óculi mei, * suspiciéntes in excélsum.

38:18 Dómine, vim pátior, respónde pro me. * Quid dicam, aut quid respondébit mihi, cum ipse fécerit?

38:19 Recogitábo tibi omnes annos meos * in amaritúdine ánimæ meæ.

38:20 Dómine, si sic vívitur, et in tálibus vita spíritus mei, corrípies me, et vivificábis me. * Ecce, in pace amaritúdo mea amaríssima:

38:21 Tu autem eruísti ánimam meam ut non períret: * projecísti post tergum tuum ómnia peccáta mea.

38:22 Quia non inférnus confitébitur tibi, neque mors laudábit te: * non exspectábunt qui descéndunt in lacum, veritátem tuam.

38:23 Vivens vivens ipse confitébitur tibi, sicut et ego hódie: * pater fíliis notam fáciet veritátem tuam.

38:24 Dómine, salvum me fac * et psalmos nostros cantábimus cunctis diébus vitæ nostræ in domo Dómini.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. A porta ínferi érue, Dómine, ánimam meam.

Ant. Omnis spíritus * laudet Dóminum.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Omnis spíritus laudet Dóminum.

Versus (In loco Capituli)

℣. Audívi vocem de cælo dicéntem mihi.

℟. Beáti mórtui qui in Dómino moriúntur.

Canticum: Benedictus {Antiphona ex Proprio Sanctorum}

Ant. Ego sum * resurréctio et vita: qui credit in me, étiam si mórtuus fúerit, vivet; et omnis qui vivit et credit in me, non moriétur in ætérnum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Réquiem ætérnam * dona eis, Dómine.

℟. Et lux perpétua * lúceat eis.

Ant. Ego sum resurréctio et vita: qui credit in me, étiam si mórtuus fúerit, vivet; et omnis qui vivit et credit in me, non moriétur in ætérnum.

Preces Feriales{omittitur}

Oratio {ex Proprio Sanctorum}

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. A porta ínferi.

℟. Erue, Dómine, ánimas eórum.

℣. Requiéscant in pace.

℟. Amen.

℣. Dómine, exáudi oratiónem meam.

℟. Et clamor meus ad te véniat.

secunda Domine, exaudi omittitur

Orémus.

Fidélium, Deus, ómnium Cónditor et Redémptor, animábus famulórum famularúmque tuárum remissiónem cunctórum tríbue peccatórum: ut indulgéntiam, quam semper optavérunt, piis supplicatiónibus consequántur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

Conclusio specialis

℣. Réquiem ætérnam * dona eis, Dómine.

℟. Et lux perpétua * lúceat eis.

℣. Requiéscant in pace.

℟. Amen.

Ad Primam

Incipit specialis

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Psalmus 87 [6]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Réquiem ætérnam * dona eis, Dómine.

℟. Et lux perpétua * lúceat eis.

Psalmus 27 [7]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Réquiem ætérnam * dona eis, Dómine.

℟. Et lux perpétua * lúceat eis.

Psalmus 31 [8]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Réquiem ætérnam * dona eis, Dómine.

℟. Et lux perpétua * lúceat eis.

Oratio

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. A porta ínferi.

℟. Erue, Dómine, ánimas eórum.

℣. Requiéscant in pace.

℟. Amen.

℣. Dómine, exáudi oratiónem meam.

℟. Et clamor meus ad te véniat.

secunda Domine, exaudi omittitur

Orémus.

Súpplices, Dómine, pro animábus ómnium famulórum famularúmque tuárum preces effúndimus: ut, quidquid conversatióne contraxérunt humána, clemens indúlgeas, et pœnis eórum finem benígnus impónas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Martyrologium {anticip.}

Hac die Commemorátio ómnium Fidélium Defunctórum; in qua commúnis pia Mater Ecclésia, postquam univérsos fílios suos jam in cælo lætántes cóngruis stúduit celebráre præcóniis, mox et omnes adhuc in Purgatório geméntes válidis apud Dóminum et Sponsum Christum satágit suffrágiis adjuváre, ut quam cítius váleant ad societátem supernórum cívium perveníre.

Tértio Nonas Novémbris Luna vicésima sexta Anno Dómini 2029

Medioláni natális sancti Cároli Borromǽi Cardinális, Epíscopi Mediolanénsis et Confessóris, quem, sanctitáte conspícuum et miráculis clarum, Paulus Papa Quintus in sanctórum númerum rétulit. Ipsíus tamen festívitas sequénti die celebrátur.

Eódem die natális quoque sancti Quarti, Apostolórum discípuli.

Vitérbii sanctórum Mártyrum Valentíni Presbýteri, et Hilárii Diáconi, qui, in persecutióne Maximiáni, ob Christi fidem, cum saxi póndere in Tíberim præcipitáti et inde ab Angelo divínitus erépti, demum, abscíssis cervícibus, corónam martýrii percepérunt.

Cæsaréæ, in Cappadócia, sanctórum Mártyrum Germáni, Theóphili, Cæsárii et Vitális; qui, in persecutióne Deciána, óptime duxérunt martýrium.

Cæsaraugústæ, in Hispánia, sanctórum innumerabílium Mártyrum, qui, sub Hispaniárum Prǽside Daciáno, mirabíliter occubuérunt pro Christo.

In Anglia sanctæ Wenefrídæ, Vírginis et Mártyris.

In monastério Clarævallénsi, in Gállia, deposítio sancti Malachíæ, Connerthénsis in Hibérnia Epíscopi, qui multis virtútibus suo témpore cláruit; cujus vitam sanctus Bernárdus Abbas conscrípsit.

Eódem die sancti Hubérti, Tungrénsis Epíscopi.

Viénnæ, in Gállia, sancti Domni, Epíscopi et Confessóris.

Item deposítio sancti Pirmíni, Meldénsis Epíscopi.

Urgéllæ, in Hispánia Tarraconénsi, sancti Hermengáudii Epíscopi.

Romæ sanctæ Sílviæ, matris sancti Gregórii Papæ.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. In memória ætérna erunt justi.

℟. Ab auditióne mala non timébunt.

Orémus.

Deus, véniæ largítor et humánæ salútis amátor: quǽsumus cleméntiam tuam; ut ánimas ómnium fidélium qui ex hoc sǽculo transiérunt, beáta María semper Vírgine intercedénte cum ómnibus Sanctis tuis, ad perpétuæ beatitúdinis consórtium perveníre concédas. Per Christum Dóminum nostrum.

℟. Amen.

Conclusio specialis

℣. Réquiem ætérnam * dona eis, Dómine.

℟. Et lux perpétua * lúceat eis.

℣. Requiéscant in pace.

℟. Amen.

Ad Tertiam

Incipit specialis

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Psalmus 37(1-11) [9]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Réquiem ætérnam * dona eis, Dómine.

℟. Et lux perpétua * lúceat eis.

Psalmus 37(12-23) [10]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Réquiem ætérnam * dona eis, Dómine.

℟. Et lux perpétua * lúceat eis.

Psalmus 55 [11]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Réquiem ætérnam * dona eis, Dómine.

℟. Et lux perpétua * lúceat eis.

Oratio

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. A porta ínferi.

℟. Erue, Dómine, ánimas eórum.

℣. Requiéscant in pace.

℟. Amen.

℣. Dómine, exáudi oratiónem meam.

℟. Et clamor meus ad te véniat.

secunda Domine, exaudi omittitur

Orémus.

Fidélium, Deus, ómnium Cónditor et Redémptor, animábus famulórum famularúmque tuárum remissiónem cunctórum tríbue peccatórum: ut indulgéntiam, quam semper optavérunt, piis supplicatiónibus consequántur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio specialis

℣. Réquiem ætérnam * dona eis, Dómine.

℟. Et lux perpétua * lúceat eis.

℣. Requiéscant in pace.

℟. Amen.

Ad Sextam

Incipit specialis

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Psalmus 69 [12]

69:2 Deus, in adjutórium meum inténde: * Dómine, ad adjuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádjuva me.

69:6 Adjútor meus, et liberátor meus es tu: * Dómine, ne moréris.

℣. Réquiem ætérnam * dona eis, Dómine.

℟. Et lux perpétua * lúceat eis.

Psalmus 84 [13]

84:2 Benedixísti, Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Réquiem ætérnam * dona eis, Dómine.

℟. Et lux perpétua * lúceat eis.

Psalmus 85 [14]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Réquiem ætérnam * dona eis, Dómine.

℟. Et lux perpétua * lúceat eis.

Oratio

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. A porta ínferi.

℟. Erue, Dómine, ánimas eórum.

℣. Requiéscant in pace.

℟. Amen.

℣. Dómine, exáudi oratiónem meam.

℟. Et clamor meus ad te véniat.

secunda Domine, exaudi omittitur

Orémus.

Fidélium, Deus, ómnium Cónditor et Redémptor, animábus famulórum famularúmque tuárum remissiónem cunctórum tríbue peccatórum: ut indulgéntiam, quam semper optavérunt, piis supplicatiónibus consequántur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio specialis

℣. Réquiem ætérnam * dona eis, Dómine.

℟. Et lux perpétua * lúceat eis.

℣. Requiéscant in pace.

℟. Amen.

Ad Nonam

Incipit specialis

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Psalmus 101(1-13) [15]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Réquiem ætérnam * dona eis, Dómine.

℟. Et lux perpétua * lúceat eis.

Psalmus 101(14-23) [16]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Réquiem ætérnam * dona eis, Dómine.

℟. Et lux perpétua * lúceat eis.

Psalmus 101(24-29) [17]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Réquiem ætérnam * dona eis, Dómine.

℟. Et lux perpétua * lúceat eis.

Oratio

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. A porta ínferi.

℟. Erue, Dómine, ánimas eórum.

℣. Requiéscant in pace.

℟. Amen.

℣. Dómine, exáudi oratiónem meam.

℟. Et clamor meus ad te véniat.

secunda Domine, exaudi omittitur

Orémus.

Fidélium, Deus, ómnium Cónditor et Redémptor, animábus famulórum famularúmque tuárum remissiónem cunctórum tríbue peccatórum: ut indulgéntiam, quam semper optavérunt, piis supplicatiónibus consequántur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio specialis

℣. Réquiem ætérnam * dona eis, Dómine.

℟. Et lux perpétua * lúceat eis.

℣. Requiéscant in pace.

℟. Amen.

Tertia die infra Octavam Omnium Sanctorum
Semiduplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dómine. ‡

Psalmus 138(1-13) [1]

138:1 Dómine, ‡ probásti me, et cognovísti me: * tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * juxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum injústum mala cápient in intéritu.

139:13 Cognóvi quia fáciet Dóminus judícium ínopis: * et vindíctam páuperum.

139:14 Verúmtamen justi confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine. ‡

Psalmus 140 [4]

140:1 Dómine, ‡ clamávi ad te, exáudi me: * inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me justus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt juncti petræ júdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo ejus peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu ejus oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant justi, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

℣. Lætámini in Dómino, et exsultáte justi.

℟. Et gloriámini omnes recti corde.

Canticum: Magnificat {Antiphona ex Proprio Sanctorum}

Ant. Ángeli.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ángeli, Archángeli, Throni et Dominatiónes, Principátus et Potestátes, Virtútes cælórum, Chérubim atque Séraphim, Patriárchæ et Prophétæ, sancti legis Doctóres, Apóstoli, omnes Christi Mártyres, sancti Confessóres, Vírgines Dómini, Anachorítæ, Sanctíque omnes, intercédite pro nobis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Voce mea. ‡

Psalmus 76(2-13) [1]

76:2 Voce mea ‡ ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Jacob et Joseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Tertia die infra Octavam Omnium Sanctorum
Semiduplex
Tempora: Sabbato infra Hebdomadam XXIII post Octavam Pentecostes V. Octobris
Scriptura ut in Feria Tertia post Dominicam V. Octobris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem regum Dóminum veníte adorémus: * Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem regum Dóminum veníte adorémus: * Quia ipse est coróna Sanctórum ómnium.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quia ipse est coróna Sanctórum ómnium.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem regum Dóminum veníte adorémus: * Quia ipse est coróna Sanctórum ómnium.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia ipse est coróna Sanctórum ómnium.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem regum Dóminum veníte adorémus: * Quia ipse est coróna Sanctórum ómnium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Hymnus {ex Commune aut Festo}

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Machabæórum

2 Mac 7:7-12

7 Mórtuo ítaque illo primo hoc modo, sequéntem deducébant ad illudéndum: et, cute cápitis ejus cum capíllis abstrácta, interrogábant, si manducáret prius quam toto córpore per membra síngula punirétur.

8 At ille respóndens pátria voce, dixit: Non fáciam. Propter quod et iste, sequénti loco, primi torménta suscépit:

9 Et in último spíritu constitútus, sic ait: Tu quidem, scelestíssime, in præsénti vita nos perdis: sed Rex mundi defúnctos nos pro suis légibus in ætérnæ vitæ resurrectióne suscitábit.

10 Post hunc tértius illúditur, et linguam postulátus cito prótulit, et manus constánter exténdit:

11 Et cum fidúcia ait: E cælo ista possídeo, sed propter Dei leges nunc hæc ipsa despício, quóniam ab ipso me ea receptúrum spero;

12 Ita ut rex, et qui cum ipso erant, miraréntur adolescéntis ánimum, quod tamquam níhilum dúceret cruciátus.

℣. Tu autem, Dómine, miserére nobis.

℟. Deo grátias.

℟. Hic est fratrum amátor et pópuli Israël:

* Hic est, qui multum orat pro pópulo et univérsa sancta civitáte Jerúsalem.

℣. Vir iste in pópulo suo mitíssimus appáruit.

℟. Hic est, qui multum orat pro pópulo et univérsa sancta civitáte Jerúsalem.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Mac 7:13-19

13 Et hoc ita defúncto, quartum vexábant simíliter torquéntes;

14 Et, cum jam esset ad mortem, sic ait: Pótius est ab homínibus morti datos spem exspectáre a Deo, íterum ab ipso resuscitándos: tibi enim resurréctio ad vitam non erit.

15 Et, cum admovíssent quintum, vexábant eum. At ille respíciens in eum,

16 Dixit: Potestátem inter hómines habens, cum sis corruptíbilis, facis quod vis: noli autem putáre genus nostrum a Deo esse derelíctum.

17 Tu autem patiénter sústine, et vidébis magnam potestátem ipsíus, quáliter te et semen tuum torquébit.

18 Post hunc ducébant sextum, et is, mori incípiens, sic ait: Noli frustra erráre; nos enim propter nosmetípsos hæc pátimur, peccántes in Deum nostrum, et digna admiratióne facta sunt in nobis.

19 Tu autem ne exístimes tibi impúne futúrum, quod contra Deum pugnáre tentáveris.

℣. Tu autem, Dómine, miserére nobis.

℟. Deo grátias.

℟. Tu, Dómine universórum, qui nullam habes indigéntiam, voluísti templum tuum fíeri in nobis;

* Consérva domum istam immaculátam in ætérnum, Dómine.

℣. Tu elegísti, Dómine, domum istam ad invocándum nomen tuum in ea, ut esset domus oratiónis et obsecratiónis pópulo tuo.

℟. Consérva domum istam immaculátam in ætérnum, Dómine.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Mac 7:20-23

20 Supra modum autem mater mirábilis, et bonórum memória digna, quæ pereúntes septem fílios sub uníus diéi témpore conspíciens, bono ánimo ferébat propter spem quam in Deum habébat;

21 Síngulos illórum hortabátur voce pátria fórtiter, repléta sapiéntia: et femíneæ cogitatióni masculínum ánimum ínserens,

22 Dixit ad eos: Néscio quáliter in útero meo apparuístis, neque enim ego spíritum et ánimam donávi vobis et vitam et singulórum membra non ego ipsa compégi;

23 Sed enim mundi Creátor, qui formávit hóminis nativitátem, quique ómnium invénit oríginem, et spíritum vobis íterum cum misericórdia reddet et vitam, sicut nunc vosmetípsos despícitis propter leges ejus.

℣. Tu autem, Dómine, miserére nobis.

℟. Deo grátias.

℟. Aperi óculos tuos, Dómine, et vide afflictiónem nostram: circumdedérunt nos gentes ad puniéndum nos:

* Sed tu, Dómine, exténde brácchium tuum, et líbera ánimas nostras.

℣. Afflíge oppriméntes nos et contuméliam faciéntes in supérbiam; et custódi partem tuam.

℟. Sed tu, Dómine, exténde brácchium tuum, et líbera ánimas nostras.

℣. Glória Patri, et Fílio, * et Spirítui Sancto.

℟. Sed tu, Dómine, exténde brácchium tuum, et líbera ánimas nostras.

Nocturnus II.

Ant. Salvávit eos Dóminus.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

De Sermóne sancti Bedæ Venerábilis Presbýteri

Sermo 18 de Sanctis.

Nulla erit tunc usquam discordia, sed cuncta consona, cuncta convenientia, quia omnium erit Sanctorum una concordia, pax cuncta et lætitia continet. Tranquilla sunt omnia et quieta: jugis splendor, non iste qui nunc est, sed tanto clarior, quanto felicior: quia civitas, ut legitur, illa non egebit lumine solis, sed Dominus omnipotens illuminabit eam, et lucerna ejus est Agnus. Ibi Sancti fulgebunt ut stellæ in perpetuas æternitates, et sicut splendor firmamenti, qui erudiunt multos.

℣. Tu autem, Dómine, miserére nobis.

℟. Deo grátias.

℟. Præcúrsor Dómini venit, de quo ipse testátur:

* Nullus major inter natos mulíerum Joánne Baptísta.

℣. Hic est enim prophéta, et plus quam prophéta, de quo Salvátor ait.

℟. Nullus major inter natos mulíerum Joánne Baptísta.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Quapropter nox ibi nulla, nullæ tenebræ, concursus nubium nullus, nec frigoris aut ardoris asperitas ulla: sed talis quædam erit rerum temperies, qualem nec oculus vidit, nec auris audivit, nec in cor hominis ascendit, nisi illorum qui ea perfrui digni inveniuntur, quorum nomina scripta sunt in libro vitæ, qui et laverunt stolas suas in sanguine Agni, et sunt ante sedem Dei, serviuntque ei die ac nocte. Non est senectus ibi, nec senectutis miseria, dum omnes occurrunt in virum perfectum, in mensuram ætatis plenitudinis Christi.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Verum super hæc omnia est, consociari Angelorum et Archangelorum cœtibus: Thronis étiam et Dominationibus, Principatibus et Potestatibus, omniumque cælestium supernarum Virtutum contuberniis perfrui, et intueri agmina Sanctorum splendidius sideribus micantia, Patriarcharum fide fulgentia, Prophetarum spe lætantia, Apostolorum in duodecim tribubus Israël orbem judicantia, Mártyrum purpureis victoriæ coronis lucentia, Virginum quoque choros candentia serta gestantes inspicere.

℣. Tu autem, Dómine, miserére nobis.

℟. Deo grátias.

℟. Sancti mei, qui in carne pósiti, certámen habuístis:

* Mercédem labóris ego reddam vobis.

℣. Veníte benedícti Patris mei, percípite regnum.

℟. Mercédem labóris ego reddam vobis.

℣. Glória Patri, et Fílio, * et Spirítui Sancto.

℟. Mercédem labóris ego reddam vobis.

Nocturnus III.

Ant. Clamavérunt ad Dóminum.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum.

Matt 5:1-12

In illo témpore: Videns Jesus turbas, ascendit in montem, et cum sedisset, accesserunt ad eum discipuli ejus. Et réliqua.

De Homilia S. Augustíni Epíscopi.

Ex Lib. 1. de Serm. Domini in monte. Cap. 2.et 3.

Beati mundo corde: quoniam ipsi Deum videbunt. Quam ergo stulti sunt, qui Deum istis exterioribus oculis quærunt, cum corde videatur, sicut alibi scriptum est: Et in simplicitate cordis quærite illum. Hoc est enim mundum cor, quod est simplex cor: et quemadmodum lumen hoc videri non potest, nisi oculis mundis, ita nec Deus videtur, nisi mundum sit illud quo videri potest. Beati pacifici: quoniam ipsi filii Dei vocabuntur. In pace perfectio est, ubi nihil repugnat: et ideo filii Dei pacifici, quoniam nihil in his resistit Deo, et utique filii similitudinem patris habere debent.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Pacifici autem in semetipsis sunt, qui omnes animi sui motus componentes et subjicientes rationi, id est, menti et spiritui, carnalesque concupiscentias habentes edomitas, fiunt regnum Dei: in quo ita sunt ordinata omnia, ut id quod est in homine præcipuum et excellens, hoc imperet ceteris non reluctantibus, quæ sunt nobis bestiisque communia; atque idipsum quod excellit in homine, id est, mens et ratio, subjiciatur potiori, quod est ipsa Veritas, unigenitus Filius Dei. Neque enim imperare inferioribus potest, nisi superiori se ipse subjiciat. Et hæc est pax quæ datur in terra hominibus bonæ voluntatis: hæc vita consummati perfectique sapientis.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

De hujusmodi regno pacatissimo et ordinatissimo missus est foras princeps hujus sæculi, qui perversis inordinatisque dominatur. Hac pace intrinsecus constituta atque firmata, quascumque persecutiones ille qui foras missus est, forinsecus concitaverit, auget gloriam quæ secundum Deum est; non aliquid in illo ædificio labefactans, sed deficientibus machinis suis innotescere faciens, quanta firmitas intus exstructa sit. Ideo sequitur: Beati, qui persecutionem patiuntur propter justitiam: quoniam ipsorum est regnum cælorum.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Salútis ætérnæ dator,

Jesu, redémptis súbveni:

Virgo, Parens cleméntiæ

Dona salútem sérvulis.

Vos, Angelórum míllia,

Patrúmque cœtus, ágmina

Canóra Vatum; vos, reis

Precámini indulgéntiam.

Baptísta Christi prǽvius,

Summíque cæli Cláviger,

Cum céteris Apóstolis

Nexus resólvant críminum.

Cohors triúmphans Mártyrum,

Almus Sacerdótum chorus,

Et virginális cástitas

Nostros reátus ábluant.

Quicúmque in alta síderum

Regnátis aula príncipes,

Favéte votis súpplicum,

Qui dona cæli flágitant.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Te gloriósus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te gloriósus Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Nonas Novémbris Luna vicésima séptima Anno Dómini 2029

Sancti Cároli Borromǽi Cardinális, Epíscopi Mediolanénsis et Confessóris, qui migrávit in cælum prídie hujus diéi.

Bonóniæ sanctórum Mártyrum Vitális et Agrícolæ; quorum prior posterióris servus ántea fuit, póstea consors et colléga martýrii. In ipsum porro Vitálem persecutóres ómnia tormentórum génera ita exercuérunt, ut non esset in córpore ejus sine vúlnere locus, quæ ipse constánter pérferens, in oratióne spíritum Deo réddidit; Agrícolam vero, plúrimis clavis cruci affigéntes, interemérunt. Eórum translatióni sanctus Ambrósius cum interésset, Mártyris clavos, sánguinem triumphálem et crucis lignum se collegísse refert, ac sub sacris altáribus condidísse.

In cœnóbio Cervi Frígidi, territórii Meldénsis, natális sancti Felícis Valésii, Presbýteri et Confessóris; qui Fundátor fuit Ordinis sanctíssimæ Trinitátis redemptiónis captivórum. Ipsíus autem festum, ex dispositióne Innocéntii Papæ Undécimi, celebrátur duodécimo Kaléndas Decémbris.

Eódem die natális quoque sanctórum Philólogi et Pátrobæ, sancti Pauli Apóstoli discipulórum.

Augustodúni sancti Próculi, Epíscopi et Mártyris.

Myræ, in Lýcia, sanctórum Mártyrum Nicándri Epíscopi, et Hermæ Presbýteri, sub Libánio Prǽside.

In pago Vilcassíno, in Gállia, sancti Clari, Presbýteri et Mártyris.

Ephesi sancti Porphýrii Mártyris, sub Aureliáno Imperatóre.

Apud Ruthénos, in Gállia, beáti Amántii Epíscopi, cujus vita éxstitit sanctitáte et miráculis gloriósa.

Romæ natális sancti Piérii, Presbýteri Alexandríni, qui, in divínis Scriptúris nobíliter erudítus, vita puríssimus, et ad Christiánam philosophíam nudus pénitus et expedítus, sub Caro et Diocletiáno Princípibus, regénte Alexandrínam Ecclésiam Theóna, florentíssime dócuit pópulum, et divérsos tractátus édidit; post persecutiónem vero, omne vitæ suæ tempus Romæ versátus, in pace quiévit.

In Bithýnia sancti Joannícii Abbátis.

Apud Albam Regálem, in Pannónia, deposítio beáti Emeríci Confessóris, qui fuit fílius sancti Stéphani, Hungarórum Regis.

Tréviris sanctæ Modéstæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Apo 7:9

Post hæc vidi turbam magnam, quam dinumeráre nemo póterat ex ómnibus géntibus, et tríbubus, et pópulis, et linguis, stantes ante thronum Dei, in conspéctu Agni, amícti stolis albis, et palmæ in mánibus eórum.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica IV Post Epiphaniam I. Novembris
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Vidi Dóminum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidi Dóminum sedéntem super sólium excélsum, et plena erat omnis terra majestáte ejus: et ea, quæ sub ipso erant, replébant templum.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos in tantis perículis constitútos, pro humána scis fragilitáte non posse subsístere: da nobis salútem mentis et córporis; ut ea, quæ pro peccátis nostris pátimur, te adjuvánte vincámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Tertia die infra Octavam Omnium Sanctorum

Ant. O quam gloriósum est regnum in quo cum Christo gaudent omnes Sancti, amícti stolis albis sequúntur Agnum quocúmque íerit!

℣. Exsultábunt Sancti in glória.

℟. Lætabúntur in cubílibus suis.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Commemoratio S. Caroli Episcopi et Confessoris

Ant. Sacérdos et Póntifex, et virtútum ópifex, pastor bone in pópulo, ora pro nobis Dóminum.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Ecclésiam tuam, Dómine, sancti Cároli Confessóris tui atque Pontíficis contínua protectióne custódi: ut, sicut illum pastorális sollicitúdo gloriósum réddidit; ita nos ejus intercéssio in tuo semper fáciat amóre fervéntes.

Commemoratio Ss. Mart. Vitalis et Agricolæ

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Præsta, quǽsumus, omnípotens Deus: ut, qui sanctórum Mártyrum tuórum Vitális et Agrícolæ solémnia cólimus, eórum apud te intercessiónibus adjuvémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica IV Post Epiphaniam I. Novembris
Semiduplex Dominica minor
Commemoratio: S. Caroli Episcopi et Confessoris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Adorémus Dóminum, * Quóniam ipse fecit nos.

Ant. Adorémus Dóminum, * Quóniam ipse fecit nos.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Adorémus Dóminum, * Quóniam ipse fecit nos.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quóniam ipse fecit nos.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Adorémus Dóminum, * Quóniam ipse fecit nos.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quóniam ipse fecit nos.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Adorémus Dóminum, * Quóniam ipse fecit nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quóniam ipse fecit nos.

Ant. Adorémus Dóminum, * Quóniam ipse fecit nos.

Hymnus {ex Psalterio secundum tempora}

Primo die, quo Trínitas

Beáta mundum cóndidit,

Vel quo resúrgens Cónditor

Nos, morte victa, líberat:

Pulsis procul torpóribus,

Surgámus omnes ócius,

Et nocte quærámus Deum,

Prophéta sicut prǽcipit:

Nostras preces ut áudiat

Suámque dextram pórrigat,

Et expiátos sórdibus

Reddat polórum sédibus:

Ut, quique sacratíssimo

Hujus diéi témpore

Horis quiétis psállimus,

Donis beátis múneret.

Jam nunc, patérna cláritas,

Te postulámus áffatim:

Absint faces libídinis,

Et omnis actus nóxius.

Ne fœda sit, vel lúbrica

Compágo nostri córporis,

Ob cujus ignes ígnibus

Avérnus urat ácrius.

Mundi Redémptor, quǽsumus,

Tu probra nostra díluas;

Nobísque largus cómmoda

Vitæ perénnis cónferas.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit liber Ezechiélis Prophétæ

Ezech 1:1-4

1 Et factum est in trigésimo anno, in quarto, in quinta mensis, cum essem in médio captivórum juxta flúvium Chobar, apérti sunt cæli, et vidi visiónes Dei.

2 In quinta mensis, ipse est annus quintus transmigratiónis regis Jóachim,

3 Factum est verbum Dómini ad Ezechiélem fílium Buzi sacerdótem, in terra Chaldæórum, secus flumen Chobar: et facta est super eum ibi manus Dómini.

4 Et vidi, et ecce ventus túrbinis veniébat ab Aquilóne, et nubes magna, et ignis invólvens, et splendor in circúitu ejus: et de médio ejus, quasi spécies eléctri, id est, de médio ignis:

℣. Tu autem, Dómine, miserére nobis.

℟. Deo grátias.

℟. Vidi Dóminum sedéntem super sólium excélsum et elevátum, et plena erat omnis terra majestáte ejus:

* Et ea, quæ sub ipso erant, replébant templum.

℣. Séraphim stabant super illud: sex alæ uni, et sex alæ álteri.

℟. Et ea, quæ sub ipso erant, replébant templum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Ezech 1:5-9

5 Et in médio ejus similitúdo quátuor animálium, et hic aspéctus eórum, similitúdo hóminis in eis.

6 Quátuor fácies uni, et quátuor pennæ uni.

7 Pedes eórum, pedes recti, et planta pedis eórum quasi planta pedis vítuli: et scintíllæ quasi aspéctus æris candéntis.

8 Et manus hóminis sub pennis eórum, in quátuor pártibus: et fácies et pennas per quátuor partes habébant,

9 Junctǽque erant pennæ eórum altérius ad álterum. Non revertebántur cum incéderent, sed unumquódque ante fáciem suam gradiebátur.

℣. Tu autem, Dómine, miserére nobis.

℟. Deo grátias.

℟. Aspice, Dómine, de sede sancta tua, et cógita de nobis: inclína, Deus meus, aurem tuam et audi:

* Aperi óculos tuos et vide tribulatiónem nostram.

℣. Qui regis Israël, inténde, qui dedúcis velut ovem Joseph.

℟. Aperi óculos tuos et vide tribulatiónem nostram.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Ezech 1:10-12

10 Similitúdo autem vultus eórum, fácies hóminis et fácies leónis a dextris ipsórum quátuor, fácies autem bovis a sinístris ipsórum quátuor, et fácies áquilæ désuper ipsórum quátuor.

11 Fácies eórum et pennæ eórum exténtæ désuper: duæ pennæ singulórum jungebántur, et duæ tegébant córpora eórum:

12 Et unumquódque eórum coram fácie sua ambulábat: ubi erat ímpetus spíritus, illuc gradiebántur, nec revertebántur cum ambulárent.

℣. Tu autem, Dómine, miserére nobis.

℟. Deo grátias.

℟. Aspice, Dómine, quia facta est desoláta cívitas plena divítiis, sedet in tristítia dómina géntium:

* Non est qui consolétur eam, nisi tu, Deus noster.

℣. Plorans plorávit in nocte, et lácrimæ ejus in maxíllis ejus.

℟. Non est qui consolétur eam, nisi tu, Deus noster.

℣. Glória Patri, et Fílio, * et Spirítui Sancto.

℟. Non est qui consolétur eam, nisi tu, Deus noster.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

De Expositióne sancti Gregórii Papæ in Ezechiélem Prophétam

Liber 1, Homilía 2.

Usus prophéticæ locutiónis est, ut prius persónam, tempus, locúmque descríbat, et póstmodum dícere mystéria prophetíæ incípiat; quátenus ad veritátem solídius ostendéndam, ante, históriæ radícem figat, et post, fructus spíritus per signa et allegorías próferat. Ezéchiel ítaque ætátis suæ tempus índicat, dicens: Et factum est in trigésimo anno, in quarto mense, in quinta mensis. Locum quoque denúntians, adjúngit: Cum essem in médio captivórum juxta flumen Chobar, apérti sunt cæli, et vidi visiónes Dei. Tempus étiam insínuat, subdens, In quinta mensis, ipse est annus quintus transmigratiónis regis Jóachin. Qui ut bene persónam índicet, étiam genus narrat, cum súbditur: Et factum est verbum Dómini ad Ezechiélem, fílium Buzi, sacerdótem.

℣. Tu autem, Dómine, miserére nobis.

℟. Deo grátias.

℟. Super muros tuos, Jerúsalem, constítui custódes;

* Tota die et nocte non tacébunt laudáre nomen Dómini.

℣. Prædicábunt pópulis fortitúdinem meam, et annuntiábunt géntibus glóriam meam.

℟. Tota die et nocte non tacébunt laudáre nomen Dómini.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Sed prima quǽstio nobis óritur, cur is qui nihil adhuc díxerat, ita exórsus est dicens: Et factum est in trigésimo anno. Et, namque sermo conjunctiónis est: et scimus quia non conjúngitur sermo súbsequens, nisi sermóni præcedénti. Qui ígitur nihil díxerat, cur dicit, Et factum est: cum non sit sermo, cui hoc quod íncipit, subjúngat? Qua in re intuéndum est, quia sicut nos corporália, sic prophétæ sensu spiritália aspíciunt; eísque et illa sunt præséntia, quæ nostræ ignorántiæ abséntia vidéntur. Unde fit, ut in mente prophetárum ita conjúncta sint exterióribus interióra, quátenus simul útraque vídeant, simúlque in eis fiat et intus verbum quod áudiunt, et foris quod dicunt.

℣. Tu autem, Dómine, miserére nobis.

℟. Deo grátias.

℟. Muro tuo inexpugnábili circumcínge nos, Dómine, et armis tuæ poténtiæ prótege nos semper:

* Líbera, Dómine, Deus Israël, clamántes ad te.

℣. Erue nos in mirabílibus tuis, et da glóriam nómini tuo.

℟. Líbera, Dómine, Deus Israël, clamántes ad te.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Patet ígitur causa, cur qui nihil díxerat, inchoávit dicens: Et factum est in trigésimo anno: quia hoc verbum quod foris prótulit, illi verbo quod intus audíerat, conjúnxit. Continuávit ergo verba quæ prótulit visióni íntimæ, et idcírco íncipit dicens, Et factum est. Subjúnxit enim hoc quod extérius loqui ínchoat; ac si et illud foris sit, quod intus vidit. Hoc autem quod dícitur, quia in trigésimo anno spíritum prophetíæ accéperit, índicat áliquid nobis considerándum; vidélicet quia juxta ratiónis usum, doctrínæ sermo non súppetit, nisi in ætáte perfécta. Unde et ipse Dóminus anno duodécimo ætátis suæ in médio doctórum in templo sedens, non docens sed intérrogans vóluit inveníri.

℣. Tu autem, Dómine, miserére nobis.

℟. Deo grátias.

℟. Sustinúimus pacem, et non venit: quæsívimus bona, et ecce turbátio: cognóvimus, Dómine, peccáta nostra;

* Non in perpétuum obliviscáris nos.

℣. Peccávimus, ímpie géssimus, iniquitátem fécimus, Dómine, in omnem justítiam tuam.

℟. Non in perpétuum obliviscáris nos.

℣. Glória Patri, et Fílio, * et Spirítui Sancto.

℟. Non in perpétuum obliviscáris nos.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 8:23-27

In illo témpore: Ascendénte Jesu in navículam, secúti sunt eum discípuli ejus: et ecce motus magnus factus est in mari, ita ut navícula operirétur flúctibus: ipse vero dormiébat. Et réliqua.

Homilía sancti Hierónymi Presbýteri

Liber 1 Comment. in cap. 8 Matth.

Quintum signum fecit, quando ascéndens navem de Caphárnaum, ventis imperávit et mari. Sextum, quando in regióne Gerasenórum dedit potestátem dæmónibus in porcos. Séptimum, quando ingrédiens civitátem suam, paralýticum secúndum curávit in léctulo. Primus enim paralýticus est puer centuriónis.

℣. Tu autem, Dómine, miserére nobis.

℟. Deo grátias.

℟. Laudábilis pópulus,

* Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Beáta gens, cujus est Dóminus Deus, pópulus eléctus in hereditátem.

℟. Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Ipse vero dormiébat: et accessérunt ad eum, et suscitavérunt eum, dicéntes: Dómine, salva nos. Hujus signi typum in Jona légimus, quando ceteris periclitántibus, ipse securus est, et dormit, et suscitátur; et imperio ac sacraménto passiónis suæ liberat suscitantes. Tunc surgens imperávit ventis et mari. Ex hoc loco intellígimus, quod omnes creaturæ séntiant Creatórem. Quas enim increpávit, et quibus imperávit, sentiunt imperántem: non erróre hæreticórum qui ómnia putant animantia, sed majestáte Conditóris, quæ apud nos insensibília, illi sensibília sunt.

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Porro hómines miráti sunt, dicéntes: Qualis est hic, quia venti et mare obediunt ei? Non discípuli, sed nautæ, et ceteri, qui in navi erant, mirabántur. Sin autem quis contentiose volúerit, eos, qui mirabántur, fuísse discipulos: respondébimus, recte hómines appellatos, qui necdum nóverant poténtiam Salvatoris.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos in tantis perículis constitútos, pro humána scis fragilitáte non posse subsístere: da nobis salútem mentis et córporis; ut ea, quæ pro peccátis nostris pátimur, te adjuvánte vincámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ætérne rerum Cónditor,

Noctem diémque qui regis,

Et témporum das témpora,

Ut álleves fastídium.

Noctúrna lux viántibus

A nocte noctem ségregans,

Præco diéi jam sonat,

Jubárque solis évocat.

Hoc excitátus Lúcifer

Solvit polum calígine:

Hoc omnis errónum cohors

Viam nocéndi déserit.

Hoc nauta vires cólligit,

Pontíque mitéscunt freta:

Hoc, ipsa petra Ecclésiæ,

Canénte, culpam díluit.

Surgámus ergo strénue:

Gallus jacéntes éxcitat,

Et somnoléntos íncrepat,

Gallus negántes árguit.

Gallo canénte, spes redit,

Ægris salus refúnditur,

Mucro latrónis cónditur,

Lapsis fides revértitur.

Jesu, labántes réspice,

Et nos vidéndo córrige:

Si réspicis, labes cadunt,

Fletúque culpa sólvitur.

Tu, lux, refúlge sénsibus,

Mentísque somnum díscute:

Te nostra vox primum sonet,

Et vota solvámus tibi.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Ascendénte Jesu.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ascendénte Jesu in navículam, ecce motus magnus factus est in mari: et suscitavérunt eum discípuli ejus, dicéntes: Dómine, salva nos, perímus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos in tantis perículis constitútos, pro humána scis fragilitáte non posse subsístere: da nobis salútem mentis et córporis; ut ea, quæ pro peccátis nostris pátimur, te adjuvánte vincámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Caroli Episcopi et Confessoris

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Ecclésiam tuam, Dómine, sancti Cároli Confessóris tui atque Pontíficis contínua protectióne custódi: ut, sicut illum pastorális sollicitúdo gloriósum réddidit; ita nos ejus intercéssio in tuo semper fáciat amóre fervéntes.

Commemoratio Quarta die infra Octavam Omnium Sanctorum

Ant. Te gloriósus Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

℣. Exsultábunt Sancti in glória.

℟. Lætabúntur in cubílibus suis.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Commemoratio Ss. Mart. Vitalis et Agricolæ

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Præsta, quǽsumus, omnípotens Deus: ut, qui sanctórum Mártyrum tuórum Vitális et Agrícolæ solémnia cólimus, eórum apud te intercessiónibus adjuvémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Nonis Novémbris Luna vicésima octáva Anno Dómini 2029

Sancti Zacharíæ, Sacerdótis et Prophétæ, qui pater éxstitit beáti Joánnis Baptístæ, Præcursóris Dómini.

Item sanctæ Elísabeth, ejúsdem sanctíssimi Præcursóris matris.

Tarracínæ, in Campánia, natális sanctórum Mártyrum Felícis Presbýteri, et Eusébii Mónachi. Ex his Eusébius, cum sepelísset sanctos Mártyres Juliánum et Cæsárium, et multos convérteret ad fidem Christi, quos sanctus Felix Présbyter baptizábat, una cum ipso Felíce tentus est; et, ad Júdicis forum ducti nec superáti, inde in cárcerem inclúsi, ambo, nocte eádem, cum sacrificáre noluíssent, decolláti sunt.

Eméssæ, in Phœnícia, sanctórum Mártyrum Galatiónis et Epistémis cónjugis, qui in Décii persecutióne, flagris cæsi, mánibus pedibúsque et lingua ínsuper mutiláti, dénique, truncáto cápite, martýrium consummárunt.

Item sanctórum Mártyrum Domníni, Theótimi, Philóthei, Silváni et Sociórum, sub Maximíno Imperatóre.

Medioláni sancti Magni, Epíscopi et Confessóris.

Bríxiæ sancti Dominatóris Epíscopi.

Tréviris sancti Fibítii, qui ex Abbáte factus est ejúsdem civitátis Epíscopus.

Aureliánis, in Gállia, sancti Læti, Presbýteri et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos in tantis perículis constitútos, pro humána scis fragilitáte non posse subsístere: da nobis salútem mentis et córporis; ut ea, quæ pro peccátis nostris pátimur, te adjuvánte vincámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos in tantis perículis constitútos, pro humána scis fragilitáte non posse subsístere: da nobis salútem mentis et córporis; ut ea, quæ pro peccátis nostris pátimur, te adjuvánte vincámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos in tantis perículis constitútos, pro humána scis fragilitáte non posse subsístere: da nobis salútem mentis et córporis; ut ea, quæ pro peccátis nostris pátimur, te adjuvánte vincámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Dómine, salva nos.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, salva nos, perímus: ímpera, et fac, Deus, tranquillitátem.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos in tantis perículis constitútos, pro humána scis fragilitáte non posse subsístere: da nobis salútem mentis et córporis; ut ea, quæ pro peccátis nostris pátimur, te adjuvánte vincámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Quinta die infra Octavam Omnium Sanctorum

Ant. Ángeli, Archángeli, Throni et Dominatiónes, Principátus et Potestátes, Virtútes cælórum, Chérubim atque Séraphim, Patriárchæ et Prophétæ, sancti legis Doctóres, Apóstoli, omnes Christi Mártyres, sancti Confessóres, Vírgines Dómini, Anachorítæ, Sanctíque omnes, intercédite pro nobis.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Commemoratio S. Caroli Episcopi et Confessoris

Ant. Amávit eum Dóminus, et ornávit eum: stolam glóriæ índuit eum, et ad portas paradísi coronávit eum.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Ecclésiam tuam, Dómine, sancti Cároli Confessóris tui atque Pontíficis contínua protectióne custódi: ut, sicut illum pastorális sollicitúdo gloriósum réddidit; ita nos ejus intercéssio in tuo semper fáciat amóre fervéntes.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Quinta die infra Octavam Omnium Sanctorum
Semiduplex
Tempora: Feria Secunda infra Hebdomadam IV post Epiphaniam I. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem regum Dóminum veníte adorémus: * Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem regum Dóminum veníte adorémus: * Quia ipse est coróna Sanctórum ómnium.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quia ipse est coróna Sanctórum ómnium.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem regum Dóminum veníte adorémus: * Quia ipse est coróna Sanctórum ómnium.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia ipse est coróna Sanctórum ómnium.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem regum Dóminum veníte adorémus: * Quia ipse est coróna Sanctórum ómnium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Hymnus {ex Commune aut Festo}

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Ezechiéle Prophéta

Ezek 2:2-5

2 Et audívi loquéntem ad me,

3 Et dicéntem: Fili hóminis, mitto ego te ad fílios Israël, ad gentes apostatríces quæ recessérunt a me; ipse et patres eórum prævaricáti sunt pactum meum usque ad diem hanc;

4 Et fílii dura fácie et indomábili corde sunt, ad quos ego mitto te, et dices ad eos: Hæc dicit Dóminus Deus:

5 Si forte vel ipsi áudiant, et si forte quiéscant, quóniam domus exásperans est: et scient quia prophéta fúerit in médio eórum.

℣. Tu autem, Dómine, miserére nobis.

℟. Deo grátias.

℟. Redémit pópulum suum et liberávit eum, et vénient et exsultábunt in monte Sion et gaudébunt de bonis Dómini super fruménto, vino et óleo,

* Et ultra non esúrient.

℣. Erítque ánima eórum quasi hortus irríguus.

℟. Et ultra non esúrient.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Ezek 2:6-7

6 Tu ergo, fili hóminis, ne tímeas eos, neque sermónes eórum métuas, quóniam incréduli et subversóres sunt tecum, et cum scorpiónibus hábitas. Verba eórum ne tímeas, et vultus eórum ne formídes, quia domus exásperans est.

7 Loquéris ergo verba mea ad eos, si forte áudiant et quiéscant, quóniam irritatóres sunt.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Ezek 2:8-9

8 Tu autem, fili hóminis, audi quæcúmque loquor ad te, et noli esse exásperans, sicut domus exasperátrix est: áperi os tuum, et cómede quæcúmque ego do tibi.

9 Et vidi, et ecce manus missa ad me, in qua erat involútus liber: et expándit illum coram me, qui erat scriptus intus et foris, et scriptæ erant in eo lamentatiónes, et carmen, et væ.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Nocturnus II.

Ant. Díligam te. ‡

Psalmus 17(2-16b) [4]

17:2 Díligam te, ‡ Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

De Sermone sancti Bedæ Venerabilis Presbýteri

Ex Sermone 18 de Sanctis

Ad hanc igitur operum salutarium delectet nos pervenire palmam. Libenter ac prompte certemus, omnes in agone justitiæ Deo et Christo spectante curramus; et qui sæculo et mundo majores esse jam cœpimus, cursum nostrum nulla sæculi cupiditate tardemus. Si expeditos, si celeres in operis agone currentes dies nos ultimus invenerit, nusquam Dominus meritis nostris deerit remunerator.

℣. Tu autem, Dómine, miserére nobis.

℟. Deo grátias.

℟. Præcúrsor Dómini venit, de quo ipse testátur:

* Nullus major inter natos mulíerum Joánne Baptísta.

℣. Hic est enim prophéta, et plus quam prophéta, de quo Salvátor ait.

℟. Nullus major inter natos mulíerum Joánne Baptísta.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Qui coronam in persecutione purpuream pro passione donabit, ipse in pace vincentibus pro justitiæ meritis dabit et candidam. Nam nec Abraham, nec Isaac, nec Jacob occisi sunt; et tamen fidei et justitiæ meritis honorati inter patriarchas primi esse meruerunt: ad quorum congregatur convivium quisquis fidelis, et justus, et laudabilis invenitur. Memores esse debemus, voluntatem non nostram, sed Dei facere debere: quia qui fecerit ejus voluntatem, manet in æternum, quomodo et ille manet in æternum.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Quapropter, carissimi, mente integra, fide firma, virtute robusta, caritate perfecta, parati ad omnem voluntatem Dei simus, conservantes fortiter Dominica mandata, in simplicitate innocentiam, in caritate concordiam, modestiam in humilitate, diligentiam in administratione, vigilantiam in adjuvandis laborantibus, misericordiam in fovendis pauperibus, in defendenda veritate constantiam, in disciplinæ severitate censuram, ne aliquid ad exemplum bonorum factorum desit in nobis. Hæc sunt enim vestigia quæ nobis Sancti quique revertentes in patriam reliquerunt, ut illorum semitis inhærentes, sequeremur et gaudia.

℣. Tu autem, Dómine, miserére nobis.

℟. Deo grátias.

℟. Sancti mei, qui in carne pósiti, certámen habuístis:

* Mercédem labóris ego reddam vobis.

℣. Veníte benedícti Patris mei, percípite regnum.

℟. Mercédem labóris ego reddam vobis.

℣. Glória Patri, et Fílio, * et Spirítui Sancto.

℟. Mercédem labóris ego reddam vobis.

Nocturnus III.

Ant. Exáudiat te. ‡

Psalmus 19 [7]

19:2 Exáudiat te ‡ Dóminus in die tribulatiónis: * prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine. ‡

Psalmus 20 [8]

20:2 Dómine, ‡ in virtúte tua lætábitur rex: * et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te. ‡

Psalmus 29 [9]

29:2 Exaltábo te, ‡ Dómine, quóniam suscepísti me: * nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:1-12

In illo témpore: Videns Jesus turbas, ascendit in montem, et cum sedisset, accesserunt ad eum discipuli ejus. Et réliqua.

De Homilia sancti Augustíni Epíscopi

Liber 1 de Sermone Domini in monte, cap. 3 et 4

Itaque in hoc tertio gradu, in quo scientia est, lugetur amissio summi boni, quia inhæretur extremis. In quarto autem gradu labor est: ubi vehementer incumbitur, ut sese animus avellat ab eis quibus pestifera dulcedine innexus est. Hic ergo esuritur et sititur justitia, et multum necessaria est fortitudo: quia non relinquitur sine dolore, quod cum delectatione retinetur. Quinto autem gradu perseverantibus in labore datur evadendi consilium: quia, nisi quisque adjuvetur a superiore, nullo modo sibi est idoneus, ut sese tantis miseriarum implicamentis expediat. Est autem justum consilium, ut qui se a potentiori adjuvari vult, adjuvet et infirmiorem, in quo est ipse potentior. Itaque, Beati misericordes: quia ipsorum miserebitur Deus.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Sexto gradu est cordis munditia de bona conscientia bonorum operum, valens ad contemplandum summum illud bonum, quod solo puro et sereno intellectu cerni potest. Postremo est septima ipsa sapientia, id est, contemplatio veritatis, pacificans totum hominem, et suscipiens similitudinem Dei, quæ ita concluditur: Beati pacifici: quoniam ipsi filii Dei vocabuntur. Octava tamquam ad caput redit, quia consummatum perfectumque ostendit et probat. Itaque in prima et in octava nominatum est regnum cælorum: Beati pauperes spiritu: quoniam ipsorum est regnum cælorum; et, Beati qui persecutionem patiuntur propter justitiam: quoniam ipsorum est regnum cælorum.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Cum jam dicitur: Quis nos separabit a caritate Christi? Tribulatio, an angustia, an persecutio, an fames, an nuditas, an periculum, an gladius? Septem sunt ergo, quæ perficiunt: nam octava clarificat, et quod perfectum est, demonstrat, ut per hos gradus perficiantur et ceteri, tamquam a capite rursum exordiens. Videtur ergo mihi étiam septiformis operatio Spiritus sancti, de qua Isaias loquitur, his gradibus sententiisque congruere. Sed interest ordinis: nam ibi enumeratio ab excellentioribus cœpit, hic vero ab inferioribus. Ibi namque incipit a sapientia Dei, et desinit ad timorem Dei: sed initium sapientiæ timor Domini est.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte. ‡

Psalmus 116 [5]

116:1 Laudáte ‡ Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Salútis ætérnæ dator,

Jesu, redémptis súbveni:

Virgo, Parens cleméntiæ

Dona salútem sérvulis.

Vos, Angelórum míllia,

Patrúmque cœtus, ágmina

Canóra Vatum; vos, reis

Precámini indulgéntiam.

Baptísta Christi prǽvius,

Summíque cæli Cláviger,

Cum céteris Apóstolis

Nexus resólvant críminum.

Cohors triúmphans Mártyrum,

Almus Sacerdótum chorus,

Et virginális cástitas

Nostros reátus ábluant.

Quicúmque in alta síderum

Regnátis aula príncipes,

Favéte votis súpplicum,

Qui dona cæli flágitant.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Te gloriósus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te gloriósus Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Octávo Idus Novémbris Luna vicésima nona Anno Dómini 2029

Barcinóne, in Hispánia, sancti Sevéri, Epíscopi et Mártyris; qui ob fidem cathólicam, confósso per clavum cápite, martýrii corónam accépit.

Thiníssæ, in Africa, natális sancti Felícis Mártyris, qui, conféssus et ad torménta dilátus, alio die (ut refert sanctus Augustínus, Psalmum in ejus festivitáte ad pópulum expónens) invéntus est in cárcere exánimis.

Theópoli, quæ est Antiochía, sanctórum decem Mártyrum, qui a Saracénis passi legúntur.

In Phrýgia sancti Attici Mártyris.

Apud Bergas, in Flándria, deposítio sancti Winóci Abbátis, qui, virtútibus et miráculis clarus, étiam frátribus sibi súbditis multo témpore ministrávit.

Fundis, in Látio, sancti Felícis Mónachi.

Lemóvicis, in Aquitánia, sancti Leonárdi Confessóris, qui fuit beáti Remígii Epíscopi discípulus. Hic, nóbili génere ortus, solitáriam vitam delégit, et sanctitáte ac miráculis cláruit; ejúsque virtus præcípue in liberándis captívis enítuit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Apo 7:9

Post hæc vidi turbam magnam, quam dinumeráre nemo póterat ex ómnibus géntibus, et tríbubus, et pópulis, et linguis, stantes ante thronum Dei, in conspéctu Agni, amícti stolis albis, et palmæ in mánibus eórum.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum. ‡

Psalmus 121 [5]

121:1 Lætátus sum ‡ in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Magnificat {Antiphona ex Proprio Sanctorum}

Ant. O quam gloriósum est regnum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O quam gloriósum est regnum in quo cum Christo gaudent omnes Sancti, amícti stolis albis sequúntur Agnum quocúmque íerit!

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Sexta die infra Octavam Omnium Sanctorum
Semiduplex
Tempora: Feria Tertia infra Hebdomadam IV post Epiphaniam I. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem regum Dóminum veníte adorémus: * Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem regum Dóminum veníte adorémus: * Quia ipse est coróna Sanctórum ómnium.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quia ipse est coróna Sanctórum ómnium.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem regum Dóminum veníte adorémus: * Quia ipse est coróna Sanctórum ómnium.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia ipse est coróna Sanctórum ómnium.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem regum Dóminum veníte adorémus: * Quia ipse est coróna Sanctórum ómnium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Hymnus {ex Commune aut Festo}

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

℣. Lingua mea meditábitur justítiam tuam.

℟. Tota die laudem tuam, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Ezechiéle Prophéta

Ezek 3:1-4

1 Et dixit ad me: Fili hóminis, quodcúmque invéneris, cómede: cómede volúmen istud, et vadens lóquere ad fílios Israël.

2 Et apérui os meum, et cibávit me volúmine illo:

3 Et dixit ad me: Fili hóminis, venter tuus cómedet, et víscera tua complebúntur volúmine isto quod ego do tibi. Et comédi illud, et factum est in ore meo sicut mel dulce.

4 Et dixit ad me: Fili hóminis, vade ad domum Israël, et loquéris verba mea ad eos.

℣. Tu autem, Dómine, miserére nobis.

℟. Deo grátias.

℟. A fácie furóris tui, Deus, conturbáta est omnis terra:

* Sed miserére, Dómine, et ne fácias consummatiónem.

℣. Dómine, Dóminus noster, quam admirábile est nomen tuum!

℟. Sed miserére, Dómine, et ne fácias consummatiónem.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Ezek 3:5-9

5 Non enim ad pópulum profúndi sermónis et ignótæ linguæ, tu mítteris ad domum Israël;

6 Neque ad pópulos multos profúndi sermónis et ignótæ linguæ, quorum non possis audíre sermónes; et, si ad illos mitteréris, ipsi audírent te;

7 Domus autem Israël nolunt audíre te, quia nolunt audíre me; omnis quippe domus Israël attríta fronte est, et duro corde.

8 Ecce dedi fáciem tuam valentiórem faciébus eórum, et frontem tuam duriórem fróntibus eórum:

9 Ut adamántem et ut sílicem dedi fáciem tuam; ne tímeas eos neque métuas a fácie eórum, quia domus exásperans est.

℣. Tu autem, Dómine, miserére nobis.

℟. Deo grátias.

℟. Civitátem istam tu circúmda, Dómine: et Angeli tui custódiant muros ejus.

* Exáudi, Dómine, pópulum tuum cum misericórdia.

℣. Avertátur furor tuus, Dómine, a pópulo tuo et a civitáte sancta tua.

℟. Exáudi, Dómine, pópulum tuum cum misericórdia.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Ezek 3:10-13

10 Et dixit ad me: fili hóminis, omnes sermónes meos, quos ego loquor ad te, assúme in corde tuo et áuribus tuis audi;

11 Et vade, ingrédere ad transmigratiónem, ad fílios pópuli tui, et loquéris ad eos; et dices eis: Hæc dicit Dóminus Deus: Si forte áudiant et quiéscant.

12 Et assúmpsit me spíritus, et audívi post me vocem commotiónis magnæ: Benedícta glória Dómini de loco suo;

13 Et vocem alárum animálium percutiéntium álteram ad álteram, et vocem rotárum sequéntium animália, et vocem commotiónis magnæ.

℣. Tu autem, Dómine, miserére nobis.

℟. Deo grátias.

℟. Genti peccatríci, pópulo pleno peccáto miserére,

* Dómine Deus.

℣. Esto placábilis super nequítiam pópuli tui.

℟. Dómine Deus.

℣. Glória Patri, et Fílio, * et Spirítui Sancto.

℟. Dómine Deus.

Nocturnus II.

Ant. Noli æmulári. ‡

Psalmus 36(1-15) [4]

36:1 Noli æmulári ‡ in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

℣. Exspécta Dóminum, et custódi viam ejus.

℟. Exaltábit te, ut hereditáte cápias terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Bernardi Abbatis

Serm. 2 de Festo Omn. Sanct.

Quia Sanctorum omnium festivam hodie, dilectissimi, omnique dignissimam devotione memoriam celebramus, operæ pretium puto, de communi eorum felicitate, in qua beata jam requie perfruuntur, et futura quam præstolantur consummatione adjuvante Spiritu sancto, sermonem facere caritati vestræ. Fidelis quippe sermo, et omni acceptione dignus: ut quos solemni veneratione prosequimur, étiam simili conversatione sequamur: quos beatissimos prædicamus, ad eorum beatitudinem tota aviditate curramus: quorum delectamur præconiis, sublevemur eorum patrociniis.

℣. Tu autem, Dómine, miserére nobis.

℟. Deo grátias.

℟. Præcúrsor Dómini venit, de quo ipse testátur:

* Nullus major inter natos mulíerum Joánne Baptísta.

℣. Hic est enim prophéta, et plus quam prophéta, de quo Salvátor ait.

℟. Nullus major inter natos mulíerum Joánne Baptísta.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Sermo 5. de eodem Festo, circa medium.

Ad quid ergo Sanctis laus nostra? ad quid glorificatio nostra? ad quid nostra hæc ipsa solemnitas? Quo eis terrenos honores, quos juxta veracem Filii promissionem honorificat Pater cælestis? Quo eis præconia nostra? Pleni sunt. Prorsus ita est, dilectissimi: bonorum nostrorum Sancti non egent, nec quidquam eis nostra devotione præstatur. Plane, quod eorum memoriam veneramur, nostra interest, non ipsorum. Vultis scire quantum interest nostra? Ego in me (fateor) ex hac recordatione sentio desiderium vehemens inflammari, et desiderium triplex.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Vulgo dicitur: Quod non videt oculus, cor non dolet. Oculus meus, memoria mea: et cogitare de Sanctis, quodammodo eos videre est. Sic nempe portio nostra in terra viventium; nec modica sane portio, si tamen, ut decet, memoriam affectio comitetur: sic, inquam, conversatio nostra in cælis est. Verumtamen non sic nostra, sicut illorum. Ipsorum enim substantia ibi est, nostra autem desideria: ipsi per præsentiam, nos per memoriam ibi sumus.

℣. Tu autem, Dómine, miserére nobis.

℟. Deo grátias.

℟. Sancti mei, qui in carne pósiti, certámen habuístis:

* Mercédem labóris ego reddam vobis.

℣. Veníte benedícti Patris mei, percípite regnum.

℟. Mercédem labóris ego reddam vobis.

℣. Glória Patri, et Fílio, * et Spirítui Sancto.

℟. Mercédem labóris ego reddam vobis.

Nocturnus III.

Ant. Ne in ira tua.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:1-12

In illo témpore: Videns Jesus turbas, ascendit in montem, et cum sedisset, accesserunt ad eum discipuli ejus. Et réliqua.

De Homilia sancti Augustíni Epíscopi

Liber 1. de Sermone Domini in monte, Cap. 4.

Quapropter, si gradatim tamquam ascendentes numeremus, primus ibi est timor Dei, secunda pietas, tertia scientia, quarta fortitudo, quintum consilium, sextus intellectus, septima sapientia. Timor Dei congruit humilibus, de quibus hic dicitur: Beati pauperes spiritu: quoniam ipsorum est regnum cælorum; id est, non inflati, non superbi, de quibus Apostolus dicit: Noli altum sapere, sed time; id est, noli extolli. Pietas congruit mitibus. Qui enim pie quærit, honorat sanctam Scripturam, et non reprehendit quod nondum intelligit, et propterea non resistit; quod est mitem esse. Unde hic dicitur: Beati mites: quoniam ipsi hereditate possidebunt terram.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Scientia congruit lugentibus, qui jam cognoverunt in Scripturis, quibus malis vincti teneantur, quæ tamquam bona et utilia ignorantes appetierunt; de quibus hic dicitur: Beati qui lugent nunc. Fortitudo congruit esurientibus et sitientibus: laborant enim desiderantes gaudium de veris bonis, et amórem a terrenis et corporalibus avertere cupientes; de quibus hic dicitur: Beati qui esuriunt et sitiunt justitiam. Consilium congruit misericordibus: hoc enim unum remedium est de tantis malis evadendi, ut dimittamus, sicut nobis dimitti volumus: et adjuvemus, in quo possumus, alios, sicut et nos, in quo non possumus, cupimus adjuvari; de quibus hic dicitur: Beati misericordes: quoniam ipsorum miserebitur Deus.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Intellectus congruit mundis corde, tamquam purgato oculo, quo cerni possit, quod corporeus oculus non vidit, nec auris audivit, nec in cor hominis ascendit; de quibus hic dicitur: Beati mundo corde: quoniam ipsi Deum videbunt. Sapientia congruit pacificis, in quibus jam ordinata sunt omnia, nullusque motus adversus rationem rebellis est, sed cuncta obtemperant spiritui hominis cum et ipse obtemperet Deo; de quibus hic dicitur: Beati pacifici. Unum autem præmium, quod est regnum cælorum, pro his gradibus varie nominatum est.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte. ‡

Psalmus 95 [1]

95:1 Cantáte ‡ Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte. ‡

Psalmus 134 [5]

134:1 Laudáte ‡ nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Salútis ætérnæ dator,

Jesu, redémptis súbveni:

Virgo, Parens cleméntiæ

Dona salútem sérvulis.

Vos, Angelórum míllia,

Patrúmque cœtus, ágmina

Canóra Vatum; vos, reis

Precámini indulgéntiam.

Baptísta Christi prǽvius,

Summíque cæli Cláviger,

Cum céteris Apóstolis

Nexus resólvant críminum.

Cohors triúmphans Mártyrum,

Almus Sacerdótum chorus,

Et virginális cástitas

Nostros reátus ábluant.

Quicúmque in alta síderum

Regnátis aula príncipes,

Favéte votis súpplicum,

Qui dona cæli flágitant.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Te gloriósus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te gloriósus Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Séptimo Idus Novémbris Luna tricésima Anno Dómini 2029

Patávii deposítio sancti Prosdócimi, qui fuit primus ejúsdem civitátis Epíscopus. Hic, a beáto Petro Apóstolo Epíscopus ordinátus, ad prædicándum Dei verbum ad prædíctam civitátem missus est; ibíque, multis virtútibus et prodígiis corúscans, beáto fine quiévit.

Perúsiæ sancti Herculáni, Epíscopi et Mártyris.

Apud Swelménsem civitátem, in Germánia, pássio sancti Engelbérti, Epíscopi Coloniénsis, qui, cum illuc ex óppido Sosátio ad templum dedicándum pérgeret, a sicáriis intercéptus in via multísque vulnéribus cæsus, gloriósum pro defensióne ecclesiásticæ libertátis et Románæ Ecclésiæ obediéntia martýrium súbiit.

Eódem die sancti Amaránthi Mártyris, qui apud Albigénsem urbem, in Gállia, exácto agónis fidélis cursu, sepúltus, vivit in glória.

Melitínæ, in Arménia, pássio sanctórum Hierónis, Nicándri, Hesýchii et aliórum trigínta; qui in persecutióne Diocletiáni, sub Lýsia Prǽside, coronáti sunt.

Amphípoli, in Macedónia, sanctórum Mártyrum Aucti, Tauriónis et Thessalonícæ.

Ancýræ, in Galátia, pássio sanctórum Melasíppi, Antónii et Carínæ, sub Juliáno Apóstata.

Alexandríæ beáti Achíllæ Epíscopi, qui eruditióne, fide, conversatióne ac móribus fuit insígnis.

In Frísia deposítio sancti Willibrórdi, Epíscopi Trajecténsis; qui, a beáto Sérgio Papa ordinátus Epíscopus, in Frísia et Dánia Evangélium prædicávit.

Metis, in Gállia, sancti Rufi, Epíscopi et Confessóris.

Argentoráti sancti Floréntii Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Apo 7:9

Post hæc vidi turbam magnam, quam dinumeráre nemo póterat ex ómnibus géntibus, et tríbubus, et pópulis, et linguis, stantes ante thronum Dei, in conspéctu Agni, amícti stolis albis, et palmæ in mánibus eórum.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Magnificat {Antiphona ex Proprio Sanctorum}

Ant. O quam gloriósum est regnum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O quam gloriósum est regnum in quo cum Christo gaudent omnes Sancti, amícti stolis albis sequúntur Agnum quocúmque íerit!

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Septima die infra Octavam Omnium Sanctorum
Semiduplex
Tempora: Feria IV infra Hebdomadam IV post Epiphaniam I. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem regum Dóminum veníte adorémus: * Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem regum Dóminum veníte adorémus: * Quia ipse est coróna Sanctórum ómnium.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quia ipse est coróna Sanctórum ómnium.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem regum Dóminum veníte adorémus: * Quia ipse est coróna Sanctórum ómnium.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia ipse est coróna Sanctórum ómnium.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem regum Dóminum veníte adorémus: * Quia ipse est coróna Sanctórum ómnium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Hymnus {ex Commune aut Festo}

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adjútor in tribulatiónibus.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

℣. Dóminus virtútum nobíscum.

℟. Suscéptor noster, Deus Jacob.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Ezechiéle Prophéta

Ezek 7:1-4

1 Et factus est sermo Dómini ad me, dicens:

2 Et tu, fili hóminis, hæc dicit Dóminus Deus terræ Israël: Finis venit, venit finis super quátuor plagas terræ.

3 Nunc finis super te, et immíttam furórem meum in te: et judicábo te juxta vias tuas, et ponam contra te omnes abominatiónes tuas.

4 Et non parcet óculus meus super te, et non miserébor; sed vias tuas ponam super te, et abominatiónes tuæ in médio tui erunt, et sciétis quia ego Dóminus.

℣. Tu autem, Dómine, miserére nobis.

℟. Deo grátias.

℟. Indicábo tibi, homo, quid sit bonum aut quid Dóminus requírat a te:

* Fácere judícium et justítiam et sollícitum ambuláre cum Deo tuo.

℣. Spera in Dómino, et fac bonitátem, et inhábita terram.

℟. Fácere judícium et justítiam et sollícitum ambuláre cum Deo tuo.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Ezek 7:5-9

5 Hæc dicit Dóminus Deus: Afflíctio una, afflíctio ecce venit.

6 Finis venit, venit finis, evigilávit advérsum te, ecce venit:

7 Venit contrítio super te, qui hábitas in terra; venit tempus, prope est dies occisiónis, et non glóriæ móntium.

8 Nunc de propínquo effúndam iram meam super te, et complébo furórem meum in te: et judicábo te juxta vias tuas, et impónam tibi ómnia scélera tua,

9 Et non parcet óculus meus, nec miserébor; sed vias tuas impónam tibi, et abominatiónes tuæ in médio tui erunt, et sciétis quia ego sum Dóminus percútiens.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Ezek 7:10-13

10 Ecce dies, ecce venit; egréssa est contrítio, flóruit virga, germinávit supérbia,

11 Iníquitas surréxit in virga impietátis; non ex eis et non ex pópulo neque ex sónitu eórum, et non erit réquies in eis.

12 Venit tempus, appropinquávit dies: qui emit non lætétur, et qui vendit, non lúgeat: quia ira super omnem pópulum ejus;

13 Quia qui vendit, ad id quod véndidit non revertétur: et adhuc in vivéntibus vita eórum.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Nocturnus II.

Ant. Magnus Dóminus. ‡

Psalmus 47 [4]

47:2 Magnus Dóminus, ‡ et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

℣. Deus rédimet ánimam meam de manu ínferi.

℟. Cum accéperit me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Joannis Chrysostomi

Serm. de Mart, quod aut imitandi sunt, aut non laudandi. Tom. 3

Qui Sanctorum merita religiosa caritate miratur, quique justorum glorias frequenti laude colloquitur, eorum mores sanctos atque justitiam imitetur: quoniam quem delectat Sancti alicujus meritum, delectare debet par circa cultum Dei obsequium. Quare aut imitari debet, si laudat: aut laudare non debet, si imitari detrectat: ut qui alium laudat, laudabilem se reddat: et qui Sanctorum merita admiratur, mirabilis ipse vitæ sanctitate reddatur. Nam si propterea justos fidelesque diligimus, quod in ipsis justitiam fidemque suspicimus, possumus nos quoque esse quod sunt, si faciamus ipsi quod faciunt.

℣. Tu autem, Dómine, miserére nobis.

℟. Deo grátias.

℟. Præcúrsor Dómini venit, de quo ipse testátur:

* Nullus major inter natos mulíerum Joánne Baptísta.

℣. Hic est enim prophéta, et plus quam prophéta, de quo Salvátor ait.

℟. Nullus major inter natos mulíerum Joánne Baptísta.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Neque enim difficile nobis est, quod ab ipsis geritur, imitari, cum sine præcedenti exemplo ab antiquis talia gesta conspicimus: ut non ipsi aliorum æmuli redderentur, sed æmulandæ virtutis seipsos nobis præberent exemplum: ut dum nos ex ipsis, et ex nobis alii proficiunt, sic Christus in suis semper servis in Ecclesia sancta laudetur. Unde ab origine mundi innocens Abel occiditur, Enoch Deo placens transfertur, justus Noë invenitur, Abraham fidelis probatur, Moyses mansuetus dignoscitur, Jesus castus, David lenis, Elias acceptus, Daniel sanctus, tres pueri victores redduntur.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Apostoli discipuli Christi, credentium magistri habentur: e quibus eruditi Confessores fortissimi pugnant, Martyres perfecti triumphant, et christiani semper exercitus diabolum Deo armati debellant. In istis semper pares virtutes, dissimiles pugnæ, gloriosæ victoriæ. Unde tu Christiane delicatus es miles, si putas te posse sine pugna vincere, sine certamine triumphare. Exsere vires, fortiter dimica, atrociter in prælio isto concerta. Considera pactum, conditionem attende, militiam nosce: pactum quod spopondisti; conditionem qua accessisti: militiam cui nomen dedisti.

℣. Tu autem, Dómine, miserére nobis.

℟. Deo grátias.

℟. Sancti mei, qui in carne pósiti, certámen habuístis:

* Mercédem labóris ego reddam vobis.

℣. Veníte benedícti Patris mei, percípite regnum.

℟. Mercédem labóris ego reddam vobis.

℣. Glória Patri, et Fílio, * et Spirítui Sancto.

℟. Mercédem labóris ego reddam vobis.

Nocturnus III.

Ant. Deus deórum. ‡

Psalmus 49(1-15) [7]

49:1 Deus deórum, ‡ Dóminus locútus est: * et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite.

Psalmus 49(16-23) [8]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium justítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:1-12

In illo témpore: Videns Jesus turbas, ascendit in montem, et cum sedisset, accesserunt ad eum discipuli ejus. Et réliqua.

De Homilia sancti Augustíni Epíscopi

Liber 1 de Sermone Domini in monte, cap. 4

In primo gradu, sicut oportebat, positum est regnum cælorum, quod est perfectæ summæque sapientiæ animæ rationalis. Sic ítaque dictum est: Beati pauperes spiritu: quoniam ipsorum est regnum cælorum; tamquam diceretur: Initium sapientiæ timor Domini. Mitibus hereditas data est, tamquam testamentum patris cum pietate quærentibus. Beati mites: quoniam ipsi hereditate possidebunt terram. Lugentibus consolatio, tamquam scientibus quid amiserint, et quibus mersi sunt. Beati qui lugent nunc: quoniam ipsi consolabuntur. Esurientibus et sitientibus saturitas, tamquam refectio laborantibus fortiterque certantibus ad salutem. Beati qui esuriunt et sitiunt justitiam, quoniam ipsi saturabuntur.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Misericordibus misericordia tamquam vero et optimo consilio utentibus, ut hoc eis exhibeatur a potentiore, quod invalidioribus ipsi exhibent. Beati misericordes: quoniam ipsorum miserebitur Deus. Mundis corde facultas est videndi Deum, tamquam purum oculum ad intelligenda æterna gerentibus. Beati mundo corde: quoniam ipsi Deum videbunt. Pacificis Dei similitudo est, tamquam perfecte sapientibus, formatisque ad imaginem Dei per regenerationem renovati hominis. Beati pacifici: quoniam ipsi filii Dei vocabuntur. Et ista quidem in hac vita possunt compleri, sicut completa esse in Apostolis credimus. Nam illa omnimoda et in angelicam formam mutatio, quæ post hanc vitam promittitur, nullis verbis exponi potest.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Beati ergo, qui persecutionem patiuntur propter justitiam: quoniam ipsorum est regnum cælorum. Hæc octava sententia, quæ ad caput redit, perfectumque hominem declarat, significatur fortasse et circumcisione octava die in veteri testamento; et Domini resurrectione post sabbatum, qui est utique octavus, idemque primus dies; et celebratione octavarum feriarum, quas in regeneratione novi hominis celebramus; et numero ipso Pentecostes: nam septenario numero septies multiplicato, quo fiunt quadraginta novem, quasi octavus additur, ut quinquaginta compleantur. Et tamquam redeatur ad caput, quo die missus est Spiritus sanctus, eo in regnum cælorum ducimur, et hereditatem accipimus, et consolamur, et pascimur, et misericordiam consequimur, et mundamur, et pacificamur. Atque ita perfecti omnes extrinsecus illatas molestias pro veritate et justitia sustinemus.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dóminus regnávit. ‡

Psalmus 96 [1]

96:1 Dóminus regnávit, ‡ exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus. ‡

Psalmus 64 [2]

64:2 Te decet hymnus, ‡ Deus, in Sion: * et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu.

Canticum Judith [4]

Judith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die judícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Salútis ætérnæ dator,

Jesu, redémptis súbveni:

Virgo, Parens cleméntiæ

Dona salútem sérvulis.

Vos, Angelórum míllia,

Patrúmque cœtus, ágmina

Canóra Vatum; vos, reis

Precámini indulgéntiam.

Baptísta Christi prǽvius,

Summíque cæli Cláviger,

Cum céteris Apóstolis

Nexus resólvant críminum.

Cohors triúmphans Mártyrum,

Almus Sacerdótum chorus,

Et virginális cástitas

Nostros reátus ábluant.

Quicúmque in alta síderum

Regnátis aula príncipes,

Favéte votis súpplicum,

Qui dona cæli flágitant.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Te gloriósus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te gloriósus Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Idus Novémbris Luna prima Anno Dómini 2029

Octáva ómnium Sanctórum.

Romæ, via Lavicána, tértio ab Urbe milliário, pássio sanctórum Mártyrum Cláudii, Nicostráti, Symphoriáni, Castórii et Simplícii, qui, primo in cárcerem missi, deínde scorpiónibus gravíssime cæsi, tandem, cum ex fide Christi dimovéri non possent, a Diocletiáno jussi sunt in flúvium præcípites dari.

Ibídem, via Lavicána, natális sanctórum Quátuor Coronatórum fratrum, id est Sevéri, Severiáni, Carpóphori et Victoríni; qui, sub eódem Imperatóre, íctibus plumbatárum usque ad mortem cæsi sunt. Horum autem nómina, quæ póstea, interjéctis annis, Dómino revelánte, osténsa sunt, cum mínime reperíri tunc potuíssent, statútum fuit ut anniversária dies ipsórum, una cum illis quinque, sub nómine sanctórum Quátuor Coronatórum recolerétur; qui mos, étiam postquam reveláta sunt, in Ecclésia perseverávit.

Item Romæ sancti Deúsdedit Papæ Primi, qui tanti meriti fuit, ut leprósum ósculo a lepra sanáverit.

In vico Blexen, ad Visúrgim flúvium, in Germánia, sancti Willehádi, qui primus éxstitit Breménsis civitátis Epíscopus; atque, una cum sancto Bonifátio, cujus discípulus fuit, in Frísia et Saxónia Evangélium propagávit.

Suessíone, in Gálliis, sancti Godefrídi, Ambianénsis Epíscopi, magnæ sanctitátis viri.

Apud Virodúnum, in Gállia, sancti Mauri, Epíscopi et Confessóris.

Turónis, in Gállia, sancti Clari Presbýteri, cujus sanctus Paulínus epitáphium scripsit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {ex Commune aut Festo}

Apo 7:9

Post hæc vidi turbam magnam, quam dinumeráre nemo póterat ex ómnibus géntibus, et tríbubus, et pópulis, et linguis, stantes ante thronum Dei, in conspéctu Agni, amícti stolis albis, et palmæ in mánibus eórum.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {ex Commune aut Festo}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

In Octava Omnium Sanctorum
Duplex majus

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Beáti omnes * qui timent Dóminum. ‡

Psalmus 127 [1]

127:1 Beáti, omnes, qui timent Dóminum, * ‡ qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes * qui odérunt Sion.

Psalmus 128 [2]

128:1 Sæpe expugnavérunt me a juventúte mea, * dicat nunc Israël.

128:2 Sæpe expugnavérunt me a juventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus justus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis * clamávi ad te, Dómine. ‡

Psalmus 129 [3]

129:1 De profúndis clamávi ad te, Dómine: * ‡ Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine, * non est exaltátum cor meum. ‡

Psalmus 130 [4]

130:1 Dómine, non est exaltátum cor meum: * ‡ neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus * Sion in habitatiónem sibi.

Psalmus 131 [5]

131:1 Meménto, Dómine, David, * et omnis mansuetúdinis ejus:

131:2 Sicut jurávit Dómino, * votum vovit Deo Jacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Jacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum ejus: * adorábimus in loco, ubi stetérunt pedes ejus.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur justítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Jurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam ejus benedícens benedícam: * páuperes ejus saturábo pánibus.

131:16 Sacerdótes ejus índuam salutári: * et sancti ejus exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos ejus índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

℣. Lætámini in Dómino, et exsultáte justi.

℟. Et gloriámini omnes recti corde.

Canticum: Magnificat {Antiphona ex Proprio Sanctorum}

Ant. Ángeli, * Archángeli, Throni et Dominatiónes, Principátus et Potestátes, Virtútes cælórum, Chérubim atque Séraphim, Patriárchæ et Prophétæ, sancti legis Doctóres, Apóstoli, omnes Christi Mártyres, sancti Confessóres, Vírgines Dómini, Anachorítæ, Sanctíque omnes, intercédite pro nobis.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ángeli, Archángeli, Throni et Dominatiónes, Principátus et Potestátes, Virtútes cælórum, Chérubim atque Séraphim, Patriárchæ et Prophétæ, sancti legis Doctóres, Apóstoli, omnes Christi Mártyres, sancti Confessóres, Vírgines Dómini, Anachorítæ, Sanctíque omnes, intercédite pro nobis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Quatuor Coronatorum Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Immíttet Ángelus Dómini.

Psalmus 33(2-11) [1]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Octava Omnium Sanctorum
Duplex majus
Tempora: Feria V infra Hebdomadam IV post Epiphaniam I. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem regum Dóminum veníte adorémus: * Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem regum Dóminum veníte adorémus: * Quia ipse est coróna Sanctórum ómnium.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quia ipse est coróna Sanctórum ómnium.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem regum Dóminum veníte adorémus: * Quia ipse est coróna Sanctórum ómnium.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quia ipse est coróna Sanctórum ómnium.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem regum Dóminum veníte adorémus: * Quia ipse est coróna Sanctórum ómnium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quia ipse est coróna Sanctórum ómnium.

Ant. Regem regum Dóminum veníte adorémus: * Quia ipse est coróna Sanctórum ómnium.

Hymnus {ex Commune aut Festo}

Placáre, Christe, sérvulis,

Quibus Patris cleméntiam

Tuæ ad tribúnal grátiæ

Patróna Virgo póstulat.

Et vos beáta, per novem

Distíncta gyros ágmina,

Antíqua cum præséntibus,

Futúra damna péllite.

Apóstoli cum Vátibus,

Apud sevérum Júdicem,

Veris reórum flétibus

Expóscite indulgéntiam.

Vos, purpuráti mártyres,

Vos candidáti prǽmio

Confessiónis, éxsules

Vocáte nos in pátriam.

Choréa casta vírginum,

Et quos erémus íncolas

Transmísit astris, cǽlitum

Locáte nos in sédibus.

Auférte gentem pérfidam

Credéntium de fínibus,

Ut unus omnes únicum

Ovíle nos Pastor regat.

Deo Patri sit glória,

Natóque Patris único,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum * et glória mea: et spes mea in Deo est.

Psalmus 61 [1]

61:2 Nonne Deo subjécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subjécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adjútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adjútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque juxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini, * et audítam fácite vocem laudis ejus.

Psalmus 65(1-12) [2]

65:1 Jubiláte Deo, omnis terra, psalmum dícite nómini ejus: * date glóriam laudi ejus.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi ejus super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis ejus,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis ejus.

Ant. Audíte, omnes * qui timétis Deum, quanta fecit ánimæ meæ.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

℣. Non amóvit Dóminus oratiónem meam.

℟. Et misericórdiam suam a me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Ezechiéle Prophéta

Ezek 13:1-6

1 Et factus est sermo Dómini ad me, dicens:

2 Fili hóminis, vaticináre ad prophétas Israël, qui prophétant, et dices prophetántibus de corde suo: Audíte verbum Dómini.

3 Hæc dicit Dóminus Deus: Væ prophétis insipiéntibus, qui sequúntur spíritum suum, et nihil vident!

4 Quasi vulpes in desértis prophétæ tui, Israël, erant.

5 Non ascendístis ex advérso, neque opposuístis murum pro domo Israël, ut starétis in prǽlio in die Dómini.

6 Vident vana, et divínant mendácium, dicéntes: Ait Dóminus, cum Dóminus non míserit eos, et perseveravérunt confirmáre sermónem.

℣. Tu autem, Dómine, miserére nobis.

℟. Deo grátias.

℟. Vidi Dóminum sedéntem super sólium excélsum et elevátum, et plena erat omnis terra majestáte ejus:

* Et ea, quæ sub ipso erant, replébant templum.

℣. Séraphim stabant super illud: sex alæ uni, et sex alæ álteri.

℟. Et ea, quæ sub ipso erant, replébant templum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Ezek 13:7-10

7 Numquid non visiónem cassam vidístis, et divinatiónem mendácem locúti estis, et dícitis: Ait Dóminus, cum ego non sim locútus?

8 Proptérea hæc dicit Dóminus Deus: Quia locúti estis vana, et vidístis mendácium, ídeo ecce ego ad vos, dicit Dóminus Deus.

9 Et erit manus mea super prophétas, qui vident vana et divínant mendácium: in consílio pópuli mei non erunt, et in scriptúra domus Israël non scribéntur, nec in terram Israël ingrediéntur, et sciétis quia ego Dóminus Deus.

10 Eo quod decéperint pópulum meum, dicéntes: Pax, et non est pax, et ipse ædificábat paríetem, illi autem liniébant eum luto absque páleis.

℣. Tu autem, Dómine, miserére nobis.

℟. Deo grátias.

℟. Aspice, Dómine, de sede sancta tua, et cógita de nobis: inclína, Deus meus, aurem tuam et audi:

* Aperi óculos tuos et vide tribulatiónem nostram.

℣. Qui regis Israël, inténde, qui dedúcis velut ovem Joseph.

℟. Aperi óculos tuos et vide tribulatiónem nostram.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Ezek 13:11-14

11 Dic ad eos qui líniunt absque temperatúra, quod casúrus sit; erit enim imber inúndans et dabo lápides prægrándes désuper irruéntes et ventum procéllæ dissipántem.

12 Síquidem ecce cécidit páries; numquid non dicétur vobis: Ubi est litúra quam linístis?

13 Proptérea hæc dicit Dóminus Deus: Et erúmpere fáciam spíritum tempestátum in indignatióne mea, et imber inúndans in furóre meo erit, et lápides grandes in ira in consumptiónem,

14 Et déstruam paríetem, quem linístis absque temperaménto.

℣. Tu autem, Dómine, miserére nobis.

℟. Deo grátias.

℟. Aspice, Dómine, quia facta est desoláta cívitas plena divítiis, sedet in tristítia dómina géntium:

* Non est qui consolétur eam, nisi tu, Deus noster.

℣. Plorans plorávit in nocte, et lácrimæ ejus in maxíllis ejus.

℟. Non est qui consolétur eam, nisi tu, Deus noster.

℣. Glória Patri, et Fílio, * et Spirítui Sancto.

℟. Non est qui consolétur eam, nisi tu, Deus noster.

Nocturnus II.

Ant. Exsúrgat Deus, * et dissipéntur inimíci ejus. ‡

Psalmus 67(2-11) [4]

67:2 Exsúrgat Deus, et dissipéntur inimíci ejus, * ‡ et fúgiant qui odérunt eum, a fácie ejus.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et justi epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini ejus: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu ejus: * turbabúntur a fácie ejus, patris orphanórum et júdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci ejus.

Ant. Deus noster, * Deus salvos faciéndi: et Dómini sunt éxitus mortis.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi ejus in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die quotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis * benedícite Dómino Deo.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes conjúncti psalléntibus: * in médio juvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Bénjamin adolescéntulus: * in mentis excéssu.

67:28 Príncipes Juda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Jerúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus ejus Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia ejus, et virtus ejus in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

℣. Mirábilis Deus in sanctis suis.

℟. Deus Israël dabit virtútem plebi suæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro sancti Cypriáni Epíscopi et Martyris de mortalitáte

In fine.

Considerandum est, fratres dilectissimi, et identidem cogitandum, renuntiasse nos mundo, et tamquam hospites et peregrinos hic interim degere. Amplectamur diem, qui assignat singulos domicilio suo, qui nos istinc ereptos, et laqueis sæcularibus exsolutos, paradiso restituit, et regno cælesti. Quis non peregre constitutus properaret in patriam regredi? Quis non ad suos navigare festinans, ventum prosperum cupidius optaret, ut velociter caros liceret amplecti?

℣. Tu autem, Dómine, miserére nobis.

℟. Deo grátias.

℟. Præcúrsor Dómini venit, de quo ipse testátur:

* Nullus major inter natos mulíerum Joánne Baptísta.

℣. Hic est enim prophéta, et plus quam prophéta, de quo Salvátor ait.

℟. Nullus major inter natos mulíerum Joánne Baptísta.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Patriam nostram paradisum computamus, parentes Patriarchas habere jam cæpimus: quid non properamus et currimus, ut patriam nostram videre, ut parentes salutare possimus? Magnus illic nos carorum numerus exspectat, parentum, fratrum, filiorum frequens nos et copiosa turba desiderat, jam de sua immortalitate secura, et adhuc de nostra salute sollicita. Ad horum conspectum et complexum venire, quanta et illis et nobis in commune lætitia est! Qualis illic cælestium regnorum voluptas sine timore moriendi, et cum æternitate vivendi! Quam summa et perpetua felicitas!

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Illic Apostolorum gloriosus chorus, illic Prophetarum exsultantium numerus, illic Mártyrum innumerabilis populus, ob certaminis et passionis victoriam coronatus. Triumphantes illic Virgines, quæ concupiscentiam carnis et corporis continentiæ robore subegerunt. Remunerati misericordes, qui alimentis et largitionibus pauperum justitiæ opera fecerunt, qui Dominica præcepta servantes ad cælestes thesauros terrena patrimonia transtulerunt. Ad hos, fratres dilectissimi avida cupiditate properemus, et cum his cito esse, ut cito ad Christum venire contingat, optemus.

℣. Tu autem, Dómine, miserére nobis.

℟. Deo grátias.

℟. Sancti mei, qui in carne pósiti, certámen habuístis:

* Mercédem labóris ego reddam vobis.

℣. Veníte benedícti Patris mei, percípite regnum.

℟. Mercédem labóris ego reddam vobis.

℣. Glória Patri, et Fílio, * et Spirítui Sancto.

℟. Mercédem labóris ego reddam vobis.

Nocturnus III.

Ant. Salvum me fac, * Deus, quóniam intravérunt aquæ usque ad ánimam meam. ‡

Psalmus 68(2-13) [7]

68:2 Salvum me fac, Deus: quóniam intravérunt aquæ usque ad ánimam meam.

68:3 ‡ Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei injúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in jejúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos * éripe me, Dómine.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in justítiam tuam.

68:29 Deleántur de libro vivéntium: * et cum justis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum, * et vivet ánima vestra.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Juda.

68:36 Et inhabitábunt ibi, * et hereditáte acquírent eam.

68:37 Et semen servórum ejus possidébit eam: * et qui díligunt nomen ejus, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:1-12

In illo témpore: Videns Jesus turbas, ascendit in montem, et cum sedisset, accesserunt ad eum discipuli ejus. Et réliqua.

De Homilia sancti Augustíni Epíscopi

Liber 1 de Sermone Domini in monte, cap. 5

Beati eritis, inquit, cum vobis maledicent, et persequentur vos, et dicent omne malum adversum vos mentientes, propter me: gaudete et exsultate, quoniam merces vestra multa est in cælis. Animadvertat quisquis delicias hujus sæculi, et facultates rerum temporalium quærit in nomine christiano, intrinsecus esse beatitudinem nostram, sicut de anima ecclesiastica ore prophetico dicitur: Omnis gloria ejus filiæ regis ab intus. Nam extrinsecus maledicta, et persecutiones, et detractiones promittuntur de quibus tamen magna merces est in cælis, quæ sentitur in corde patientium, eorum qui jam possunt dicere: Gloriamur in tribulationibus: scientes quod tribulatio patientiam operatur, patientia autem probationem, probatio vero spem, spes autem non confundit: quia caritas Dei diffúsa est in cordibus nostris per Spiritum sanctum, qui datus est nobis.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Non enim ista perpeti fructuosum est, sed ista pro Christi nomine non solum æquo animo, sed étiam cum exsultatione tolerare. Nam multi hæretici nomine christiano animas decipientes, multa talia patiuntur: sed ideo excluduntur ab ista mercede, quia non dictum est tantum: Beati qui persecutionem patiuntur, sed additum est: Propter justitiam. Ubi autem sana fides non est, non potest esse justitia: quia justus ex fide vivit. Neque schismatici aliquid sibi ex ista mercede promittant: quia similiter, ubi caritas non est, non potest esse justitia. Dilectio enim proximi malum non operatur: quam si haberent, non dilaniarent corpus Christi, quod est Ecclesia.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: Ss. Quatuor Coronatorum Martyrum

Sevérus, Severiánus, Carpóphorus et Victorínus fratres, in persecutióne Diocletiáni, deórum cultum líbere detestántes, plumbátis cæsi, in verbéribus vitam pro Christi nómine profudérunt. Quorum corpora, cánibus objecta, cum ab illis intacta diu fuíssent, subláta a Christiánis, via Lavicana tertio ab Urbe lápide, in arenaria sepeliúntur, propre sepúlcrum sanctórum Mártyrum Claudii, Nicóstrati, Symphoriáni, Castórii et Simplícii, qui eodem imperatóre passi erant; quod, cum essent summi sculptores, nullo modo adduci potúerant ut idolórum statuas fácerent, et, ad solis simulacrum ducti, ut illud veneraréntur, numquam commissuros se dixérunt ut adorarent ópera mánuum hóminum. Quámobrem in carcerem conjecti, cum ibi multos dies in eodem proposito perstitissent, primum scorpiónibus cæsi, deínde, vivi plumbeis lóculis inclusi, in flumen dejiciúntur. Exstat in Urbe ecclésia sub nómine sanctórum Quatuor Coronatórum, quorum diu ignota nómina, divinitus póstea patefácta sunt; ubi non solum illórum quatuor, sed étiam horum quinque Mártyrum córpora honorifice sepúlta sunt, et eórum festívitas sexto Idus Novembris celebrátur.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * in conspéctu regis Dómini.

Psalmus 97 [1]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte in conspéctu regis Dómini.

Ant. Dómine, * refúgium factus es nobis. ‡

Psalmus 89 [2]

89:1 Dómine, refúgium factus es nobis: * ‡ a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, refúgium factus es nobis.

Ant. Dómine, * in cælo misericórdia tua.

Psalmus 35 [3]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in cælo misericórdia tua.

Ant. Pópulus meus, * ait Dóminus, bonis meis adimplébitur.

Canticum Jeremiæ [4]

Jer 31:10-18

31:10 Audíte verbum Dómini, gentes, * et annuntiáte in ínsulis, quæ procul sunt,

31:11 Et dícite: Qui dispérsit Israël, congregábit eum: * et custódiet eum sicut pastor gregem suum.

31:12 Redémit enim Dóminus Jacob, * et liberávit eum de manu potentióris.

31:13 Et vénient, et laudábunt in monte Sion: * et cónfluent ad bona Dómini,

31:14 Super fruménto, et vino, et óleo, * et fœtu pécorum et armentórum:

31:15 Erítque ánima eórum quasi hortus irríguus, * et ultra non esúrient.

31:16 Tunc lætábitur virgo in choro, * júvenes et senes simul:

31:17 Et convértam luctum eórum in gáudium, * et consolábor eos, et lætificábo a dolóre suo.

31:18 Et inebriábo ánimam sacerdótum pinguédine: * et pópulus meus bonis meis adimplébitur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pópulus meus, ait Dóminus, bonis meis adimplébitur.

Ant. Deo nostro * jucúnda sit laudátio.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit jucúnda, decóraque laudátio.

146:2 Ædíficans Jerúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus ejus: * et sapiéntiæ ejus non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat juméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deo nostro jucúnda sit laudátio.

Capitulum Hymnus Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

Hymnus

Salútis ætérnæ dator,

Jesu, redémptis súbveni:

Virgo, Parens cleméntiæ

Dona salútem sérvulis.

Vos, Angelórum míllia,

Patrúmque cœtus, ágmina

Canóra Vatum; vos, reis

Precámini indulgéntiam.

Baptísta Christi prǽvius,

Summíque cæli Cláviger,

Cum céteris Apóstolis

Nexus resólvant críminum.

Cohors triúmphans Mártyrum,

Almus Sacerdótum chorus,

Et virginális cástitas

Nostros reátus ábluant.

Quicúmque in alta síderum

Regnátis aula príncipes,

Favéte votis súpplicum,

Qui dona cæli flágitant.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Te gloriósus * Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te gloriósus Apostolórum chorus, te Prophetárum laudábilis númerus, te Mártyrum candidátus laudat exércitus, te omnes Sancti et elécti voce confiténtur unánimes, beáta Trínitas, unus Deus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Quatuor Coronatorum Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Idus Novémbris Luna secúnda Anno Dómini 2029

Romæ, in Lateráno, Dedicátio Basílicæ sanctíssimi Salvatóris, quæ ómnium Urbis et Orbis Ecclesiárum est mater et caput.

Amaséæ, in Ponto, natális sancti Theodóri mílitis, qui, témpore Maximiáni Imperatóris, pro Christiánæ fídei confessióne, fórtiter cæsus et in cárcerem missus; deínde, Dómino sibi apparénte ac monénte ut constánter et viríliter ágeret, relevátus est; novíssime, postquam in equúleo suspénsus et úngulis ita excarnificátus est, ut ejus interióra apparérent nuda, ardéntibus ígnibus comburéndus tráditur. Ipsíus vero laudes sanctus Gregórius Nyssénus præcláro encómio celebrávit.

Tyánæ, in Cappadócia, pássio sancti Oréstis, sub Diocletiáno Imperatóre.

Thessalonícæ sancti Alexándri Mártyris, sub Maximiáno Príncipe.

Apud Bitúricas, in Aquitánia, sancti Ursíni Confessóris, qui, Romæ ordinátus a successóribus Apostolórum, primus eídem Bituricénsi urbi destinátur Epíscopus.

Neápoli, in Campánia, sancti Agrippíni Epíscopi, miráculis clari.

Constantinópoli sanctárum Vírginum Eustóliæ Románæ, et Sópatræ, fíliæ Maurítii Imperatóris.

Berýti, in Sýria, commemorátio Imáginis Salvatóris, quæ, a Judǽis crucifíxa, tam copiósum emísit sánguinem, ut Orientáles et Occidentáles Ecclésiæ ex eo ubértim accéperint.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {ex Commune aut Festo}

Apo 7:2-3

Ecce ego Joánnes vidi álterum Angelum ascendéntem ab ortu solis, habéntem signum Dei vivi: et clamávit voce magna quátuor Ángelis, quibus datum est nocére terræ et mari, dicens: Nolíte nocére terræ et mari, neque arbóribus, quoadúsque signémus servos Dei nostri in fróntibus eórum.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {ex Commune aut Festo}

Apo 7:9

Post hæc vidi turbam magnam, quam dinumeráre nemo póterat ex ómnibus géntibus, et tríbubus, et pópulis, et linguis, stantes ante thronum Dei, in conspéctu Agni, amícti stolis albis, et palmæ in mánibus eórum.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {ex Commune aut Festo}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro, in sǽcula sæculórum. Amen.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

In Dedicatione Archibasilicæ Ss. Salvatoris
Duplex II. classis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Domum tuam, Dómine, * decet sanctitúdo in longitúdinem diérum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domum tuam, Dómine, decet sanctitúdo in longitúdinem diérum.

Ant. Domus mea, * domus oratiónis vocábitur.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domus mea, domus oratiónis vocábitur.

Ant. Hæc est domus Dómini * fírmiter ædificáta, bene fundáta est supra firmam petram.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est domus Dómini fírmiter ædificáta, bene fundáta est supra firmam petram.

Ant. Bene fundáta est * domus Dómini supra firmam petram.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Bene fundáta est domus Dómini supra firmam petram.

Ant. Lápides pretiósi * omnes muri tui, et turres Jerúsalem gemmis ædificabúntur.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lápides pretiósi omnes muri tui, et turres Jerúsalem gemmis ædificabúntur.

Capitulum Hymnus Versus {ex Commune aut Festo}

Apo 21:2

Vidi civitátem sanctam, Jerúsalem novam, descendéntem de cælo a Deo, parátam sicut sponsam ornátam viro suo.

℟. Deo grátias.

Hymnus

Cæléstis urbs Jerúsalem,

Beáta pacis vísio,

Quæ celsa de vivéntibus

Saxis ad astra tólleris,

Sponsǽque ritu cíngeris

Mille Angelórum míllibus.

O sorte nupta próspera,

Dotáta Patris glória,

Respérsa Sponsi grátia,

Regína formosíssima,

Christo jugáta Príncipi,

Cæli corúsca cívitas.

Hic margarítis émicant,

Paténtque cunctis óstia;

Virtúte namque prǽvia

Mortális illuc dúcitur,

Amóre Christi pércitus

Torménta quisquis sústinet.

Scalpri salúbris íctibus

Et tunsióne plúrima,

Fabri políta málleo

Hanc saxa molem cónstruunt,

Aptísque juncta néxibus

Locántur in fastígio.

Decus Parénti débitum

Sit usquequáque Altíssimo,

Natóque Patris único,

Et ínclito Paráclito,

Cui laus, potéstas, glória

Ætérna sit per sǽcula.

Amen.

℣. Hæc est domus Dómini fírmiter ædificáta.

℟. Bene fundáta est supra firmam petram.

Canticum: Magnificat {Antiphona ex Proprio Sanctorum}

Ant. Sanctificávit Dóminus * tabernáculum suum: quia hæc est domus Dei, in qua invocábitur nomen ejus, de quo scriptum est: Et erit nomen meum ibi, dicit Dóminus.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sanctificávit Dóminus tabernáculum suum: quia hæc est domus Dei, in qua invocábitur nomen ejus, de quo scriptum est: Et erit nomen meum ibi, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio In Octava Omnium Sanctorum

Ant. O quam gloriósum est regnum in quo cum Christo gaudent omnes Sancti, amícti stolis albis sequúntur Agnum quocúmque íerit!

℣. Exsultábunt Sancti in glória.

℟. Lætabúntur in cubílibus suis.

Orémus.

Omnípotens sempitérne Deus, qui nos ómnium Sanctórum tuórum mérita sub una tribuísti celebritáte venerári: quǽsumus; ut desiderátam nobis tuæ propitiatiónis abundántiam, multiplicátis intercessóribus, largiáris.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Dedicatione Archibasilicæ Ss. Salvatoris
Duplex II. classis
Tempora: Feria VI infra Hebdomadam IV post Epiphaniam I. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Domum Dei decet sanctitúdo: * Sponsum ejus Christum adorémus in ea.

Ant. Domum Dei decet sanctitúdo: * Sponsum ejus Christum adorémus in ea.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Domum Dei decet sanctitúdo: * Sponsum ejus Christum adorémus in ea.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Sponsum ejus Christum adorémus in ea.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Domum Dei decet sanctitúdo: * Sponsum ejus Christum adorémus in ea.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Sponsum ejus Christum adorémus in ea.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Domum Dei decet sanctitúdo: * Sponsum ejus Christum adorémus in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sponsum ejus Christum adorémus in ea.

Ant. Domum Dei decet sanctitúdo: * Sponsum ejus Christum adorémus in ea.

Hymnus {ex Commune aut Festo}

Cæléstis urbs Jerúsalem,

Beáta pacis vísio,

Quæ celsa de vivéntibus

Saxis ad astra tólleris,

Sponsǽque ritu cíngeris

Mille Angelórum míllibus.

O sorte nupta próspera,

Dotáta Patris glória,

Respérsa Sponsi grátia,

Regína formosíssima,

Christo jugáta Príncipi,

Cæli corúsca cívitas.

Hic margarítis émicant,

Paténtque cunctis óstia;

Virtúte namque prǽvia

Mortális illuc dúcitur,

Amóre Christi pércitus

Torménta quisquis sústinet.

Scalpri salúbris íctibus

Et tunsióne plúrima,

Fabri políta málleo

Hanc saxa molem cónstruunt,

Aptísque juncta néxibus

Locántur in fastígio.

Decus Parénti débitum

Sit usquequáque Altíssimo,

Natóque Patris único,

Et ínclito Paráclito,

Cui laus, potéstas, glória

Ætérna sit per sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Tóllite portas, * príncipes vestras, et elevámini, portæ æternáles.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tóllite portas, príncipes vestras, et elevámini, portæ æternáles.

Ant. Erit mihi Dóminus * in Deum, et lapis iste vocábitur domus Dei.

Psalmus 45 [2]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Erit mihi Dóminus in Deum, et lapis iste vocábitur domus Dei.

Ant. Ædificávit * Móyses altáre Dómino Deo.

Psalmus 47 [3]

47:2 Magnus Dóminus, et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Móyses altáre Dómino Deo.

℣. Domum tuam, Dómine, decet sanctitúdo.

℟. In longitúdinem diérum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro Apocalýpsis beáti Joánnis Apóstoli

Apo 21:9-11

9 Et venit unus de septem ángelis habéntibus phíalas plenas septem plagis novíssimis, et locútus est mecum, dicens: Veni, et osténdam tibi sponsam, uxórem Agni.

10 Et sústulit me in spíritu in montem magnum et altum, et osténdit mihi civitátem sanctam Jerúsalem descendéntem de cælo a Deo,

11 Habéntem claritátem Dei: et lumen ejus símile lápidi pretióso tamquam lápidi jáspidis, sicut crystállum.

℣. Tu autem, Dómine, miserére nobis.

℟. Deo grátias.

℟. In dedicatióne templi decantábat pópulus laudem:

* Et in ore eórum dulcis resonábat sonus.

℣. Fundáta est domus Dómini supra vérticem móntium, et vénient ad eam omnes gentes.

℟. Et in ore eórum dulcis resonábat sonus.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Apo 21:12-15

12 Et habébat murum magnum, et altum, habéntem portas duódecim: et in portis ángelos duódecim, et nómina inscrípta, quæ sunt nómina duódecim tríbuum filiórum Israël:

13 Ab oriénte portæ tres, et ab aquilóne portæ tres, et ab austro portæ tres, et ab occásu portæ tres.

14 Et murus civitátis habens fundaménta duódecim, et in ipsis duódecim nómina duódecim apostolórum Agni.

15 Et qui loquebátur mecum, habébat mensúram arundíneam áuream, ut metirétur civitátem, et portas ejus, et murum.

℣. Tu autem, Dómine, miserére nobis.

℟. Deo grátias.

℟. Fundáta est domus Dómini supra vérticem móntium, et exaltáta est super omnes colles:

* Et vénient ad eam omnes gentes, et dicent: Glória tibi, Dómine.

℣. Veniéntes autem vénient cum exsultatióne, portántes manípulos suos.

℟. Et vénient ad eam omnes gentes, et dicent: Glória tibi, Dómine.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Apo 21:16-18

16 Et cívitas in quadro pósita est, et longitúdo ejus tanta est quanta et latitúdo: et mensus est civitátem de arúndine áurea per stádia duódecim míllia: et longitúdo, et altitúdo, et latitúdo ejus æquália sunt.

17 Et mensus est murum ejus centum quadragínta quátuor cubitórum, mensúra hóminis, quæ est ángeli.

18 Et erat structúra muri ejus ex lápide jáspide: ipsa vero cívitas aurum mundum símile vitro mundo.

℣. Tu autem, Dómine, miserére nobis.

℟. Deo grátias.

℟. Bénedic, Dómine, domum istam, quam ædificávi nómini tuo: veniéntium in loco isto

* Exáudi preces in excélso sólio glóriæ tuæ.

℣. Dómine, si convérsus fúerit pópulus tuus, et oráverit ad sanctuárium tuum.

℟. Exáudi preces in excélso sólio glóriæ tuæ.

℣. Glória Patri, et Fílio, * et Spirítui Sancto.

℟. Exáudi preces in excélso sólio glóriæ tuæ.

Nocturnus II.

Ant. Non est hic áliud, * nisi domus Dei, et porta cæli.

Psalmus 83 [4]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Non est hic áliud, nisi domus Dei, et porta cæli.

Ant. Vidit Jacob scalam, * súmmitas ejus cælos tangébat, et descendéntes Angelos, et dixit: Vere locus iste sanctus est.

Psalmus 86 [5]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidit Jacob scalam, súmmitas ejus cælos tangébat, et descendéntes Angelos, et dixit: Vere locus iste sanctus est.

Ant. Eréxit Jacob * lápidem in títulum, fundens óleum désuper.

Psalmus 87 [6]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Eréxit Jacob lápidem in títulum, fundens óleum désuper.

℣. Domus mea.

℟. Domus oratiónis vocábitur.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ritus, quos in consecrándis ecclésiis et altáribus Romána servat Ecclésia, beátus Silvéster Papa primus instítuit. Nam, etsi jam ab Apostolórum témpore loca fuérunt Deo dicáta, quæ a quibúsdam oratória, ab áliis ecclésiæ dicebántur, ubi colléctæ fiébant per unam sábbati, et christiánus pópulus oráre, Dei verbum audíre et Eucharístiam súmere sólitus erat; non tamen illa ádeo solémni ritu consecrabántur, nec in eis adhuc in títulum eréctum erat altáre, quod chrísmate delibútum, Dómini nostri Jesu Christi, qui altáre, hóstia et sacérdos noster est, figúram exprímeret.

℣. Tu autem, Dómine, miserére nobis.

℟. Deo grátias.

℟. Orántibus in loco isto,

* Dimítte peccáta pópuli tui, Deus, et osténde eis viam bonam per quam ámbulent, et da glóriam in loco isto.

℣. Qui regis Israël inténde, qui dedúcis velut ovem Joseph, qui sedes super Chérubim.

℟. Dimítte peccáta pópuli tui, Deus, et osténde eis viam bonam per quam ámbulent, et da glóriam in loco isto.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Sed, ubi Constantínus imperátor per baptísmi sacraméntum sanitátem salutémque consecútus est, tum primum lege ab eo lata concéssum est toto orbe terrárum, Christiáni ut ecclésias ædificárent; quos ille, non solum edícto, sed étiam exémplo ad sacram ædificatiónem est cohortátus. Nam, et in suo Lateranénsi palátio ecclésiam Salvatóri dedicávit, et ei continéntem basílicam nómine sancti Joánnis Baptístæ cóndidit, eo loco quo ipse, baptizátus a sancto Silvéstro, ab infidelitátis lepra mundátus est; quam idem Póntifex consecrávit quinto idus novémbris. Cujus consecratiónis memória celebrátur hodiérno die, quo primum Romæ públice ecclésia consecráta est, et imágo Salvatóris, in paríete depícta, pópulo Románo appáruit.

℣. Tu autem, Dómine, miserére nobis.

℟. Deo grátias.

℟. O quam metuéndus est locus iste:

* Vere non est hic áliud nisi domus Dei et porta cæli.

℣. Hæc est domus Dómini fírmiter ædificáta, bene fundáta est supra firmam petram.

℟. Vere non est hic áliud nisi domus Dei et porta cæli.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Quod, si beátus Silvéster póstea in consecratióne altáris Príncipis Apostolórum decrévit ut deínceps nisi ex lápide altária non ædificaréntur; tamen basílicæ Lateranénsis altáre fuit e ligno eréctum. Quod mirum non est; nam, cum a sancto Petro usque ad Silvéstrum, propter persecutiónes, Pontífices certo loco consístere non possent, quocúmque eos necéssitas compulísset, sive in cryptas, sive in cœmetéria, sive in ædes piórum, super illo altári lígneo ad arcæ similitúdinem cóncavo, sacra faciébant. Quo altári sanctus Silvéster, réddita Ecclésiæ pace, honóris causa Príncipis Apostolórum, qui in illo sacrificásse dícitur, et reliquórum Pontíficum, qui usque ad id tempus ad mystéria conficiénda eo usi fúerant, in Lateranénsi prima ecclésia collocáto, sancívit ne quisquam in eo, præter Románum Pontíficem, Missam deínceps celebráret.

Eándem ecclésiam incéndiis, vastatiónibus, terræ ínsuper mótibus disjéctam eversámque, ac sédula summórum Pontíficum cura reparátam, nova póstmodum molitióne restitútam, Benedíctus décimus tértius, Póntifex máximus, órdinis Prædicatórum, die vigésima octáva aprílis anni millésimi septingentésimi vigésimi sexti, ritu solémni consecrávit, ejúsque celebritátis memóriam hac die recoléndam státuit. Quod autem Pius nonus perficiéndum censúerat, Leo décimus tértius cellam máximam, vetustáte fatiscéntem, ingénti molitióne producéndam laxandámque curávit; vetus musívum, multis jam ántea pártibus instaurátum, ad antíquum exémplar restítui et in novam ábsidem, ópere cultúque magnífico exornátam, transférri; aulam transvérsam, laqueári et contignatióne reféctis, expolíri jussit, anno millésimo octingentésimo octuagésimo quarto; sacrário, æde canonicórum, perpetuáque ad baptistérium Constantiniánum pórticu adjéctis.

℣. Tu autem, Dómine, miserére nobis.

℟. Deo grátias.

℟. Mane surgens Jacob, erigébat lápidem in títulum, fundens óleum désuper; votum vovit Dómino:

* Vere locus iste sanctus est, et ego nesciébam.

℣. Cumque evigilásset Jacob de somno, ait.

℟. Vere locus iste sanctus est, et ego nesciébam.

℣. Glória Patri, et Fílio, * et Spirítui Sancto.

℟. Vere locus iste sanctus est, et ego nesciébam.

Nocturnus III.

Ant. Qui hábitat * in adjutório Altíssimi, in protectióne Dei cæli commorábitur. ‡

Psalmus 90 [7]

90:1 Qui hábitat in adjutório Altíssimi, in protectióne Dei cæli commorábitur.

90:2 ‡ Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitat in adjutório Altíssimi, in protectióne Dei cæli commorábitur.

Ant. Templum Dómini * sanctum est, Dei structúra est, Dei ædificátio est.

Psalmus 95 [8]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Templum Dómini sanctum est, Dei structúra est, Dei ædificátio est.

Ant. Benedícta * glória Dómini, de loco sancto suo, allelúja.

Psalmus 98 [9]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta glória Dómini, de loco sancto suo, allelúja.

℣. Hæc est domus Dómini fírmiter ædificáta.

℟. Bene fundáta est supra firmam petram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 19:1-10

In illo témpore: Ingréssus Jesus perambulábat Jéricho. Et ecce vir nómine Zachǽus: et hic princeps erat publicanórum, et ipse dives. Et réliqua.

Homilía sancti Ambrósii Epíscopi

Lib. 8 in Luc., prope finem

Zachǽus, statúra pusíllus, hoc est, nulla nobilitátis ingénitæ dignitáte sublímis, exíguus méritis sicut pópulus natiónum, audíto Dómini Salvatóris advéntu, quem sui non recéperant, vidére cupiébat. Sed nemo fácile Jesum videt; nemo potest Jesum vidére constitútus in terra. Et, quia non prophétas, non legem habébat, tamquam formæ grátiam naturális, ascéndit in sycómorum, vanitátem scílicet Judæórum vestígio suo próterens, erráta quoque córrigens superióris ætátis. Et ídeo Jesum in interióris domus recépit hospítio.

℣. Tu autem, Dómine, miserére nobis.

℟. Deo grátias.

℟. Domus mea, domus oratiónis vocábitur, dicit Dóminus: in ea omnis qui petit, áccipit; et qui quærit, ínvenit;

* Et pulsánti aperiétur.

℣. Pétite, et accipiétis; quǽrite, et inveniétis.

℟. Et pulsánti aperiétur.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Et bene ascéndit in árborem, ut arbor bona bonos fructus fáceret, ac, naturáli excísus oleástro et contra natúram insértus in bonam olívam, fructum posset legis afférre. Radix enim sancta, etsi rami inútiles. Quorum infructuósam glóriam plebs géntium, fide resurrectiónis, quasi quadam córporis elevatióne, transcéndit. Zachǽus ergo in sycómoro, cæcus in via: quorum álterum Dóminus miseratúrus exspéctat, álterum mansiónis suæ claritáte nobílitat; álterum sanatúrus intérrogat, apud álterum se, non invitátus, invítat. Sciébat enim úberem hospítii sui esse mercédem. Sed tamen, etsi nondum vocem invitántis audíerat, jam víderat afféctum.

℣. Tu autem, Dómine, miserére nobis.

℟. Deo grátias.

℟. Lápides pretiósi omnes muri tui,

* Et turres Jerúsalem gemmis ædificabúntur.

℣. Portæ Jerúsalem ex sapphíro et smarágdo ædificabúntur, et ex lápide pretióso omnis circúitus muri ejus.

℟. Et turres Jerúsalem gemmis ædificabúntur.

℣. Glória Patri, et Fílio, * et Spirítui Sancto.

℟. Et turres Jerúsalem gemmis ædificabúntur.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: S. Theodori Martyris

Theodórus, miles christiánus, Maximiáno imperatóre, quod idolórum fanum incendísset, comprehénsus, cum a præfécto legiónis pœna ei remitterétur, si pœ́nitens facti christiánam fidem exsecrarétur, constánter in fídei confessióne persevérans, missus est in cárcerem. Ubi, úngulis excarnificátus, dum costæ nudaréntur, lætus canébat: Benedícam Dóminum in omni témpore. Quare, in ardéntem rogum injéctus, in oratióne et divínis láudibus ánimam Christo réddidit, quinto Idus Novémbris. Cujus corpus Eusébia matróna, síndone involútum, sepelívit in suo prǽdio.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Domum tuam, Dómine, * decet sanctitúdo in longitúdinem diérum.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domum tuam, Dómine, decet sanctitúdo in longitúdinem diérum.

Ant. Domus mea, * domus oratiónis vocábitur.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domus mea, domus oratiónis vocábitur.

Ant. Hæc est domus Dómini * fírmiter ædificáta, bene fundáta est supra firmam petram.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est domus Dómini fírmiter ædificáta, bene fundáta est supra firmam petram.

Ant. Bene fundáta est * domus Dómini supra firmam petram.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Bene fundáta est domus Dómini supra firmam petram.

Ant. Lápides pretiósi * omnes muri tui, et turres Jerúsalem gemmis ædificabúntur.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lápides pretiósi omnes muri tui, et turres Jerúsalem gemmis ædificabúntur.

Capitulum Hymnus Versus {ex Commune aut Festo}

Apo 21:2

Vidi civitátem sanctam, Jerúsalem novam, descendéntem de cælo a Deo, parátam sicut sponsam ornátam viro suo.

℟. Deo grátias.

Hymnus

Alto ex Olýmpi vértice

Summi Paréntis Fílius,

Ceu monte deséctus lapis

Terras in imas décidens,

Domus supérnæ et ínfimæ

Utrúmque junxit ángulum.

Sed illa sedes cǽlitum

Semper resúltat láudibus,

Deúmque trinum et únicum

Jugi canóre prǽdicat:

Illi canéntes júngimur

Almæ Siónis ǽmuli.

Hæc templa, Rex cæléstium,

Imple benígno lúmine:

Huc, o rogátus, ádveni,

Plebísque vota súscipe,

Et nostra corda júgiter

Perfúnde cæli grátia.

Hic ímpetrent fidélium

Voces precésque súpplicum

Domus beátæ múnera,

Partísque donis gáudeant:

Donec, solúti córpore,

Sedes beátas ímpleant.

Decus Parénti débitum

Sit usquequáque Altíssimo,

Natóque Patris único,

Et ínclito Paráclito,

Cui laus, potéstas, glória

Ætérna sit per sǽcula.

Amen.

℣. Hæc est domus Dómini fírmiter ædificáta.

℟. Bene fundáta est supra firmam petram.

Canticum: Benedictus {Antiphona ex Proprio Sanctorum}

Ant. Zachǽe, * festínans descénde, quia hódie in domo tua opórtet me manére. At ille festínans descéndit, et suscépit illum gaudens in domum suam. Hódie huic dómui salus a Deo facta est, allelúja.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Zachǽe, festínans descénde, quia hódie in domo tua opórtet me manére. At ille festínans descéndit, et suscépit illum gaudens in domum suam. Hódie huic dómui salus a Deo facta est, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Theodori Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Deus, qui nos beáti Theodóri Mártyris tui confessióne gloriósa circúmdas et prótegis: præsta nobis ex ejus imitatióne profícere, et oratióne fulcíri.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Domum tuam, Dómine.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domum tuam, Dómine, decet sanctitúdo in longitúdinem diérum.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Idus Novémbris Luna tértia Anno Dómini 2029

Neápoli, in Campánia, natális sancti Andréæ Avellíni, Clérici Reguláris et Confessóris, sanctitáte et salútis proximórum procurándæ stúdio præcélebris, quem, miráculis clarum, Clemens Undécimus, Póntifex Máximus, Sanctórum catálogo adscrípsit.

Eódem die natális quoque sanctórum Mártyrum Tryphónis, et Respícii, ac Nymphæ Vírginis.

Romæ item natális sancti Leónis Papæ Primi, Confessóris et Ecclésiæ Doctóris; qui, virtútum excéllens méritis, dictus est Magnus. Ejus tempóribus celebráta fuit sancta Sýnodus Chalcedonénsis, in qua ipse per legátos damnávit Eutýchen; cujus étiam Sýnodi decréta póstmodum auctoritáte sua confirmávit. Tandem, cum sanxísset multa luculentérque scripsísset, Pastor bonus, de sancta Dei Ecclésia et univérso grege Domínico óptime méritus, quiévit in pace. Ipsíus tamen festívitas tértio Idus Aprílis celebrátur.

Icónii, in Lycaónia, sanctárum mulíerum Tryphénnæ et Tryphósæ, quæ, beáti Pauli prædicatióne et exémplo Theclæ, in Christiána discíplina plúrimum profecérunt.

Antiochíæ sanctórum Demétrii Epíscopi, Aniáni Diáconi, Eustósii et aliórum vigínti Mártyrum.

In território Agathénsi, in Gállia, sanctórum Mártyrum Tibérii, Modésti et Floréntiæ; qui, témpore Diocletiáni, váriis torméntis cruciáti, martýrium complevérunt.

Ravénnæ sancti Probi Epíscopi, miráculis clari.

Aureliánis, in Gállia, sancti Monitóris, Epíscopi et Confessóris.

In Anglia sancti Justi Epíscopi, qui, una cum Augustíno, Mellíto et áliis a beáto Gregório Papa in eam ínsulam missus ad prædicándum Evangélium, ibídem, sanctitáte célebris, obdormívit in Dómino.

In óppido Milléduno, in Gállia, sancti Leónis Confessóris.

In Paro ínsula sanctæ Theoctístis Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Apo 21:4-5

Et abstérget Deus omnem lácrimam ab óculis eórum: et mors ultra non erit, neque luctus, neque clamor, neque dolor erit ultra, quia prima abiérunt. Et dixit qui sedébat in throno: Ecce nova fácio ómnia.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Domus mea.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domus mea, domus oratiónis vocábitur.

Capitulum Responsorium Versus {ex Commune aut Festo}

Apo 21:2

Vidi civitátem sanctam, Jerúsalem novam, descendéntem de cælo a Deo, parátam sicut sponsam ornátam viro suo.

℟. Deo grátias.

℟.br. Domum tuam, Dómine, * Decet sanctitúdo.

℟. Domum tuam, Domine, * Decet sanctitudo.

℣. In longitúdinem diérum.

℟. Decet sanctitúdo.

℣. Glória Patri, et Fílio, * et Spirítui Sancto.

℟. Domum tuam, Domine, * Decet sanctitudo.

℣. Locus iste sanctus est, in quo orat sacérdos.

℟. Pro delíctis et peccátis pópuli.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Hæc est domus Dómini.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est domus Dómini fírmiter ædificáta, bene fundáta est supra firmam petram.

Capitulum Responsorium Versus {ex Commune aut Festo}

Apo 21:3

Et audívi vocem magnam de throno dicéntem: Ecce tabernáculum Dei cum homínibus, et habitábit cum eis; et ipsi pópulus ejus erunt, et ipse Deus cum eis erit eórum Deus.

℟. Deo grátias.

℟.br. Locus iste sanctus est, * In quo orat sacérdos.

℟. Locus iste sanctus est, * In quo orat sacérdos.

℣. Pro delíctis et peccátis pópuli.

℟. In quo orat sacérdos.

℣. Glória Patri, et Fílio, * et Spirítui Sancto.

℟. Locus iste sanctus est, * In quo orat sacérdos.

℣. Hæc est domus Dómini fírmiter ædificáta.

℟. Bene fundáta est supra firmam petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Lápides pretiósi.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lápides pretiósi omnes muri tui, et turres Jerúsalem gemmis ædificabúntur.

Capitulum Responsorium Versus {ex Commune aut Festo}

Apo 21:4-5

Et abstérget Deus omnem lácrimam ab óculis eórum: et mors ultra non erit, neque luctus, neque clamor, neque dolor erit ultra, quia prima abiérunt. Et dixit qui sedébat in throno: Ecce nova fácio ómnia.

℟. Deo grátias.

℟.br. Hæc est domus Dómini * Fírmiter ædificáta.

℟. Hæc est domus Dómini * Fírmiter ædificáta.

℣. Bene fundáta est supra firmam petram.

℟. Fírmiter ædificáta.

℣. Glória Patri, et Fílio, * et Spirítui Sancto.

℟. Hæc est domus Dómini * Fírmiter ædificáta.

℣. Bene fundáta est domus Dómini.

℟. Supra firmam petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Domum tuam, Dómine, * decet sanctitúdo in longitúdinem diérum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domum tuam, Dómine, decet sanctitúdo in longitúdinem diérum.

Ant. Domus mea, * domus oratiónis vocábitur.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domus mea, domus oratiónis vocábitur.

Ant. Hæc est domus Dómini * fírmiter ædificáta, bene fundáta est supra firmam petram.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est domus Dómini fírmiter ædificáta, bene fundáta est supra firmam petram.

Ant. Bene fundáta est * domus Dómini supra firmam petram.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Bene fundáta est domus Dómini supra firmam petram.

Ant. Lápides pretiósi * omnes muri tui, et turres Jerúsalem gemmis ædificabúntur.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lápides pretiósi omnes muri tui, et turres Jerúsalem gemmis ædificabúntur.

Capitulum Hymnus Versus {ex Commune aut Festo}

Apo 21:2

Vidi civitátem sanctam, Jerúsalem novam, descendéntem de cælo a Deo, parátam sicut sponsam ornátam viro suo.

℟. Deo grátias.

Hymnus

Cæléstis urbs Jerúsalem,

Beáta pacis vísio,

Quæ celsa de vivéntibus

Saxis ad astra tólleris,

Sponsǽque ritu cíngeris

Mille Angelórum míllibus.

O sorte nupta próspera,

Dotáta Patris glória,

Respérsa Sponsi grátia,

Regína formosíssima,

Christo jugáta Príncipi,

Cæli corúsca cívitas.

Hic margarítis émicant,

Paténtque cunctis óstia;

Virtúte namque prǽvia

Mortális illuc dúcitur,

Amóre Christi pércitus

Torménta quisquis sústinet.

Scalpri salúbris íctibus

Et tunsióne plúrima,

Fabri políta málleo

Hanc saxa molem cónstruunt,

Aptísque juncta néxibus

Locántur in fastígio.

Decus Parénti débitum

Sit usquequáque Altíssimo,

Natóque Patris único,

Et ínclito Paráclito,

Cui laus, potéstas, glória

Ætérna sit per sǽcula.

Amen.

℣. Domum tuam, Dómine, decet sanctitúdo.

℟. In longitúdinem diérum.

Canticum: Magnificat {Antiphona ex Proprio Sanctorum}

Ant. O quam metuéndus est * locus iste: vere non est hic áliud, nisi domus Dei, et porta cæli.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O quam metuéndus est locus iste: vere non est hic áliud, nisi domus Dei, et porta cæli.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Andreæ Avellini Confessoris

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, qui in corde beáti Andréæ Confessóris tui, per árduum quotídie in virtútibus proficiéndi votum, admirábiles ad te ascensiónes disposuísti: concéde nobis, ipsíus méritis et intercessióne, ita ejúsdem grátiæ partícipes fíeri; ut, perfectióra semper exsequéntes, ad glóriæ tuæ fastígium felíciter perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Andreæ Avellini Confessoris
Duplex
Tempora: Sabbato infra Hebdomadam IV post Epiphaniam I. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos ejus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Ezechiéle Prophéta

Ezek 19:1-7

1 Et tu assúme planctum super príncipes Israël,

2 Et dices: Quare mater tua leǽna inter leónes cubávit? in médio leunculórum enutrívit cátulos suos?

3 Et edúxit unum de leúnculis suis, et leo factus est: et dídicit cápere prædam, hominémque comédere.

4 Et audiérunt de eo gentes: et non absque vulnéribus suis cepérunt eum, et adduxérunt eum in caténis in terram Ægýpti.

5 Quæ cum vidísset quóniam infirmáta est, et périit exspectátio ejus, tulit unum de leúnculis suis, leónem constítuit eum,

6 Qui incedébat inter leónes, et factus est leo: et dídicit prædam cápere et hómines devoráre,

7 Dídicit víduas fácere, et civitátes eórum in desértum addúcere: et desoláta est terra et plenitúdo ejus a voce rugítus illíus.

℣. Tu autem, Dómine, miserére nobis.

℟. Deo grátias.

℟. Laudábilis pópulus,

* Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Beáta gens, cujus est Dóminus Deus, pópulus eléctus in hereditátem.

℟. Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Ezek 19:8-11

8 Et convenérunt advérsus eum gentes úndique de provínciis, et expandérunt super eum rete suum, in vulnéribus eárum captus est,

9 Et misérunt eum in cáveam, in caténis adduxérunt eum ad regem Babylónis, miserúntque eum in cárcerem, ne audirétur vox ejus ultra super montes Israël.

10 Mater tua quasi vínea in sánguine tuo super aquam plantáta est; fructus ejus et frondes ejus crevérunt ex aquis multis,

11 Et factæ sunt ei virgæ sólidæ in sceptra dominántium, et exaltáta est statúra ejus inter frondes, et vidit altitúdinem suam in multitúdine pálmitum suórum.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Ezek 19:12-14

12 Et evúlsa est in ira, in terrámque projécta, et ventus urens siccávit fructum ejus; marcuérunt et arefáctæ sunt virgæ róboris ejus, ignis comédit eam;

13 Et nunc transplantáta est in desértum, in terra ínvia et sitiénti,

14 Et egréssus est ignis de virga ramórum ejus, qui fructum ejus comédit, et non fuit in ea virga fortis, sceptrum dominántium. Planctus est, et erit in planctum.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Nocturnus II.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Andreas Avellinus, dictus antea Lancellottus, apud Castrum Novum Lucaniæ pagum natus, inter ipsa infantiæ primordia, futuræ sanctitátis non obscura præbuit indicia. Adoléscens, ad litteras addiscendas paterna e domo egréssus, lubricam illíus ætátis sémitam inter bonárum artium stúdia ita peregit, ut sapiéntiæ initium, quod est timor Dómini, ob óculos potíssimum habere numquam prætermiserit. Cum egregia proinde forma exímium castitátis studium conjunxit, quo impudícas sæpe mulíerum insidias elusit, intérdum étiam apértam vim propulsávit. Clericali milítiæ jam pridem adscriptus, Neapolim se cóntulit, ut legálibus disciplinis vacaret; ibique jurisprudéntiæ lauream adeptus atque interea ad sacerdotalem dignitátem evectus, causárum patrocinia in foro dumtaxat ecclesiástico proque privátis quibusdam persónis, juxta sacrórum cánonum sanctiónes ágere cœpit. Verum, cum aliquándo inter causam agéndam leve ei mendácium excidísset, mox vero fortúita sacrárum Scripturárum lectióne in illa verba incidísset: Os, quod mentítur, occídit ánimam; tanto ejus culpæ dolóre ac pœniténtiæ correptus est, ut statim ab ejusmodi vitæ instituto sibi recedéndum esse duxerit. Itaque, abdicátis fœnsibus curis, se totum divino cultui sacrisque ministériis mancipávit. Cumque ecclesiásticæ virtútis exemplis emineret, sanctimoniálium regímini a tunc exsisténte archiepiscopo Neapolitano præfectus fuit. Quo in munere cum pravórum hóminum odia subiísset, primo quidem intentátæ sibi necis periculum declinávit; mox vero, per sicárium tribus in fácie acceptis vulnéribus, injuriæ atrocitátem æquo animo pértulit. Tunc, perfectioris vitæ desidério flagrans, ut inter Cléricos regulares adscriberétur, suppliciter postulávit; votique compos factus, ob ingentem quo æstuábat crucis amórem, ut sibi Andreæ nomen imponerétur, precibus impetrávit.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Arctioris ítaque vitæ curriculum álacri studio ingréssus, in eas maxime virtútis exercitatiónes incúbuit, ad quas sese arduis étiam emissis votis obstrinxit; altero scilicet suæ ipsíus voluntáti jugiter obsisténdi, altero vero in via christianæ perfectiónis semper ulterius progrediendi. Regularis disciplinæ cultor assiduus, et in ea promovenda, cum aliis præesset, studiosíssimus fuit. Quidquid ab institúti sui officii et regulæ præscripto supererat témporis, oratióni et animárum salúti tribuebat. In confessiónibus excipiéndis mira ejus pietas et prudéntia enituit; vicos et oppida Neapoli finítima evangelicis ministériis magno cum animárum lucro frequens lustrábat. Quam ardentem erga próximos sancti viri caritátem signis étiam Dóminus illustrávit. Cum enim, intempesta nocte, ab audíta ægri confessióne domum rediret, ac pluviæ ventorúmque vis prælucéntem facem exstinxísset, non solum ipse cum sociis inter effusíssimos imbres nihil madefactus est; verum etiam, inusitato splendore e suo corpore mirabíliter emicante, sociis inter densíssimas ténebras iter monstrávit. Abstinéntia et patiéntia, nec non abjectióne atque ódio sui summopere præstitit. Necem fratris fílio illatam, imperturbato animo tulit, ac suos ab omni ulciscéndi cupiditate compescuit; immo étiam pro interfectóribus opem et misericórdiam judícium implorávit.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Plúribus in locis Clericórum regulárium ordinem propagávit, eorúmdem domicília Mediolani et Placéntiæ instituit. Illius operam sanctus Cárolus Borromæus et Paulus de Aretio Clericus regularis, cardinales, quibus erat acceptíssimus, in pastoralis muneris curis adhibuérunt. Deiparam Vírginem singulari amóre et cultu prosequebátur. Angelórum colloquio pérfrui meruit, quos, cum divinas laudes persólveret, e regióne concinéntes se audisse testátus est. Denique, post heróica virtútum exempla, prophetíæ quoque dono illustris, quo et secreta cordium et abséntia et futura prospéxit, annis gravis et labóribus fractus, ad aram celebratúrus in verbis illis tertio repetitis: Introíbo ad altáre Dei, repentino apoplexíæ morbo correptus est; mox sacramentis rite munítus, placidíssime inter suos ánimam efflávit. Ejus corpus Neapoli in ecclésia sancti Pauli ad hæc usque témpora eo frequentíssimo pópuli concursu cólitur, quo fuit elátum. Illum denique, insígnibus in vita et post mortem miraculis clarum, Clemens undecimus Pontifex maximus solemni ritu Sanctórum catálogo adscripsit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília ejus.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 12:35-40

In illo témpore: Dixit Jesus discípulis suis: Sint lumbi vestri præcincti, et lucernæ ardentes in mánibus vestris. Et réliqua.

Homilía sancti Gregórii Papæ

Homilia 13 in Evang.

Sancti Evangélii, fratres caríssimi, apérta vobis est léctio recitata. Sed ne alíquibus ipsa ejus planíties alta fortásse videátur, eam sub brevitáte transcúrrimus, quátenus ejus exposítio ita nesciéntibus fiat cógnita, ut tamen sciéntibus non sit onerósa. Dóminus dicit: Sint lumbi vestri præcíncti. Lumbos enim præcíngimus, cum carnis luxúriam per continéntiam coarctámus. Sed quia minus est, mala non ágere, nisi étiam quisque stúdeat, et bonis opéribus insudáre, prótinus ádditur: Et lucérnæ ardéntes in mánibus vestris. Lucérnas quippe ardéntes in mánibus tenémus, cum per bona ópera próximis nostris lucis exémpla monstrámus. De quibus profécto opéribus Dóminus dicit: Lúceat lux vestra coram homínibus, ut vídeant ópera vestra bona, et gloríficent Patrem vestrum qui in cælis est.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Duo autem sunt, quæ jubéntur, et lumbos restríngere, et lucérnas tenére: ut et mundítia sit castitátis in córpore, et lumen veritátis in operatióne. Redemptóri étenim nostro unum sine áltero placére nequáquam potest: si aut is qui bona agit, adhuc luxúriæ inquinaménta non déserit: aut is qui castitáte præéminet, necdum se per bona ópera exércet. Nec cástitas ergo magna est sine bono ópere, nec opus bonum est áliquod sine castitáte. Sed et si utrúmque ágitur, restat, ut quisquis ille est, spe ad supérnam pátriam tendat, et nequáquam se a vítiis pro mundi hujus honestáte contíneat.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: Ss. Tryphonis, Respicii, et Nymphæ Virg., Martyrum

Tryphon, Decio imperatóre, cum Jesu Christi fidem prædicans, omnes ad ejus cultum perducere conarétur, a Decii satellítibus comprehénsus, primum equuleo torquétur et ungulis férreis excarnificátur; deínde, sublimibus pédibus candéntibus clavis confíxus, fustibus cæditur, et, admotis facibus ardéntibus, aduritur. Quæ cum ómnia fortiter ferentem vidísset Respicius tribunus, ad Christi Dómini fidem convérsus, statim se christianum esse palam proféssus est. Qui, varie cruciatus, una cum Tryphone rapitur ad Jovis simulacrum; quæ statua, Tryphone orante, cóncidit. Quare plumbátis crudelíssime contúsi, nobilíssimum martyrium consecúti sunt quarto Idus Novembris. Eodem die virgo quædam, cui nomen Nympha, cum Jesum Christum verum esse Deum clara voce testarétur, martyrii palmam ad virginitátis corónam adjunxit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beáti Andréæ Confessóris tui, per árduum quotídie in virtútibus proficiéndi votum, admirábiles ad te ascensiónes disposuísti: concéde nobis, ipsíus méritis et intercessióne, ita ejúsdem grátiæ partícipes fíeri; ut, perfectióra semper exsequéntes, ad glóriæ tuæ fastígium felíciter perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion * exsúltent in Rege suo.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta * sunt ópera tua, Dómine.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus * in Dómino et sperábit in eo.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine, * lucem miseratiónum tuárum.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus * laudet Dóminum.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beáti Andréæ Confessóris tui, per árduum quotídie in virtútibus proficiéndi votum, admirábiles ad te ascensiónes disposuísti: concéde nobis, ipsíus méritis et intercessióne, ita ejúsdem grátiæ partícipes fíeri; ut, perfectióra semper exsequéntes, ad glóriæ tuæ fastígium felíciter perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Tryphonis, Respicii, et Nymphæ Virg., Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Fac nos, quǽsumus, Dómine, sanctórum Mártyrum tuórum Tryphónis, Respícii et Nymphæ semper festa sectári: quorum suffrágiis, protectiónis tuæ dona sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Idus Novémbris Luna quarta Anno Dómini 2029

Turónis, in Gállia, natális beáti Martíni, Epíscopi et Confessóris; cujus vita tantis éxstitit miráculis gloriósa, ut trium mortuórum suscitátor esse merúerit.

Cotyǽi, in Phrýgia, insígnis pássio sancti Mennæ, Ægýptii mílitis, qui, in persecutióne Diocletiáni, postquam, abjécto milítiæ cíngulo, méruit cælésti Regi secréta conversatióne in erémo militáre, procéssit in públicum, et, se Christiánum líbera voce declárans, primo diris cruciátibus examinátur; novíssime, fixis in oratióne génibus, Dómino Jesu Christo grátias agens, gládio cæsus est, ac multis post mortem miráculis cláruit.

Ravénnæ sanctórum Mártyrum Valentíni, Feliciáni et Victoríni; qui in Diocletiáni persecutióne coronáti sunt.

In Mesopotámia sancti Athenodóri Mártyris, qui, sub eódem Diocletiáno et Eléusio Prǽside, ígnibus cruciátus et áliis supplíciis tortus, demum cápitis damnátus est, et, cum cárnifex corruísset neque ullus álius gládio illum ferire ausus esset, orans obdormívit in Dómino.

Lugdúni, in Gállia, sancti Veráni Epíscopi, cujus vita fuit fide et virtútum méritis illústris.

Constantinópoli sancti Theodóri, Abbátis Studítæ, qui, pro fide cathólica advérsus Iconoclástas strénue pugnans, factus est apud univérsam Ecclésiam cathólicam célebris.

In monastério Cryptæ Ferrátæ, in agro Tusculáno, sancti Bartholomǽi Abbátis, qui fuit sócius beáti Nili, ejúsque vitam conscrípsit.

In província Sámnii beáti Mennæ solitárii, cujus virtútes et mirácula sanctus Gregórius Papa commémorat.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beáti Andréæ Confessóris tui, per árduum quotídie in virtútibus proficiéndi votum, admirábiles ad te ascensiónes disposuísti: concéde nobis, ipsíus méritis et intercessióne, ita ejúsdem grátiæ partícipes fíeri; ut, perfectióra semper exsequéntes, ad glóriæ tuæ fastígium felíciter perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beáti Andréæ Confessóris tui, per árduum quotídie in virtútibus proficiéndi votum, admirábiles ad te ascensiónes disposuísti: concéde nobis, ipsíus méritis et intercessióne, ita ejúsdem grátiæ partícipes fíeri; ut, perfectióra semper exsequéntes, ad glóriæ tuæ fastígium felíciter perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beáti Andréæ Confessóris tui, per árduum quotídie in virtútibus proficiéndi votum, admirábiles ad te ascensiónes disposuísti: concéde nobis, ipsíus méritis et intercessióne, ita ejúsdem grátiæ partícipes fíeri; ut, perfectióra semper exsequéntes, ad glóriæ tuæ fastígium felíciter perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica V Post Epiphaniam III. Novembris
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Muro tuo.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Muro tuo inexpugnábili circumcínge nos, Dómine, et armis tuæ poténtiæ prótege nos semper.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Famíliam tuam, quǽsumus, Dómine, contínua pietáte custódi: ut, quæ in sola spe grátiæ cœléstis innítitur, tua semper protectióne muniátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Andreæ Avellini Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui in corde beáti Andréæ Confessóris tui, per árduum quotídie in virtútibus proficiéndi votum, admirábiles ad te ascensiónes disposuísti: concéde nobis, ipsíus méritis et intercessióne, ita ejúsdem grátiæ partícipes fíeri; ut, perfectióra semper exsequéntes, ad glóriæ tuæ fastígium felíciter perducámur.

Commemoratio S. Martini Episcopi et Confessoris

Ant. O beátum virum, cujus ánima paradísum póssidet! Unde exsúltant Ángeli, lætántur Archángeli, chorus Sanctórum proclámat, turba Vírginum invítat: Mane nobíscum in ætérnum.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, qui cónspicis, quia ex nulla nostra virtúte subsístimus: concéde propítius; ut, intercessióne beáti Martíni Confessóris tui atque Pontíficis, contra ómnia advérsa muniámur.

Commemoratio S. Mennæ Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Præsta, quǽsumus, omnípotens Deus: ut, qui beáti Mennæ Mártyris tui natalítia cólimus, intercessióne ejus in tui nóminis amóre roborémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica V Post Epiphaniam III. Novembris
Semiduplex Dominica minor
Commemoratio: S. Martini Episcopi et Confessoris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Adorémus Dóminum, * Quóniam ipse fecit nos.

Ant. Adorémus Dóminum, * Quóniam ipse fecit nos.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Adorémus Dóminum, * Quóniam ipse fecit nos.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quóniam ipse fecit nos.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Adorémus Dóminum, * Quóniam ipse fecit nos.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quóniam ipse fecit nos.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Adorémus Dóminum, * Quóniam ipse fecit nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quóniam ipse fecit nos.

Ant. Adorémus Dóminum, * Quóniam ipse fecit nos.

Hymnus {ex Psalterio secundum tempora}

Primo die, quo Trínitas

Beáta mundum cóndidit,

Vel quo resúrgens Cónditor

Nos, morte victa, líberat:

Pulsis procul torpóribus,

Surgámus omnes ócius,

Et nocte quærámus Deum,

Prophéta sicut prǽcipit:

Nostras preces ut áudiat

Suámque dextram pórrigat,

Et expiátos sórdibus

Reddat polórum sédibus:

Ut, quique sacratíssimo

Hujus diéi témpore

Horis quiétis psállimus,

Donis beátis múneret.

Jam nunc, patérna cláritas,

Te postulámus áffatim:

Absint faces libídinis,

Et omnis actus nóxius.

Ne fœda sit, vel lúbrica

Compágo nostri córporis,

Ob cujus ignes ígnibus

Avérnus urat ácrius.

Mundi Redémptor, quǽsumus,

Tu probra nostra díluas;

Nobísque largus cómmoda

Vitæ perénnis cónferas.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit liber Daniélis Prophétæ

Dan 1:1-4

1 Anno tértio regni Jóakim regis Juda, venit Nabuchodónosor, rex Babylónis, in Jerúsalem et obsédit eam:

2 Et trádidit Dóminus in manu ejus Jóakim, regem Juda, et partem vasórum domus Dei: et asportávit ea in terra Sénnaar in domum dei sui, et vasa íntulit in domum thesáuri dei sui.

3 Et ait rex Asphenez præpósito eunuchórum, ut introdúceret de fíliis Israël, et de sémine régio et tyrannórum,

4 Púeros, in quibus nulla esset mácula, decóros forma, et erudítos omni sapiéntia, cautos sciéntia, et doctos disciplína, et qui possent stare in palátio regis, ut docéret eos lítteras et linguam Chaldæórum.

℣. Tu autem, Dómine, miserére nobis.

℟. Deo grátias.

℟. Vidi Dóminum sedéntem super sólium excélsum et elevátum, et plena erat omnis terra majestáte ejus:

* Et ea, quæ sub ipso erant, replébant templum.

℣. Séraphim stabant super illud: sex alæ uni, et sex alæ álteri.

℟. Et ea, quæ sub ipso erant, replébant templum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Dan 1:5-9

5 Et constítuit eis rex annónam per síngulos dies de cibis suis, et de vino unde bibébat ipse, ut enutríti tribus annis, póstea starent in conspéctu regis.

6 Fuérunt ergo inter eos de fíliis Juda, Dániel, Ananías, Mísaël, et Azarías.

7 Et impósuit eis præpósitus eunuchórum nómina: Daniéli, Baltássar; Ananíæ, Sidrach; Misaéli, Misach; et Azaríæ, Abdénago.

8 Propósuit autem Dániel in corde suo, ne polluerétur de mensa regis, neque de vino potus ejus: et rogávit eunuchórum præpósitum ne contaminarétur.

9 Dedit autem Deus Daniéli grátiam et misericórdiam in conspéctu príncipis eunuchórum.

℣. Tu autem, Dómine, miserére nobis.

℟. Deo grátias.

℟. Aspice, Dómine, de sede sancta tua, et cógita de nobis: inclína, Deus meus, aurem tuam et audi:

* Aperi óculos tuos et vide tribulatiónem nostram.

℣. Qui regis Israël, inténde, qui dedúcis velut ovem Joseph.

℟. Aperi óculos tuos et vide tribulatiónem nostram.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Dan 1:10-15

10 Et ait princeps eunuchórum ad Daniélem: Tímeo ego dóminum meum regem, qui constítuit vobis cibum et potum: qui, si víderit vultus vestros macilentióres præ céteris adolescéntibus coǽvis vestris, condemnábitis caput meum regi.

11 Et dixit Dániel ad Málasar, quem constitúerat princeps eunuchórum super Daniélem, Ananíam, Misaélem et Azaríam:

12 Tenta nos, óbsecro, servos tuos, diébus decem, et dentur nobis legúmina ad vescéndum, et aqua ad bibéndum:

13 Et contempláre vultus nostros, et vultus puerórum, qui vescúntur cibo régio: et, sicut víderis, fácies cum servis tuis.

14 Qui, audíto sermóne hujuscémodi, tentávit eos diébus decem.

15 Post dies autem decem, apparuérunt vultus eórum melióres, et corpulentióres præ ómnibus púeris, qui vescebántur cibo régio.

℣. Tu autem, Dómine, miserére nobis.

℟. Deo grátias.

℟. Aspice, Dómine, quia facta est desoláta cívitas plena divítiis, sedet in tristítia dómina géntium:

* Non est qui consolétur eam, nisi tu, Deus noster.

℣. Plorans plorávit in nocte, et lácrimæ ejus in maxíllis ejus.

℟. Non est qui consolétur eam, nisi tu, Deus noster.

℣. Glória Patri, et Fílio, * et Spirítui Sancto.

℟. Non est qui consolétur eam, nisi tu, Deus noster.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro sancti Athanásii Epíscopi ad Vírgines

Liber de Virginitate, post initium.

Si accédant áliqui, e dicant tibi: Ne frequénter jejúnes, ne imbecíllior fias; ne credas illis, neque auscúltes: per istos enim inimícus hæc súggerit. Reminíscere ejus quod scriptum est, quod, cum tres púeri, et Dániel, et álii adolescéntuli, captívi ducti essent a Nabuchodónosor rege Babylónis, jussúmque esset ut de ipsíus mensa régia coméderent et de vino bíberent; Dániel et tres púeri illi noluérunt póllui ex mensa regis, sed dixérunt eunúcho qui eos curándos suscéperat: Da nobis de semínibus terræ, et vescémur. Quibus ait eunúchus: Tímeo ego regem, qui constítuit vobis cibum et potum, ne forte fácies vestræ appáreant regi squalidióres præ céteris púeris qui régia mensa alúntur, et púniat me.

℣. Tu autem, Dómine, miserére nobis.

℟. Deo grátias.

℟. Super muros tuos, Jerúsalem, constítui custódes;

* Tota die et nocte non tacébunt laudáre nomen Dómini.

℣. Prædicábunt pópulis fortitúdinem meam, et annuntiábunt géntibus glóriam meam.

℟. Tota die et nocte non tacébunt laudáre nomen Dómini.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Cui dixérunt illi: Tenta servos tuos dies decem, et da nobis de semínibus. Et dedit eis legúmina ad vescéndum, et aquam ad bibéndum; et introdúxit eos in conspéctu regis, et visæ sunt fácies ipsórum speciosióres præter céteros púeros, qui régiæ mensæ cibis nutriebántur. Vidésne quid fáciat jejúnium? Morbos sanat, distillatiónes córporis exsíccat, dǽmones fugat, pravas cogitatiónes expéllit, mentem clariórem reddit, cor mundum éfficit, corpus sanctíficat, dénique ad thronum Dei hóminem sistit. Et ne putes hæc témere dici; habes hujus rei testimónium in Evangéliis a Salvatóre prolátum. Cum enim quæsivíssent discípuli quonam modo immúndi spíritus ejiceréntur, respóndit Dóminus: Hoc genus non ejícitur, nisi in oratióne et jejúnio.

℣. Tu autem, Dómine, miserére nobis.

℟. Deo grátias.

℟. Muro tuo inexpugnábili circumcínge nos, Dómine, et armis tuæ poténtiæ prótege nos semper:

* Líbera, Dómine, Deus Israël, clamántes ad te.

℣. Erue nos in mirabílibus tuis, et da glóriam nómini tuo.

℟. Líbera, Dómine, Deus Israël, clamántes ad te.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Quisquis ígitur ab immúndo spíritu vexátur, si hoc animadvértat, et hoc phármaco utátur, jejúnio inquam, statim spíritus malus oppréssus abscédet, vim jejúnii métuens. Valde enim dǽmones oblectántur crápula et ebrietáte et córporis cómmodis. Magna vis in jejúnio, et magna ac præclára fiunt per illud. Alióquin unde hómines tam mirífica præstárent, et signa per eos fíerent, et sanitátem infírmis per ipsos largirétur Deus, nisi plane ob exercitatiónes spirituáles, et humilitátem ánimi, et conversatiónem bonam? Jejúnium enim Angelórum cibus est: et qui eo útitur, órdinis angélici censéndus est.

℣. Tu autem, Dómine, miserére nobis.

℟. Deo grátias.

℟. Sustinúimus pacem, et non venit: quæsívimus bona, et ecce turbátio: cognóvimus, Dómine, peccáta nostra;

* Non in perpétuum obliviscáris nos.

℣. Peccávimus, ímpie géssimus, iniquitátem fécimus, Dómine, in omnem justítiam tuam.

℟. Non in perpétuum obliviscáris nos.

℣. Glória Patri, et Fílio, * et Spirítui Sancto.

℟. Non in perpétuum obliviscáris nos.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 13:24-30

In illo témpore: Dixit Jesus turbis parábolam hanc: Simile factum est regnum cælórum hómini, qui seminávit bonum semen in agro suo. Et réliqua.

Homilía S. Augustíni Epíscopi

Liber Quæst. Evang. in Matth. cap. 11, tom. 4

Cum negligéntius ágerent præpósiti Ecclésiæ, aut cum dormitiónem mortis accíperent Apóstoli, venit diábolus, et superseminávit eos, quos malos fílios Dóminus interpretátur. Sed quǽritur: utrum hærétici sint, an male vivéntes cathólici? Possunt enim dici fílii mali étiam hærétici, quia ex eódem Evangélii sémine, et Christi nómine procreáti, pravis opiniónibus ad falsa dógmata convertúntur.

℣. Tu autem, Dómine, miserére nobis.

℟. Deo grátias.

℟. Laudábilis pópulus,

* Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Beáta gens, cujus est Dóminus Deus, pópulus eléctus in hereditátem.

℟. Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Sed quod dicit eos in médio trítici seminatos, quasi vidéntur illi significari, qui uníus communiónis sunt. Verúmtamen quóniam Dóminus agrum ipsum, non Ecclésiam, sed hunc mundum interpretátus est: bene intelligúntur hærétici, quia non societáte uníus Ecclésiæ, vel uníus fidei, sed societáte solíus nóminis christiáni in hoc mundo permiscéntur bonis. At illi, qui in eádem fide mali sunt, pálea pótius quam zizánia reputántur: quia pálea étiam fundaméntum ipsum habet cum fruménto, radicémque communem.

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

In illa plane sagéna, qua concludúntur et mali et boni pisces, non absurde mali cathólici intelligúntur. Aliud est enim mare, quod magis mundum istum signíficat: aliud sagéna, quæ uníus fidei, vel uníus Ecclésiæ communiónem vidétur osténdere. Inter hæréticos et malos cathólicos hoc ínterest, quod hæretici falsa credunt: illi autem, vera credéntes, non vivunt ita ut credunt.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Famíliam tuam, quǽsumus, Dómine, contínua pietáte custódi: ut, quæ in sola spe grátiæ cœléstis innítitur, tua semper protectióne muniátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ætérne rerum Cónditor,

Noctem diémque qui regis,

Et témporum das témpora,

Ut álleves fastídium.

Noctúrna lux viántibus

A nocte noctem ségregans,

Præco diéi jam sonat,

Jubárque solis évocat.

Hoc excitátus Lúcifer

Solvit polum calígine:

Hoc omnis errónum cohors

Viam nocéndi déserit.

Hoc nauta vires cólligit,

Pontíque mitéscunt freta:

Hoc, ipsa petra Ecclésiæ,

Canénte, culpam díluit.

Surgámus ergo strénue:

Gallus jacéntes éxcitat,

Et somnoléntos íncrepat,

Gallus negántes árguit.

Gallo canénte, spes redit,

Ægris salus refúnditur,

Mucro latrónis cónditur,

Lapsis fides revértitur.

Jesu, labántes réspice,

Et nos vidéndo córrige:

Si réspicis, labes cadunt,

Fletúque culpa sólvitur.

Tu, lux, refúlge sénsibus,

Mentísque somnum díscute:

Te nostra vox primum sonet,

Et vota solvámus tibi.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Dómine.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, nonne bonum semen seminásti in agro tuo? unde ergo habet zizánia? Et ait illis: Hoc fecit inimícus homo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Famíliam tuam, quǽsumus, Dómine, contínua pietáte custódi: ut, quæ in sola spe grátiæ cœléstis innítitur, tua semper protectióne muniátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Martini Episcopi et Confessoris

Ant. O beátum virum, cujus ánima paradísum póssidet! Unde exsúltant Ángeli, lætántur Archángeli, chorus Sanctórum proclámat, turba Vírginum invítat: Mane nobíscum in ætérnum.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui cónspicis, quia ex nulla nostra virtúte subsístimus: concéde propítius; ut, intercessióne beáti Martíni Confessóris tui atque Pontíficis, contra ómnia advérsa muniámur.

Commemoratio S. Mennæ Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Præsta, quǽsumus, omnípotens Deus: ut, qui beáti Mennæ Mártyris tui natalítia cólimus, intercessióne ejus in tui nóminis amóre roborémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Idus Novémbris Luna quinta Anno Dómini 2029

Sancti Martíni Primi, Papæ et Mártyris, cujus dies natális sextodécimo Kaléndas Octóbris recensétur.

Vitépsci, in Polónia, pássio sancti Jósaphat, e sancti Basilíi Ordine, Epíscopi Polocénsis et Mártyris; qui a schismáticis, in ódium cathólicæ unitátis et veritátis, crudéliter interféctus est, et a Pio Papa Nono inter sanctos Mártyres adscríptus. Ejus tamen festívitas recólitur décimo octávo Kaléndas Decémbris.

Complúti, in Hispánia, natális sancti Dídaci Confessóris, ex Ordine Minórum, humilitáte célebris; quem Xystus Quintus, Póntifex Máximus, Sanctórum catálogo adscrípsit. Ipsíus autem festum sequénti die celebrátur.

In Asia pássio sanctórum Aurélii et Públii Episcopórum.

Eschæ, in Bélgio, sancti Livíni, Epíscopi et Mártyris; qui, cum plúrimos ad Christi fidem convertísset, a Pagánis necátus est. Ipsíus vero corpus ad Portum Gandæ póstea translátum fuit.

Apud Casimíriam, in Polónia, sanctórum Mártyrum Eremitárum Benedícti, Joánnis, Matthǽi, Isaac et Christiáni; qui a prædónibus, divíno inténti servítio, dire vexáti sunt et gládiis occísi.

Apud óppidum Sergíniam, in território Senonénsi, sancti Patérni, Mónachi et Mártyris; qui, dum eídem occurréntes in ipsíus óppidi silva latrónes ad emendándam vitam incitáret, ab illis trucidátus est.

Avenióne sancti Rufi, qui éxstitit primus ejúsdem civitátis Epíscopus.

Colóniæ Agrippínæ deposítio sancti Cunibérti Epíscopi.

Turiasóne, in Hispánia Tarraconénsi, beáti Æmiliáni Presbýteri, qui innúmeris miráculis cláruit; cujus admirábilem vitam sanctus Bráulio, Cæsaraugustánus Epíscopus, descrípsit.

Constantinópoli sancti Nili Abbátis, qui, sub Theodósio junióre, ex Præfécto ejúsdem civitátis factus Mónachus, doctrína et sanctitáte cláruit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Famíliam tuam, quǽsumus, Dómine, contínua pietáte custódi: ut, quæ in sola spe grátiæ cœléstis innítitur, tua semper protectióne muniátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Famíliam tuam, quǽsumus, Dómine, contínua pietáte custódi: ut, quæ in sola spe grátiæ cœléstis innítitur, tua semper protectióne muniátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Famíliam tuam, quǽsumus, Dómine, contínua pietáte custódi: ut, quæ in sola spe grátiæ cœléstis innítitur, tua semper protectióne muniátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Collígite.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Collígite primum zizánia, et alligáte ea in fascículos ad comburéndum: tríticum autem congregáte in hórreum meum, dicit Dóminus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Famíliam tuam, quǽsumus, Dómine, contínua pietáte custódi: ut, quæ in sola spe grátiæ cœléstis innítitur, tua semper protectióne muniátur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Martini Papæ et Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Gregem tuum, Pastor ætérne, placátus inténde: et, per beátum Martínum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Commemoratio S. Martini Episcopi et Confessoris

Ant. O beátum Pontíficem, qui totis viscéribus diligébat Christum Regem, et non formidábat impérii principátum! o sanctíssima ánima, quam etsi gládius persecutóris non ábstulit, palmam tamen martýrii non amísit!

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui cónspicis, quia ex nulla nostra virtúte subsístimus: concéde propítius; ut, intercessióne beáti Martíni Confessóris tui atque Pontíficis, contra ómnia advérsa muniámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Martini Papæ et Martyris
Semiduplex
Tempora: Feria II infra Hebdomadam V post Epiphaniam III. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Daniéle Prophéta

Dan 2:31-35

31 Tu, rex, vidébas, et ecce quasi státua una grandis: státua illa magna, et statúra sublímis stabat contra te, et intúitus ejus erat terríbilis.

32 Hujus státuæ caput ex auro óptimo erat, pectus autem et brácchia de argénto, porro venter et fémora ex ære,

33 Tíbiæ autem férreæ: pedum quædam pars erat férrea, quædam autem fíctilis.

34 Vidébas ita, donec abscíssus est lapis de monte sine mánibus: et percússit státuam in pédibus ejus férreis et fictílibus, et commínuit eos.

35 Tunc contríta sunt páriter ferrum, testa, æs, argéntum et aurum et redácta quasi in favíllam æstívæ áreæ, quæ rapta sunt vento, nullúsque locus invéntus est eis; lapis autem, qui percússerat státuam, factus est mons magnus, et implévit univérsam terram.

℣. Tu autem, Dómine, miserére nobis.

℟. Deo grátias.

℟. Redémit pópulum suum et liberávit eum, et vénient et exsultábunt in monte Sion et gaudébunt de bonis Dómini super fruménto, vino et óleo,

* Et ultra non esúrient.

℣. Erítque ánima eórum quasi hortus irríguus.

℟. Et ultra non esúrient.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Dan 2:36-40

36 Hoc est sómnium. Interpretatiónem quoque ejus dicémus coram te, rex.

37 Tu rex regum es: et Deus cæli regnum, et fortitúdinem, et impérium, et glóriam dedit tibi:

38 Et ómnia, in quibus hábitant fílii hóminum, et béstiæ agri: vólucres quoque cæli dedit in manu tua, et sub dicióne tua univérsa constítuit; tu es ergo caput áureum.

39 Et post te consúrget regnum áliud minus te argénteum: et regnum tértium áliud ǽreum, quod imperábit univérsæ terræ,

40 Et regnum quartum erit velut ferrum. Quómodo ferrum commínuit, et domat ómnia, sic commínuet, et cónteret ómnia hæc.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Dan 2:41-44

41 Porro, quia vidísti pedum, et digitórum partem testæ fíguli, et partem férream, regnum divísum erit; quod tamen de plantário ferri oriétur, secúndum quod vidísti ferrum mistum testæ ex luto.

42 Et dígitos pedum ex parte férreos, et ex parte fíctiles, ex parte regnum erit sólidum, et ex parte contrítum.

43 Quod autem vidísti ferrum mistum testæ ex luto, commiscebúntur quidem humáno sémine; sed non adhærébunt sibi, sícuti ferrum miscéri non potest testæ.

44 In diébus autem regnórum illórum suscitábit Deus cæli regnum, quod in ætérnum non dissipábitur, et regnum ejus álteri pópulo non tradétur: commínuet autem, et consúmet univérsa regna hæc, et ipsum stabit in ætérnum.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Nocturnus II.

Ant. Díligam te. ‡

Psalmus 17(2-16b) [4]

17:2 Díligam te, ‡ Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Martinus, Tuderti in Umbria natus, inítio pontificatus, et litteris et legatiónibus missis operam dedit, ut Paulum Constantinopolitanum patriarcham a nefaria hæresi ad catholicæ fidei veritátem revocaret. Qui, Constante imperatóre hæretico fretus, eo améntiæ progréssus fuerat, ut Sedis apostolicæ legatos varie in insulas relegarit. Quo ejus scélere commótus Pontifex, coacto Romæ concílio centum quinque episcopórum, eum condemnávit.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Descendítque cum illo in fóveam, et in vínculis non derelíquit eum.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Quæ causa fuit Constanti mitténdi in Italiam Olympium exarchum, ut Martinum Pontificem interficiéndum aut ad se perducéndum curaret. Igitur Olympius, Romam veniens, lictori mandat ut Pontificem, dum in basilica sanctæ Maríæ ad Præsepe Missárum solemnia celebraret, occíderet. Quod ubi lictor aggréditur, cæcus repénte factus est.

℣. Tu autem, Dómine, miserére nobis.

℟. Deo grátias.

℟. Desidérium ánimæ ejus tribuísti ei Dómine,

* Et voluntáte labiórum ejus non fraudásti eum.

℣. Quóniam prævenísti eum in benedictiónibus dulcédinis: posuísti in cápite ejus corónam de lápide pretióso.

℟. Et voluntáte labiórum ejus non fraudásti eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Constanti autem imperatóri ex eo témpore multæ calamitátes incidérunt; quibus níhilo mélior factus, Theodórum Callíopam ad Urbem mittens, imperat ut Pontifici manus injíciat. A quo per fraudem captus Martinus et Constantinopolim perductus, deínde in Chersonesum relegátus; ibi ob catholicam fidem ærumnis confectus, sextodecimo Kalendas Octobris cessit e vita, clarus miraculis. Cujus corpus, Romam póstea translátum, in ecclésia conditum est, quæ sanctórum Silvestri et Martini nómine dedicáta erat. Præfuit Ecclésiæ annos sex, mensem unum, dies viginti sex. Habuit ordinatiónes duas mense Decembri, quibus creávit presbyteros undecim, diaconos quinque, episcopos per diversa loca trigínta tres.

℣. Tu autem, Dómine, miserére nobis.

℟. Deo grátias.

℟. Stola jucunditátis índuit eum Dóminus:

* Et corónam pulchritúdinis pósuit super caput ejus.

℣. Cibávit illum Dóminus pane vitæ et intelléctus: et aqua sapiéntiæ salutáris potávit illum.

℟. Et corónam pulchritúdinis pósuit super caput ejus.

℣. Glória Patri, et Fílio, * et Spirítui Sancto.

℟. Et corónam pulchritúdinis pósuit super caput ejus.

Nocturnus III.

Ant. Exáudiat te. ‡

Psalmus 19 [7]

19:2 Exáudiat te ‡ Dóminus in die tribulatiónis: * prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine. ‡

Psalmus 20 [8]

20:2 Dómine, ‡ in virtúte tua lætábitur rex: * et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te. ‡

Psalmus 29 [9]

29:2 Exaltábo te, ‡ Dómine, quóniam suscepísti me: * nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 16:13-19

In illo témpore: Venit Jesus in partes Cæsaréæ Philíppi, et interrogábat discipulos suos, dicens: Quem dicunt hómines esse Fílium hóminis? Et réliqua.

Homilía sancti Leónis Papæ.

Sermo 2 in anniversari assumptionis suæ ante medium

Cum, sicut evangelica lectióne reserátum est, interrogasset Dóminus discipulos, quem ipsum (multis diversa opinántibus) crederent; respondissétque beátus Petrus, dicens: Tu es Christus Fílius Dei vivi; Dóminus ait: Beátus es, Simon Bar-Jona, quia caro et sanguis non revelávit tibi, sed Pater meus, qui in cælis est: et ego dico tibi, quia tu es Petrus, et super hanc petram ædificábo Ecclésiam meam, et portæ ínferi non prævalébunt advérsus eam. Et tibi dabo claves regni cælórum: et quodcúmque ligáveris super terram, erit ligátum et in cælis: et quodcúmque solveris super terram, erit solutum et in cælis. Manet ergo disposítio veritátis, et beátus Petrus, in accepta fortitúdine petræ persevérans, suscepta Ecclésiæ gubernácula non relíquit.

℣. Tu autem, Dómine, miserére nobis.

℟. Deo grátias.

℟. Coróna áurea super caput ejus,

* Expréssa signo sanctitátis, glória honóris, et opus fortitúdinis.

℣. Quóniam prævenísti eum in benedictiónibus dulcédinis, posuísti in cápite ejus corónam de lápide pretióso.

℟. Expréssa signo sanctitátis, glória honóris, et opus fortitúdinis.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

In univérsa namque Ecclésia, Tu es Christus Fílius Dei vivi, quotídie Petrus dicit; et omnis lingua, quæ confitétur Dóminum, magisterio hujus vocis imbuitur. Hæc fides diabolum vincit et captivórum ejus víncula dissolvit. Hæc érutos mundo, ínserit cælo, et portæ ínferi advérsus eam prævalere non possunt. Tanta enim divinitus soliditate muníta est, ut eam neque hæretica umquam corrumpere pravitas, nec pagána potúerit superare perfidia. His ítaque modis, dilectíssimi, rationábile obsequio celebrétur hodiérna festívitas: ut in persona humilitátis meæ ille intelligátur, ille honorétur, in quo et ómnium pastórum sollicitudo, cum commendatárum sibi óvium custódia persevérat, et cujus étiam dignitas in indigno heréde non déficit.

℣. Tu autem, Dómine, miserére nobis.

℟. Deo grátias.

℟. Dómine, prævenísti eum in benedictiónibus dulcédinis:

* Posuísti in cápite ejus corónam de lápide pretióso.

℣. Vitam pétiit a te, et tribuísti ei longitúdinem diérum in sæculum sæculi.

℟. Posuísti in cápite ejus corónam de lápide pretióso.

℣. Glória Patri, et Fílio, * et Spirítui Sancto.

℟. Posuísti in cápite ejus corónam de lápide pretióso.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Cum ergo cohortatiónes nostras áuribus vestræ sanctitátis adhibemus, ipsum vobis, cujus vice fungimur, loqui crédite: quia et illíus vos afféctu monémus, et non aliud vobis, quam quod docuit, prædicámus; obsecrántes, ut succincti lumbos mentis vestræ, castam et sobriam vitam in Dei timóre ducatis. Corona mea, sicut Apóstolus ait, et gáudium vos estis, si fides vestra, quæ ab inítio Evangélii in universo mundo prædicáta est, in dilectióne et sanctitáte permanserit. Nam licet omnem Ecclésiam, quæ in toto est orbe terrárum, cunctis oporteat florere virtútibus; vos tamen præcipue inter ceteros pópulos decet meritis pietátis excellere, quos in ipsa apostolicæ petræ arce fundatos, et Dóminus noster Jesus Christus cum ómnibus redémit, et beátus Apóstolus Petrus præ ómnibus erudívit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Martínum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte. ‡

Psalmus 116 [5]

116:1 Laudáte ‡ Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Invícte Martyr, únicum

Patris secútus Fílium,

Victis triúmphas hóstibus,

Victor fruens cæléstibus.

Tui precátus múnere

Nostrum reátum dílue,

Arcens mali contágium,

Vitæ repéllens tǽdium.

Solúta sunt jam víncula

Tui sacráti córporis:

Nos solve vinclis sǽculi,

Dono supérni Núminis.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Justus ut palma florébit.

℟. Sicut cedrus Líbani multiplicábitur.

Canticum: Benedictus {Antiphona ex Proprio Sanctorum}

Ant. Qui odit.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui odit ánimam suam in hoc mundo, in vitam ætérnam custódit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Martínum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Idibus Novémbris Luna sexta Anno Dómini 2029

Sancti Dídaci, ex Ordine Minórum, Confessóris; cujus dies natális recólitur prídie hujus diéi.

Ravénnæ natális sanctórum Mártyrum Valentíni, Solutóris et Victóris; qui sub Diocletiáno Imperatóre passi sunt.

Aquis, in província Narbonénsi, beáti Mítrii, claríssimi Mártyris.

Cæsaréæ, in Palæstína, pássio sanctórum Antoníni, Zébinæ, Germáni et Ennathæ Vírginis. Hæc, sub Galério Maximiáno Imperatóre, verbéribus cæsa, igne cremáta est; illi vero, cum intrépidi ac líbera voce Firmiliánum Prǽsidem, diis immolántem, impietátis argúerent, cápite cæsi sunt.

In Africa sanctórum Mártyrum Hispanórum Arcádii, Paschásii, Probi et Eutychiáni; qui, in persecutióne Wandálica, cum in Ariánam perfídiam nullátenus declináre pateréntur, hinc a Genseríco, Rege Ariáno, primum proscrípti, deínde acti in exsílium atque atrocíssimis supplíciis cruciáti, postrémum divérso mortis génere interémpti sunt. Tunc et Paulílli puéruli, germáni sanctórum Paschásii et Eutychiáni, constántia enítuit; qui, cum de fide cathólica nullátenus posset avélli, fústibus diu cæsus est, atque ad ínfimam servitútem damnátus.

Romæ sancti Nicolái Papæ Primi, vigóre apostólico præstántis.

Turónis, in Gállia, sancti Brítii Epíscopi, qui fuit discípulus beáti Martíni Epíscopi.

Toléti, in Hispánia, sancti Eugénii Epíscopi.

Arvérnis, in Gállia, sancti Quinctiáni Epíscopi.

Cremónæ, in Insúbria, sancti Homobóni Confessóris; quem, miráculis clarum, Innocéntius Papa Tértius in Sanctórum númerum rétulit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

℟.br. Glória et honóre * Coronásti eum, Dómine.

℟. Glória et honóre * Coronásti eum, Dómine.

℣. Et constituísti eum super ópera mánuum tuárum.

℟. Coronásti eum, Dómine.

℣. Glória Patri, et Fílio, * et Spirítui Sancto.

℟. Glória et honóre * Coronásti eum, Dómine.

℣. Posuísti, Dómine, super caput ejus.

℟. Corónam de lápide pretióso.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Martínum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Sir 15:3

Cibávit illum pane vitæ et intelléctus, et aqua sapiéntiæ salutáris potávit illum Dóminus Deus noster.

℟. Deo grátias.

℟.br. Posuísti, Dómine, * Super caput ejus.

℟. Posuísti, Dómine, * Super caput ejus.

℣. Corónam de lápide pretióso.

℟. Super caput ejus.

℣. Glória Patri, et Fílio, * et Spirítui Sancto.

℟. Posuísti, Dómine, * Super caput ejus.

℣. Magna est glória ejus in salutári tuo.

℟. Glóriam et magnum decórem impónes super eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Martínum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Magna est glória ejus * In salutári tuo.

℟. Magna est glória ejus * In salutári tuo.

℣. Glóriam et magnum decórem impónes super eum.

℟. In salutári tuo.

℣. Glória Patri, et Fílio, * et Spirítui Sancto.

℟. Magna est glória ejus * In salutári tuo.

℣. Justus ut palma florébit.

℟. Sicut cedrus Líbani multiplicábitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Martínum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Didaci Confessoris
Semiduplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum. ‡

Psalmus 121 [5]

121:1 Lætátus sum ‡ in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. Similábo eum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Similábo eum viro sapiénti, qui ædificávit domum suam supra petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui dispositióne mirábili infírma mundi éligis, ut fórtia quæque confúndas: concéde propítius humilitáti nostræ; ut, piis beáti Dídaci Confessóris tui précibus, ad perénnem in cælis glóriam sublimári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Martini Papæ et Martyris

Ant. Qui vult veníre post me, ábneget semetípsum, et tollat crucem suam, et sequátur me.

℣. Justus ut palma florébit.

℟. Sicut cedrus Líbani multiplicábitur.

Orémus.

Gregem tuum, Pastor ætérne, placátus inténde: et, per beátum Martínum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Didaci Confessoris
Semiduplex
Tempora: Feria III infra Hebdomadam V post Epiphaniam III. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

℣. Lingua mea meditábitur justítiam tuam.

℟. Tota die laudem tuam, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Daniéle Prophéta

Dan 3:14-15

14 Pronuntiánsque Nabuchodónosor rex, ait eis: Veréne, Sidrach, Misach et Abdénago, deos meos non cólitis, et státuam áuream, quam constítui, non adorátis?

15 Nunc ergo si estis paráti, quacúmque hora audiéritis sónitum tubæ, fístulæ, cítharæ, sambúcæ, et psaltérii, et symphóniæ, omnísque géneris musicórum, prostérnite vos et adoráte státuam, quam feci. Quod si non adoravéritis, eádem hora mittémini in fornácem ignis ardéntis, et quis est Deus, qui erípiet vos de manu mea?

℣. Tu autem, Dómine, miserére nobis.

℟. Deo grátias.

℟. A fácie furóris tui, Deus, conturbáta est omnis terra:

* Sed miserére, Dómine, et ne fácias consummatiónem.

℣. Dómine, Dóminus noster, quam admirábile est nomen tuum!

℟. Sed miserére, Dómine, et ne fácias consummatiónem.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Dan 3:16-19

16 Respondéntes Sidrach, Misach et Abdénago, dixérunt regi Nabuchodónosor: Non opórtet nos de hac re respondére tibi:

17 Ecce enim Deus noster, quem cólimus, potest erípere nos de camíno ignis ardéntis, et de mánibus tuis, o rex, liberáre.

18 Quod si nolúerit, notum sit tibi, rex, quia deos tuos non cólimus, et státuam áuream, quam erexísti, non adorámus.

19 Tunc Nabuchodónosor replétus est furóre, et aspéctus faciéi illíus immutátus est super Sidrach, Misach et Abdénago, et præcépit ut succenderétur fornax séptuplum quam succéndi consuéverat.

℣. Tu autem, Dómine, miserére nobis.

℟. Deo grátias.

℟. Civitátem istam tu circúmda, Dómine: et Angeli tui custódiant muros ejus.

* Exáudi, Dómine, pópulum tuum cum misericórdia.

℣. Avertátur furor tuus, Dómine, a pópulo tuo et a civitáte sancta tua.

℟. Exáudi, Dómine, pópulum tuum cum misericórdia.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Dan 3:21-24

21 Et conféstim viri illi vincti, cum braccis suis, et tiáris, et calceaméntis, et véstibus, missi sunt in médium fornácis ignis ardéntis;

22 Nam jússio regis urgébat. Fornax autem succénsa erat nimis; porro viros illos, qui míserant Sidrach, Misach et Abdénago, interfécit flamma ignis.

23 Viri autem hi tres, id est Sidrach, Misach et Abdénago, cecidérunt in médio camíno ignis ardéntis, colligáti.

24 Et ambulábant in médio flammæ, laudántes Deum, et benedicéntes Dómino.

℣. Tu autem, Dómine, miserére nobis.

℟. Deo grátias.

℟. Genti peccatríci, pópulo pleno peccáto miserére,

* Dómine Deus.

℣. Esto placábilis super nequítiam pópuli tui.

℟. Dómine Deus.

℣. Glória Patri, et Fílio, * et Spirítui Sancto.

℟. Dómine Deus.

Nocturnus II.

Ant. Noli æmulári. ‡

Psalmus 36(1-15) [4]

36:1 Noli æmulári ‡ in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

℣. Exspécta Dóminum, et custódi viam ejus.

℟. Exaltábit te, ut hereditáte cápias terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Dídacus, Hispanus, ex oppido sancti Nicolai de Portu diœcesis Hispalénsis, ab ineunte ætate, pii sub sacerdotis disciplína, sanctioris vitæ, solitaria in ecclésia, tirocinium exercuit. Deínde, ut firmius Deo se conjungeret, in convéntu de Arizzáfa fratrum Minórum (quos Observántes vocant) sancti Francisci regulam in statu laicali proféssus est. Magna ibi alacritate húmilis obediéntiæ et regularis observantiæ jugum subiens, contemplatióni in primis déditus, mira Dei luce perfundebátur, adeo ut de rebus cæléstibus, litterárum expers, mirándum in modum et plane divinitus loquerétur.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Canariis in insulis, ubi frátribus sui ordinis præfuit, multa perpéssus, martyrii æstuans desidério, plures infidéles verbo et exemplo ad Christi fidem convértit. Romam veniens anno jubilæi, Nicolao quinto Pontifice, ægrotórum curæ in convéntu Aræ cæli destinátus, eo caritátis afféctu munus hoc exercuit, ut, Urbe annonæ inópia laborante, ægrotis tamen, quorum aliquándo úlcera étiam lambéndo abstergebat, nihil pénitus necessarii defécerit. Eximia quoque fides et grátia curatiónum in eo eluxit, cum lámpadis, quæ collucebat ante imáginem beatíssimæ Dei Genitrícis, quam summa devotióne colebat, oleo ægros inungens, signo crucis impresso, multórum morbos mirabíliter sanaverit.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Demum, Complúti finem sibi vitæ adesse intélligens, lácera et obsoleta indútus túnica, conjectis in crucem óculis, singulari devotióne illis verbis ex sacro hymno pronuntiátis: Dulce lignum, dulces clavos, dulcia ferens póndera, quæ fuísti digna portare Regem cælórum et Dóminum, ánimam Deo réddidit pridie Idus Novembris, anno Dóminis supra millesimum quadringentésimo sexagesimo tertio. Ejus corpus, cum menses non paucos (ut pio confluéntium desidério fieret satis) insepúltum mansísset, quasi jam incorruptiónem indúerit, odórem suavíssimum efflávit. Illum, multis et illustribus miraculis clarum, Xystus quintus, Pontifex maximus, Sanctórum número adscripsit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Ne in ira tua.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 12:32-34

In illo témpore: Dixit Jesus discípulis suis: Nolíte timére pusíllus grex, quia complácuit Patri vestro dare vobis regnum. Et réliqua.

Homilía sancti Bedæ Venerábilis Presbýteri

Lib. 4, Cap. 54, in Luc. 12

Pusíllum gregem electórum, vel ob comparatiónem majóris númeri reprobórum, vel pótius ob humilitátis devotiónem nóminat: quia vidélicet Ecclésiam suam quantálibet numerositáte jam dilatátam, tamen usque ad finem mundi humilitáte vult créscere, et ad promíssum regnum humilitáte perveníre. Ideóque ejus labóres blande consolátus, quam regnum Dei tantum quærére prǽcipit, eídem regnum a Patre dandum complácita benignitáte promíttit.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Véndite quæ possidétis, et date eleemósynam. Nolíte, inquit, timére, ne propter regnum Dei militántibus, hujus vitæ necessária desint: quin étiam posséssa propter eleemósynam véndite. Quod tunc digne fit, quando quis semel pro Dómino suis ómnibus spretis, nihilóminus post hæc labóre mánuum, unde et victum transígere, et eleemósynam dare queat, operátur. Unde gloriátur Apóstolus, dicens: Argéntum, et aurum, aut vestem nullíus concupívi: ipsi scitis, quóniam ad ea quæ mihi opus erant, et his qui mecum sunt, ministravérunt manus istæ. Ómnia osténdi vobis, quóniam sic laborántes opórtet suscípere infírmos.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Fácite vobis sácculos qui non veteráscunt: eleemósynas vidélicet operándo quarum merces in ætérnum máneat. Ubi non hoc præcéptum esse putándum est, ut nil pecúniæ reservétur a sanctis, vel suis scílicet, vel páuperum úsibus suggeréndæ: cum et ipse Dóminus, cui ministrábant Ángeli, tamen ad informándam Ecclésiam suam lóculos habuísse legátur, et a fidélibus obláta consérvans, et suórum necessitátibus aliísque indigéntibus tríbuens; sed ne Deo propter ista serviátur, et ob inópiæ timórem justítia deserátur.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui dispositióne mirábili infírma mundi éligis, ut fórtia quæque confúndas: concéde propítius humilitáti nostræ; ut, piis beáti Dídaci Confessóris tui précibus, ad perénnem in cælis glóriam sublimári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte. ‡

Psalmus 95 [1]

95:1 Cantáte ‡ Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte. ‡

Psalmus 134 [5]

134:1 Laudáte ‡ nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui dispositióne mirábili infírma mundi éligis, ut fórtia quæque confúndas: concéde propítius humilitáti nostræ; ut, piis beáti Dídaci Confessóris tui précibus, ad perénnem in cælis glóriam sublimári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo octávo Kaléndas Decémbris Luna séptima Anno Dómini 2029

Sancti Jósaphat, e sancti Basilíi Ordine, Epíscopi Polocénsis et Mártyris, cujus dies natális recensétur prídie Idus Novémbris.

Gangris, in Paphlagónia, sancti Hypátii Epíscopi, qui, a magna Nicǽna Sýnodo rédiens, a Novatiánis hæréticis in via lapídibus impetítus, Martyr occúbuit.

Heracléæ, in Thrácia, natális sanctórum Mártyrum Clementíni, Theódoti et Philómeni.

Alexandríæ sancti Serapiónis Mártyris, quem persecutóres, sub Décio Príncipe, ita crudelíssimis affecérunt supplíciis, ut cunctas ei junctúras membrórum prius sólverent, eúmque póstea de superióribus domus suæ præcipitárent; atque ille sic gloriósus Christi Martyr efficerétur.

Trecis, in Gállia, sancti Venerándi Mártyris, sub Aureliáno Imperatóre.

In Gállia sanctæ Venerándæ Vírginis, quæ, sub Antoníno Imperatóre et Asclepíade Prǽside, martýrii corónam accépit.

Eméssæ, in Phœnícia, pássio plurimárum sanctárum mulíerum, quæ, sub sævíssimo Arabum duce Mady, ob Christi fidem, crudelíssime tortæ atque necátæ sunt.

Bonóniæ sancti Jucúndi, Epíscopi et Confessóris.

Augæ, in Gállia, tránsitus sancti Lauréntii, Epíscopi Dublinénsis.

Algáriæ, in Africa, beáti Serapiónis, qui, primus ex Ordine beátæ Maríæ de Mercéde redemptiónis captivórum, pro captívis fidélibus rediméndis et Christiánæ fídei prædicatióne actus in crucem et membrátim disséctus, martýrii palmam méruit obtinére.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui dispositióne mirábili infírma mundi éligis, ut fórtia quæque confúndas: concéde propítius humilitáti nostræ; ut, piis beáti Dídaci Confessóris tui précibus, ad perénnem in cælis glóriam sublimári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui dispositióne mirábili infírma mundi éligis, ut fórtia quæque confúndas: concéde propítius humilitáti nostræ; ut, piis beáti Dídaci Confessóris tui précibus, ad perénnem in cælis glóriam sublimári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui dispositióne mirábili infírma mundi éligis, ut fórtia quæque confúndas: concéde propítius humilitáti nostræ; ut, piis beáti Dídaci Confessóris tui précibus, ad perénnem in cælis glóriam sublimári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Josaphat Episcopi et Martyris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis, * miserére nobis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum * in nómine Dómini.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui * Dóminus, ex hoc nunc et usque in sǽculum.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus * fácere nobíscum: facti sumus lætántes.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet * nobis domum, et custódiat civitátem.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Canticum: Magnificat {Antiphona ex Proprio Sanctorum}

Ant. Iste Sanctus * pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, in Ecclésia tua Spíritum, quo replétus beátus Jósaphat Martyr et Póntifex tuus ánimam suam pro óvibus pósuit: ut, eo intercedénte, nos quoque eódem Spíritu moti ac roboráti, ánimam nostram pro frátribus pónere non vereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Commemoratio S. Didaci Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Omnípotens sempitérne Deus, qui dispositióne mirábili infírma mundi éligis, ut fórtia quæque confúndas: concéde propítius humilitáti nostræ; ut, piis beáti Dídaci Confessóris tui précibus, ad perénnem in cælis glóriam sublimári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Josaphat Episcopi et Martyris
Duplex
Tempora: Feria IV infra Hebdomadam V post Epiphaniam III. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma * præ fíliis hóminum, diffúsa est grátia in lábiis tuis.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi * pópuli Deus in ætérnum.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adjútor in tribulatiónibus * Deus noster.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

℣. Dóminus virtútum nobíscum.

℟. Suscéptor noster, Deus Jacob.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Daniéle Prophéta

Dan 4:16-19

16 Respóndit Baltássar, et dixit: Dómine mi, sómnium his, qui te odérunt, et interpretátio ejus hóstibus tuis sit.

17 Arborem, quam vidísti sublímem atque robústam, cujus altitúdo pertíngit ad cælum, et aspéctus illíus in omnem terram,

18 Et rami ejus pulchérrimi, et fructus ejus nímius, et esca ómnium in ea, subter eam habitántes béstiæ agri, et in ramis ejus commorántes aves cæli,

19 Tu es, rex, qui magnificátus es, et invaluísti, et magnitúdo tua crevit, et pervénit usque ad cælum, et potéstas tua in términos univérsæ terræ.

℣. Tu autem, Dómine, miserére nobis.

℟. Deo grátias.

℟. Indicábo tibi, homo, quid sit bonum aut quid Dóminus requírat a te:

* Fácere judícium et justítiam et sollícitum ambuláre cum Deo tuo.

℣. Spera in Dómino, et fac bonitátem, et inhábita terram.

℟. Fácere judícium et justítiam et sollícitum ambuláre cum Deo tuo.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Dan 4:20-22

20 Quod autem vidit rex vígilem, et sanctum descéndere de cælo, et dícere: Succídite árborem, et dissipáte illam, áttamen germen radícum ejus in terra dimíttite, et vinciátur ferro et ære in herbis foris, et rore cæli conspergátur, et cum feris sit pábulum ejus, donec septem témpora muténtur super eum,

21 Hæc est interpretátio senténtiæ Altíssimi, quæ pervénit super dóminum meum regem:

22 Eícient te ab homínibus, et cum béstiis ferísque erit habitátio tua, et fœnum ut bos cómedes, et rore cæli infundéris.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Dan 4:22-25

22 Septem quoque témpora mutabúntur super te, donec scias quod dominétur Excélsus super regnum hóminum, et cuicúmque volúerit, det illud.

23 Quod autem præcépit ut relinquerétur germen radícum ejus, id est árboris: regnum tuum tibi manébit, postquam cognóveris potestátem esse cæléstem.

24 Quam ob rem, rex, consílium meum pláceat tibi, et peccáta tua eleemósynis rédime, et iniquitátes tuas misericórdiis páuperum; fórsitan ignóscet delíctis tuis.

25 Omnia hæc venérunt super Nabuchodónosor regem.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Nocturnus II.

Ant. Magnus Dóminus * et laudábilis nimis in civitáte Dei nostri. ‡

Psalmus 47 [4]

47:2 Magnus Dóminus, et laudábilis nimis in civitáte Dei nostri, ‡ in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur * sapiéntiam: et meditátio cordis mei prudéntiam.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris * cum dívite non descéndet in sepúlcrum glória ejus.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

℣. Deus rédimet ánimam meam de manu ínferi.

℟. Cum accéperit me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Jósaphat Kuncewítius, nobílibus et catholicis paréntibus Vladimíriæ in Volhinia natus, cum puerulus matrem de Christi passióne loquentem audíret, jaculo e látere imaginis Jesu crucifixi immisso, vulnus in corde suscépit. Dei amóre incénsus, adeo oratióni aliisque piis opéribus instare cœpit, ut provectióribus adolescéntibus exemplo et admiratióni esset. Vicennis inter claustrales sancti Basilíi alumnos monasticam regulam proféssus, mirum quos in evangelica perfectióne progréssus fécerit. Nudis pédibus, frigidíssima licet sæviénte regiónis híeme, incedébat; carnes numquam, vinum nonnisi ex obediéntia adhibuit, asperrimoque cilício ad obitum usque corpus afflixit. Castitátis florem, quem ab adolescéntia Virgini Deiparæ vóverat, inviolátum servávit. Virtútis doctrinæque ejus brevi sic fama percrébuit, ut, quamvis júnior, Bytenii monasterio præfectus sit mox Vilnénsis archimandríta, ac demum archiepíscopus Polocénsis, invitus quidem, sed Catholicis gestiéntibus, fúerit renuntiatus.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Descendítque cum illo in fóveam, et in vínculis non derelíquit eum.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Hac dignitate auctus, nihil de priori vivéndi ratióne remíttens, nonnisi divinum cultum et creditárum sibi óvium salútem cordi hábuit. Catholicæ unitátis ac veritátis strenuus propugnator, totis viribus adlaborávit, ut schismaticos hæreticosque ad communiónem cum beáti Petri Sede reduceret. Summum Pontificem ejusque potestátis plenitúdinem ab impudentíssimis impiórum calumniis et erróribus, qua conciónibus, qua scriptis pietáte ac doctrina refertis, defendere numquam déstitit. Episcopalem jurisdictiónem et Ecclésiæ bona a láicis usurpáta vindicávit. Incredibile dictu est quot hæreticos in sinum matris Ecclésiæ revocáverit. Uniónis vero Græcæ Ecclésiæ cum Latina Josephátum promotórem exstitisse præclaríssimum, étiam pontifícia oracula diserte testántur. Ad hæc, et templi Dei decóri instaurando, et sacrárum vírginum exstruéndis ædibus, aliisque piis opéribus juvandis, mensæ suæ proventus ultro erogávit. In páuperes adeo effúsus, ut, cum olim inópiæ cujusdam víduæ sublevandæ nihil occurreret, episcopale pallium, seu omophórion, oppignorari jusserit.

℣. Tu autem, Dómine, miserére nobis.

℟. Deo grátias.

℟. Desidérium ánimæ ejus tribuísti ei Dómine,

* Et voluntáte labiórum ejus non fraudásti eum.

℣. Quóniam prævenísti eum in benedictiónibus dulcédinis: posuísti in cápite ejus corónam de lápide pretióso.

℟. Et voluntáte labiórum ejus non fraudásti eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Tot catholicæ fidei increménta perditissimórum hóminum adeo excitavérunt odia, ut, conspiratióne ínita, Christi athletam ad necem quærerent; quam sibi imminére ipse in suo ad pópulum sermóne prænuntiávit. Cum ítaque Vitépscum pastoralis visitatiónis grátia profectus esset, illi archiepiscopales invadunt ædes, obvios quosque feriunt ac cædunt. Tum vir mitíssimus quæréntibus sponte occurrit, eosque amice compellans, Filíoli, inquit, quare familiares meos cæditis? Si quid contra me habetis, ecce adsum. Hinc, ímpetu facto, eum verbéribus contundunt, telis confodiunt, ac demum, immani secúri necátum, in flumen projíciunt, die duodecima Novembris anni sexcentésimi vicesimi tertii supra millesimum, ætátis ejus quadragesimi tertii. Corpus, mirábili luce circumfusum, ex imo flúminis alveo elátum est. Sanguis Mártyris parricidis ipsis in primis prófuit, qui fere omnes, cápitis damnati, ejurato schísmate, suum scelus detestáti sunt. Cum tantus Præsul plurimis post obitum coruscaret miraculis, eum Urbanus octavus, Pontifex maximus, Beatórum honóribus decorávit. Pius nonus, tertio Kalendas Julias anni millesimi octingentesimi sexagesimi septimi, cum sæcularia Apostolórum Principum solemnia celebraréntur, coram patrum cardinalium senatu, simulque astántibus fere quingentis, patriarchis, metropolítis et epíscopis cujuscúmque ritus, qui ex toto terrárum orbe convenerant; hunc ecclesiásticæ unitátis assertórem, primum ex orientálibus, solemni ritu in Vaticana basilica Sanctórum ordini accensuit. Cujus Offícium ac Missam Leo décimus tertius, summus Pontifex, ad universam exténdit Ecclésiam.

℣. Tu autem, Dómine, miserére nobis.

℟. Deo grátias.

℟. Stola jucunditátis índuit eum Dóminus:

* Et corónam pulchritúdinis pósuit super caput ejus.

℣. Cibávit illum Dóminus pane vitæ et intelléctus: et aqua sapiéntiæ salutáris potávit illum.

℟. Et corónam pulchritúdinis pósuit super caput ejus.

℣. Glória Patri, et Fílio, * et Spirítui Sancto.

℟. Et corónam pulchritúdinis pósuit super caput ejus.

Nocturnus III.

Ant. Deus deórum, * Dóminus locútus est. ‡

Psalmus 49(1-15) [7]

49:1 Deus deórum, Dóminus locútus est: * ‡ et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite, * qui obliviscímini Deum.

Psalmus 49(16-23) [8]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium * justítiæ super altáre tuum, Dómine.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium justítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 10:11-16

In illo témpore: Dixit Jesus pharisǽis: Ego sum pastor bonus. Bonus pastor animam suam dat pro ovibus suis. Et réliqua.

Homilia sancti Joannis Chrysostomi

Hom. 59 in Joánnem

Magnum quiddam, dilectissimi, magnum, inquam, est Ecclesiæ prælatio, et quæ multa indiget sapientia et fortitudine, qualem Christus proposuit: ut animam pro ovibus ponamus, et numquam illas deseramus: ut lupo generose resistamus. Hæc enim inter pastorem et mercenarium est differentia. Alter propriæ, contemptis ovibus: alter, sua contempta, ovium semper saluti invigilat. Pastoris ergo exemplo demonstrato, deceptores duos meminit; furem mactantem et rapientem oves; et mercenarium permittentem, neque defendentem comissas.

℣. Tu autem, Dómine, miserére nobis.

℟. Deo grátias.

℟. Coróna áurea super caput ejus,

* Expréssa signo sanctitátis, glória honóris, et opus fortitúdinis.

℣. Quóniam prævenísti eum in benedictiónibus dulcédinis, posuísti in cápite ejus corónam de lápide pretióso.

℟. Expréssa signo sanctitátis, glória honóris, et opus fortitúdinis.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Quod superiori tempore Ezechiel his verbis insectatus est: Væ pastoribus Israël: nonne pascebant semetipsos? nonne greges pascuntur a pastoribus? Sed illi contrarium faciebant, quod maximæ malitiæ genus est, et plurimorum causa malorum. Idcirco inquit: Neque quod abjectum erat, reducebant: neque quod perierat quærebant: neque confractum alligabant: neque infirmum consolidabant: quoniam se, non gregem pascebant. Idem et Paulus aliis verbis significat: Omnes quæ sua sunt, quærunt, non quæ Jesu Christi.

℣. Tu autem, Dómine, miserére nobis.

℟. Deo grátias.

℟. Hic est vere Martyr, qui pro Christi nómine sánguinem suum fudit:

* Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Justum dedúxit Dóminus per vias rectas, et osténdit illi regnum Dei.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Glória Patri, et Fílio, * et Spirítui Sancto.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Verum ab utroque se dissidere ostendit Christus: ab illis quidem, qui in aliorum perniciem veniunt, cum dicat, se propterea venisse, ut vitam haberent et abundantius haberent: ab his autem, qui oves a lupis rapi negligebant, dicendo se propter eas animam ponere, ne oves perirent. Nam cum Judæi ipsum interimere vellent non propterea destitit a doctrina, neque credentes tradidit, sed perstitit, et pertulit mortem: ideo frequenter inquit: Ego sum pastor bonus. Quæ cum nullo niti testimonio viderentur (quod enim poneret animam suam, non multo post re demonstratum est; quod autem vitam haberent et abundantius haberent, eventurum erat in futuro sæculo) alterum ab altero confirmat.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, in Ecclésia tua Spíritum, quo replétus beátus Jósaphat Martyr et Póntifex tuus ánimam suam pro óvibus pósuit: ut, eo intercedénte, nos quoque eódem Spíritu moti ac roboráti, ánimam nostram pro frátribus pónere non vereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dóminus regnávit, * exsúltet terra. ‡

Psalmus 96 [1]

96:1 Dóminus regnávit, exsúltet terra: * ‡ læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus, * Deus, in Sion. ‡

Psalmus 64 [2]

64:2 Te decet hymnus, Deus, in Sion: * ‡ et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam, * et intéllegam in via immaculáta.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu, * et præclárus in virtúte tua.

Canticum Judith [4]

Judith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die judícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum * in vita mea.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Invícte Martyr, únicum

Patris secútus Fílium,

Victis triúmphas hóstibus,

Victor fruens cæléstibus.

Tui precátus múnere

Nostrum reátum dílue,

Arcens mali contágium,

Vitæ repéllens tǽdium.

Solúta sunt jam víncula

Tui sacráti córporis:

Nos solve vinclis sǽculi,

Dono supérni Núminis.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Justus ut palma florébit.

℟. Sicut cedrus Líbani multiplicábitur.

Canticum: Benedictus {Antiphona ex Proprio Sanctorum}

Ant. Qui odit * ánimam suam in hoc mundo, in vitam ætérnam custódit eam.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui odit ánimam suam in hoc mundo, in vitam ætérnam custódit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, in Ecclésia tua Spíritum, quo replétus beátus Jósaphat Martyr et Póntifex tuus ánimam suam pro óvibus pósuit: ut, eo intercedénte, nos quoque eódem Spíritu moti ac roboráti, ánimam nostram pro frátribus pónere non vereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo séptimo Kaléndas Decémbris Luna octáva Anno Dómini 2029

Colóniæ Agrippínæ sancti Albérti Epíscopi et Confessóris, ex Ordine Prædicatórum, cognoménto Magni, sanctitáte et doctrína célebris, quem Pius Papa Undécimus Doctórem universális Ecclésiæ declarávit, et Pius Duodécimus cultórum scientiárum naturálium cæléstem apud Deum Patrónum constítuit.

Eódem die natális sancti Eugénii, Epíscopi Toletáni et Mártyris; qui fuit beáti Dionýsii Areopagítæ discípulus, et in território Parisiénsi, consummáto martýrii cursu, beátæ passiónis corónam percépit a Dómino. Ipsíus autem corpus Tolétum, in Hispánia, póstea fuit translátum.

Nolæ, in Campánia, beáti Felícis, Epíscopi et Mártyris; qui, a quintodécimo ætátis suæ anno, miráculis cláruit, et, sub Marciáno Prǽside, cum áliis trigínta Sóciis, agónem martýrii complévit.

Edéssæ, in Mesopotámia, pássio sancti Abibi Diáconi, qui sub Licínio Imperatóre et Lysánia Prǽside, únguibus lacerátus, in ignem conjéctus est.

Ibídem sanctórum Mártyrum Guríæ et Samónæ, sub Diocletiáno Imperatóre et Antoníno Prǽside.

In Africa sanctórum Mártyrum Secúndi, Fidentiáni et Várici.

Apud Arcum, in território Santonénsi, natális sancti Machúti, Aleténsis in Gállia Epíscopi; qui, in Anglia natus, a primǽvo ætátis suæ tirocínio miráculis emícuit.

Verónæ sancti Lupérii, Epíscopi et Confessóris.

Kahlembérgæ, prope Vindobónam, in Austria, sancti Leopóldi, ejúsdem provínciæ Austriæ Marchiónis, quem Innocéntius Papa Octávus in Sanctórum númerum adscrípsit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

℟.br. Glória et honóre * Coronásti eum, Dómine.

℟. Glória et honóre * Coronásti eum, Dómine.

℣. Et constituísti eum super ópera mánuum tuárum.

℟. Coronásti eum, Dómine.

℣. Glória Patri, et Fílio, * et Spirítui Sancto.

℟. Glória et honóre * Coronásti eum, Dómine.

℣. Posuísti, Dómine, super caput ejus.

℟. Corónam de lápide pretióso.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, in Ecclésia tua Spíritum, quo replétus beátus Jósaphat Martyr et Póntifex tuus ánimam suam pro óvibus pósuit: ut, eo intercedénte, nos quoque eódem Spíritu moti ac roboráti, ánimam nostram pro frátribus pónere non vereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {ex Commune aut Festo}

Sir 15:3

Cibávit illum pane vitæ et intelléctus, et aqua sapiéntiæ salutáris potávit illum Dóminus Deus noster.

℟. Deo grátias.

℟.br. Posuísti, Dómine, * Super caput ejus.

℟. Posuísti, Dómine, * Super caput ejus.

℣. Corónam de lápide pretióso.

℟. Super caput ejus.

℣. Glória Patri, et Fílio, * et Spirítui Sancto.

℟. Posuísti, Dómine, * Super caput ejus.

℣. Magna est glória ejus in salutári tuo.

℟. Glóriam et magnum decórem impónes super eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, in Ecclésia tua Spíritum, quo replétus beátus Jósaphat Martyr et Póntifex tuus ánimam suam pro óvibus pósuit: ut, eo intercedénte, nos quoque eódem Spíritu moti ac roboráti, ánimam nostram pro frátribus pónere non vereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Magna est glória ejus * In salutári tuo.

℟. Magna est glória ejus * In salutári tuo.

℣. Glóriam et magnum decórem impónes super eum.

℟. In salutári tuo.

℣. Glória Patri, et Fílio, * et Spirítui Sancto.

℟. Magna est glória ejus * In salutári tuo.

℣. Justus ut palma florébit.

℟. Sicut cedrus Líbani multiplicábitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, in Ecclésia tua Spíritum, quo replétus beátus Jósaphat Martyr et Póntifex tuus ánimam suam pro óvibus pósuit: ut, eo intercedénte, nos quoque eódem Spíritu moti ac roboráti, ánimam nostram pro frátribus pónere non vereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Alberti Magni Episcopi Confessoris et Ecclesiæ Doctoris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Beáti omnes * qui timent Dóminum. ‡

Psalmus 127 [1]

127:1 Beáti, omnes, qui timent Dóminum, * ‡ qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes * qui odérunt Sion.

Psalmus 128 [2]

128:1 Sæpe expugnavérunt me a juventúte mea, * dicat nunc Israël.

128:2 Sæpe expugnavérunt me a juventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus justus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis * clamávi ad te, Dómine. ‡

Psalmus 129 [3]

129:1 De profúndis clamávi ad te, Dómine: * ‡ Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine, * non est exaltátum cor meum. ‡

Psalmus 130 [4]

130:1 Dómine, non est exaltátum cor meum: * ‡ neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus * Sion in habitatiónem sibi.

Psalmus 131 [5]

131:1 Meménto, Dómine, David, * et omnis mansuetúdinis ejus:

131:2 Sicut jurávit Dómino, * votum vovit Deo Jacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Jacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum ejus: * adorábimus in loco, ubi stetérunt pedes ejus.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur justítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Jurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam ejus benedícens benedícam: * páuperes ejus saturábo pánibus.

131:16 Sacerdótes ejus índuam salutári: * et sancti ejus exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos ejus índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. O Doctor óptime, * Ecclésiæ sanctæ lumen, beáte Albérte, divínæ legis amátor, deprecáre pro nobis Fílium Dei.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O Doctor óptime, Ecclésiæ sanctæ lumen, beáte Albérte, divínæ legis amátor, deprecáre pro nobis Fílium Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Albértum Pontíficem tuum atque Doctórem in humána sapiéntia divínæ fídei subiciénda magnum effecísti: da nobis, quǽsumus; ita ejus magistérii inhærére vestígiis, ut luce perfécta fruámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Josaphat Episcopi et Martyris

Ant. Qui vult veníre post me, ábneget semetípsum, et tollat crucem suam, et sequátur me.

℣. Justus ut palma florébit.

℟. Sicut cedrus Líbani multiplicábitur.

Orémus.

Excita, quǽsumus, Dómine, in Ecclésia tua Spíritum, quo replétus beátus Jósaphat Martyr et Póntifex tuus ánimam suam pro óvibus pósuit: ut, eo intercedénte, nos quoque eódem Spíritu moti ac roboráti, ánimam nostram pro frátribus pónere non vereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Immíttet Ángelus Dómini.

Psalmus 33(2-11) [1]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Alberti Magni Episcopi Confessoris et Ecclesiæ Doctoris
Duplex
Tempora: Feria V infra Hebdomadam V post Epiphaniam III. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum * et glória mea: et spes mea in Deo est.

Psalmus 61 [1]

61:2 Nonne Deo subjécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subjécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adjútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adjútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque juxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini, * et audítam fácite vocem laudis ejus.

Psalmus 65(1-12) [2]

65:1 Jubiláte Deo, omnis terra, psalmum dícite nómini ejus: * date glóriam laudi ejus.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi ejus super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis ejus,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis ejus.

Ant. Audíte, omnes * qui timétis Deum, quanta fecit ánimæ meæ.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

℣. Non amóvit Dóminus oratiónem meam.

℟. Et misericórdiam suam a me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Daniéle Prophéta

Dan 5:1-6

1 Baltássar rex fecit grande convívium optimátibus suis mille: et unusquísque secúndum suam bibébat ætátem.

2 Præcépit ergo jam temuléntus ut afferréntur vasa áurea et argéntea, quæ asportáverat Nabuchodónosor pater ejus de templo, quod fuit in Jerúsalem, ut bíberent in eis rex, et optimátes ejus, uxorésque ejus, et concubínæ.

3 Tunc alláta sunt vasa áurea, et argéntea, quæ asportáverat de templo, quod fúerat in Jerúsalem: et bibérunt in eis rex, et optimátes ejus, uxóres et concubínæ illíus.

4 Bibébant vinum, et laudábant deos suos áureos et argénteos, ǽreos, férreos, ligneósque et lapídeos.

5 In eádem hora apparuérunt dígiti, quasi manus hóminis scribéntis contra candelábrum in superfície paríetis aulæ régiæ: et rex aspiciébat artículos manus scribéntis.

6 Tunc fácies regis commutáta est, et cogitatiónes ejus conturbábant eum: et compáges renum ejus solvebántur, et génua ejus ad se ínvicem collidebántur.

℣. Tu autem, Dómine, miserére nobis.

℟. Deo grátias.

℟. Vidi Dóminum sedéntem super sólium excélsum et elevátum, et plena erat omnis terra majestáte ejus:

* Et ea, quæ sub ipso erant, replébant templum.

℣. Séraphim stabant super illud: sex alæ uni, et sex alæ álteri.

℟. Et ea, quæ sub ipso erant, replébant templum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Dan 5:13-17

13 Igitur introdúctus est Dániel coram rege: ad quem præfátus rex ait: Tu es Dániel de fíliis captivitátis Judæ, quem addúxit pater meus rex de Judǽa?

14 Audívi de te, quóniam spíritum deórum hábeas, et sciéntia, intellegentiáque ac sapiéntia amplióres invéntæ sunt in te.

15 Et nunc introgréssi sunt in conspéctu meo sapiéntes magi, ut scriptúram hanc légerent, et interpretatiónem ejus indicárent mihi: et nequivérunt sensum hujus sermónis edícere.

16 Porro ego audívi de te, quod possis obscúra interpretári, et ligáta dissólvere: si ergo vales scriptúram légere, et interpretatiónem ejus indicáre mihi, púrpura vestiéris, et torquem áuream circa collum tuum habébis, et tértius in regno meo princeps eris.

17 Ad quæ respóndens Dániel, ait coram rege: Múnera tua sint tibi, et dona domus tuæ álteri da: scriptúram autem legam tibi, rex, et interpretatiónem ejus osténdam tibi.

℣. Tu autem, Dómine, miserére nobis.

℟. Deo grátias.

℟. Aspice, Dómine, de sede sancta tua, et cógita de nobis: inclína, Deus meus, aurem tuam et audi:

* Aperi óculos tuos et vide tribulatiónem nostram.

℣. Qui regis Israël, inténde, qui dedúcis velut ovem Joseph.

℟. Aperi óculos tuos et vide tribulatiónem nostram.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Dan 5:25-31

25 Hæc est autem scriptúra, quæ digésta est: Mane, Thecel, Phares.

26 Et hæc est interpretátio sermónis. Mane: numerávit Deus regnum tuum, et complévit illud.

27 Thecel: appénsus es in statéra, et invéntus es minus habens.

28 Phares: divísum est regnum tuum, et datum est Medis, et Persis.

29 Tunc, jubénte rege, indútus est Dániel púrpura, et circúmdata est torques áurea collo ejus: et prædicátum est de eo quod habéret potestátem tértius in regno suo.

30 Eádem nocte interféctus est Baltássar rex Chaldǽus.

31 Et Daríus Medus succéssit in regnum, annos natus sexagínta duos.

℣. Tu autem, Dómine, miserére nobis.

℟. Deo grátias.

℟. Aspice, Dómine, quia facta est desoláta cívitas plena divítiis, sedet in tristítia dómina géntium:

* Non est qui consolétur eam, nisi tu, Deus noster.

℣. Plorans plorávit in nocte, et lácrimæ ejus in maxíllis ejus.

℟. Non est qui consolétur eam, nisi tu, Deus noster.

℣. Glória Patri, et Fílio, * et Spirítui Sancto.

℟. Non est qui consolétur eam, nisi tu, Deus noster.

Nocturnus II.

Ant. Exsúrgat Deus, * et dissipéntur inimíci ejus. ‡

Psalmus 67(2-11) [4]

67:2 Exsúrgat Deus, et dissipéntur inimíci ejus, * ‡ et fúgiant qui odérunt eum, a fácie ejus.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et justi epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini ejus: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu ejus: * turbabúntur a fácie ejus, patris orphanórum et júdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci ejus.

Ant. Deus noster, * Deus salvos faciéndi: et Dómini sunt éxitus mortis.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi ejus in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die quotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis * benedícite Dómino Deo.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes conjúncti psalléntibus: * in médio juvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Bénjamin adolescéntulus: * in mentis excéssu.

67:28 Príncipes Juda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Jerúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus ejus Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia ejus, et virtus ejus in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

℣. Mirábilis Deus in sanctis suis.

℟. Deus Israël dabit virtútem plebi suæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Albertus, ob singularem doctrinam cognomento Magnus, Lauíngiæ ad Danubium, in Suevia, natus, a púero diligenter institútus est. Studiórum causa e pátria discédens, dum Patavii morarétur, hortante beato Jordano, generali Magistro Ordinis Prædicatórum, Dominicianæ famíliæ, frustra obsisténte avunculo, adscribi postulávit. Inter fratres adlectus, in ómnibus Deo deditus, religiosa observántia et pietáte enituit, filiali ac tenerrima in beátam Mariam Vírginem devotióne flagrans. Totam vitæ formam, oratióne studium præveniendo, ita dispósuit, ut apostolicam religiónem proféssus, ad prædicatiónem verbi Dei et animárum salútem procurandam idoneus evaderet administer. Mox ad stúdia explenda Colóniam Agrippinam missus, ita profecit, ut omnes fere sæculares sciéntias diligentíssime præ ómnibus suis coævis investigaverit atque auxerit; et de divinæ legis fonte, testante Alexandro quarto, adeo salutifera fluéntia doctrinæ potávit, ut ejusdem in suo péctore vigéret plenitudo.

℣. Tu autem, Dómine, miserére nobis.

℟. Deo grátias.

℟. Invéni David servum meum, óleo sancto meo unxi eum:

* Manus enim mea auxiliábitur ei.

℣. Nihil profíciet inimícus in eo, et fílius iniquitátis non nocébit ei.

℟. Manus enim mea auxiliábitur ei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Ut scientiárum thesáuris alios ditaret, lector Hildeshémii, deinceps Friburgi, Ratisbonæ et Argentinæ constitútus est. Omnium in se admiratiónem convértens, cum in Parisiénsi inclyta universitáte sacræ facultáti docéndo decus adderet, magister theologíæ renunciátus est. Doctrinis gentílium philosophórum ad rectæ ratiónis dictámina revocatis, eárum cum fide cohæréntiam clarius commonstrávit. De divinórum intelléctu mira expósuit. Quantum vero univérsas disciplínas, præsertim sacras, férvido ingenio atque indefesso studio provexerit, plurima ejus scripta in omni fere scientiárum genere aperte declarant. Ut studio generali sui Ordinis præesset, Colóniam reversus est, eo successu ut ejus in scholis auctoritas et doctrinæ fama magis magisque vigúerit. Thomam de Aquino discipulum diléctum hábuit, cujus altitúdinem mentis ipse primus perspéxit ac prædicávit. Erga Sacrosanctum altaris Sacraméntum piíssimo ferebátur afféctu, deque eo præclára conscripsit; rei quoque mysticæ ánimis instituéndis vias ampliores parávit, adeo ut frúgifer tanti magistri zelus quam late in Ecclésia patúerit.

℣. Tu autem, Dómine, miserére nobis.

℟. Deo grátias.

℟. Pósui adjutórium super poténtem, et exaltávi eléctum de plebe mea:

* Manus enim mea auxiliábitur ei.

℣. Invéni David servum meum, óleo sancto meo unxi eum.

℟. Manus enim mea auxiliábitur ei.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Tot inter gravíssima munia, religiosæ vitæ exemplis præfulgens, a frátribus Prior Teutoníæ provinciæ eléctus est. Anágniam vocatus, Gulielmum, Ordines mendicántes ímpio ausu impetentem, coram summo Pontifice Alexandro quarto rétudit, qui Episcopum Ratisbonensem eum póstea constítuit. Curæ sui gregis Albertus se totum impendit, morum humilitate ac paupertátis amóre studiosíssime reténtis. Dimisso officio, ad episcopalis tamen ordinis labóres promptus atque álacer per Germaniam et finítimas regiónes spiritualia ministrávit. Consília requiréntibus quam recta ac salutifera sollicite præbebat, et in sedandis discordiis tam prudentem se osténdit, ut eum non solum Colónia pacis conciliatórem noverit, verum étiam ad díssitas regiónes Præláti ac viri príncipes árbitrum componéndis dissidiis eum sæpe advocáverint. A sancto Ludovíco, Francórum rege, relíquiis Christi Passiónis, quam devotíssime Albertus colebat, donatus est. In altero Concílio Lugdunénsi negotia gravióra peregit. Tandem, senio consumptus, docére déstitit. Contemplatióni exínde intentus, in gáudium Dómini sui intrávit anno millesimo ducentésimo octogesimo. Sacros honores in diœcesibus plúribus atque in Ordine Prædicatórum ei, Romanórum Pontificum auctoritate, jam antea tributos, Pius Papa undecimus cumulans, sancti Alberti Magni festum, addito Doctoris titulo, Sacrórum Rituum Congregatiónis votum libentíssime excípiens, ad Ecclésiam universam exténdit; et eum Pius duodecimus cultórum scientiárum naturalium cælestem apud Deum Patronum constítuit.

℣. Tu autem, Dómine, miserére nobis.

℟. Deo grátias.

℟. Iste est, qui ante Deum magnas virtútes operátus est, et omnis terra doctrína ejus repléta est:

* Ipse intercédat pro peccátis ómnium populórum.

℣. Iste est, qui contémpsit vitam mundi, et pervénit ad cæléstia regna.

℟. Ipse intercédat pro peccátis ómnium populórum.

℣. Glória Patri, et Fílio, * et Spirítui Sancto.

℟. Ipse intercédat pro peccátis ómnium populórum.

Nocturnus III.

Ant. Salvum me fac, * Deus, quóniam intravérunt aquæ usque ad ánimam meam. ‡

Psalmus 68(2-13) [7]

68:2 Salvum me fac, Deus: quóniam intravérunt aquæ usque ad ánimam meam.

68:3 ‡ Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei injúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in jejúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos * éripe me, Dómine.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in justítiam tuam.

68:29 Deleántur de libro vivéntium: * et cum justis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum, * et vivet ánima vestra.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Juda.

68:36 Et inhabitábunt ibi, * et hereditáte acquírent eam.

68:37 Et semen servórum ejus possidébit eam: * et qui díligunt nomen ejus, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:13-19

In illo témpore: Dixit Jesus discípulis suis: Vos estis sal terræ. Quod si sal evanúerit, in quo saliétur? Et réliqua.

Homilía sancti Augustíni Epíscopi

Lib. 1 de Sermone Domini in monte, cap. 6

Osténdit Dóminus fátuos esse judicándos, qui temporálium bonórum vel cópiam sectántes vel inópiam metuéntes, amíttunt ætérna, quæ nec dari possunt ab homínibus nec auférri. Itaque, si sal infatuátum fúerit, in quo saliétur? Id est, si vos, per quos condiéndi sunt quodámmodo pópuli, metu persecutiónum temporálium amiséritis regna cælórum; qui erunt hómines, per quos a vobis error auferátur, cum vos elégerit Deus, per quos errórem áuferat ceterórum?

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Induit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Ergo ad níhilum valet sal infatuátum, nisi ut mittátur foras et calcétur ab homínibus. Non ítaque calcátur ab homínibus qui pátitur persecutiónem; sed qui, persecutiónem timéndo, infatuátur. Calcári enim non potest nisi inférior; sed inférior non est, qui, quamvis córpore multa in terra sustíneat, corde tamen fixus in cælo est.

℣. Tu autem, Dómine, miserére nobis.

℟. Deo grátias.

℟. In médio Ecclésiæ apéruit os ejus,

* Et implévit eum Dóminus spíritu sapiéntiæ et intelléctus.

℣. Jucunditátem et exsultatiónem thesaurizávit super eum.

℟. Et implévit eum Dóminus spíritu sapiéntiæ et intelléctus.

℣. Glória Patri, et Fílio, * et Spirítui Sancto.

℟. Et implévit eum Dóminus spíritu sapiéntiæ et intelléctus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Vos estis lumen mundi. Quómodo dixit supérius sal terræ, sic nunc dicit lumen mundi. Nam, neque supérius ista terra accipiénda est, quam pédibus corpóreis calcámus; sed hómines, qui in terra hábitant, vel étiam peccatóres, quorum condiéndis et exstinguéndis putóribus apostólicum salem Dóminus misit. Et hic mundum non cælum et terram, sed hómines qui sunt in mundo vel díligunt mundum, opórtet intélligi; quibus illuminándis Apóstoli missi sunt. Non potest cívitas abscóndi super montem pósita; id est, fundáta super insígnem magnámque justítiam, quam signíficat étiam ipse mons, in quo dísputat Dóminus.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Albértum Pontíficem tuum atque Doctórem in humána sapiéntia divínæ fídei subiciénda magnum effecísti: da nobis, quǽsumus; ita ejus magistérii inhærére vestígiis, ut luce perfécta fruámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * in conspéctu regis Dómini.

Psalmus 97 [1]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte in conspéctu regis Dómini.

Ant. Dómine, * refúgium factus es nobis. ‡

Psalmus 89 [2]

89:1 Dómine, refúgium factus es nobis: * ‡ a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, refúgium factus es nobis.

Ant. Dómine, * in cælo misericórdia tua.

Psalmus 35 [3]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in cælo misericórdia tua.

Ant. Pópulus meus, * ait Dóminus, bonis meis adimplébitur.

Canticum Jeremiæ [4]

Jer 31:10-18

31:10 Audíte verbum Dómini, gentes, * et annuntiáte in ínsulis, quæ procul sunt,

31:11 Et dícite: Qui dispérsit Israël, congregábit eum: * et custódiet eum sicut pastor gregem suum.

31:12 Redémit enim Dóminus Jacob, * et liberávit eum de manu potentióris.

31:13 Et vénient, et laudábunt in monte Sion: * et cónfluent ad bona Dómini,

31:14 Super fruménto, et vino, et óleo, * et fœtu pécorum et armentórum:

31:15 Erítque ánima eórum quasi hortus irríguus, * et ultra non esúrient.

31:16 Tunc lætábitur virgo in choro, * júvenes et senes simul:

31:17 Et convértam luctum eórum in gáudium, * et consolábor eos, et lætificábo a dolóre suo.

31:18 Et inebriábo ánimam sacerdótum pinguédine: * et pópulus meus bonis meis adimplébitur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pópulus meus, ait Dóminus, bonis meis adimplébitur.

Ant. Deo nostro * jucúnda sit laudátio.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit jucúnda, decóraque laudátio.

146:2 Ædíficans Jerúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus ejus: * et sapiéntiæ ejus non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat juméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deo nostro jucúnda sit laudátio.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Jesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Hujus celébrat ánnua

Devóta plebs solémnia.

Qui rite mundi gáudia

Hujus cadúca réspuens,

Æternitátis prǽmio

Potítur inter Ángelos.

Hujus benígnus ánnue

Nobis sequi vestígia:

Hujus precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Albértum Pontíficem tuum atque Doctórem in humána sapiéntia divínæ fídei subiciénda magnum effecísti: da nobis, quǽsumus; ita ejus magistérii inhærére vestígiis, ut luce perfécta fruámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sextodécimo Kaléndas Decémbris Luna nona Anno Dómini 2029

Sanctæ Gertrúdis Vírginis, cujus natális sequénti die recensétur.

Edimbúrgi, in Scótia, natális sanctæ Margarítæ Víduæ, Scotórum Regínæ, amóre in páuperes et voluntária paupertáte célebris. Ipsíus tamen festívitas quarto Idus Júnii celebrátur.

In Africa sanctórum Mártyrum Rufíni, Marci, Valérii et Sociórum.

Eódem die sanctórum Mártyrum Elpídii, Marcélli, Eustóchii et Sociórum; ex quibus Elpídius, cum esset órdinis Senatórii et coram Juliáno Apóstata Christiánam fidem constantíssime profiterétur, ídeo, primum equis indómitis, una cum Sóciis, alligátus atque pertráctus, deínde, in ignem conjéctus, gloriósum martýrium consummávit.

Lugdúni, in Gállia, natális sancti Euchérii, Epíscopi et Confessóris, viri admirándæ fídei et doctrínæ. Hic, ex nobilíssimo Senatórum órdine ad religiósam vitam habitúmque convérsus, diu, intra septa spelúncæ sponte conclúsus, in oratiónibus et jejúniis Christo servívit; deínde apud præfátam urbem in pontificáli Cáthedra, revelánte Angelo, solémniter collocátus est.

Patávii sancti Fidéntii Epíscopi.

Cantuáriæ, in Anglia, sancti Edmúndi, Epíscopi et Confessóris; qui, pro Ecclésiæ suæ júribus tuéndis in exsílium actus, apud Provínum, Sénonum óppidum, sanctíssime óbiit; et Sanctórum cánoni ab Innocéntio Papa Quarto adscríptus est.

Eódem die deposítio sancti Othmári Abbátis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Albértum Pontíficem tuum atque Doctórem in humána sapiéntia divínæ fídei subiciénda magnum effecísti: da nobis, quǽsumus; ita ejus magistérii inhærére vestígiis, ut luce perfécta fruámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo jurejurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Albértum Pontíficem tuum atque Doctórem in humána sapiéntia divínæ fídei subiciénda magnum effecísti: da nobis, quǽsumus; ita ejus magistérii inhærére vestígiis, ut luce perfécta fruámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Albértum Pontíficem tuum atque Doctórem in humána sapiéntia divínæ fídei subiciénda magnum effecísti: da nobis, quǽsumus; ita ejus magistérii inhærére vestígiis, ut luce perfécta fruámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Gertrudis Virginis
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Ecce quam bonum * et quam jucúndum habitáre fratres in unum. ‡

Psalmus 132 [1]

132:1 Ecce quam bonum et quam jucúndum, habitáre fratres in unum:

132:2 ‡ Sicut unguéntum in cápite, * quod descéndit in barbam, barbam Aaron,

132:2 Quod descéndit in oram vestiménti ejus: * sicut ros Hermon, qui descéndit in montem Sion.

132:3 Quóniam illic mandávit Dóminus benedictiónem, * et vitam usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam jucúndum habitáre fratres in unum.

Ant. Confitémini Dómino * quóniam in ætérnum misericórdia ejus.

Psalmus 135(1-9) [2]

135:1 Confitémini Dómino quóniam bonus: * quóniam in ætérnum misericórdia ejus.

135:2 Confitémini Deo deórum: * quóniam in ætérnum misericórdia ejus.

135:3 Confitémini Dómino dominórum: * quóniam in ætérnum misericórdia ejus.

135:4 Qui facit mirabília magna solus: * quóniam in ætérnum misericórdia ejus.

135:5 Qui fecit cælos in intelléctu: * quóniam in ætérnum misericórdia ejus.

135:6 Qui firmávit terram super aquas: * quóniam in ætérnum misericórdia ejus.

135:7 Qui fecit luminária magna: * quóniam in ætérnum misericórdia ejus.

135:8 Solem in potestátem diéi: * quóniam in ætérnum misericórdia ejus.

135:9 Lunam, et stellas in potestátem noctis: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quóniam in ætérnum misericórdia ejus.

Ant. Confitémini Dómino * quia in humilitáte nostra memor fuit nostri.

Psalmus 135(10-26) [3]

135:10 Qui percússit Ægýptum cum primogénitis eórum: * quóniam in ætérnum misericórdia ejus.

135:11 Qui edúxit Israël de médio eórum: * quóniam in ætérnum misericórdia ejus.

135:12 In manu poténti, et brácchio excélso: * quóniam in ætérnum misericórdia ejus.

135:13 Qui divísit Mare Rubrum in divisiónes: * quóniam in ætérnum misericórdia ejus.

135:14 Et edúxit Israël per médium ejus: * quóniam in ætérnum misericórdia ejus.

135:15 Et excússit Pharaónem, et virtútem ejus in Mari Rubro: * quóniam in ætérnum misericórdia ejus.

135:16 Qui tradúxit pópulum suum per desértum: * quóniam in ætérnum misericórdia ejus.

135:17 Qui percússit reges magnos: * quóniam in ætérnum misericórdia ejus.

135:18 Et occídit reges fortes: * quóniam in ætérnum misericórdia ejus.

135:19 Sehon, regem Amorrhæórum: * quóniam in ætérnum misericórdia ejus.

135:20 Et Og, regem Basan: * quóniam in ætérnum misericórdia ejus.

135:21 Et dedit terram eórum hereditátem: * quóniam in ætérnum misericórdia ejus.

135:22 Hereditátem Israël, servo suo: * quóniam in ætérnum misericórdia ejus.

135:23 Quia in humilitáte nostra memor fuit nostri: * quóniam in ætérnum misericórdia ejus.

135:24 Et redémit nos ab inimícis nostris: * quóniam in ætérnum misericórdia ejus.

135:25 Qui dat escam omni carni: * quóniam in ætérnum misericórdia ejus.

135:26 Confitémini Deo cæli: * quóniam in ætérnum misericórdia ejus.

135:26 Confitémini Dómino dominórum: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quia in humilitáte nostra memor fuit nostri.

Ant. Adhǽreat lingua mea * fáucibus meis, si non memínero tui Jerúsalem.

Psalmus 136 [4]

136:1 Super flúmina Babylónis, illic sédimus et flévimus: * cum recordarémur Sion:

136:2 In salícibus in médio ejus, * suspéndimus órgana nostra.

136:3 Quia illic interrogavérunt nos, qui captívos duxérunt nos, * verba cantiónum:

136:3 Et qui abduxérunt nos: * Hymnum cantáte nobis de cánticis Sion.

136:4 Quómodo cantábimus cánticum Dómini * in terra aliéna?

136:5 Si oblítus fúero tui, Jerúsalem, * oblivióni detur déxtera mea.

136:6 Adhǽreat lingua mea fáucibus meis, * si non memínero tui:

136:6 Si non proposúero Jerúsalem, * in princípio lætítiæ meæ.

136:7 Memor esto, Dómine, filiórum Edom, * in die Jerúsalem:

136:7 Qui dicunt: Exinaníte, exinaníte * usque ad fundaméntum in ea.

136:8 Fília Babylónis mísera: * beátus, qui retríbuet tibi retributiónem tuam, quam retribuísti nobis.

136:9 Beátus, qui tenébit, * et allídet párvulos tuos ad petram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adhǽreat lingua mea fáucibus meis, si non memínero tui Jerúsalem.

Ant. Confitébor * nómini tuo, Dómine, super misericórdia et veritáte tua.

Psalmus 137 [5]

137:1 Confitébor tibi, Dómine, in toto corde meo: * quóniam audísti verba oris mei.

137:2 In conspéctu Angelórum psallam tibi: * adorábo ad templum sanctum tuum, et confitébor nómini tuo.

137:3 Super misericórdia tua, et veritáte tua: * quóniam magnificásti super omne, nomen sanctum tuum.

137:4 In quacúmque die invocávero te, exáudi me: * multiplicábis in ánima mea virtútem.

137:5 Confiteántur tibi, Dómine, omnes reges terræ: * quia audiérunt ómnia verba oris tui:

137:6 Et cantent in viis Dómini: * quóniam magna est glória Dómini.

137:7 Quóniam excélsus Dóminus, et humília réspicit: * et alta a longe cognóscit.

137:8 Si ambulávero in médio tribulatiónis, vivificábis me: * et super iram inimicórum meórum extendísti manum tuam, et salvum me fecit déxtera tua.

137:9 Dóminus retríbuet pro me: * Dómine, misericórdia tua in sǽculum: ópera mánuum tuárum ne despícias.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor nómini tuo, Dómine, super misericórdia et veritáte tua.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Spécie tua et pulchritúdine tua.

℟. Inténde, próspere procéde, et regna.

Canticum: Magnificat {Antiphona ex Proprio Sanctorum}

Ant. Veni, Sponsa Christi, * áccipe corónam, quam tibi Dóminus præparávit in ætérnum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veni, Sponsa Christi, áccipe corónam, quam tibi Dóminus præparávit in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beátæ Gertrúdis Vírginis jucúndam tibi mansiónem præparásti: ipsíus méritis et intercessióne; cordis nostri máculas cleménter abstérge, et ejúsdem tríbue gaudére consórtio.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Alberti Magni Episcopi Confessoris et Ecclesiæ Doctoris

Ant. O Doctor óptime, Ecclésiæ sanctæ lumen, beáte Albérte, divínæ legis amátor, deprecáre pro nobis Fílium Dei.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui beátum Albértum Pontíficem tuum atque Doctórem in humána sapiéntia divínæ fídei subiciénda magnum effecísti: da nobis, quǽsumus; ita ejus magistérii inhærére vestígiis, ut luce perfécta fruámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Adjútor meus.

Psalmus 69 [1]

69:2 Deus, in adjutórium meum inténde: * Dómine, ad adjuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádjuva me.

69:6 Adjútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in justítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a juventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adjútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit justítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor justítiæ tuæ solíus.

70:17 Deus, docuísti me a juventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et justítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur justítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Gertrudis Virginis
Duplex
Tempora: Feria VI infra Hebdomadam V post Epiphaniam III. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Vírginum Dóminum, * Veníte, adorémus.

Ant. Regem Vírginum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Vírginum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Vírginum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Vírginum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Vírginum Dóminum, * Veníte, adorémus.

Hymnus {ex Commune aut Festo}

Vírginis Proles, Opiféxque Matris,

Virgo quem gessit, peperítque Virgo:

Vírginis festum cánimus beátæ,

Accipe votum.

Hujus orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Jacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

℣. Deus percússit petram et fluxérunt aquæ.

℟. Et torréntes inundavérunt.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Daniéle Prophéta

Dan 6:11-15

11 Viri ergo illi curiósius inquiréntes invenérunt Daniélem orántem, et obsecrántem Deum suum.

12 Et accedéntes locúti sunt regi super edícto: Rex, numquid non constituísti ut omnis homo qui rogáret quemquam de diis et homínibus usque ad dies trigínta, nisi te, rex, mitterétur in lacum leónum? Ad quos respóndens rex, ait: Verus est sermo juxta decrétum Medórum atque Persárum, quod prævaricári non licet.

13 Tunc respondéntes dixérunt coram rege: Dániel de fíliis captivitátis Juda, non curávit de lege tua, et de edícto quod constituísti: sed tribus tempóribus per diem orat obsecratióne sua.

14 Quod verbum cum audísset rex, satis contristátus est: et pro Daniéle pósuit cor ut liberáret eum, et usque ad occásum solis laborábat ut erúeret illum.

15 Viri autem illi, intellegéntes regem, dixérunt ei: Scito, rex, quia lex Medórum atque Persárum est ut omne decrétum, quod constitúerit rex, non líceat immutári.

℣. Tu autem, Dómine, miserére nobis.

℟. Deo grátias.

℟. Super muros tuos, Jerúsalem, constítui custódes;

* Tota die et nocte non tacébunt laudáre nomen Dómini.

℣. Prædicábunt pópulis fortitúdinem meam, et annuntiábunt géntibus glóriam meam.

℟. Tota die et nocte non tacébunt laudáre nomen Dómini.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Dan 6:16-20

16 Tunc rex præcépit, et adduxérunt Daniélem, et misérunt eum in lacum leónum. Dixítque rex Daniéli: Deus tuus, quem colis semper, ipse liberábit te.

17 Allatúsque est lapis unus, et pósitus est super os laci: quem obsignávit rex ánnulo suo, et ánnulo optimátum suórum, ne quid fíeret contra Daniélem.

18 Et ábiit rex in domum suam, et dormívit incœnátus, cibíque non sunt alláti coram eo, ínsuper et somnus recéssit ab eo.

19 Tunc rex primo dilúculo consúrgens, festínus ad lacum leónum perréxit:

20 Appropinquánsque lácui, Daniélem voce lacrimábili inclamávit, et affátus est eum: Dániel serve Dei vivéntis, Deus tuus, cui tu servis semper, putásne váluit te liberáre a leónibus?

℣. Tu autem, Dómine, miserére nobis.

℟. Deo grátias.

℟. Muro tuo inexpugnábili circumcínge nos, Dómine, et armis tuæ poténtiæ prótege nos semper:

* Líbera, Dómine, Deus Israël, clamántes ad te.

℣. Erue nos in mirabílibus tuis, et da glóriam nómini tuo.

℟. Líbera, Dómine, Deus Israël, clamántes ad te.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Dan 6:21-24

21 Et Dániel regi respóndens ait: Rex, in ætérnum vive!

22 Deus meus misit ángelum suum, et conclúsit ora leónum, et non nocuérunt mihi: quia coram eo justítia invénta est in me: sed et coram te, rex, delíctum non feci.

23 Tunc veheménter rex gavísus est super eo, et Daniélem præcépit edúci de lacu: eductúsque est Dániel de lacu, et nulla lǽsio invénta est in eo, quia crédidit Deo suo.

24 Jubénte autem rege, addúcti sunt viri illi, qui accusáverant Daniélem: et in lacum leónum missi sunt, ipsi, et fílii, et uxóres eórum: et non pervenérunt usque ad paviméntum laci, donec arríperent eos leónes, et ómnia ossa eórum comminuérunt.

℣. Tu autem, Dómine, miserére nobis.

℟. Deo grátias.

℟. Sustinúimus pacem, et non venit: quæsívimus bona, et ecce turbátio: cognóvimus, Dómine, peccáta nostra;

* Non in perpétuum obliviscáris nos.

℣. Peccávimus, ímpie géssimus, iniquitátem fécimus, Dómine, in omnem justítiam tuam.

℟. Non in perpétuum obliviscáris nos.

℣. Glória Patri, et Fílio, * et Spirítui Sancto.

℟. Non in perpétuum obliviscáris nos.

Nocturnus II.

Ant. Deus adjútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

℣. Elégit Dóminus tribum Juda.

℟. Montem Sion quem diléxit.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Gertrúdis, Islébii in Saxónia nobili genere nata, quinquénnis in monastério Rodardénsi, ordinis sancti Benedicti, virginitátem suam ac seipsam Jesu Christo óbtulit. Quo ex témpore a mundanis rebus prorsus aliena, virtútique sedulo intenta, cæléstis vitæ genus instituit. Ad humaniórum litterárum notítiam, rerum divinárum cognitiónem adjunxit; quarum meditatióne vehementius ad virtútem incensa, brevi christianam perfectiónem adepta est. De Christo ejusque vitæ mystériis sæpenúmero pio cum animi sensu loquebátur, unamque Dei glóriam cogitans, ad illam vota sua ómnia et actiónes referebat. Quamvis autem multis exímiis natúræ et gratiæ donis a Deo aucta esset, ita tamen sibi ipsa vilescebat, ut, inter præcipua divinæ bonitátis miracula, hoc item memoráret, quod se indigníssimam misericorditer sustinéret.

℣. Tu autem, Dómine, miserére nobis.

℟. Deo grátias.

℟. Propter veritátem, et mansuetúdinem, et justítiam:

* Et dedúcet te mirabíliter déxtera tua.

℣. Spécie tua et pulchritúdine tua inténde, próspere procéde, et regna.

℟. Et dedúcet te mirabíliter déxtera tua.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Trigesimum ætátis annum agens, primum Rodardénsis monasterii, ubi religiosam vitam est professa, deínde Elpediáni præses electa, quadragínta annórum spátio, ea caritate, prudéntia, et regularis disciplinæ studio munus obívit, ut cœnobium religiosæ perfectiónis domicílium viderétur. Utrobíque vero, licet esset ómnium mater et magistra, ómnium tamen minima haberi volebat, ac demissióne pari ministram se exhibebat. Quo liberius Deo vacaret, vigiliis, abstinéntia aliisque cruciátibus corpus afflixit; semperque sui símilis, morum innocéntiam, mansuetúdinem ac patiéntiam prætulit singularem. Proximórum salúti omni ope studuit, piæque curæ copiósum fructum rétulit. Divini amoris vi frequéntes patiebátur éxstases, altissimǽque contemplatiónis et divinæ uniónis donum obtinuit.

℣. Tu autem, Dómine, miserére nobis.

℟. Deo grátias.

℟. Dilexísti justítiam, et odísti iniquitátem:

* Proptérea unxit te Deus, Deus tuus, óleo lætítiæ.

℣. Propter veritátem, et mansuetúdinem, et justítiam.

℟. Proptérea unxit te Deus, Deus tuus, óleo lætítiæ.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Ut meritum acceptíssimæ sibi sponsæ Christus osténderet, in corde Gertrudis jucundam sibi esse mansiónem testátus est. Deiparam Vírginem, véluti matrem et curatricem a Jesu acceptam, pietáte præcipua prosequebátur, ab eáque multa accépit beneficia. Erga diviníssimum Eucharistiæ sacraméntum et passiónem Dómini tanto amóre cum grati animi sensu afficiebátur, ut intérdum ubéribus lácrimis perfunderétur. Justórum ánimas, piacularibus flammis addictas, quotidiánis subsidiis et precibus juvábat. Multa ad confovéndam pietátem scripsit. Divinárum étiam revelatiónum et prophetíæ dono cláruit. Dénique, flagrantíssimo Dei amóre potius quam morbo languéscens, anno Dómini millesimo ducentésimo nonagesimo secundo vita decessit. Miraculis vivens et post mortem a Deo illustráta est.

℣. Tu autem, Dómine, miserére nobis.

℟. Deo grátias.

℟. Afferéntur Regi vírgines post eam, próximæ ejus;

* Afferéntur tibi in lætítia et exsultatióne.

℣. Spécie tua et pulchritúdine tua; inténde, próspere procéde, et regna.

℟. Afferéntur tibi in lætítia et exsultatióne.

℣. Glória Patri, et Fílio, * et Spirítui Sancto.

℟. Afferéntur tibi in lætítia et exsultatióne.

Nocturnus III.

Ant. Ádjuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 25:1-13

In illo témpore: Dixit Jesus discípulis suis parábolam hanc: Símile erit regnum cælórum decem virgínibus, quæ, accipiéntes lámpades suas, exiérunt óbviam sponso et sponsæ. Et réliqua.

Homilía sancti Gregórii Papæ

Homilía 12 in Evangelia

Sæpe vos, fratres caríssimi, admóneo prava ópera fúgere, mundi hujus inquinaménta devitáre, sed hodiérna sancti Evangélii lectióne compéllor dícere, ut, et bona, quæ ágitis, cum magna cautéla teneátis; ne per hoc, quod a vobis rectum géritur, favor aut grátia humána requirátur; ne appetítus laudis subrépat, et, quod foris osténditur, intus a mercéde vacuétur. Ecce enim Redemptóris voce decem vírgines, et omnes dicúntur vírgines, et tamen intra beatitúdinis jánuam non omnes sunt recéptæ; quia eárum quædam, dum de virginitáte sua glóriam foris éxpetunt, in vasis suis óleum habére noluérunt.

℣. Tu autem, Dómine, miserére nobis.

℟. Deo grátias.

℟. Hæc est Virgo sápiens, quam Dóminus vigilántem invénit, quæ accéptis lampádibus sumpsit secum óleum:

* Et veniénte Dómino, introívit cum eo ad núptias.

℣. Média nocte clamor factus est: Ecce sponsus venit, exíte óbviam ei.

℟. Et veniénte Dómino, introívit cum eo ad núptias.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Sed prius quæréndum nobis est quid sit regnum cælórum, aut cur decem virgínibus comparétur, quæ étiam vírgines prudéntes et fátuæ dicántur. Dum enim cælórum regnum constat quia reprobórum nullus ingréditur, étiam fátuis virgínibus cur símile esse perhibétur? Sed sciéndum nobis est quod sæpe in sacro elóquio regnum cælórum præséntis témporis Ecclésia dícitur. De quo álio in loco Dóminus dicit: Mittet Fílius hóminis Ángelos suos, et cólligent de regno ejus ómnia scándala. Neque enim in illo regno beatitúdinis, in quo pax summa est, inveníri scándala póterunt, quæ colligántur.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

In quinque autem córporis sénsibus unusquísque subsístit; geminátus autem quinárius denárium pérficit. Et, quia ex utróque sexu fidélium multitúdo collígitur, sancta Ecclésia decem virgínibus símilis esse denuntiátur. In qua quia mali cum bonis et réprobi cum eléctis admíxti sunt, recte símilis virgínibus prudéntibus et fátuis esse perhibétur. Sunt namque pleríque continéntes, qui ab appetítu se exterióri custódiunt et spe ad interióra rapiúntur, carnem mácerant, et toto desidério ad supérnam pátriam anhélant, ætérna prǽmia éxpetunt, pro labóribus suis recípere laudes humánas nolunt. Hi nimírum glóriam suam non in ore hóminum ponunt, sed intra consciéntiam cóntegunt. Et sunt pleríque, qui corpus per abstinéntiam afflígunt, sed de ipsa sua abstinéntia humános favóres éxpetunt.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beátæ Gertrúdis Vírginis jucúndam tibi mansiónem præparásti: ipsíus méritis et intercessióne; cordis nostri máculas cleménter abstérge, et ejúsdem tríbue gaudére consórtio.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Exaltáte * Dóminum Deum nostrum, et adoráte in monte sancto ejus.

Psalmus 98 [1]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Dóminum Deum nostrum, et adoráte in monte sancto ejus.

Ant. Éripe me * de inimícis meis, Dómine, ad te confúgi.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua justítia.

142:2 Et non intres in judícium cum servo tuo: * quia non justificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éripe me de inimícis meis, Dómine, ad te confúgi.

Ant. Benedixísti, * Dómine, terram tuam: remisísti iniquitátem plebis tuæ.

Psalmus 84 [3]

84:2 Benedixísti, Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedixísti, Dómine, terram tuam: remisísti iniquitátem plebis tuæ.

Ant. In Dómino justificábitur * et laudábitur omne semen Israël.

Canticum Isaiæ [4]

Isa 45:15-30

45:15 Vere tu es Deus abscónditus, * Deus Israël, Salvátor.

45:16 Confúsi sunt, et erubuérunt omnes: * simul abiérunt in confusiónem fabricatóres errórum.

45:17 Israël salvátus est in Dómino salúte ætérna: * non confundémini, et non erubescétis usque in sǽculum sǽculi.

45:18 Quia hæc dicit Dóminus creans cælos, * ipse Deus formans terram, et fáciens eam, ipse plastes ejus:

45:19 Non in vanum creávit eam, ut habitarétur, formávit eam: * Ego Dóminus, et non est álius.

45:20 Non in abscóndito locútus sum, * in loco terræ tenebróso:

45:21 Non dixi sémini Jacob frustra: Quǽrite me: * ego Dóminus loquens justítiam, annúntians recta.

45:22 Congregámini, et veníte, et accédite simul * qui salváti estis ex géntibus:

45:23 Nesciérunt qui levant lignum sculptúræ suæ, * et rogant deum non salvántem.

45:24 Annuntiáte, et veníte, et consiliámini simul: * Quis audítum fecit hoc ab inítio, ex tunc prædíxit illud?

45:25 Numquid non ego Dóminus, et non est ultra Deus absque me? * Deus justus, et salvans non est præter me.

45:26 Convertímini ad me, et salvi éritis, omnes fines terræ: * quia ego Deus, et non est álius.

45:27 In memetípso jurávi, egrediétur de ore meo justítiæ verbum, * et non revertétur:

45:28 Quia mihi curvábitur omne genu, * et jurábit omnis lingua.

45:29 Ergo in Dómino, dicet, meæ sunt justítiæ et impérium: * ad eum vénient, et confundéntur omnes qui repúgnant ei.

45:30 In Dómino justificábitur, et laudábitur * omne semen Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Dómino justificábitur et laudábitur omne semen Israël.

Ant. Lauda, * Jerúsalem, Dóminum. ‡

Psalmus 147 [5]

147:1 Lauda, Jerúsalem, Dóminum: * ‡ lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda, Jerúsalem, Dóminum.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Símile est regnum cælórum * hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beátæ Gertrúdis Vírginis jucúndam tibi mansiónem præparásti: ipsíus méritis et intercessióne; cordis nostri máculas cleménter abstérge, et ejúsdem tríbue gaudére consórtio.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quintodécimo Kaléndas Decémbris Luna décima Anno Dómini 2029

Neocæsaréæ, in Ponto, natális sancti Gregórii, Epíscopi et Confessóris, doctrína et sanctitáte illústris, qui propter signa atque mirácula, quæ cum multa Ecclesiárum glória perpetrávit, Thaumatúrgus est appellátus.

Helpíthi, in Saxónia, item natális sanctæ Gertrúdis, Vírginis, ex Ordine sancti Benedícti, quæ dono revelatiónum clara éxstitit. Ipsíus tamen festívitas prídie hujus diéi celebrátur.

In Palæstína sanctórum Mártyrum Alphǽi et Zachǽi, qui primo anno persecutiónis Diocletiáni, post multa torménta, capitálem senténtiam subiére.

Córdubæ, in Hispánia, sanctórum Mártyrum Acíscli et Victóriæ germanórum, qui, in eádem persecutióne, Diónis Prǽsidis jussu sævíssime cruciáti sunt, et illústri passióne corónas a Dómino meruérunt.

Alexandríæ sancti Dionýsii Epíscopi, summæ eruditiónis viri, qui, multis confessiónibus clarus et pro passiónum tormentorúmque diversitáte magníficus, plenus diérum Conféssor quiévit, Valeriáni et Galliéni Imperatórum tempóribus.

Aureliánis, in Gállia, sancti Aniáni Epíscopi, cujus mortem in conspéctu Dómini pretiósam mirácula crebra testántur.

In Británnia sancti Hugónis Epíscopi, qui, ex Mónacho Carthusiáno ad Ecclésiam Lincolniénsem regéndam vocátus, multis cláruit miráculis, et sancto fine quiévit.

Turónis, in Gállia, sancti Gregórii Epíscopi.

Floréntiæ sancti Eugénii Confessóris, qui fuit Diáconus beáti Zenóbii, ejúsdem civitátis Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beátæ Gertrúdis Vírginis jucúndam tibi mansiónem præparásti: ipsíus méritis et intercessióne; cordis nostri máculas cleménter abstérge, et ejúsdem tríbue gaudére consórtio.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

2 Cor 11:2

Æmulor enim vos Dei æmulatióne. Despóndi enim vos uni viro vírginem castam exhibére Christo.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beátæ Gertrúdis Vírginis jucúndam tibi mansiónem præparásti: ipsíus méritis et intercessióne; cordis nostri máculas cleménter abstérge, et ejúsdem tríbue gaudére consórtio.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beátæ Gertrúdis Vírginis jucúndam tibi mansiónem præparásti: ipsíus méritis et intercessióne; cordis nostri máculas cleménter abstérge, et ejúsdem tríbue gaudére consórtio.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dómine, * probásti me et cognovísti me. ‡

Psalmus 138(1-13) [1]

138:1 Dómine, probásti me, et cognovísti me: * ‡ tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua, * Dómine, et ánima mea cognóscit nimis.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me, * Dómine, virtus salútis meæ.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * juxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum injústum mala cápient in intéritu.

139:13 Cognóvi quia fáciet Dóminus judícium ínopis: * et vindíctam páuperum.

139:14 Verúmtamen justi confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine, * clamávi ad te, exáudi me. ‡

Psalmus 140 [4]

140:1 Dómine, clamávi ad te, exáudi me: * ‡ inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me justus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt juncti petræ júdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo ejus peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia * ánimam meam, Dómine, ad confiténdum nómini tuo.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu ejus oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant justi, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Magnificat {Antiphona ex Proprio Sanctorum}

Ant. Veni, Sponsa Christi, * áccipe corónam, quam tibi Dóminus præparávit in ætérnum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veni, Sponsa Christi, áccipe corónam, quam tibi Dóminus præparávit in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui in corde beátæ Gertrúdis Vírginis jucúndam tibi mansiónem præparásti: ipsíus méritis et intercessióne; cordis nostri máculas cleménter abstérge, et ejúsdem tríbue gaudére consórtio.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Gregorii Thaumaturgi Episcopi et Confessoris

Ant. Sacérdos et Póntifex, et virtútum ópifex, pastor bone in pópulo, ora pro nobis Dóminum.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Da, quǽsumus, omnípotens Deus: ut beáti Gregórii Confessóris tui atque Pontíficis veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Voce mea. ‡

Psalmus 76(2-13) [1]

76:2 Voce mea ‡ ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Jacob et Joseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Gregorii Thaumaturgi Episcopi et Confessoris
Semiduplex
Tempora: Sabbato infra Hebdomadam V post Epiphaniam III. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Daniéle Prophéta

Dan 9:1-5

1 In anno primo Daríi fílii Assuéri de sémine Medórum, qui imperávit super regnum Chaldæórum,

2 Anno uno regni ejus, ego Dániel intelléxi in libris númerum annórum, de quo factus est sermo Dómini ad Jeremíam prophétam, ut compleréntur desolatiónis Jerúsalem septuagínta anni.

3 Et pósui fáciem meam ad Dóminum Deum meum rogáre et deprecári in jejúniis, sacco, et cínere.

4 Et orávi Dóminum Deum meum, et conféssus sum, et dixi: Obsecro, Dómine Deus magne et terríbilis, custódiens pactum, et misericórdiam diligéntibus te, et custodiéntibus mandáta tua:

5 Peccávimus, iniquitátem fécimus, ímpie égimus, et recéssimus: et declinávimus a mandátis tuis ac judíciis.

℣. Tu autem, Dómine, miserére nobis.

℟. Deo grátias.

℟. Laudábilis pópulus,

* Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Beáta gens, cujus est Dóminus Deus, pópulus eléctus in hereditátem.

℟. Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Dan 9:21-24

21 Adhuc me loquénte in oratióne, ecce vir Gábriel, quem víderam in visióne a princípio, cito volans tétigit me in témpore sacrifícii vespertíni.

22 Et dócuit me, et locútus est mihi, dixítque: Dániel, nunc egréssus sum ut docérem te, et intellégeres.

23 Ab exórdio precum tuárum egréssus est sermo: ego autem veni ut indicárem tibi, quia vir desideriórum es: tu ergo animadvérte sermónem, et intéllege visiónem.

24 Septuagínta hebdómades abbreviátæ sunt super pópulum tuum et super urbem sanctam tuam, ut consummétur prævaricátio, et finem accípiat peccátum, et deleátur iníquitas, et adducátur justítia sempitérna, et impleátur vísio et prophetía, et ungátur Sanctus sanctórum.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Dan 9:25-27

25 Scito ergo, et animadvérte: ab éxitu sermónis, ut íterum ædificétur Jerúsalem, usque ad christum ducem, hebdómades septem, et hebdómades sexagínta duæ erunt: et rursum ædificábitur platéa, et muri in angústia témporum.

26 Et post hebdómades sexagínta duas occidétur Christus: et non erit ejus pópulus qui eum negatúrus est. Et civitátem et sanctuárium dissipábit pópulus cum duce ventúro: et finis ejus vástitas, et post finem belli statúta desolátio.

27 Confirmábit autem pactum multis hebdómada una: et in dimídio hebdómadis defíciet hóstia et sacrifícium: et erit in templo abominátio desolatiónis: et usque ad consummatiónem et finem perseverábit desolátio.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Nocturnus II.

Ant. Salvávit eos Dóminus.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Gregórius, Neocæsaréæ Ponti epíscopus, sanctitáte doctrinaque illustris, signis vero ac miraculis multo illustrior, quorum multitúdine atque præstántia Thaumatúrgus appellátus est, et sancti Basilíi testimonio cum Moyse, Prophetis et Apóstolis comparátus; montem, qui ecclésiæ ædificatiónem impediebat, oratióne álio tránstulit. Item palúdem, inter fratres causam discordiárum, exsiccávit. Lycum fluvium, perniciose agros inundántem, defixo ad ripam quo sustentabátur baculo, qui statim virentem crevit in árborem, coércuit, ut póstea ultra eum terminum non efflúxerit.

℣. Tu autem, Dómine, miserére nobis.

℟. Deo grátias.

℟. Invéni David servum meum, óleo sancto meo unxi eum:

* Manus enim mea auxiliábitur ei.

℣. Nihil profíciet inimícus in eo, et fílius iniquitátis non nocébit ei.

℟. Manus enim mea auxiliábitur ei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Sæpíssime dæmones ex idolórum simulacris atque ex hóminum corpóribus ejécit, múltaque alia mirabíliter effécit, quibus innumerábiles hómines traxit ad Jesu Christi fidem, cum étiam prophetico spíritu futura prædiceret. Qui, migratúrus e vita, cum quæsísset quot in civitáte Neocæsariénsi réliqui essent infidéles, responsumque esset tantum esse septemdecim; Deo grátias agens, Tótidem, inquit, erant fidéles, cum cœpi episcopátum. Plura scripsit, quibus etiam, non solum miraculis, Dei Ecclésiam illustrávit.

℣. Tu autem, Dómine, miserére nobis.

℟. Deo grátias.

℟. Pósui adjutórium super poténtem, et exaltávi eléctum de plebe mea:

* Manus enim mea auxiliábitur ei.

℣. Invéni David servum meum, óleo sancto meo unxi eum.

℟. Manus enim mea auxiliábitur ei.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Sermo sancti Máximi Epíscopi

Ex Homilía 59, quæ est 2 de S. Eusebio

Beáti Patris Gregórii merita jam in tuto posita secúri magnificémus; qui, gubernaculum fidei viríliter tenens, ánchoram spei tranquilla jam in statióne compósuit, et plenam cæléstibus divítiis et ætérnis mercibus navem optato in littore collocávit. Qui, contra omnes adversarios, scutum timoris Dei tamdiu, donec ad victoriam perveníret. Quid enim fuit totus vitæ illíus cursus, nisi uníus cum vígili hoste conflictus?

℣. Tu autem, Dómine, miserére nobis.

℟. Deo grátias.

℟. Iste est, qui ante Deum magnas virtútes operátus est, et omnis terra doctrína ejus repléta est:

* Ipse intercédat pro peccátis ómnium populórum.

℣. Iste est, qui contémpsit vitam mundi, et pervénit ad cæléstia regna.

℟. Ipse intercédat pro peccátis ómnium populórum.

℣. Glória Patri, et Fílio, * et Spirítui Sancto.

℟. Ipse intercédat pro peccátis ómnium populórum.

Nocturnus III.

Ant. Clamavérunt ad Dóminum.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Marcum

Marc 11:22-24

In illo témpore: Respóndens Jesus discípulis suis ait illis: Habéte fidem Dei. Amen dico vobis quia quicúmque díxerit huic monti: Tóllere et míttere in mare, et non hæsitáverit in corde suo, sed credíderit quia quodcúmque díxerit fiat, fiet ei. Et réliqua.

Homilía sancti Bedæ Venerábilis Presbýteri

Liber 3 Comment. in Marc. cap. 11

Solent Gentiles qui contra Ecclésiam maledicta scripsére, improperare nostris quod non habúerint plenam fidem Dei, quia numquam montes transferre potúerint. Quibus respondéndum est non scripta esse, quæ in Ecclésia sunt gesta, sicut étiam de factis ipsíus Christi et Dómini nostri Scriptúra testátur. Unde et hoc quoque fíeri potuísset, ut mons ablátus de terra mitterétur in mare, si necessitas id fíeri poposcísset. Quómodo légimus factum precibus beáti Patris Gregórii, Neocæsaréæ Ponti antístitis, viri meritis et virtútibus exímii, ut mons in terra tantum loco cederet quantum íncolæ civitátis opus habebant.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Induit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Cum enim, volens ædificáre ecclésiam in loco apto, vidéret eum angustiórem esse quam res exigébat, eo quod ex una parte, rupe maris, ex alia, monte próximo coarctarétur; venit nocte ad locum, et, genibus flexis, admonuit Dóminum promissiónis suæ, ut montem longius juxta fidem petentis ágeret. Et, mane facto, reversus invénit montem tantum spatii reliquisse structóribus ecclésiæ quantum opus habuerant. Poterat ergo hic, poterat alius quis ejusdem meriti vir, si opportunitas exegísset, impetrare a Dómino, mérito fidei, ut étiam mons tollerétur et mitterétur in mare.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Verum, quia montis nómine nonnumquam diabolus significátur, videlicet propter supérbiam, qua se contra Deum erigit, et esse vult símilis Altíssimo; mons ad præcéptum eórum qui fortes fide sunt, tollitur de terra et in mare projícitur, cum, prædicántibus verbum doctóribus sanctis, immundus spíritus ab eórum corde repéllitur qui ad vitam sunt præordináti, et in turbulentis amarisque infidelium méntibus vesaniam suæ tyrannidis exercére permittitur.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da, quǽsumus, omnípotens Deus: ut beáti Gregórii Confessóris tui atque Pontíficis veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Jesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Hujus celébrat ánnua

Devóta plebs solémnia.

Qui rite mundi gáudia

Hujus cadúca réspuens,

Æternitátis prǽmio

Potítur inter Ángelos.

Hujus benígnus ánnue

Nobis sequi vestígia:

Hujus precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da, quǽsumus, omnípotens Deus: ut beáti Gregórii Confessóris tui atque Pontíficis veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quartodécimo Kaléndas Decémbris Luna undécima Anno Dómini 2029

Romæ Dedicátio Basilicárum sanctórum Petri et Pauli Apostolórum. Eárum primam, restitútam in ampliórem formam, Summus Póntifex Urbánus Octávus consecrávit hac ipsa recurrénte die; álteram vero, miserándo incéndio pénitus consúmptam, ac magnificéntius reædificátam, Pius Nonus die décima Decémbris solémni ritu consecrávit, ejúsque ánnuam commemoratiónem hodiérna die agéndam indíxit.

Antiochíæ natális sancti Románi Mártyris, qui, témpore Galérii Imperatóris, cum Asclepíades Præféctus in Ecclésiam irrúmperet eámque fúnditus conarétur evértere, céteros Christiános hortátus est ut ei contradícerent, ideóque, post dira torménta et abscissiónem linguæ (sine qua tamen Dei præcónia loquebátur), in cárcere strangulátus láqueo, célebri martýrio coronátur. Passus est étiam ante ipsum puérulus, nómine Bárula, qui, cum fuísset ab eódem interrogátus Præfécto utrum mélius esset unum Deum cólere an plures deos, atque in unum Deum, quem Christiáni colunt, credéndum esse respondísset, proptérea, verbéribus cæsus, jussus est decollári.

Item Antiochíæ sancti Hesýchii Mártyris, qui, cum esset miles, et præcéptum audísset ut quisquis non sacrificáret idólis, cíngulum milítiæ depóneret, repénte cíngulum solvit; ob quam causam, ingénti saxo in déxtera ejus ligáto, in flúvium præcipitári jussus est.

Eódem die sanctórum Orículi et Sociórum, qui, in persecutióne Wandálica, pro fide cathólica passi sunt.

Mogúntiæ sancti Máximi Epíscopi, qui, témpore Constántii multa passus ab Ariánis, Conféssor occúbuit.

Turónis, in Gállia, tránsitus beáti Odónis, Abbátis Cluniacénsis.

Antiochíæ sancti Thomæ Mónachi, quem Antiochéni, ob sedátam ejus précibus pestem, solemnitáte annua coluérunt.

Lucæ, in Túscia, Translátio sancti Frigdiáni, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da, quǽsumus, omnípotens Deus: ut beáti Gregórii Confessóris tui atque Pontíficis veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo jurejurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da, quǽsumus, omnípotens Deus: ut beáti Gregórii Confessóris tui atque Pontíficis veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da, quǽsumus, omnípotens Deus: ut beáti Gregórii Confessóris tui atque Pontíficis veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

In Dedicatione Basilicarum Ss. Apostolorum Petri et Pauli
Duplex majus

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Domum tuam, Dómine, * decet sanctitúdo in longitúdinem diérum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domum tuam, Dómine, decet sanctitúdo in longitúdinem diérum.

Ant. Domus mea, * domus oratiónis vocábitur.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domus mea, domus oratiónis vocábitur.

Ant. Hæc est domus Dómini * fírmiter ædificáta, bene fundáta est supra firmam petram.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est domus Dómini fírmiter ædificáta, bene fundáta est supra firmam petram.

Ant. Bene fundáta est * domus Dómini supra firmam petram.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Bene fundáta est domus Dómini supra firmam petram.

Ant. Lápides pretiósi * omnes muri tui, et turres Jerúsalem gemmis ædificabúntur.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lápides pretiósi omnes muri tui, et turres Jerúsalem gemmis ædificabúntur.

Capitulum Hymnus Versus {ex Commune aut Festo}

Apo 21:2

Vidi civitátem sanctam, Jerúsalem novam, descendéntem de cælo a Deo, parátam sicut sponsam ornátam viro suo.

℟. Deo grátias.

Hymnus

Cæléstis urbs Jerúsalem,

Beáta pacis vísio,

Quæ celsa de vivéntibus

Saxis ad astra tólleris,

Sponsǽque ritu cíngeris

Mille Angelórum míllibus.

O sorte nupta próspera,

Dotáta Patris glória,

Respérsa Sponsi grátia,

Regína formosíssima,

Christo jugáta Príncipi,

Cæli corúsca cívitas.

Hic margarítis émicant,

Paténtque cunctis óstia;

Virtúte namque prǽvia

Mortális illuc dúcitur,

Amóre Christi pércitus

Torménta quisquis sústinet.

Scalpri salúbris íctibus

Et tunsióne plúrima,

Fabri políta málleo

Hanc saxa molem cónstruunt,

Aptísque juncta néxibus

Locántur in fastígio.

Decus Parénti débitum

Sit usquequáque Altíssimo,

Natóque Patris único,

Et ínclito Paráclito,

Cui laus, potéstas, glória

Ætérna sit per sǽcula.

Amen.

℣. Hæc est domus Dómini fírmiter ædificáta.

℟. Bene fundáta est supra firmam petram.

Canticum: Magnificat {Antiphona ex Proprio Sanctorum}

Ant. Sanctificávit Dóminus * tabernáculum suum: quia hæc est domus Dei, in qua invocábitur nomen ejus, de quo scriptum est: Et erit nomen meum ibi, dicit Dóminus.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sanctificávit Dóminus tabernáculum suum: quia hæc est domus Dei, in qua invocábitur nomen ejus, de quo scriptum est: Et erit nomen meum ibi, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Gregorii Thaumaturgi Episcopi et Confessoris

Ant. Amávit eum Dóminus, et ornávit eum: stolam glóriæ índuit eum, et ad portas paradísi coronávit eum.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Da, quǽsumus, omnípotens Deus: ut beáti Gregórii Confessóris tui atque Pontíficis veneránda solémnitas, et devotiónem nobis áugeat et salútem.

Commemoratio Dominica VI Post Epiphaniam IV. Novembris

Ant. Qui cælórum cóntines thronum, et abýssos intuéris, Dómine, Rex regum, montes pónderas, terram palmo conclúdis: exáudi nos, Dómine, in gemítibus nostris.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Orémus.

Præsta, quǽsumus, omnípotens Deus: ut, semper rationabília meditántes, quæ tibi sunt plácita, et dictis exsequámur et factis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Dedicatione Basilicarum Ss. Apostolorum Petri et Pauli
Duplex majus
Tempora: Dominica VI Post Epiphaniam IV. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Domum Dei decet sanctitúdo: * Sponsum ejus Christum adorémus in ea.

Ant. Domum Dei decet sanctitúdo: * Sponsum ejus Christum adorémus in ea.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Domum Dei decet sanctitúdo: * Sponsum ejus Christum adorémus in ea.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Sponsum ejus Christum adorémus in ea.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Domum Dei decet sanctitúdo: * Sponsum ejus Christum adorémus in ea.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Sponsum ejus Christum adorémus in ea.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Domum Dei decet sanctitúdo: * Sponsum ejus Christum adorémus in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sponsum ejus Christum adorémus in ea.

Ant. Domum Dei decet sanctitúdo: * Sponsum ejus Christum adorémus in ea.

Hymnus {ex Commune aut Festo}

Cæléstis urbs Jerúsalem,

Beáta pacis vísio,

Quæ celsa de vivéntibus

Saxis ad astra tólleris,

Sponsǽque ritu cíngeris

Mille Angelórum míllibus.

O sorte nupta próspera,

Dotáta Patris glória,

Respérsa Sponsi grátia,

Regína formosíssima,

Christo jugáta Príncipi,

Cæli corúsca cívitas.

Hic margarítis émicant,

Paténtque cunctis óstia;

Virtúte namque prǽvia

Mortális illuc dúcitur,

Amóre Christi pércitus

Torménta quisquis sústinet.

Scalpri salúbris íctibus

Et tunsióne plúrima,

Fabri políta málleo

Hanc saxa molem cónstruunt,

Aptísque juncta néxibus

Locántur in fastígio.

Decus Parénti débitum

Sit usquequáque Altíssimo,

Natóque Patris único,

Et ínclito Paráclito,

Cui laus, potéstas, glória

Ætérna sit per sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Tóllite portas, * príncipes vestras, et elevámini, portæ æternáles.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tóllite portas, príncipes vestras, et elevámini, portæ æternáles.

Ant. Erit mihi Dóminus * in Deum, et lapis iste vocábitur domus Dei.

Psalmus 45 [2]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Erit mihi Dóminus in Deum, et lapis iste vocábitur domus Dei.

Ant. Ædificávit * Móyses altáre Dómino Deo.

Psalmus 47 [3]

47:2 Magnus Dóminus, et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Móyses altáre Dómino Deo.

℣. Domum tuam, Dómine, decet sanctitúdo.

℟. In longitúdinem diérum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro Apocalýpsis beáti Joánnis Apóstoli.

Apo 21:18-20

18 Et erat structúra muri ejus ex lápide jáspide; ipsa vero cívitas aurum mundum símile vitro mundo.

19 Et fundaménta muri civitátis omni lápide pretióso ornáta. Fundaméntum primum jaspis, secúndum sapphírus, tértium chalcedónius, quartum smarágdus,

20 Quintum sárdonyx, sextum sárdius, séptimum chrysólithus, octávum berýllus, nonum topázius, décimum chrysóprasus, undécimum hyacínthus, duodécimum amethýstus.

℣. Tu autem, Dómine, miserére nobis.

℟. Deo grátias.

℟. In dedicatióne templi decantábat pópulus laudem:

* Et in ore eórum dulcis resonábat sonus.

℣. Fundáta est domus Dómini supra vérticem móntium, et vénient ad eam omnes gentes.

℟. Et in ore eórum dulcis resonábat sonus.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Apo 21:21-23

21 Et duódecim portæ duódecim margarítæ sunt, per síngulas: et síngulæ portæ erant ex síngulis margarítis: et platéa civitátis aurum mundum, tamquam vitrum perlúcidum.

22 Et templum non vidi in ea; Dóminus enim Deus omnípotens templum illíus est, et Agnus.

23 Et cívitas non eget sole neque luna, ut lúceant in ea; nam cláritas Dei illuminávit eam, et lucérna ejus est Agnus.

℣. Tu autem, Dómine, miserére nobis.

℟. Deo grátias.

℟. Fundáta est domus Dómini supra vérticem móntium, et exaltáta est super omnes colles:

* Et vénient ad eam omnes gentes, et dicent: Glória tibi, Dómine.

℣. Veniéntes autem vénient cum exsultatióne, portántes manípulos suos.

℟. Et vénient ad eam omnes gentes, et dicent: Glória tibi, Dómine.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Apo 21:24-27

24 Et ambulábunt gentes in lúmine ejus: et reges terræ áfferent glóriam suam et honórem in illam.

25 Et portæ ejus non claudéntur per diem: nox enim non erit illic.

26 Et áfferent glóriam et honórem géntium in illam.

27 Non intrábit in eam áliquod coinquinátum, aut abominatiónem fáciens et mendácium, nisi qui scripti sunt in libro vitæ Agni.

℣. Tu autem, Dómine, miserére nobis.

℟. Deo grátias.

℟. Bénedic, Dómine, domum istam, quam ædificávi nómini tuo: veniéntium in loco isto

* Exáudi preces in excélso sólio glóriæ tuæ.

℣. Dómine, si convérsus fúerit pópulus tuus, et oráverit ad sanctuárium tuum.

℟. Exáudi preces in excélso sólio glóriæ tuæ.

℣. Glória Patri, et Fílio, * et Spirítui Sancto.

℟. Exáudi preces in excélso sólio glóriæ tuæ.

Nocturnus II.

Ant. Non est hic áliud, * nisi domus Dei, et porta cæli.

Psalmus 83 [4]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Non est hic áliud, nisi domus Dei, et porta cæli.

Ant. Vidit Jacob scalam, * súmmitas ejus cælos tangébat, et descendéntes Angelos, et dixit: Vere locus iste sanctus est.

Psalmus 86 [5]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidit Jacob scalam, súmmitas ejus cælos tangébat, et descendéntes Angelos, et dixit: Vere locus iste sanctus est.

Ant. Eréxit Jacob * lápidem in títulum, fundens óleum désuper.

Psalmus 87 [6]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Eréxit Jacob lápidem in títulum, fundens óleum désuper.

℣. Domus mea.

℟. Domus oratiónis vocábitur.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex locis sacris quæ olim apud Christiános veneratiónem habuérunt, illa celebérrima et frequentíssima fuérunt, in quibus cóndita Sanctórum córpora, vel áliquod Mártyrum vestígium aut monuméntum esset. In quorum número sanctórum sanctórum locórum, in primis semper fuit insígnis ea Vaticáni pars, quam sancti Petri Confessiónem appellábant. Nam eo Christiáni ex ómnibus orbis terræ pártibus, tamquam ad fídei petram et Ecclésiæ fundaméntum conveniéntes, locum, Príncipis Apostolórum sepúlcro consecrátum, summa religióne ac pietáte venerabántur.

℣. Tu autem, Dómine, miserére nobis.

℟. Deo grátias.

℟. Orántibus in loco isto,

* Dimítte peccáta pópuli tui, Deus, et osténde eis viam bonam per quam ámbulent, et da glóriam in loco isto.

℣. Qui regis Israël inténde, qui dedúcis velut ovem Joseph, qui sedes super Chérubim.

℟. Dimítte peccáta pópuli tui, Deus, et osténde eis viam bonam per quam ámbulent, et da glóriam in loco isto.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Illuc Constantínus Magnus imperátor octávo die post suscéptum baptísmum venit, depositóque diadémate, et humi jacens, vim lacrimárum profúdit. Mox, sumpto ligóne ac bidénte, terram éruit; indéque duódecim terræ cóphinis, honóris causa duódecim Apostolórum, ablátis, ac loco basílicæ Príncipis Apostolórum designáto, ecclésiam ædificávit. Quam sanctus Silvéster Papa décimo quarto Kaléndas Decémbris, eo modo quo Lateranénsem ecclésiam quinto Idus Novémbris consecráverat, dedicávit, et in ea altáre lapídeum, chrísmate delibútum, eréxit; atque ex eo témpore sancívit ne deínceps altária nisi ex lápide fíerent.

Idem beátus Silvester basilicam sancti Pauli Apóstoli, in via Ostiénsi ab eodem Constantino imperatóre magnificentíssime ædificatam, dedicávit. Quas basilicas idem imperátor multis prædiis attributis locupletávit, ac munéribus amplíssimis exornávit.

℣. Tu autem, Dómine, miserére nobis.

℟. Deo grátias.

℟. O quam metuéndus est locus iste:

* Vere non est hic áliud nisi domus Dei et porta cæli.

℣. Hæc est domus Dómini fírmiter ædificáta, bene fundáta est supra firmam petram.

℟. Vere non est hic áliud nisi domus Dei et porta cæli.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Porro Vaticanam basilicam, vetustáte jampridem collabentem, ac proptérea multórum Pontificum pietáte latius ac magnificentius a fundamentis erectam, Urbanus octavus, hac eádem recurrénte die anni millesimi sexcentésimi vigesimi sexti, solemni ritu consecrávit. Basilicam vero Ostiensem, quum dira incendii vis anno millesimo octingentésimo vigesimo tertio penitus consumpsísset, indefessa quatuor Pontificum cura splendidius quam antea erectam, et ab intéritu véluti vindicátum, Pius nonus, auspicatíssimam nactus occasiónem qua dogma de immaculáta beátæ Maríæ Vírginis Conceptióne, nuper ab ipso proclamátum, ingentem cardinalium et episcopórum númerum ex dissitis étiam catholici orbis regiónibus Romam attraxerat; die décima Decembris anni millesimi octingentésimi quinquagesimi quarti, tanta circúmdatus purpuratórum patrum et antistitum coróna, solemniter dedicávit, ejusque celebritátis memóriam hac die recoléndam decrevit.

℣. Tu autem, Dómine, miserére nobis.

℟. Deo grátias.

℟. Mane surgens Jacob, erigébat lápidem in títulum, fundens óleum désuper; votum vovit Dómino:

* Vere locus iste sanctus est, et ego nesciébam.

℣. Cumque evigilásset Jacob de somno, ait.

℟. Vere locus iste sanctus est, et ego nesciébam.

℣. Glória Patri, et Fílio, * et Spirítui Sancto.

℟. Vere locus iste sanctus est, et ego nesciébam.

Nocturnus III.

Ant. Qui hábitat * in adjutório Altíssimi, in protectióne Dei cæli commorábitur. ‡

Psalmus 90 [7]

90:1 Qui hábitat in adjutório Altíssimi, in protectióne Dei cæli commorábitur.

90:2 ‡ Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitat in adjutório Altíssimi, in protectióne Dei cæli commorábitur.

Ant. Templum Dómini * sanctum est, Dei structúra est, Dei ædificátio est.

Psalmus 95 [8]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Templum Dómini sanctum est, Dei structúra est, Dei ædificátio est.

Ant. Benedícta * glória Dómini, de loco sancto suo, allelúja.

Psalmus 98 [9]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta glória Dómini, de loco sancto suo, allelúja.

℣. Hæc est domus Dómini fírmiter ædificáta.

℟. Bene fundáta est supra firmam petram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam.

Luc 19:1-10

In illo témpore: Ingréssus Jesus perambulábat Jéricho. Et ecce vir nómine Zachǽus: et hic princeps erat publicanórum, et ipse dives. Et réliqua.

Homilía sancti Gregórii Papæ.

Lib. 27. Moralium, cap. 27. post medium.

Si veráciter sapiéntes esse, atque ipsam sapiéntiam contemplári appétimus, stultos nos humíliter cognoscámus. Relinquámus nóxiam sapiéntiam, discámus laudábilem fatuitátem. Hinc quippe scriptum est: Stulta mundi elégit Deus, ut confúndat sapiéntes. Hinc rursum dícitur: Si quis vidétur inter vos sápiens esse in hoc sǽculo, stultus fiat, ut sit sápiens. Hinc evangélicæ históriæ verba testántur: quia Zachǽus cum vidére præ turba nihil posset, sycómori árborem ascéndit, ut transeúntem Dóminum cérneret. Sycómorus quippe ficus fátua dícitur.

℣. Tu autem, Dómine, miserére nobis.

℟. Deo grátias.

℟. Domus mea, domus oratiónis vocábitur, dicit Dóminus: in ea omnis qui petit, áccipit; et qui quærit, ínvenit;

* Et pulsánti aperiétur.

℣. Pétite, et accipiétis; quǽrite, et inveniétis.

℟. Et pulsánti aperiétur.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Pusíllus ítaque Zachǽus sycómorum súbiit, et Dóminum vidit: quia qui mundi stultítiam humíliter éligunt, ipsi Dei sapiéntiam subtíliter contemplántur. Pusillitátem namque nostram ad vidéndum Dóminum turba prǽpedit: quia infirmitátem humánæ mentis, ne lucem veritátis inténdat, curárum sæculárium tumúltus premit. Sed prudénter sycómorum ascéndimus, si próvide eam quæ divínitus præcípitur, stultítiam mente tenémus. Quid enim in hoc mundo stúltius quam amíssa non quǽrere, posséssa rapiéntibus relaxáre, nullam pro accéptis injúriis injúriam réddere, immo adjúnctis áliis patiéntiam præbére?

℣. Tu autem, Dómine, miserére nobis.

℟. Deo grátias.

℟. Lápides pretiósi omnes muri tui,

* Et turres Jerúsalem gemmis ædificabúntur.

℣. Portæ Jerúsalem ex sapphíro et smarágdo ædificabúntur, et ex lápide pretióso omnis circúitus muri ejus.

℟. Et turres Jerúsalem gemmis ædificabúntur.

℣. Glória Patri, et Fílio, * et Spirítui Sancto.

℟. Et turres Jerúsalem gemmis ædificabúntur.

℣. Jube, domne, benedícere.

Benedictio. Per evangélica dicta, deleántur nostra delícta.

℟. Amen.

Lectio 9

Commemoratio Dominica

Léctio sancti Evangélii secúndum Matthǽum

Matt 13:31-35

In illo témpore: Dixit Jesus turbis parábolam hanc: Símile est regnum cælórum grano sinápis, quod accípiens homo seminávit in agro suo. Et réliqua.

Homilía S. Hierónymi Presbýteri

Lib. 2. Comment. in cap. 13. Matth.

Regnum cælórum prædicátio Evangélii est, et notítia Scripturárum, quæ ducit ad vitam, et de qua dícitur ad Judǽos: Auferétur a vobis regnum Dei, et dábitur genti faciénti fructus ejus. Símile est ergo hujuscémodi regnum grano sinápis, quod accípiens homo seminávit in agro suo. Homo qui séminat in agro suo, a plerísque Salvátor intellégitur, quod in ánimis credéntium séminet: ab áliis ipse homo séminans in agro suo, hoc est in semetípso, et in corde suo.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Domum tuam, Dómine, * decet sanctitúdo in longitúdinem diérum.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domum tuam, Dómine, decet sanctitúdo in longitúdinem diérum.

Ant. Domus mea, * domus oratiónis vocábitur.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domus mea, domus oratiónis vocábitur.

Ant. Hæc est domus Dómini * fírmiter ædificáta, bene fundáta est supra firmam petram.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est domus Dómini fírmiter ædificáta, bene fundáta est supra firmam petram.

Ant. Bene fundáta est * domus Dómini supra firmam petram.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Bene fundáta est domus Dómini supra firmam petram.

Ant. Lápides pretiósi * omnes muri tui, et turres Jerúsalem gemmis ædificabúntur.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lápides pretiósi omnes muri tui, et turres Jerúsalem gemmis ædificabúntur.

Capitulum Hymnus Versus {ex Commune aut Festo}

Apo 21:2

Vidi civitátem sanctam, Jerúsalem novam, descendéntem de cælo a Deo, parátam sicut sponsam ornátam viro suo.

℟. Deo grátias.

Hymnus

Alto ex Olýmpi vértice

Summi Paréntis Fílius,

Ceu monte deséctus lapis

Terras in imas décidens,

Domus supérnæ et ínfimæ

Utrúmque junxit ángulum.

Sed illa sedes cǽlitum

Semper resúltat láudibus,

Deúmque trinum et únicum

Jugi canóre prǽdicat:

Illi canéntes júngimur

Almæ Siónis ǽmuli.

Hæc templa, Rex cæléstium,

Imple benígno lúmine:

Huc, o rogátus, ádveni,

Plebísque vota súscipe,

Et nostra corda júgiter

Perfúnde cæli grátia.

Hic ímpetrent fidélium

Voces precésque súpplicum

Domus beátæ múnera,

Partísque donis gáudeant:

Donec, solúti córpore,

Sedes beátas ímpleant.

Decus Parénti débitum

Sit usquequáque Altíssimo,

Natóque Patris único,

Et ínclito Paráclito,

Cui laus, potéstas, glória

Ætérna sit per sǽcula.

Amen.

℣. Hæc est domus Dómini fírmiter ædificáta.

℟. Bene fundáta est supra firmam petram.

Canticum: Benedictus {Antiphona ex Proprio Sanctorum}

Ant. Zachǽe, * festínans descénde, quia hódie in domo tua opórtet me manére. At ille festínans descéndit, et suscépit illum gaudens in domum suam. Hódie huic dómui salus a Deo facta est, allelúja.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Zachǽe, festínans descénde, quia hódie in domo tua opórtet me manére. At ille festínans descéndit, et suscépit illum gaudens in domum suam. Hódie huic dómui salus a Deo facta est, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Dominica VI Post Epiphaniam IV. Novembris

Ant. Símile est regnum cælórum grano sinápis, quod mínimum est ómnibus semínibus: cum autem créverit, majus est ómnibus oléribus.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Orémus.

Præsta, quǽsumus, omnípotens Deus: ut, semper rationabília meditántes, quæ tibi sunt plácita, et dictis exsequámur et factis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Domum tuam, Dómine.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domum tuam, Dómine, decet sanctitúdo in longitúdinem diérum.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tertiodécimo Kaléndas Decémbris Luna duodécima Anno Dómini 2029

In óppido Marpúrgi, in Germánia, deposítio sanctæ Elísabeth Víduæ, Regis Hungarórum Andréæ fíliæ, ex tértio Ordine sancti Francísci, quæ, pietátis opéribus assídue inténta, miráculis clara migrávit ad Dóminum.

Sancti Pontiáni, Papæ et Mártyris; cujus dies natális tértio Kaléndas Novémbris recensétur.

Samaríæ, in Palæstína, sancti Abdíæ Prophétæ.

Romæ, via Appia, natális sancti Máximi, Presbýteri et Mártyris, qui, in persecutióne Valeriáni passus, pósitus est ad sanctum Xystum.

In civitáte Astiagénsi, in Hispánia, beáti Crispíni Epíscopi, qui, cápite amputáto, martýrii glóriam adéptus est.

Eódem die sancti Fausti, Diáconi Alexandríni, qui primum, in persecutióne Valeriáni, cum sancto Dionýsio, in exsílium missus est; deínde, ætáte longǽvus, in persecutióne Diocletiáni, animadvérsus gládio martýrium consummávit.

Cæsaréæ, in Cappadócia, sancti Bárlaam Mártyris, qui, agréstis licet et rudis, Christi sapiéntia munítus tyránnum vicit, et ignem ipsum per invíctam fídei constántiam superávit; in cujus die natáli sanctus Basilíus Magnus célebrem hábuit oratiónem.

Viénnæ, in Gállia, sanctórum Mártyrum Severíni, Exsupérii et Feliciáni; quorum córpora, post multa annórum currícula, ipsis revelántibus, invénta, et a Pontífice, clero et pópulo illíus urbis honorífice subláta, condígno honóre cóndita sunt.

In Isáuria pássio sanctórum Azæ et Sociórum centum quinquagínta mílitum, sub Diocletiáno Imperatóre et Aquilíno Tribúno.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Apo 21:4-5

Et abstérget Deus omnem lácrimam ab óculis eórum: et mors ultra non erit, neque luctus, neque clamor, neque dolor erit ultra, quia prima abiérunt. Et dixit qui sedébat in throno: Ecce nova fácio ómnia.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Domus mea.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domus mea, domus oratiónis vocábitur.

Capitulum Responsorium Versus {ex Commune aut Festo}

Apo 21:2

Vidi civitátem sanctam, Jerúsalem novam, descendéntem de cælo a Deo, parátam sicut sponsam ornátam viro suo.

℟. Deo grátias.

℟.br. Domum tuam, Dómine, * Decet sanctitúdo.

℟. Domum tuam, Domine, * Decet sanctitudo.

℣. In longitúdinem diérum.

℟. Decet sanctitúdo.

℣. Glória Patri, et Fílio, * et Spirítui Sancto.

℟. Domum tuam, Domine, * Decet sanctitudo.

℣. Locus iste sanctus est, in quo orat sacérdos.

℟. Pro delíctis et peccátis pópuli.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Hæc est domus Dómini.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est domus Dómini fírmiter ædificáta, bene fundáta est supra firmam petram.

Capitulum Responsorium Versus {ex Commune aut Festo}

Apo 21:3

Et audívi vocem magnam de throno dicéntem: Ecce tabernáculum Dei cum homínibus, et habitábit cum eis; et ipsi pópulus ejus erunt, et ipse Deus cum eis erit eórum Deus.

℟. Deo grátias.

℟.br. Locus iste sanctus est, * In quo orat sacérdos.

℟. Locus iste sanctus est, * In quo orat sacérdos.

℣. Pro delíctis et peccátis pópuli.

℟. In quo orat sacérdos.

℣. Glória Patri, et Fílio, * et Spirítui Sancto.

℟. Locus iste sanctus est, * In quo orat sacérdos.

℣. Hæc est domus Dómini fírmiter ædificáta.

℟. Bene fundáta est supra firmam petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Lápides pretiósi.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lápides pretiósi omnes muri tui, et turres Jerúsalem gemmis ædificabúntur.

Capitulum Responsorium Versus {ex Commune aut Festo}

Apo 21:4-5

Et abstérget Deus omnem lácrimam ab óculis eórum: et mors ultra non erit, neque luctus, neque clamor, neque dolor erit ultra, quia prima abiérunt. Et dixit qui sedébat in throno: Ecce nova fácio ómnia.

℟. Deo grátias.

℟.br. Hæc est domus Dómini * Fírmiter ædificáta.

℟. Hæc est domus Dómini * Fírmiter ædificáta.

℣. Bene fundáta est supra firmam petram.

℟. Fírmiter ædificáta.

℣. Glória Patri, et Fílio, * et Spirítui Sancto.

℟. Hæc est domus Dómini * Fírmiter ædificáta.

℣. Bene fundáta est domus Dómini.

℟. Supra firmam petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Domum tuam, Dómine, * decet sanctitúdo in longitúdinem diérum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domum tuam, Dómine, decet sanctitúdo in longitúdinem diérum.

Ant. Domus mea, * domus oratiónis vocábitur.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Domus mea, domus oratiónis vocábitur.

Ant. Hæc est domus Dómini * fírmiter ædificáta, bene fundáta est supra firmam petram.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hæc est domus Dómini fírmiter ædificáta, bene fundáta est supra firmam petram.

Ant. Bene fundáta est * domus Dómini supra firmam petram.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Bene fundáta est domus Dómini supra firmam petram.

Ant. Lápides pretiósi * omnes muri tui, et turres Jerúsalem gemmis ædificabúntur.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lápides pretiósi omnes muri tui, et turres Jerúsalem gemmis ædificabúntur.

Capitulum Hymnus Versus {ex Commune aut Festo}

Apo 21:2

Vidi civitátem sanctam, Jerúsalem novam, descendéntem de cælo a Deo, parátam sicut sponsam ornátam viro suo.

℟. Deo grátias.

Hymnus

Cæléstis urbs Jerúsalem,

Beáta pacis vísio,

Quæ celsa de vivéntibus

Saxis ad astra tólleris,

Sponsǽque ritu cíngeris

Mille Angelórum míllibus.

O sorte nupta próspera,

Dotáta Patris glória,

Respérsa Sponsi grátia,

Regína formosíssima,

Christo jugáta Príncipi,

Cæli corúsca cívitas.

Hic margarítis émicant,

Paténtque cunctis óstia;

Virtúte namque prǽvia

Mortális illuc dúcitur,

Amóre Christi pércitus

Torménta quisquis sústinet.

Scalpri salúbris íctibus

Et tunsióne plúrima,

Fabri políta málleo

Hanc saxa molem cónstruunt,

Aptísque juncta néxibus

Locántur in fastígio.

Decus Parénti débitum

Sit usquequáque Altíssimo,

Natóque Patris único,

Et ínclito Paráclito,

Cui laus, potéstas, glória

Ætérna sit per sǽcula.

Amen.

℣. Domum tuam, Dómine, decet sanctitúdo.

℟. In longitúdinem diérum.

Canticum: Magnificat {Antiphona ex Proprio Sanctorum}

Ant. O quam metuéndus est * locus iste: vere non est hic áliud, nisi domus Dei, et porta cæli.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O quam metuéndus est locus iste: vere non est hic áliud, nisi domus Dei, et porta cæli.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

In Anniversario Dedicationis Ecclesiæ

Deus, qui nobis per síngulos annos hujus sancti templi tui consecratiónis réparas diem, et sacris semper mystériis repræséntas incólumes: exáudi preces pópuli tui, et præsta; ut quisquis hoc templum benefícia petitúrus ingréditur, cuncta se impetrásse lætétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Elisabeth Viduæ

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Spécie tua et pulchritúdine tua.

℟. Inténde, próspere procéde, et regna.

Orémus.

Tuórum corda fidélium, Deus miserátor, illústra: et, beátæ Elísabeth précibus gloriósis; fac nos próspera mundi despícere, et cælésti semper consolatióne gaudére.

Commemoratio Dominica VI Post Epiphaniam IV. Novembris

Ant. Símile est regnum cælórum ferménto, quod accéptum múlier abscóndit in farínæ satis tribus, donec fermentátum est totum.

℣. Dirigátur, Dómine, orátio mea.

℟. Sicut incénsum in conspéctu tuo.

Orémus.

Præsta, quǽsumus, omnípotens Deus: ut, semper rationabília meditántes, quæ tibi sunt plácita, et dictis exsequámur et factis.

Commemoratio S. Pontiani Papæ et Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Gregem tuum, Pastor ætérne, placátus inténde: et, per beátum Pontiánum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Elisabeth Viduæ
Duplex
Tempora: Feria II infra Hebdomadam VI post Epiphaniam IV. Novembris
Scriptura ut in Dominica IV. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Laudémus Deum nostrum * In confessióne beátæ Elísabeth..

Ant. Laudémus Deum nostrum * In confessióne beátæ Elísabeth..

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Laudémus Deum nostrum * In confessióne beátæ Elísabeth..

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. In confessióne beátæ Elísabeth..

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Laudémus Deum nostrum * In confessióne beátæ Elísabeth..

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. In confessióne beátæ Elísabeth..

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Laudémus Deum nostrum * In confessióne beátæ Elísabeth..

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In confessióne beátæ Elísabeth..

Ant. Laudémus Deum nostrum * In confessióne beátæ Elísabeth..

Hymnus {ex Commune aut Festo}

Hujus orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit liber Osée Prophétæ

Osee 1:1-3

1 Verbum Dómini, quod factum est ad Osée, fílium Béeri, in diébus Ozíæ, Jóathan, Achaz, Ezechíæ, regum Juda; et in diébus Jeróboam, fílii Joas, regis Israël.

2 Princípium loquéndi Dómino in Osée. Et dixit Dóminus ad Osée: Vade, sume tibi uxórem fornicatiónum, quia fórnicans fornicábitur terra a Dómino.

3 Et ábiit, et accépit Gomer, fíliam Debélaim: et concépit, et péperit ei fílium.

℣. Tu autem, Dómine, miserére nobis.

℟. Deo grátias.

℟. Vidi Dóminum sedéntem super sólium excélsum et elevátum, et plena erat omnis terra majestáte ejus:

* Et ea, quæ sub ipso erant, replébant templum.

℣. Séraphim stabant super illud: sex alæ uni, et sex alæ álteri.

℟. Et ea, quæ sub ipso erant, replébant templum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Osee 1:4-7

4 Et dixit Dóminus ad eum: Voca nomen ejus Jézrahel, quóniam adhuc módicum, et visitábo sánguinem Jézrahel super domum Jehu, et quiéscere fáciam regnum domus Israël,

5 Et in illa die cónteram arcum Israël in valle Jézrahel.

6 Et concépit adhuc, et péperit fíliam. Et dixit ei: Voca nomen ejus Absque misericórdia, quia non addam ultra miseréri dómui Israël, sed oblivióne oblivíscar eórum,

7 Et dómui Juda miserébor et salvábo eos in Dómino Deo suo; et non salvábo eos in arcu et gládio, et in bello, et in equis, et in equítibus.

℣. Tu autem, Dómine, miserére nobis.

℟. Deo grátias.

℟. Aspice, Dómine, de sede sancta tua, et cógita de nobis: inclína, Deus meus, aurem tuam et audi:

* Aperi óculos tuos et vide tribulatiónem nostram.

℣. Qui regis Israël, inténde, qui dedúcis velut ovem Joseph.

℟. Aperi óculos tuos et vide tribulatiónem nostram.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Osee 1:8-11

8 Et ablactávit eam quæ erat Absque misericórdia, et concépit, et péperit fílium.

9 Et dixit: Voca nomen ejus, Non pópulus meus, quia vos non pópulus meus, et ego non ero vester.

10 Et erit númerus filiórum Israël quasi aréna maris, quæ sine mensúra est, et non numerábitur. Et erit, in loco ubi dicétur eis: Non pópulus meus vos; dicétur eis: Fílii Dei vivéntis.

11 Et congregabúntur fílii Juda et fílii Israël páriter: et ponent síbimet caput unum, et ascéndent de terra, quia magnus dies Jézrahel.

℣. Tu autem, Dómine, miserére nobis.

℟. Deo grátias.

℟. Aspice, Dómine, quia facta est desoláta cívitas plena divítiis, sedet in tristítia dómina géntium:

* Non est qui consolétur eam, nisi tu, Deus noster.

℣. Plorans plorávit in nocte, et lácrimæ ejus in maxíllis ejus.

℟. Non est qui consolétur eam, nisi tu, Deus noster.

℣. Glória Patri, et Fílio, * et Spirítui Sancto.

℟. Non est qui consolétur eam, nisi tu, Deus noster.

Nocturnus II.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum justítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Elisabeth, Andréæ regis Hungariæ fília, ab infántia Deum timere cœpit; et, crescens ætate, crevit étiam pietáte. Ludovíco Lantgrávio Hássiæ et Thuríngiæ in cónjugem copulata, non minori cura quæ Dei quam quæ viri sui erant, exsequebátur. Surgens enim noctúrno témpore, oratióni diu incumbebat; ac, variis misericórdiæ officiis dédita, viduis, pupíllis, ægrotis, egéntibus sedulo inserviébat, gravique fame urgente, domus suæ fruménta liberáliter erogábat. Leprosos hospítio suscípiens, manus eórum et pedes osculabátur. Curandis autem et aléndis paupéribus insigne xenodochíum construxit.

℣. Tu autem, Dómine, miserére nobis.

℟. Deo grátias.

℟. Propter veritátem, et mansuetúdinem, et justítiam:

* Et dedúcet te mirabíliter déxtera tua.

℣. Spécie tua et pulchritúdine tua inténde, próspere procéde, et regna.

℟. Et dedúcet te mirabíliter déxtera tua.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Defuncto cónjuge, ut Deo liberius serviret, depositis ómnibus sæcularis glóriæ induméntis, vili túnica induta est, atque, ordinem Pœniténtium sancti Francisci ingressa, patiéntiæ et humilitátis virtúte maxime enituit. Nam, bonis ómnibus exuta, a propriis ædibus ejecta, ab ómnibus derelicta, contumelias, irrisiónes, obtrectatiónes invicto animo tolerávit, adeo ut summopere gaudéret se talia pro Deo pati. Ad ínfima quæque ministeria erga páuperes et ægrotos se abjíciens, eis necessaria procurabat, solis oléribus et legumínibus pro suo victu contenta.

℣. Tu autem, Dómine, miserére nobis.

℟. Deo grátias.

℟. Dilexísti justítiam, et odísti iniquitátem:

* Proptérea unxit te Deus, Deus tuus, óleo lætítiæ.

℣. Propter veritátem, et mansuetúdinem, et justítiam.

℟. Proptérea unxit te Deus, Deus tuus, óleo lætítiæ.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Cum vero in his aliisque plurimis sanctis opéribus vitam religiosíssime transegísset, finis tandem suæ peregrinatiónis advenit, quem domesticis suis ante prædixit. Cumque, defixis in cælum óculis, divinæ contemplatióni vacaret, a Deo mirabíliter recreáta et sacramentis refecta, obdormívit in Dómino. Statimque plurima ad ejus tumulum miracula patráta sunt. Quibus auditis et rite probátis, Gregórius nonus Sanctórum número eam adscripsit.

℣. Tu autem, Dómine, miserére nobis.

℟. Deo grátias.

℟. Fallax grátia, et vana est pulchritúdo:

* Múlier timens Dóminum, ipsa laudábitur.

℣. Date ei de fructu mánuum suárum, et laudent eam in portis ópera ejus.

℟. Múlier timens Dóminum, ipsa laudábitur.

℣. Glória Patri, et Fílio, * et Spirítui Sancto.

℟. Múlier timens Dóminum, ipsa laudábitur.

Nocturnus III.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 13:44-52

In illo témpore: Dixit Jesus discípulis suis parábolam hanc: Simile est regnum cælórum thesáuro abscóndito in agro. Et réliqua.

Homilía sancti Gregórii Papæ

Homilia 11 in Evangelia

Cælórum regnum, fratres caríssimi, idcírco terrénis rebus símile dícitur, ut, ex his quæ ánimus novit, surgat ad incógnita, quæ non novit: quátenus exémplo visibílium se ad invisibília rápiat, et, per ea quæ usu dídicit quasi confricátus incaléscat; ut per hoc, quod scit notum dilígere, discat et incógnita amáre. Ecce enim cælórum regnum thesáuro abscóndito in agro comparátur; quem, qui invénit homo, abscóndit, et præ gáudio illíus vadit, et vendit univérsa quæ habet, et emit agrum illum.

℣. Tu autem, Dómine, miserére nobis.

℟. Deo grátias.

℟. Os suum apéruit sapiéntiæ, et lex cleméntiæ in lingua ejus: considerávit sémitas domus suæ,

* Et panem otiósa non comédit.

℣. Gustávit et vidit quia bona est negotiátio ejus: non exstinguétur in nocte lucérna ejus.

℟. Et panem otiósa non comédit.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Qua in re hoc quoque notándum est, quod invéntus thesáurus abscónditur, ut servétur: quia stúdium cæléstis desidérii a malígnis spirítibus custodíre non súfficit, qui hoc ab humánis láudibus non abscóndit. In præsénti étenim vita, quasi in via sumus, qua ad pátriam pérgimus. Malígni autem spíritus iter nostrum quasi quidam latrúnculi óbsident. Deprædári ergo desíderat, qui thesáurum públice portat in via. Hoc autem dico, non ut próximi ópera nostra bona non vídeant, cum scriptum sit: Vídeant ópera vestra bona, et gloríficent Patrem vestrum qui in cælis est; sed, ut per hoc quod ágimus, laudes extérius non quærámus. Sic autem sit opus in público, quátenus inténtio máneat in occúlto; ut, et de bono ópere próximis præbeámus exémplum, et tamen per intentiónem, qua Deo soli placére quǽrimus, semper optémus secrétum.

℣. Tu autem, Dómine, miserére nobis.

℟. Deo grátias.

℟. Regnum mundi et omnem ornátum sǽculi contémpsi, propter amórem Dómini mei Jesu Christi:

* Quem vidi, quem amávi, in quem crédidi, quem diléxi.

℣. Eructávit cor meum verbum bonum: dico ego ópera mea Regi.

℟. Quem vidi, quem amávi, in quem crédidi, quem diléxi.

℣. Glória Patri, et Fílio, * et Spirítui Sancto.

℟. Quem vidi, quem amávi, in quem crédidi, quem diléxi.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: S. Pontiani Papæ et Martyris

Pontianus, Romanus, præfuit Ecclésiæ Alexandro imperatóre; qui sanctum Pontificem, propter christianæ fidei confessiónem, in Sardiniam insulam cum Hippólyto presbytero relegávit. Ubi is, pro Christi fide multis calamitátibus afflíctus, tertio Kalendas Novembris e vita migrávit. Ejus corpus, Fabiáno Pontifice, cum clero Romam delátum, in cœmeterio Callísti via Appia sepelítur. Sedit annos quatuor, menses quatuor, dies viginti quinque. Fecit ordinatiónes duas mense Decembri, quibus creávit presbyteros sex, diaconos quinque, episcopos per diversa loca sex.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Tuórum corda fidélium, Deus miserátor, illústra: et, beátæ Elísabeth précibus gloriósis; fac nos próspera mundi despícere, et cælésti semper consolatióne gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * Deo in voce exsultatiónis.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde * voci oratiónis meæ, Rex meus et Deus meus.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis * intónuit: afférte glóriam nómini ejus.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum * ínclitum, Deus noster.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte * Dóminum omnes gentes. ‡

Psalmus 116 [5]

116:1 Laudáte Dóminum, omnes gentes: * ‡ laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus

Fortem viríli péctore

Laudémus omnes féminam,

Quæ sanctitátis glória

Ubíque fulget ínclita.

Hæc sancto amóre sáucia,

Dum mundi amórem nóxium

Horréscit, ad cæléstia

Iter perégit árduum.

Carnem domans jejúniis,

Dulcíque mentem pábulo

Oratiónis nútriens,

Cæli potítur gáudiis.

Rex Christe, virtus fórtium,

Qui magna solus éfficis,

Hujus precátu, quǽsumus,

Audi benígnus súpplices.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Date ei * de fructu mánuum suárum, et laudent eam in portis ópera ejus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Date ei de fructu mánuum suárum, et laudent eam in portis ópera ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Tuórum corda fidélium, Deus miserátor, illústra: et, beátæ Elísabeth précibus gloriósis; fac nos próspera mundi despícere, et cælésti semper consolatióne gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Pontiani Papæ et Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Gregem tuum, Pastor ætérne, placátus inténde: et, per beátum Pontiánum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Duodécimo Kaléndas Decémbris Luna tértia décima Anno Dómini 2029

Sancti Felícis Valésii, Presbýteri et Confessóris, qui Ordinis sanctíssimæ Trinitátis redemptiónis captivórum éxstitit Fundátor, ac prídie Nonas Novémbris obdormívit in Dómino.

In Pérside pássio sanctórum Nersæ Epíscopi, et Sociórum.

Messánæ, in Sicília, sanctórum Mártyrum Ampéli et Caji.

Tauríni sanctórum Mártyrum Octávii, Solutóris et Adventóris, Thebánæ legiónis mílitum; qui, sub Maximiáno Imperatóre, egrégie decertántes, martýrio coronáti sunt.

Cæsaréæ, in Palæstína, sancti Agápii Mártyris, qui, sub Galério Maximiáno Imperatóre, damnátus ad béstias et ab iis nil læsus, tandem, lapídibus ad pedes appénsis, in mare demérgitur.

Doróstori, in Mýsia inferióre, sancti Dásii Mártyris, qui, cum in festo Satúrni nollet impudicítiis ejus consentíre, sub Basso Prǽside cæsus est.

Nicǽæ, in Bithýnia, sanctórum Mártyrum Eustáchii, Thespésii et Anatólii, in persecutióne Maximiáni.

Heracléæ, in Thrácia, sanctórum Mártyrum Bassi, Dionýsii, Agapíti et aliórum quadragínta.

In Anglia sancti Eadmúndi, Regis et Mártyris.

Constantinópoli sancti Gregórii Decapolítæ, qui ob cultum sanctárum Imáginum multa passus est.

Medioláni sancti Benígni Epíscopi, qui, in magna barbarórum perturbatióne, commíssam sibi Ecclésiam summa constántia et religióne administrávit.

Cabillóne, in Gálliis, sancti Silvéstri Epíscopi, qui quadragésimo secúndo sui sacerdótii anno, plenus diérum atque virtútum, migrávit ad Dóminum.

Verónæ sancti Simplícii, Epíscopi et Confessóris.

Hildeshémii, in Saxónia, sancti Bernwárdi, Epíscopi et Confessóris, qui a Cælestíno Papa Tértio in Sanctórum númerum adscríptus est.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Tuórum corda fidélium, Deus miserátor, illústra: et, beátæ Elísabeth précibus gloriósis; fac nos próspera mundi despícere, et cælésti semper consolatióne gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Prov 31:20-21

Manum suam apéruit ínopi, et palmas suas exténdit ad páuperem. Non timébit dómui suæ a frigóribus nivis.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Tuórum corda fidélium, Deus miserátor, illústra: et, beátæ Elísabeth précibus gloriósis; fac nos próspera mundi despícere, et cælésti semper consolatióne gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Tuórum corda fidélium, Deus miserátor, illústra: et, beátæ Elísabeth précibus gloriósis; fac nos próspera mundi despícere, et cælésti semper consolatióne gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Felicis de Valois Confessoris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo ejus.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. Similábo eum * viro sapiénti, qui ædificávit domum suam supra petram.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Similábo eum viro sapiénti, qui ædificávit domum suam supra petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Felícem Confessórem tuum ex erémo ad munus rediméndi captívos cǽlitus vocáre dignátus es: præsta, quǽsumus; ut per grátiam tuam ex peccatórum nostrórum captivitáte, ejus intercessióne, liberáti, ad cæléstem pátriam perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Elisabeth Viduæ

Ant. Manum suam apéruit ínopi, et palmas suas exténdit ad páuperem, et panem otiósa non comédit.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Tuórum corda fidélium, Deus miserátor, illústra: et, beátæ Elísabeth précibus gloriósis; fac nos próspera mundi despícere, et cælésti semper consolatióne gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Felicis de Valois Confessoris
Duplex
Tempora: Feria III infra Hebdomadam VI post Epiphaniam IV. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine, * impugnántes me.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam * a malefáctis eórum, Dómine.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine, * et inténde judício meo.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

℣. Lingua mea meditábitur justítiam tuam.

℟. Tota die laudem tuam, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit Joël Prophéta

Joël 1:1-4

1 Verbum Dómini, quod factum est ad Joël, fílium Phátuel.

2 Audíte hoc, senes, et áuribus percípite, omnes habitatóres terræ: si factum est istud in diébus vestris, aut in diébus patrum vestrórum?

3 Super hoc fíliis vestris narráte, et fílii vestri fíliis suis, et fílii eórum generatióni álteræ.

4 Resíduum erúcæ comédit locústa, et resíduum locústæ comédit bruchus, et resíduum bruchi comédit rubígo.

℣. Tu autem, Dómine, miserére nobis.

℟. Deo grátias.

℟. A fácie furóris tui, Deus, conturbáta est omnis terra:

* Sed miserére, Dómine, et ne fácias consummatiónem.

℣. Dómine, Dóminus noster, quam admirábile est nomen tuum!

℟. Sed miserére, Dómine, et ne fácias consummatiónem.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Joël 1:5-7

5 Expergiscímini, ébrii, et flete et ululáte, omnes qui bíbitis vinum in dulcédine, quóniam périit ab ore vestro.

6 Gens enim ascéndit super terram meam, fortis et innumerábilis: dentes ejus ut dentes leónis, et moláres ejus ut cátuli leónis.

7 Pósuit víneam meam in desértum, et ficum meam decorticávit; nudans spoliávit eam, et projécit; albi facti sunt rami ejus.

℣. Tu autem, Dómine, miserére nobis.

℟. Deo grátias.

℟. Civitátem istam tu circúmda, Dómine: et Angeli tui custódiant muros ejus.

* Exáudi, Dómine, pópulum tuum cum misericórdia.

℣. Avertátur furor tuus, Dómine, a pópulo tuo et a civitáte sancta tua.

℟. Exáudi, Dómine, pópulum tuum cum misericórdia.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Joël 1:8-11

8 Plange, quasi virgo accíncta sacco super virum pubertátis suæ.

9 Périit sacrifícium et libátio de domo Dómini; luxérunt sacerdótes, minístri Dómini.

10 Depopuláta est régio, luxit humus, quóniam devastátum est tríticum, confúsum est vinum, elánguit óleum,

11 Confúsi sunt agrícolæ, ululavérunt vinitóres super fruménto et hórdeo, quia périit messis agri.

℣. Tu autem, Dómine, miserére nobis.

℟. Deo grátias.

℟. Genti peccatríci, pópulo pleno peccáto miserére,

* Dómine Deus.

℣. Esto placábilis super nequítiam pópuli tui.

℟. Dómine Deus.

℣. Glória Patri, et Fílio, * et Spirítui Sancto.

℟. Dómine Deus.

Nocturnus II.

Ant. Noli æmulári * in eo qui prosperátur et facit iniquitátem.

Psalmus 36(1-15) [4]

36:1 Noli æmulári in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum * conteréntur, confírmat autem justos Dóminus.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam * et vide æquitátem.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

℣. Exspécta Dóminum, et custódi viam ejus.

℟. Exaltábit te, ut hereditáte cápias terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Felix, Hugo ántea dictus, ex regali Valesiórum família ortus in Gállia, ab ineunte ætate non lévia dedit futuræ sanctitátis indicia, præsertim misericórdiæ erga páuperes. Nam, adhuc infantulus, manu propria, ac si grandior esset et judícii maturitáte polleret, nummos egenis distríbuit; jam grandiúsculus, solebat ex appositis in mensa dápibus ad ipsos mittere, et ferme eo, quod sapidius erat, obsonio paupérculos púeros recreábat; adoléscens, non semel vestibus se expoliávit, ut inopes cooperíret. Ab avunculo Theobaldo, Xamphánæ et Blesii comite, vitam reo mortis impetrávit, prædicens hunc infamem háctenus sicárium, mox sanctíssimis præditum móribus evasurum: verídicum testimónium monstrávit eventus.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Post exactam laudabíliter adolescéntiam cœpit ex cæléstis contemplatiónis studio solitúdinem cogitare; prius tamen vóluit Sacris initiari, ut omnem regni, a cujus successióne jure legis Sálicæ non longe distabat, spem sibi præcideret. Sacerdos factus, et prima Missa devotíssime celebrata, non multo post in eremum secessit, ubi, summa abstinéntia víctitans, cæléstium charísmatum abundántia pascebátur. Ibi cum sancto Joánne de Matha Parisiénsi doctore, a quo ex divina inspiratióne quæsítus et invéntus, per aliquot annos sanctíssime vixit; donec ambo per Angelum a Deo admóniti Romam petiérunt, specialem a summo Pontifice vivéndi regulam impetráturi. Facta ígitur Innocentio Papæ tertio inter Missárum solemnia revelatióne religiónis et institúti de rediméndis captivis, ab ipso Pontifice, simul cum socio, cándidis vestibus bicolori cruce signátis induitur, ad eam formam qua Angelus indútus appáruit. Et ínsuper vóluit Pontifex, ut nova religio, juxta tríplicem colórem quo hábitus constat, sanctíssimæ Trinitátis titulo decorarétur.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Regula propria, ex summi Pontificis Innocentii confirmatióne, accepta, in diœcesi Meldénsi apud locum qui Cervus Frígidus dícitur, primum ordinis paulo ante a se et socio exstructum cœnobium ampliávit, ubi religiosam observantiam et redemptiónis institutum mirifice coluit, ac inde per alumnos in alias provincias diligentíssime propagávit. Illustrem hic a beáta Vírgine Matre favórem accépit; dormiéntibus síquidem cunctis frátribus et ad matutínas preces in pervigílio Nativitátis Deiparæ media nocte recitandas, Deo sic disponente, non surgéntibus, Felix, de more vigilans et horas præveniens, chorum ingréssus, réperit beátam Vírginem in médio chori, hábitu cruce ordinis insigníto indutam, ac Cælítibus simíliter indutis sociátam. Quibus permixtus Felix, præcinénte Deipara, laudes divinas concinuit ríteque persolvit. Et, quasi jam a terrestri ad cælestem chorum evocarétur, instántis mortis ab Angelo certior factus, fílios ad caritátem erga páuperes et captivos adhortans, ánimam Deo réddidit, ætate ac meritis consummatus, anno post Christum natum ducentésimo duodecimo supra millesimum, sub eodem Pontifice Innocentio tertio.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Ne in ira tua * corrípias me, Dómine.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum, * Dómine, virtus salútis meæ.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine, * a me plagas tuas.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 12:32-34

In illo témpore: Dixit Jesus discípulis suis: Nolíte timére pusíllus grex, quia complácuit Patri vestro dare vobis regnum. Et réliqua.

Homilía sancti Bedæ Venerábilis Presbýteri

Lib. 4, Cap. 54, in Luc. 12

Pusíllum gregem electórum, vel ob comparatiónem majóris númeri reprobórum, vel pótius ob humilitátis devotiónem nóminat: quia vidélicet Ecclésiam suam quantálibet numerositáte jam dilatátam, tamen usque ad finem mundi humilitáte vult créscere, et ad promíssum regnum humilitáte perveníre. Ideóque ejus labóres blande consolátus, quam regnum Dei tantum quærére prǽcipit, eídem regnum a Patre dandum complácita benignitáte promíttit.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Véndite quæ possidétis, et date eleemósynam. Nolíte, inquit, timére, ne propter regnum Dei militántibus, hujus vitæ necessária desint: quin étiam posséssa propter eleemósynam véndite. Quod tunc digne fit, quando quis semel pro Dómino suis ómnibus spretis, nihilóminus post hæc labóre mánuum, unde et victum transígere, et eleemósynam dare queat, operátur. Unde gloriátur Apóstolus, dicens: Argéntum, et aurum, aut vestem nullíus concupívi: ipsi scitis, quóniam ad ea quæ mihi opus erant, et his qui mecum sunt, ministravérunt manus istæ. Ómnia osténdi vobis, quóniam sic laborántes opórtet suscípere infírmos.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Fácite vobis sácculos qui non veteráscunt: eleemósynas vidélicet operándo quarum merces in ætérnum máneat. Ubi non hoc præcéptum esse putándum est, ut nil pecúniæ reservétur a sanctis, vel suis scílicet, vel páuperum úsibus suggeréndæ: cum et ipse Dóminus, cui ministrábant Ángeli, tamen ad informándam Ecclésiam suam lóculos habuísse legátur, et a fidélibus obláta consérvans, et suórum necessitátibus aliísque indigéntibus tríbuens; sed ne Deo propter ista serviátur, et ob inópiæ timórem justítia deserátur.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Felícem Confessórem tuum ex erémo ad munus rediméndi captívos cǽlitus vocáre dignátus es: præsta, quǽsumus; ut per grátiam tuam ex peccatórum nostrórum captivitáte, ejus intercessióne, liberáti, ad cæléstem pátriam perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte * Dómino et benedícite nómini ejus.

Psalmus 95 [1]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei, * Deus meus.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine, * vultum tuum super nos.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte * Regem sæculórum in opéribus vestris.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte * nomen Dómini, qui statis in domo Dómini.

Psalmus 134 [5]

134:1 Laudáte nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Felícem Confessórem tuum ex erémo ad munus rediméndi captívos cǽlitus vocáre dignátus es: præsta, quǽsumus; ut per grátiam tuam ex peccatórum nostrórum captivitáte, ejus intercessióne, liberáti, ad cæléstem pátriam perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Undécimo Kaléndas Decémbris Luna quarta décima Anno Dómini 2029

Hierosólymis Præsentátio beátæ Dei Genitrícis Vírginis Maríæ in Templo.

Eódem die natális beáti Rufi, de quo sanctus Paulus Apóstolus ad Romános scribit.

Romæ pássio sanctórum Celsi et Cleméntis.

Rhemis, in Gállia, sancti Albérti, Epíscopi Leodiénsis et Mártyris; qui pro tuénda ecclesiástica libertáte necátus est.

Apud Ostia Tiberína natális sanctórum Mártyrum Demétrii et Honórii.

In Hispánia sanctórum Mártyrum Honórii, Eutýchii et Stéphani.

In Pamphýlia sancti Heliodóri Mártyris, in persecutióne Aureliáni, sub Aétio Prǽside. Post eum vero ipsi tortóres, convérsi ad fidem, in mare demérsi sunt.

Romæ sancti Gelásii Papæ Primi, doctrína et sanctitáte conspícui.

Verónæ sancti Mauri, Epíscopi et Confessóris.

In monastério Bobiénsi deposítio sancti Columbáni Abbátis, qui, multórum cœnóbiorum fundátor, plurimórum Monachórum éxstitit Pater, multísque virtútibus clarus, in senectúte bona quiévit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Felícem Confessórem tuum ex erémo ad munus rediméndi captívos cǽlitus vocáre dignátus es: præsta, quǽsumus; ut per grátiam tuam ex peccatórum nostrórum captivitáte, ejus intercessióne, liberáti, ad cæléstem pátriam perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Felícem Confessórem tuum ex erémo ad munus rediméndi captívos cǽlitus vocáre dignátus es: præsta, quǽsumus; ut per grátiam tuam ex peccatórum nostrórum captivitáte, ejus intercessióne, liberáti, ad cæléstem pátriam perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Felícem Confessórem tuum ex erémo ad munus rediméndi captívos cǽlitus vocáre dignátus es: præsta, quǽsumus; ut per grátiam tuam ex peccatórum nostrórum captivitáte, ejus intercessióne, liberáti, ad cæléstem pátriam perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

In Præsentatione Beatæ Mariæ Virginis
Duplex majus

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. Læva ejus * sub cápite meo, et déxtera illíus amplexábitur me.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Jam hiems tránsiit, * imber ábiit et recéssit: surge, amíca mea, et veni.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jam hiems tránsiit, imber ábiit et recéssit: surge, amíca mea, et veni.

Ant. Speciósa * facta es et suávis in delíciis tuis, sancta Dei Génitrix.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Hymnus Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus

Prima stropha sequentis hymni dicitur flexis genibus.

Ave maris stella,

Dei Mater alma,

Atque semper Virgo,

Felix cæli porta.

Sumens illud Ave

Gabriélis ore,

Funda nos in pace,

Mutans Hevæ nomen.

Solve vincla reis,

Profer lumen cæcis,

Mala nostra pelle,

Bona cuncta posce.

Monstra te esse matrem,

Sumat per te preces,

Qui pro nobis natus,

Tulit esse tuus.

Virgo singuláris,

Inter omnes mitis,

Nos culpis solútos

Mites fac et castos.

Vitam præsta puram,

Iter para tutum,

Ut vidéntes Jesum,

Semper collætémur.

Sit laus Deo Patri,

Summo Christo decus,

Spirítui Sancto,

Tribus honor unus.

Amen.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Canticum: Magnificat {Antiphona ex Proprio Sanctorum}

Ant. Beáta Dei Génitrix, María, * Virgo perpétua, templum Dómini, sacrárium Spíritus Sancti, sola sine exémplo placuísti Dómino nostro Jesu Christo, allelúja.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáta Dei Génitrix, María, Virgo perpétua, templum Dómini, sacrárium Spíritus Sancti, sola sine exémplo placuísti Dómino nostro Jesu Christo, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Maríam semper Vírginem, Spíritus Sancti habitáculum, hodiérna die in templo præsentári voluísti: præsta, quǽsumus; ut, ejus intercessióne, in templo glóriæ tuæ præsentári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Commemoratio S. Felicis de Valois Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui beátum Felícem Confessórem tuum ex erémo ad munus rediméndi captívos cǽlitus vocáre dignátus es: præsta, quǽsumus; ut per grátiam tuam ex peccatórum nostrórum captivitáte, ejus intercessióne, liberáti, ad cæléstem pátriam perducámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Nat}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Præsentatione Beatæ Mariæ Virginis
Duplex majus
Tempora: Feria IV infra Hebdomadam VI post Epiphaniam IV. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Sancta María, Dei Génitrix Virgo, * Intercéde pro nobis.

Ant. Sancta María, Dei Génitrix Virgo, * Intercéde pro nobis.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Sancta María, Dei Génitrix Virgo, * Intercéde pro nobis.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Intercéde pro nobis.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Sancta María, Dei Génitrix Virgo, * Intercéde pro nobis.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Intercéde pro nobis.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Sancta María, Dei Génitrix Virgo, * Intercéde pro nobis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intercéde pro nobis.

Ant. Sancta María, Dei Génitrix Virgo, * Intercéde pro nobis.

Hymnus {ex Commune aut Festo}

Quem terra, pontus, sídera

Colunt, adórant, prædicant,

Trinam regéntem máchinam,

Claustrum Maríæ bájulat.

Cui luna, sol, et ómnia

Desérviunt per témpora,

Perfúsa cæli grátia,

Gestant puéllæ víscera.

Beáta Mater múnere,

Cujus supérnus ártifex

Mundum pugíllo cóntinens,

Ventris sub arca clausus est.

Beáta cæli núntio,

Fœcúnda sancto Spíritu,

Desiderátus géntibus,

Cujus per alvum fusus est.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Benedícta tu * in muliéribus, et benedíctus fructus ventris tui.

Psalmus 8 [1]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta tu in muliéribus, et benedíctus fructus ventris tui.

Ant. Sicut myrrha * elécta, odórem dedísti suavitátis, sancta Dei Génitrix.

Psalmus 18 [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut myrrha elécta, odórem dedísti suavitátis, sancta Dei Génitrix.

Ant. Ante torum * hujus Vírginis frequentáte nobis dúlcia cántica drámatis.

Psalmus 23 [3]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ante torum hujus Vírginis frequentáte nobis dúlcia cántica drámatis.

℣. Spécie tua et pulchritúdine tua.

℟. Inténde, próspere procéde, et regna.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Parábolis Salomónis

Prov 8:12-17

12 Ego sapiéntia hábito in consílio et erudítis intérsum cogitatiónibus.

13 Timor Dómini odit malum: arrogántiam, et supérbiam, et viam pravam, et os bilíngue detéstor.

14 Meum est consílium et ǽquitas, mea est prudéntia, mea est fortitúdo.

15 Per me reges regnant, et legum conditóres justa decérnunt;

16 Per me príncipes ímperant, et poténtes decérnunt justítiam.

17 Ego diligéntes me díligo; et qui mane vígilant ad me, invénient me.

℣. Tu autem, Dómine, miserére nobis.

℟. Deo grátias.

℟. Sancta et immaculáta virgínitas, quibus te láudibus éfferam, néscio:

* Quia quem cæli cápere non póterant, tuo grémio contulísti.

℣. Benedícta tu in muliéribus, et benedíctus fructus ventris tui.

℟. Quia quem cæli cápere non póterant, tuo grémio contulisti.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Prov 8:18-25

18 Mecum sunt divítiæ et glória, opes supérbæ et justítia.

19 Mélior est enim fructus meus auro et lápide pretióso, et genímina mea argénto elécto.

20 In viis justítiæ ámbulo, in médio semitárum judícii,

21 Ut ditem diligéntes me et thesáuros eórum répleam.

22 Dóminus possidébit me in inítio viárum suárum, ántequam quidquam fáceret a princípio.

23 Ab ætérno ordináta sum et ex antíquis, ántequam terra fíeret.

24 Nondum erant abýssi, et ego jam concépta eram;

25 Necdum fontes aquárum erúperant, necdum montes gravi mole constíterant; ante colles ego parturiébar.

℣. Tu autem, Dómine, miserére nobis.

℟. Deo grátias.

℟. Congratulámini mihi, omnes qui dilígitis Dóminum: quia cum essem párvula, plácui Altíssimo,

* Et de meis viscéribus génui Deum et hóminem.

℣. Beátam me dicent omnes generatiónes, quia ancíllam húmilem respéxit Deus.

℟. Et de meis viscéribus génui Deum et hóminem.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Prov 8:34-36; 9:1-5

34 Beátus homo qui audit me, et qui vígilat ad fores meas quotídie, et obsérvat ad postes óstii mei.

35 Qui me invénerit, invéniet vitam, et háuriet salútem a Dómino;

36 Qui autem in me peccáverit, lædet ánimam suam. Omnes, qui me odérunt, díligunt mortem.

1 Sapiéntia ædificávit sibi domum, excídit colúmnas septem.

2 Immolávit víctimas suas, míscuit vinum et propósuit mensam suam.

3 Misit ancíllas suas ut vocárent ad arcem et ad mœ́nia civitátis:

4 Si quis est párvulus, véniat ad me. Et insipiéntibus locúta est:

5 Veníte, comédite panem meum, et bíbite vinum quod míscui vobis.

℣. Tu autem, Dómine, miserére nobis.

℟. Deo grátias.

℟. Beáta es, Virgo María, quæ Dóminum portásti, Creatórem mundi:

* Genuísti qui te fecit, et in ætérnum pérmanes Virgo.

℣. Ave, María, grátia plena; Dóminus tecum.

℟. Genuísti qui te fecit, et in ætérnum pérmanes Virgo.

℣. Glória Patri, et Fílio, * et Spirítui Sancto.

℟. Genuísti qui te fecit, et in ætérnum pérmanes Virgo.

Nocturnus II.

Ant. Spécie tua * et pulchritúdine tua inténde, próspere procéde, et regna.

Psalmus 44 [4]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Spécie tua et pulchritúdine tua inténde, próspere procéde, et regna.

Ant. Adjuvábit eam * Deus vultu suo: Deus in médio ejus, non commovébitur.

Psalmus 45 [5]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjuvábit eam Deus vultu suo: Deus in médio ejus, non commovébitur.

Ant. Sicut lætántium * ómnium nostrum habitátio est in te, sancta Dei Génitrix.

Psalmus 86 [6]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut lætántium ómnium nostrum habitátio est in te, sancta Dei Génitrix.

℣. Adjuvábit eam Deus vultu suo.

℟. Deus in médio ejus, non commovébitur.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro sancti Joánnis Damascéni de fide orthodóxa

Liber 4, Cap. 15

Jóachim lectíssimam illam ac summis láudibus dignam mulíerem Annam matrimónio sibi copulávit. Verum, quemádmodum prisca illa Anna, cum sterilitátis morbo laboráret, per oratiónem ac promissiónem, Samuélem procreávit; eódem modo hæc étiam, per obsecratiónem et promissiónem, Dei Genitrícem a Deo accépit, ut ne hic quoque cuíquam ex illústribus matrónis céderet. Itaque grátia (nam hoc sonat Annæ vocábulum) Dóminam parit (id enim Maríæ nómine significátur). Vere étenim rerum ómnium conditárum Dómina facta est, cum Creatóris Mater éxstitit. In lucem autem éditur in domo probáticæ Jóachim, atque ad templum addúcitur. Ac deínde, in domo Dei plantáta atque per Spíritum sagináta, instar olívæ frugíferæ virtútum ómnium domicílium effícitur; ut quæ vidélicet ab omni hujúsce vitæ et carnis concupiscéntia mentem abstraxísset, atque ita vírginem una cum córpore ánimam conservásset, ut eam decébat, quæ Deum sinu suo exceptúra erat.

℣. Tu autem, Dómine, miserére nobis.

℟. Deo grátias.

℟. Sicut cedrus exaltáta sum in Líbano, et sicut cypréssus in monte Sion: quasi myrrha elécta,

* Dedi suavitátem odóris.

℣. Et sicut cinnamómum et bálsamum aromatízans.

℟. Dedi suavitátem odóris.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Ex libro sancti Ambrósii Epíscopi de Virgínibus

Liber 2, post initium.

Talis fuit Maria, ut ejus uníus vita ómnium sit disciplína. Si ígitur auctor non dísplicet, opus probémus; ut, quæcúmque sibi ejus exoptat præmium, imitétur exemplum. Quantæ in una vírgine spécies virtútum émicant! Secretum verecúndiæ, vexíllum fidei, devotiónis obsequium; virgo intra domum, comes ad ministérium, mater ad templum. O quantis illa virgínibus occurret! quantas complexa, ad Dóminum trahet, dicens: Hæc torum fílii mei, hæc thálamos nuptiales immaculáto servávit pudóre!

℣. Tu autem, Dómine, miserére nobis.

℟. Deo grátias.

℟. Quæ est ista quæ procéssit sicut sol, et formósa tamquam Jerúsalem?

* Vidérunt eam fíliæ Sion, et beátam dixérunt, et regínæ laudavérunt eam.

℣. Et sicut dies verni circúmdabant eam flores rosárum et lília convállium.

℟. Vidérunt eam fíliæ Sion, et beátam dixérunt, et regínæ laudavérunt eam.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Quid ergo éxsequar cibórum parsimóniam, officiórum redundantiam: álterum ultra natúram superfuísse, álterum pene ipsi natúræ defuísse? Illic nulla intermissa témpora, hic congeminatos jejúnio dies. Et, si quando reficiéndi successísset volúntas, cibus plerumque obvius, qui mortem arcéret, non delicias ministraret. Dormire non prius cupiditas quam necessitas fuit; et tamen, cum quiésceret corpus, vigilaret animus, qui frequenter in somnis aut lecta répetit, aut somno interrupta continuat, aut dispósita gerit, aut gerenda prænuntiat.

℣. Tu autem, Dómine, miserére nobis.

℟. Deo grátias.

℟. Ornátam monílibus fíliam Jerúsalem Dóminus concupívit:

* Et vidéntes eam fíliæ Sion, beatíssimam prædicavérunt, dicéntes: * Unguéntum effúsum nomen tuum.

℣. Astitit regína a dextris tuis in vestítu deauráto, circúmdata varietáte.

℟. Et vidéntes eam fíliæ Sion, beatíssimam prædicavérunt, dicéntes:

℣. Glória Patri, et Fílio, * et Spirítui Sancto.

℟. Unguéntum effúsum nomen tuum.

Nocturnus III.

Ant. Gaude, María Virgo: * cunctas hǽreses sola interemísti in univérso mundo.

Psalmus 95 [7]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gaude, María Virgo: cunctas hǽreses sola interemísti in univérso mundo.

Ant. Dignáre me * laudáre te, Virgo sacráta: da mihi virtútem contra hostes tuos.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dignáre me laudáre te, Virgo sacráta: da mihi virtútem contra hostes tuos.

Ant. Post partum, * Virgo, invioláta permansísti: Dei Génitrix, intercéde pro nobis.

Psalmus 97 [9]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Post partum, Virgo, invioláta permansísti: Dei Génitrix, intercéde pro nobis.

℣. Elégit eam Deus, et præelégit eam.

℟. In tabernáculo suo habitáre facit eam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 11:27-28

In illo témpore: Loquénte Jesu ad turbas, extóllens vocem quædam múlier de turba dixit illi: Beátus venter qui te portávit. Et réliqua.

Homilía sancti Bedæ Venerábilis Presbýteri

Lib 4. cap. 49. in Luc. 11.

Magnæ devotiónis et fídei hæc múlier osténditur, quæ, scribis et pharisǽis Dóminum tentántibus simul et blasphemántibus, tanta ejus incarnatiónem præ ómnibus sinceritáte cognóscit, tanta fidúcia confitétur, ut et præséntium prócerum calúmniam, et futurórum confúndat hæreticórum perfídiam. Nam, sicut tunc Judǽi, Sancti Spíritus ópera blasphemándo, verum consubstantialémque Patri Dei Fílium negábant; sic hærétici póstea, negándo Maríam semper Vírginem, Sancti Spíritus operánte virtúte, nascitúro cum humánis membris Unigénito Dei, carnis suæ matériam ministrásse, verum consubstantialémque matri Fílium hóminis fatéri non debére dixérunt.

℣. Tu autem, Dómine, miserére nobis.

℟. Deo grátias.

℟. Felix namque es, sacra Virgo María, et omni laude digníssima:

* Quia ex te ortus est sol justítiæ, Christus, Deus noster.

℣. Ora pro pópulo, intérveni pro clero, intercéde pro devóto femíneo sexu: séntiant omnes tuum juvámen, quicúmque célebrant tuam sanctam festivitátem.

℟. Quia ex te ortus est sol justítiæ, Christus, Deus noster.

℣. Jube, domne, benedícere.

Benedictio. Cujus festum cólimus, ipsa Virgo vírginum intercédat pro nobis ad Dóminum.

℟. Amen.

Lectio 8

Sed, si caro Verbi Dei secúndum carnem nascéntis a carne Vírginis matris pronuntiátur extránea, sine causa venter qui eam portásset, úbera quæ lactássent, beatificántur. Dicit autem Apóstolus: Quia misit Deus Fílium suum, factum ex mulíere, factum sub lege. Neque audiéndi sunt, qui legéndum putant: Natum ex mulíere, factum sub lege, sed Factum ex mulíere; quia concéptus ex útero virgináli, carnem non de níhilo, non aliúnde, sed matérna traxit ex carne. Alióquin nec vere Fílius hóminis dicerétur, qui oríginem non habéret ex hómine. Et nos ígitur, his contra Eutychen dictis, extollámus vocem cum Ecclésia cathólica, cujus hæc múlier typum gessit, extollámus et mentem de médio turbárum, dicamúsque Salvatóri: Beátus venter qui te portávit, et úbera quæ suxísti. Vere enim beáta parens, quæ, sicut quidam ait, Eníxa est puérpera Regem, qui cælum terrámque tenet per sǽcula.

℣. Tu autem, Dómine, miserére nobis.

℟. Deo grátias.

℟. Beátam me dicent omnes generatiónes,

* Quia fecit mihi Dóminus magna qui potens est, et sanctum nomen ejus.

℣. Et misericórdia ejus a progénie in progénies timéntibus eum.

℟. Quia fecit mihi Dóminus magna qui potens est, et sanctum nomen ejus.

℣. Glória Patri, et Fílio, * et Spirítui Sancto.

℟. Quia fecit mihi Dóminus magna qui potens est, et sanctum nomen ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quinímmo beáti qui áudiunt verbum Dei et custódiunt. Pulchre Salvátor attestatióni mulíeris ánnuit, non eam tantúmmodo quæ Verbum Dei corporáliter generáre merúerat, sed et omnes qui idem Verbum spiritáliter audítu fídei concípere, et boni óperis custódia vel in suo vel in proximórum corde párere et quasi álere studúerint, asséverans esse beátos; quia, et éadem Dei Génitrix, et inde quidem beáta quia Verbi incarnándi minístra facta est temporális, sed inde multo beátior quia ejúsdem semper amándi custos manébat ætérna.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Maríam semper Vírginem, Spíritus Sancti habitáculum, hodiérna die in templo præsentári voluísti: præsta, quǽsumus; ut, ejus intercessióne, in templo glóriæ tuæ præsentári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. Læva ejus * sub cápite meo, et déxtera illíus amplexábitur me.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Jam hiems tránsiit, * imber ábiit et recéssit: surge, amíca mea, et veni.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Jam hiems tránsiit, imber ábiit et recéssit: surge, amíca mea, et veni.

Ant. Speciósa * facta es et suávis in delíciis tuis, sancta Dei Génitrix.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Hymnus Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus {Doxology: Nat}

O gloriósa vírginum,

Sublímis inter sídera,

Qui te creávit, párvulum

Lacténte nutris úbere.

Quod Heva tristis ábstulit,

Tu reddis almo gérmine:

Intrent ut astra flébiles,

Cæli reclúdis cárdines.

Tu Regis alti jánua

Et aula lucis fúlgida:

Vitam datam per Vírginem,

Gentes redémptæ, pláudite.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Beáta es, * María, quæ credidísti: perficiéntur in te, quæ dicta sunt tibi a Dómino, allelúja.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáta es, María, quæ credidísti: perficiéntur in te, quæ dicta sunt tibi a Dómino, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Maríam semper Vírginem, Spíritus Sancti habitáculum, hodiérna die in templo præsentári voluísti: præsta, quǽsumus; ut, ejus intercessióne, in templo glóriæ tuæ præsentári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Dum esset Rex.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus es de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo Kaléndas Decémbris Luna quinta décima Anno Dómini 2029

Sanctæ Cæcíliæ, Vírginis et Mártyris, quæ ad cæléstem Sponsum, próprio sánguine purpuráta, transívit sextodécimo Kaléndas Octóbris.

Colóssis, in Phrýgia, sanctórum Philémonis et Apphíæ, sancti Pauli discipulórum; qui, sub Neróne Imperatóre, cum Gentíles, in die festo Diánæ, invasíssent Ecclésiam, ambo, céteris fugiéntibus, tenti, jussu Artoclis Prǽsidis verbéribus cæsi sunt, et, usque ad renes in fóveam inclúsi, lapídibus opprimúntur.

Romæ sancti Mauri Mártyris, qui, cum ex Africa venísset ad sepúlcra Apostolórum, sub Imperatóre Numeriáno et Urbis Præfécto Celeríno agonizávit.

Antiochíæ Pisídiæ pássio sanctórum Marci et Stéphani, sub Diocletiáno Imperatóre.

Augustodúni sancti Pragmátii, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Læva ejus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Capitulum Responsorium Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Maríam semper Vírginem, Spíritus Sancti habitáculum, hodiérna die in templo præsentári voluísti: præsta, quǽsumus; ut, ejus intercessióne, in templo glóriæ tuæ præsentári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Nigra sum.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Capitulum Responsorium Versus {ex Commune aut Festo}

Sir 24:15-16

Et sic in Sion firmáta sum, et in civitáte sanctificáta simíliter requiévi, et in Jerúsalem potéstas mea. Et radicávi in pópulo honorificáto, et in parte Dei mei heréditas illíus, et in plenitúdine sanctórum deténtio mea.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Maríam semper Vírginem, Spíritus Sancti habitáculum, hodiérna die in templo præsentári voluísti: præsta, quǽsumus; ut, ejus intercessióne, in templo glóriæ tuæ præsentári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Speciósa.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Responsorium Versus {ex Commune aut Festo}

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Maríam semper Vírginem, Spíritus Sancti habitáculum, hodiérna die in templo præsentári voluísti: præsta, quǽsumus; ut, ejus intercessióne, in templo glóriæ tuæ præsentári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. Læva ejus * sub cápite meo, et déxtera illíus amplexábitur me.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Jam hiems tránsiit, * imber ábiit et recéssit: surge, amíca mea, et veni.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jam hiems tránsiit, imber ábiit et recéssit: surge, amíca mea, et veni.

Ant. Speciósa * facta es et suávis in delíciis tuis, sancta Dei Génitrix.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Hymnus Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus

Prima stropha sequentis hymni dicitur flexis genibus.

Ave maris stella,

Dei Mater alma,

Atque semper Virgo,

Felix cæli porta.

Sumens illud Ave

Gabriélis ore,

Funda nos in pace,

Mutans Hevæ nomen.

Solve vincla reis,

Profer lumen cæcis,

Mala nostra pelle,

Bona cuncta posce.

Monstra te esse matrem,

Sumat per te preces,

Qui pro nobis natus,

Tulit esse tuus.

Virgo singuláris,

Inter omnes mitis,

Nos culpis solútos

Mites fac et castos.

Vitam præsta puram,

Iter para tutum,

Ut vidéntes Jesum,

Semper collætémur.

Sit laus Deo Patri,

Summo Christo decus,

Spirítui Sancto,

Tribus honor unus.

Amen.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Canticum: Magnificat {Antiphona ex Proprio Sanctorum}

Ant. Beáta Dei Génitrix, María, * Virgo perpétua, templum Dómini, sacrárium Spíritus Sancti, sola sine exémplo placuísti Dómino nostro Jesu Christo, allelúja.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáta Dei Génitrix, María, Virgo perpétua, templum Dómini, sacrárium Spíritus Sancti, sola sine exémplo placuísti Dómino nostro Jesu Christo, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátam Maríam semper Vírginem, Spíritus Sancti habitáculum, hodiérna die in templo præsentári voluísti: præsta, quǽsumus; ut, ejus intercessióne, in templo glóriæ tuæ præsentári mereámur.

Per Dóminum nostrum Jesum Christum, Fílium tuum: qui tecum vivit et regnat in unitáte ejúsdem Spíritus Sancti, Deus, per ómnia sǽcula sæculórum.

℟. Amen.

Commemoratio S. Cæciliæ Virginis et Martyris

Ant. Est secrétum, Valeriáne, quod tibi volo dícere: Angelum Dei hábeo amatórem, qui nímio zelo custódit corpus meum.

℣. Spécie tua et pulchritúdine tua.

℟. Inténde, próspere procéde, et regna.

Orémus.

Deus, qui nos ánnua beátæ Cæcíliæ Vírginis et Mártyris tuæ solemnitáte lætíficas: da, ut, quam venerámur offício, étiam piæ conversatiónis sequámur exémplo.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Nat}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Cæciliæ Virginis et Martyris
Duplex
Tempora: Feria V infra Hebdomadam VI post Epiphaniam IV. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Vírginum Dóminum, * Veníte, adorémus.

Ant. Regem Vírginum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Vírginum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Vírginum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Vírginum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Vírginum Dóminum, * Veníte, adorémus.

Hymnus {ex Commune aut Festo}

Vírginis Proles Opiféxque Matris,

Virgo quem gessit, peperítque Virgo:

Vírginis partos cánimus decóra

Morte triúmphos.

Hæc enim palmæ dúplicis beáta

Sorte, dum gestit frágilem domáre

Córporis sexum, dómuit cruéntum

Cæde tyránnum.

Unde nec mortem, nec amíca mortis

Mille pœnárum génera expavéscens,

Sánguine effúso méruit serénum

Scándere cælum.

Hujus orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Cæcília virgo * Almáchium superábat: Tibúrtium et Valeriánum ad corónas vocábat.

Psalmus 8 [1]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cæcília virgo Almáchium superábat: Tibúrtium et Valeriánum ad corónas vocábat.

Ant. Expánsis mánibus * orábat ad Dóminum, ut eam eríperet de inimícis.

Psalmus 18 [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expánsis mánibus orábat ad Dóminum, ut eam eríperet de inimícis.

Ant. Cilício * Cæcília membra domábat, Deum gemítibus exorábat.

Psalmus 23 [3]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cilício Cæcília membra domábat, Deum gemítibus exorábat.

℣. Spécie tua et pulchritúdine tua.

℟. Inténde, próspere procéde, et regna.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Epístola prima beáti Pauli Apóstoli ad Corínthios

1 Cor 7:25-31

25 De virgínibus præcéptum Dómini non hábeo: consílium autem do, tamquam misericórdiam consecútus a Dómino, ut sim fidélis.

26 Exístimo ergo hoc bonum esse propter instántem necessitátem, quóniam bonum est hómini sic esse.

27 Alligátus es uxóri? noli quǽrere solutiónem. Solútus es ab uxóre? noli quǽrere uxórem.

28 Si autem accéperis uxórem, non peccásti. Et si núpserit virgo, non peccávit. Tribulatiónem tamen carnis habébunt hujúsmodi. Ego autem vobis parco.

29 Hoc ítaque dico, fratres: Tempus breve est: réliquum est, ut et qui habent uxóres, tamquam non habéntes sint;

30 Et qui flent, tamquam non flentes; et qui gaudent, tamquam non gaudéntes; et qui emunt, tamquam non possidéntes;

31 Et qui utúntur hoc mundo, tamquam non utántur; prǽterit enim figúra hujus mundi.

℣. Tu autem, Dómine, miserére nobis.

℟. Deo grátias.

℟. Cantántibus órganis, Cæcília virgo in corde suo soli Dómino decantábat, dicens:

* Fiat, Dómine, cor meum et corpus meum immaculátum, ut non confúndar.

℣. Biduánis et triduánis jejúniis orans, commendábat Dómino quod timébat.

℟. Fiat, Dómine, cor meum et corpus meum immaculátum, ut non confúndar.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Cor 7:32-35

32 Volo autem vos sine sollicitúdine esse. Qui sine uxóre est, sollícitus est quæ Dómini sunt, quómodo pláceat Deo.

33 Qui autem cum uxóre est, sollícitus est quæ sunt mundi, quómodo pláceat uxóri; et divísus est.

34 Et múlier innúpta et virgo cógitat quæ Dómini sunt, ut sit sancta córpore et spíritu. Quæ autem nupta est, cógitat quæ sunt mundi, quómodo pláceat viro.

35 Porro hoc ad utilitátem vestram dico, non ut láqueum vobis iníciam, sed ad id, quod honéstum est, et quod facultátem prǽbeat sine impediménto Dóminum obsecrándi.

℣. Tu autem, Dómine, miserére nobis.

℟. Deo grátias.

℟. O beáta Cæcília, quæ duos fratres convertísti, Almáchium judicem superásti,

* Urbanum episcopum in vultu angelico demonstrásti.

℣. Quasi apis argumentosa Dómino deservísti.

℟. Urbanum episcopum in vultu angelico demonstrásti.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Cor 7:36-40

36 Si quis autem turpem se vidéri exístimat super vírgine sua, quod sit superadúlta, et ita opórtet fíeri; quod vult fáciat: non peccat, si nubat.

37 Nam, qui státuit in corde suo firmus, non habens necessitátem, potestátem autem habens suæ voluntátis, et hoc judicávit in corde suo, serváre vírginem suam, bene facit.

38 Ígitur et qui matrimónio jungit vírginem suam, bene facit; et qui non jungit, mélius facit.

39 Múlier alligáta est legi quanto témpore, vir ejus vivit. Quod, si dormíerit vir ejus, liberáta est; cui vult nubat, tantum in Dómino.

40 Beátior autem erit, si sic permánserit, secúndum meum consílium; puto autem quod et ego Spíritum Dei hábeam.

℣. Tu autem, Dómine, miserére nobis.

℟. Deo grátias.

℟. Virgo gloriósa semper Evangélium Christi gerébat in péctore, et non diébus neque nóctibus vacábat

* A collóquiis divínis et oratióne.

℣. Expánsis mánibus, orábat ad Dóminum, et cor ejus igne cælésti ardébat.

℟. A collóquiis divínis et oratióne.

℣. Glória Patri, et Fílio, * et Spirítui Sancto.

℟. A collóquiis divínis et oratióne.

Nocturnus II.

Ant. Dómine Jesu Christe, * seminátor casti consílii, súscipe séminum fructus, quos in Cæcília seminásti.

Psalmus 44 [4]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine Jesu Christe, seminátor casti consílii, súscipe séminum fructus, quos in Cæcília seminásti.

Ant. Beáta Cæcília * dixit ad Tibúrtium: Hódie te fáteor meum cognátum, quia amor Dei te fecit esse contemptórem idolórum.

Psalmus 45 [5]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáta Cæcília dixit ad Tibúrtium: Hódie te fáteor meum cognátum, quia amor Dei te fecit esse contemptórem idolórum.

Ant. Fiat, Dómine, * cor meum et corpus meum immaculátum, ut non confúndar.

Psalmus 47 [6]

47:2 Magnus Dóminus, et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fiat, Dómine, cor meum et corpus meum immaculátum, ut non confúndar.

℣. Adjuvábit eam Deus vultu suo.

℟. Deus in médio ejus, non commovébitur.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Cæcília, Virgo Romana, nobili genere nata, a prima ætate christianæ fidei præceptis instituta, virginitátem suam Deo vovit. Sed, cum póstea, contra suam voluntátem, data esset in matrimónium Valeriáno, prima nuptiárum nocte hunc cum eo sermónem hábuit: Ego, Valeriane, in Angeli tutela sum, qui virginitátem meam custódit; quare ne quid in me committas, quo ira Dei in te concitétur. Quibus verbis commótus Valerianus, illam attingere non est ausus; quin étiam addidit se in Christum crediturum, si eum Angelum vidéret. Cui Cæcília cum sine baptismo negaret id fíeri posse, incénsus cupiditate vidéndi Angelum, se baptizari velle respóndit. Quare hortatu Vírginis ad Urbanum Papam, qui propter persecutiónem in Mártyrum sepúlcris via Appia latebat, veniens, ab eo baptizátur.

℣. Tu autem, Dómine, miserére nobis.

℟. Deo grátias.

℟. Cilicio Cæcília membra domabat, Deum gemítibus exorabat,

* Tiburtium et Valerianum ad corónas vocábat.

℣. Hæc est Virgo sapiens, et una de número prudéntum.

℟. Tiburtium et Valerianum ad corónas vocabat.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Inde ad Cæciliam reversus, orántem et cum ea Angelum divino splendore fulgentem invénit. Quo aspectu obstupefactus, ut primum ex timóre confirmátus est, Tiburtium fratrem suum accersit; qui, a Cæcília Christi fide imbutus et ab eodem Urbano baptizatus, ipse étiam ejusdem Angeli, quem frater ejus viderat, aspectu dignátus est. Uterque autem paulo post, Almachio præfecto, constanter martyrium subiit. Qui mox Cæciliam comprehéndi imperat, ab eáque primum, ubi Tiburtii et Valeriáni facultates sint, exquirit.

℣. Tu autem, Dómine, miserére nobis.

℟. Deo grátias.

℟. Cæcíliam intra cubiculum orántem invénit, et juxta eam stantem Angelum Dómini:

* Quem videns Valerianus, nimio terróre correptus est.

℣. Angelus Dómini descéndit de cælo, et lumen refulsit in habitáculo.

℟. Quem videns Valerianus, nimio terróre correptus est.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Cui, cum Virgo ómnia illórum paupéribus distributa esse respondísset, eo furóre concitátus est, ut eam, in ipsíus ædes reductam, in balneo comburi jusserit. Quo in loco cum diem noctemque ita fuísset ut ne flamma quidem illam attingeret, eo immissus est carnifex, qui ter secúri ictam, cum caput abscindere non potuísset, semivivam relíquit. Illa triduo post, sextodecimo Kalendas Octobris, Alexandro imperatóre, duplici virginitátis et martyrii palma decorata, evolávit in cælum. Cujus corpus ab ipso Urbano Papa in Callísti cœmeterio sepúltum est, in ejus ædibus ecclésia ipsíus Cæcíliæ consecrata. Ejus et Urbani ac Lucii Pontificum, Tiburtii, Valeriáni et Maximi corpora, a Paschali primo Pontifice inde transláta in Urbem, in eádem sanctæ Cæcíliæ ecclésia cóndita sunt.

℣. Tu autem, Dómine, miserére nobis.

℟. Deo grátias.

℟. Dómine Jesu Christe, pastor bone, seminator casti consílii, suscipe seminum fructus quos in Cæcília seminásti:

* Cæcília famula tua quasi apis tibi argumentosa deservit.

℣. Nam sponsum, quem quasi leónem ferocem accepit, ad te quasi agnum mansuetíssimum destinávit.

℟. Cæcília famula tua quasi apis tibi argumentosa deservit.

℣. Glória Patri, et Fílio, * et Spirítui Sancto.

℟. Cæcília famula tua quasi apis tibi argumentosa deservit.

Nocturnus III.

Ant. Crédimus Christum * Fílium Dei verum Deum esse, qui sibi talem elégit fámulam.

Psalmus 95 [7]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Crédimus Christum Fílium Dei verum Deum esse, qui sibi talem elégit fámulam.

Ant. Nos sciéntes * sanctum nomen ejus, omníno negáre non póssumus.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nos sciéntes sanctum nomen ejus, omníno negáre non póssumus.

Ant. Tunc Valeriánus * perréxit, et signo quod accéperat, invénit sanctum Urbánum.

Psalmus 97 [9]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tunc Valeriánus perréxit, et signo quod accéperat, invénit sanctum Urbánum.

℣. Elégit eam Deus, et præelégit eam.

℟. In tabernáculo suo habitáre facit eam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 25:1-13

In illo témpore: Dixit Jesus discípulis suis parábolam hanc: Simile erit regnum cælórum decem virgínibus, quæ, accipiéntes lampades suas, exiérunt obviam sponso et sponsæ. Et réliqua.

Homilía sancti Joánnis Chrysóstomi

Homilia 79 in Matth., post initium

Quam ob causam in persona vírginum hanc parábolam profert, nec qualemcúmque personam sine discrimine súbjicit? Magna quædam de virginitate disserúerat dicens: Sunt eunuchi, qui seipsos castravérunt propter regnum cælórum; et, Qui potest cápere, capiat. Nec ignorabat, de virginitate magnam esse vulgo existimatiónem, quippe cum sit ea res natúra sublimis: quod inde patet, quia neque in veteri Testaménto a priscis illis sanctisque viris culta fuit, et in novo nulla legis necessitate jubétur. Non enim id imperávit, sed fidelium voluntáti permisit. Unde et Paulus ait: De virgínibus autem præcéptum Dómini non habeo; et laúdo quidem eum, qui hoc sectátur institutum, nolentem autem non cogo, neque eam rem præcéptum facio.

℣. Tu autem, Dómine, miserére nobis.

℟. Deo grátias.

℟. Beáta Cæcília dixit Tiburtio: Hodie te fateor meum esse cognátum, quia amor Dei te fecit esse

* Contemptórem idolórum.

℣. Sicut enim amor Dei mihi tuum fratrem conjugem fecit, ita te mihi cognátum fecit esse.

℟. Contemptórem idolórum.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Quóniam ígitur et magna res erat, ac de ea apud multos magna erat existimátio, ne quis, ea perfécta, se totum perfécisse putaret ac cetera negligeret, hanc parábolam pósuit; ut osténderet, virginitátem, quamvis cetera habeat, si misericórdiæ bonis carúerit, cum fornicatóribus éjici. Ac mérito quidem inhumanum ac misericórdia carentem cum illis cóllocat; fornicator enim córporum, istæ vero pecuniárum cupiditate vincúntur. Non est autem córporum et pecuniæ par cupiditas; sed acrior multo atque vehementior illa córporum est. Quanto ígitur cum imbecilliore luctántur, tanto minus venia dignæ sunt, si vincántur. Idcirco étiam fatuas appellávit; quóniam, majori certamine superato, in facilióre totum perdidérunt.

℣. Tu autem, Dómine, miserére nobis.

℟. Deo grátias.

℟. Cæcília me misit ad vos, ut ostendatis mihi sanctum antístitem;

* Quia ad ipsum habeo secreta quæ pérferam.

℣. Tunc Valerianus perréxit, et, signo quod acceperat, invénit sanctum Urbanum.

℟. Quia ad ipsum habeo secreta quæ pérferam.

℣. Glória Patri, et Fílio, * et Spirítui Sancto.

℟. Quia ad ipsum habeo secreta quæ pérferam.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Lámpades autem hoc loco illud ipsum virginitátis domum appellat et sanctimoniæ puritátem; óleum vero benignitátem, eleemosynam, impensum indigéntibus auxílium. Tardante autem sponso dormitavérunt omnes, et dormiérunt. Non parvum témporis rursus spatium interjectum osténdit, ut discipulos, regnum ipsíus mox futurum exspectántes, ab ea opinióne dedúceret; id enim illi sperábant: quapropter crebro ab hujusmodi eos spe révocat. Ad hoc, illud quoque índicat, somnum quemdam esse mortem. Dormiérunt, inquit; media autem nocte clamor factus est: vel, ut in eádem parábola persistat, vel rursus osténdit in nocte futuram esse resurrectiónem. Clamórem étiam Paulus commemorat, dicens: In jussu, in voce Archangeli, in novíssima tuba descéndet de cælo.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos ánnua beátæ Cæcíliæ Vírginis et Mártyris tuæ solemnitáte lætíficas: da, ut, quam venerámur offício, étiam piæ conversatiónis sequámur exémplo.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Cantántibus órganis, * Cæcília Dómino decantábat, dicens: Fiat cor meum immaculátum, ut non confúndar.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantántibus órganis, Cæcília Dómino decantábat, dicens: Fiat cor meum immaculátum, ut non confúndar.

Ant. Valeriánus * in cubículo Cæcíliam cum Angelo orántem invénit.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Valeriánus in cubículo Cæcíliam cum Angelo orántem invénit.

Ant. Cæcília * fámula tua, Dómine, quasi apis tibi argumentósa desérvit.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cæcília fámula tua, Dómine, quasi apis tibi argumentósa desérvit.

Ant. Benedíco te, * Pater Dómini mei Jesu Christi, quia per Fílium tuum ignis exstínctus est a látere meo.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Benedíco te, Pater Dómini mei Jesu Christi, quia per Fílium tuum ignis exstínctus est a látere meo.

Ant. Triduánas * a Dómino popósci indúcias, ut domum meam ecclésiam consecrárem.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Triduánas a Dómino popósci indúcias, ut domum meam ecclésiam consecrárem.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Dum auróra * finem daret, Cæcília exclamávit dicens: Eja, mílites Christi, abjícite ópera tenebrárum et induímini arma lucis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum auróra finem daret, Cæcília exclamávit dicens: Eja, mílites Christi, abjícite ópera tenebrárum et induímini arma lucis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos ánnua beátæ Cæcíliæ Vírginis et Mártyris tuæ solemnitáte lætíficas: da, ut, quam venerámur offício, étiam piæ conversatiónis sequámur exémplo.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Nono Kaléndas Decémbris Luna sexta décima Anno Dómini 2029

Natális sancti Cleméntis Primi, Papæ et Mártyris, qui, tértius post beátum Petrum Apóstolum, Pontificátum ténuit, et, in persecutióne Trajáni, apud Chersonésum relegátus, ibi, alligáta ad ejus collum ánchora, præcipitátus in mare, martýrio coronátur. Ipsíus autem corpus, Hadriáno Secúndo Summo Pontífice, a sanctis Cyríllo et Methódio frátribus Romam translátum, in Ecclésia quæ ejus nómine ántea fúerat exstrúcta, honorífice recónditum est.

Romæ sanctæ Felicitátis Mártyris, septem filiórum Mártyrum matris; quæ, post eos, jubénte Marco Antoníno Imperatóre, decolláta est pro Christo.

Cýzici, in Hellespónto, sancti Sisínii Mártyris, qui in persecutióne Diocletiáni Imperatóris, post multa torménta, gládio cæsus est.

Eméritæ, in Hispánia, sanctæ Lucrétiæ, Vírginis et Mártyris; quæ in eádem persecutióne, sub Daciáno Prǽside, martýrium consummávit.

Icónii, in Lycaónia, sancti Amphilóchii Epíscopi, qui, sanctórum Basilíi et Gregórii Nazianzéni in erémo sócius et in Episcopátu colléga, tandem, post multa quæ suscépit pro cathólica fide certámina, sanctitáte et doctrína clarus, quiévit in pace.

Agrigénti deposítio sancti Gregórii Epíscopi.

In óppido Hasbániæ, in Bélgio, sancti Trudónis, Presbýteri et Confessóris, cujus nómine póstmodum insignítum fuit tum monastérium illic ab eódem Sancto in suis prǽdiis eréctum, tum ipsum óppidum in eo loco paulátim exstrúctum.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 51:13-14

Dómine, Deus meus, exaltásti super terram habitatiónem meam, et pro morte defluénte deprecáta sum. Invocávi Dóminum, Patrem Dómini mei, ut non derelínquat me in die tribulatiónis meæ, et in témpore superbórum sine adjutório.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos ánnua beátæ Cæcíliæ Vírginis et Mártyris tuæ solemnitáte lætíficas: da, ut, quam venerámur offício, étiam piæ conversatiónis sequámur exémplo.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {ex Commune aut Festo}

2 Cor 11:2

Æmulor enim vos Dei æmulatióne. Despóndi enim vos uni viro vírginem castam exhibére Christo.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos ánnua beátæ Cæcíliæ Vírginis et Mártyris tuæ solemnitáte lætíficas: da, ut, quam venerámur offício, étiam piæ conversatiónis sequámur exémplo.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {ex Commune aut Festo}

Sir 51:13-14

Dómine, Deus meus, exaltásti super terram habitatiónem meam, et pro morte defluénte deprecáta sum. Invocávi Dóminum, Patrem Dómini mei, ut non derelínquat me in die tribulatiónis meæ, et in témpore superbórum sine adjutório.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos ánnua beátæ Cæcíliæ Vírginis et Mártyris tuæ solemnitáte lætíficas: da, ut, quam venerámur offício, étiam piæ conversatiónis sequámur exémplo.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Clementis Papæ et Martyris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Cantántibus órganis, * Cæcília Dómino decantábat, dicens: Fiat cor meum immaculátum, ut non confúndar.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantántibus órganis, Cæcília Dómino decantábat, dicens: Fiat cor meum immaculátum, ut non confúndar.

Ant. Valeriánus * in cubículo Cæcíliam cum Angelo orántem invénit.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Valeriánus in cubículo Cæcíliam cum Angelo orántem invénit.

Ant. Cæcília * fámula tua, Dómine, quasi apis tibi argumentósa desérvit.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cæcília fámula tua, Dómine, quasi apis tibi argumentósa desérvit.

Ant. Benedíco te, * Pater Dómini mei Jesu Christi, quia per Fílium tuum ignis exstínctus est a látere meo.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíco te, Pater Dómini mei Jesu Christi, quia per Fílium tuum ignis exstínctus est a látere meo.

Ant. Triduánas * a Dómino popósci indúcias, ut domum meam ecclésiam consecrárem.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Triduánas a Dómino popósci indúcias, ut domum meam ecclésiam consecrárem.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Canticum: Magnificat {Antiphona ex Proprio Sanctorum}

Ant. Orémus omnes * ad Dóminum Jesum Christum, ut Confessóribus suis fontis venam apériat.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Orémus omnes ad Dóminum Jesum Christum, ut Confessóribus suis fontis venam apériat.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Cleméntem Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Cæciliæ Virginis et Martyris

Ant. Virgo gloriósa semper Evangélium Christi gerébat in péctore suo, et non diébus neque nóctibus a collóquiis divínis et oratióne cessábat.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Deus, qui nos ánnua beátæ Cæcíliæ Vírginis et Mártyris tuæ solemnitáte lætíficas: da, ut, quam venerámur offício, étiam piæ conversatiónis sequámur exémplo.

Commemoratio S. Felicitatis Martyris

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Spécie tua et pulchritúdine tua.

℟. Inténde, próspere procéde, et regna.

Orémus.

Præsta, quǽsumus, omnípotens Deus: ut, beátæ Felicitátis Mártyris tuæ solémnia recenséntes, méritis ipsíus protegámur et précibus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Adjútor meus.

Psalmus 69 [1]

69:2 Deus, in adjutórium meum inténde: * Dómine, ad adjuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádjuva me.

69:6 Adjútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in justítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a juventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adjútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit justítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor justítiæ tuæ solíus.

70:17 Deus, docuísti me a juventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et justítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur justítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Clementis Papæ et Martyris
Duplex
Tempora: Feria VI infra Hebdomadam VI post Epiphaniam IV. Novembris
Scriptura ut in Feria Quinta post Dominicam IV. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Jacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

℣. Deus percússit petram et fluxérunt aquæ.

℟. Et torréntes inundavérunt.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit Amos Prophéta

Amos 1:1-2

1 Verba Amos, qui fuit in pastóribus de Thécue, quæ vidit super Israël in diébus Ozíæ, regis Juda, et in diébus Jeróboam, fílii Joas, regis Israël, ante duos annos terræmótus.

2 Et dixit: Dóminus de Sion rúgiet, et de Jerúsalem dabit vocem suam; et luxérunt speciósa pastórum, et exsiccátus est vertex Carméli.

℣. Tu autem, Dómine, miserére nobis.

℟. Deo grátias.

℟. Iste Sanctus pro lege Dei sui certávit usque ad mortem, et a verbis impiórum non tímuit:

* Fundátus enim erat supra firmam petram.

℣. Iste est qui contémpsit vitam mundi, et pervénit ad cæléstia regna.

℟. Fundátus enim erat supra firmam petram.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Incipit Abdías Prophéta

Abd 1:1-4

1 Vísio Abdíæ. Hæc dicit Dóminus Deus ad Edom: Audítum audívimus a Dómino, et legátum ad gentes misit: súrgite, et consurgámus advérsus eum in prǽlium.

2 Ecce párvulum dedi te in géntibus: contemptíbilis tu es valde.

3 Supérbia cordis tui éxtulit te, habitántem in scissúris petrárum, exaltántem sólium tuum; qui dicis in corde tuo: Quis détrahet me in terram?

4 Si exaltátus fúeris ut áquila, et si inter sídera posúeris nidum tuum, inde détraham te, dicit Dóminus.

℣. Tu autem, Dómine, miserére nobis.

℟. Deo grátias.

℟. Justus germinábit sicut lílium:

* Et florébit in ætérnum ante Dóminum.

℣. Plantátus in domo Dómini, in átriis domus Dei nostri.

℟. Et florébit in ætérnum ante Dóminum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Abd 1:5-7

5 Si fures introíssent ad te, si latrónes per noctem, quómodo conticuísses? nonne furáti essent sufficiéntia sibi? Si vindemiatóres introíssent ad te, numquid saltem racémum reliquíssent tibi?

6 Quómodo scrutáti sunt Esau; investigavérunt abscóndita ejus?

7 Usque ad términum emisérunt te: omnes viri fœ́deris tui illusérunt tibi: invaluérunt advérsum te viri pacis tuæ, qui cómedunt tecum, ponent insídias subter te; non est prudéntia in eo.

℣. Tu autem, Dómine, miserére nobis.

℟. Deo grátias.

℟. Iste cognóvit justítiam, et vidit mirabília magna, et exorávit Altíssimum

* Et invéntus est in número Sanctórum.

℣. Iste est qui contémpsit vitam mundi, et pervénit ad cæléstia regna.

℟. Et invéntus est in número Sanctórum.

℣. Glória Patri, et Fílio, * et Spirítui Sancto.

℟. Et invéntus est in número Sanctórum.

Nocturnus II.

Ant. Deus adjútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

℣. Elégit Dóminus tribum Juda.

℟. Montem Sion quem diléxit.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Clemens, Románus, Faustíni fílius, de regióne Cǽlii montis, discípulus beáti Petri, cujus méminit Paulus scribens ad Philippénses: Etiam rogo et te, germáne compar, ádjuva illas quæ mecum laboravérunt in Evangélio, cum Cleménte et céteris adjutóribus meis, quorum nómina sunt in libro vitæ. Hic septem Urbis regiónes divísit septem notáriis, síngulas síngulis attríbuens, qui passiónes Mártyrum et res ab eis gestas, diligentíssime conquisítas, lítteris mandárent. Multa scripsit et ipse accuráte et salutáriter, quibus christiánam religiónem illustrávit.

℣. Tu autem, Dómine, miserére nobis.

℟. Deo grátias.

℟. Oránte sancto Cleménte, appáruit ei Agnus Dei,

* De sub cujus pede fons vivus emánat: flúminis ímpetus lætíficat civitátem Dei.

℣. Vidi supra montem Agnum stantem.

℟. De sub cujus pede fons vivus emánat: flúminis ímpetus lætíficat civitátem Dei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Cum autem doctrína ac vitæ sanctitáte multos ad Christi fidem convérteret, a Trajáno imperatóre relegátus est trans mare Pónticum in solitúdine urbis Chersónæ; in qua duo míllia Christianórum réperit, qui ab eódem Trajáno condemnáti fúerant. Qui cum in eruéndis et secándis marmóribus aquæ penúria laborárent, Clemens, facta oratióne, in vicínum collem ascéndit, in cujus jugo vidit Agnum déxtero pede fontem aquæ dulcis, qui inde scatébat, attingéntem; ubi omnes sitim explevérunt. Eóque miráculo multi infidéles, ad Christi fidem convérsi, Cleméntis étiam sanctitátem venerári cœpérunt.

℣. Tu autem, Dómine, miserére nobis.

℟. Deo grátias.

℟. Omnes una voce dixérunt: Ora pro nobis, sancte Clemens;

* Ut digni efficiámur promissiónibus Christi.

℣. Non meis méritis ad vos me misit Dóminus vestris corónis partícipem fíeri.

℟. Ut digni efficiámur promissiónibus Christi.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Quibus concitátus Trajánus, misit illuc qui Cleméntem, alligáta ad ejus collum ánchora, in profúndum dejícerent. Quod cum factum esset, Christiánis ad littus orántibus, mare ad tria milliária recéssit; eóque illi accedéntes, ædículam marmóream in templi formam et intus arcam lapídeam, ubi Mártyris corpus cónditum est. Ecclésia étiam in eo ínsulæ loco unde divínitus fons manárat, ejúsdem nómine dedicáta est. Vixit in pontificátu annos novem, menses sex, dies sex. Fecit ordinatiónes duas mense Decémbri, quibus creávit presbýteros decem, diáconos duos, epíscopos per divérsa loca quíndecim.

℣. Tu autem, Dómine, miserére nobis.

℟. Deo grátias.

℟. Dedísti, Dómine, habitáculum Mártyri tuo Cleménti in mari, in modum templi marmórei angélicis mánibus præparátum:

* Iter præbens pópulo terræ, ut enárrent mirabília tua.

℣. Dedísti, Dómine, Sanctis tuis viam in mari, et in flumínibus sémitam.

℟. Iter præbens pópulo terræ, ut enárrent mirabília tua.

℣. Glória Patri, et Fílio, * et Spirítui Sancto.

℟. Iter præbens pópulo terræ, ut enárrent mirabília tua.

Nocturnus III.

Ant. Ádjuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 16:13-19

In illo témpore: Venit Jesus in partes Cæsaréæ Philíppi, et interrogábat discípulos suos, dicens: Quem dicunt hómines esse Fílium hóminis? Et réliqua.

Homilía sancti Leónis Papæ

Sermo 2 in anniversario assumpt. suæ, ante medium

Cum, sicut evangélica lectióne reserátum est, interrogásset Dóminus discípulos, quem ipsum (multis divérsa opinántibus) créderent; respondissétque beátus Petrus, dicens: Tu es Christus Fílius Dei vivi; Dóminus ait: Beátus es, Simon Bar-Jona, quia caro et sanguis non revelávit tibi, sed Pater meus, qui in cælis est: et ego dico tibi, quia tu es Petrus, et super hanc petram ædificábo Ecclésiam meam, et portæ ínferi non prævalébunt advérsus eam. Et tibi dabo claves regni cælórum: et quodcúmque ligáveris super terram, erit ligátum et in cælis: et quodcúmque sólveris super terram, erit solútum et in cælis. Manet ergo disposítio veritátis, et beátus Petrus, in accépta fortitúdine petræ persevérans, suscépta Ecclésiæ gubernácula non relíquit.

℣. Tu autem, Dómine, miserére nobis.

℟. Deo grátias.

℟. Coróna áurea super caput ejus,

* Expréssa signo sanctitátis, glória honóris, et opus fortitúdinis.

℣. Quóniam prævenísti eum in benedictiónibus dulcédinis, posuísti in cápite ejus corónam de lápide pretióso.

℟. Expréssa signo sanctitátis, glória honóris, et opus fortitúdinis.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

In univérsa namque Ecclésia, Tu es Christus Fílius Dei vivi, quotídie Petrus dicit; et omnis lingua, quæ confitétur Dóminum, magistério hujus vocis imbúitur. Hæc fides diábolum vincit et captivórum ejus víncula dissólvit. Hæc érutos mundo, ínserit cælo, et portæ ínferi advérsus eam prævalére non possunt. Tanta enim divínitus soliditáte muníta est, ut eam neque hærética umquam corrúmpere právitas, nec pagána potúerit superáre perfídia. His ítaque modis, dilectíssimi, rationábile obséquio celebrétur hodiérna festívitas: ut in persóna humilitátis meæ ille intelligátur, ille honorétur, in quo et ómnium pastórum sollicitúdo, cum commendatárum sibi óvium custódia persevérat, et cujus étiam dígnitas in indígno heréde non déficit.

℣. Tu autem, Dómine, miserére nobis.

℟. Deo grátias.

℟. Hic est vere Martyr, qui pro Christi nómine sánguinem suum fudit:

* Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Justum dedúxit Dóminus per vias rectas, et osténdit illi regnum Dei.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Glória Patri, et Fílio, * et Spirítui Sancto.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: S. Felicitatis Martyris

Sermo sancti Gregórii Papæ

Ex Homilía 3 in Evangelica

Beáta Felícitas, cujus hódie natalícia celebrámus, septem fílios sic post se tímuit vivos in carne relínquere, sicut carnáles paréntes solent metúere ne mórtuos præmíttant. In persecutiónis enim labóre deprehénsa, filiórum corda in amóre supérnæ pátriæ prædicándo roborávit; et parturívit spíritu quos carne pepérerat, ut prædicatióne páreret Deo quos carne pepérerat mundo. Numquid ergo hanc féminam Mártyrem díxerim? Sed plus quam Mártyrem; quæ, septem pignóribus ad regnum præmíssis, tot ante se mórtuos transmísit. Ad pœnam prima venit, sed pervénit octáva.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Cleméntem Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Oránte * sancto Cleménte, appáruit ei Agnus Dei.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oránte sancto Cleménte, appáruit ei Agnus Dei.

Ant. Non meis méritis * ad vos me misit Dóminus, vestris corónis partícipem fíeri.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Non meis méritis ad vos me misit Dóminus, vestris corónis partícipem fíeri.

Ant. Vidi supra montem * Agnum stantem, de sub cujus pede fons vivus emánat.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidi supra montem Agnum stantem, de sub cujus pede fons vivus emánat.

Ant. De sub cujus pede * fons vivus emánat: flúminis ímpetus lætíficat civitátem Dei.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. De sub cujus pede fons vivus emánat: flúminis ímpetus lætíficat civitátem Dei.

Ant. Omnes gentes * per gyrum credidérunt Christo Dómino.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnes gentes per gyrum credidérunt Christo Dómino.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Invícte Martyr, únicum

Patris secútus Fílium,

Victis triúmphas hóstibus,

Victor fruens cæléstibus.

Tui precátus múnere

Nostrum reátum dílue,

Arcens mali contágium,

Vitæ repéllens tǽdium.

Solúta sunt jam víncula

Tui sacráti córporis:

Nos solve vinclis sǽculi,

Dono supérni Núminis.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Justus ut palma florébit.

℟. Sicut cedrus Líbani multiplicábitur.

Canticum: Benedictus {Antiphona ex Proprio Sanctorum}

Ant. Cum iter ad mare cepísset, * pópulus voce magna clamábat: Dómine Jesu Christe, salva illum; et Clemens cum lácrimis dicébat: Súscipe, Pater, spíritum meum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum iter ad mare cepísset, pópulus voce magna clamábat: Dómine Jesu Christe, salva illum; et Clemens cum lácrimis dicébat: Súscipe, Pater, spíritum meum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Cleméntem Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Felicitatis Martyris

Ant. Date ei de fructu mánuum suárum, et laudent eam in portis ópera ejus.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Præsta, quǽsumus, omnípotens Deus: ut, beátæ Felicitátis Mártyris tuæ solémnia recenséntes, méritis ipsíus protegámur et précibus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Octávo Kaléndas Decémbris Luna décima séptima Anno Dómini 2029

Sancti Joánnis a Cruce Presbýteri, Confessóris et Ecclésiæ Doctóris, sanctæ Terésiæ in Carmelitárum reformatióne sócii, cujus dies natális décimo nono Kaléndas Januárii recensétur.

Eódem die natális sancti Chrysógoni Mártyris, qui, post longa víncula et cárceres pro constantíssima Christi confessióne tolerátos, Aquiléjam, jubénte Diocletiáno, perdúctus, tandem, cæsus cápite et in mare projéctus, martýrium consummávit.

Romæ sancti Crescentiáni Mártyris, qui in passióne beáti Marcélli Papæ memorátur.

Apud Corínthum sancti Alexándri Mártyris, qui, sub Juliáno Apóstata et Sallústio Prǽside, pro Christi fide certávit usque ad mortem.

Perúsiæ sancti Felicíssimi Mártyris.

Amériæ, in Umbria, sanctæ Firmínæ, Vírginis et Mártyris; quæ, in persecutióne Diocletiáni Imperatóris, várie cruciáta est, ac demum, suspénsa et lampádibus ardéntibus adústa, immaculátum spíritum Deo réddidit.

Córdubæ, in Hispánia, sanctárum Vírginum et Mártyrum Floræ et Maríæ; quæ, post diutúrnos cárceres, in persecutióne Arábica, gládio interémptæ sunt.

Medioláni sancti Protásii Epíscopi, qui apud Constántem Imperatórem in Concílio Sardicénsi causam Athanásii deféndit, ac demum, pro Ecclésia sibi commíssa et pro religióne multis perfúnctus labóribus, migrávit ad Dóminum.

In território Arvernénsi sancti Portiáni Abbátis, qui, sub Theodoríco Rege, miráculis cláruit; cujus étiam nomen índitum mansit tam monastério cui Sanctus ipse prǽfuit, quam óppido quod in eódem loco póstea constrúctum fuit.

In castro Blávio, in Gállia, sancti Románi Presbýteri, cujus sanctitátis præcónium glória miraculórum declárat.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

℟.br. Glória et honóre * Coronásti eum, Dómine.

℟. Glória et honóre * Coronásti eum, Dómine.

℣. Et constituísti eum super ópera mánuum tuárum.

℟. Coronásti eum, Dómine.

℣. Glória Patri, et Fílio, * et Spirítui Sancto.

℟. Glória et honóre * Coronásti eum, Dómine.

℣. Posuísti, Dómine, super caput ejus.

℟. Corónam de lápide pretióso.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Cleméntem Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

Sir 15:3

Cibávit illum pane vitæ et intelléctus, et aqua sapiéntiæ salutáris potávit illum Dóminus Deus noster.

℟. Deo grátias.

℟.br. Posuísti, Dómine, * Super caput ejus.

℟. Posuísti, Dómine, * Super caput ejus.

℣. Corónam de lápide pretióso.

℟. Super caput ejus.

℣. Glória Patri, et Fílio, * et Spirítui Sancto.

℟. Posuísti, Dómine, * Super caput ejus.

℣. Magna est glória ejus in salutári tuo.

℟. Glóriam et magnum decórem impónes super eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Cleméntem Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Magna est glória ejus * In salutári tuo.

℟. Magna est glória ejus * In salutári tuo.

℣. Glóriam et magnum decórem impónes super eum.

℟. In salutári tuo.

℣. Glória Patri, et Fílio, * et Spirítui Sancto.

℟. Magna est glória ejus * In salutári tuo.

℣. Justus ut palma florébit.

℟. Sicut cedrus Líbani multiplicábitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Cleméntem Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Joannis a Cruce Confessoris et Ecclesiæ Doctoris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Oránte * sancto Cleménte, appáruit ei Agnus Dei.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oránte sancto Cleménte, appáruit ei Agnus Dei.

Ant. Non meis méritis * ad vos me misit Dóminus, vestris corónis partícipem fíeri.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Non meis méritis ad vos me misit Dóminus, vestris corónis partícipem fíeri.

Ant. Vidi supra montem * Agnum stantem, de sub cujus pede fons vivus emánat.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidi supra montem Agnum stantem, de sub cujus pede fons vivus emánat.

Ant. De sub cujus pede * fons vivus emánat: flúminis ímpetus lætíficat civitátem Dei.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De sub cujus pede fons vivus emánat: flúminis ímpetus lætíficat civitátem Dei.

Ant. Omnes gentes * per gyrum credidérunt Christo Dómino.

Psalmus 115 [5]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnes gentes per gyrum credidérunt Christo Dómino.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. O Doctor óptime, * Ecclésiæ sanctæ lumen, beáte Joánnes, divínæ legis amátor, deprecáre pro nobis Fílium Dei.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O Doctor óptime, Ecclésiæ sanctæ lumen, beáte Joánnes, divínæ legis amátor, deprecáre pro nobis Fílium Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Joánnem Confessórem tuum atque Doctórem perféctæ sui abnegatiónis et Crucis amatórem exímium effecísti: concéde; ut, ejus imitatióni júgiter inhæréntes, glóriam assequámur ætérnam.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Clementis Papæ et Martyris

Ant. Dedísti, Dómine, habitáculum Mártyri tuo Cleménti in mari, in modum templi marmórei angélicis mánibus præparátum: iter præbens pópulo terræ, ut enárrent mirabília tua.

℣. Justus ut palma florébit.

℟. Sicut cedrus Líbani multiplicábitur.

Orémus.

Gregem tuum, Pastor ætérne, placátus inténde: et, per beátum Cleméntem Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Commemoratio S. Chrysogoni Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Adésto, Dómine, supplicatiónibus nostris: ut, qui ex iniquitáte nostra reos nos esse cognóscimus, beáti Chrysógoni Mártyris tui intercessióne liberémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Voce mea. ‡

Psalmus 76(2-13) [1]

76:2 Voce mea ‡ ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Jacob et Joseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Joannis a Cruce Confessoris et Ecclesiæ Doctoris
Duplex
Tempora: Sabbato infra Hebdomadam VI post Epiphaniam IV. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos ejus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit Jonas Prophéta

Jonas 1:1-4

1 Et factum est verbum Dómini ad Jonam, fílium Amáthi, dicens:

2 Surge, et vade in Níniven, civitátem grandem, et prǽdica in ea, quia ascéndit malítia ejus coram me.

3 Et surréxit Jonas, ut fúgeret in Tharsis a fácie Dómini, et descéndit in Joppen: et invénit navem eúntem in Tharsis, et dedit naulum ejus, et descéndit in eam ut iret cum eis in Tharsis a fácie Dómini.

4 Dóminus autem misit ventum magnum in mare: et facta est tempéstas magna in mari, et navis periclitabátur cónteri.

℣. Tu autem, Dómine, miserére nobis.

℟. Deo grátias.

℟. Laudábilis pópulus,

* Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Beáta gens, cujus est Dóminus Deus, pópulus eléctus in hereditátem.

℟. Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Jonas 1:5-7

5 Et timuérunt nautæ, et clamavérunt viri ad deum suum, et misérunt vasa quæ erant in navi, in mare, ut alleviarétur ab eis; et Jonas descéndit ad interióra navis, et dormiébat sopóre gravi.

6 Et accéssit ad eum gubernátor, et dixit ei: Quid tu sopóre deprímeris? surge, ínvoca Deum tuum, si forte recógitet Deus de nobis, et non pereámus.

7 Et dixit vir ad collégam suum: Veníte et mittámus sortes, et sciámus quare hoc malum sit nobis. Et misérunt sortes, et cécidit sors super Jonam.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Jonas 1:8-12

8 Et dixérunt ad eum: Indica nobis cujus causa malum istud sit nobis: quod est opus tuum? quæ terra tua, et quo vadis? vel ex quo pópulo es tu?

9 Et dixit ad eos: Hebrǽus ego sum, et Dóminum Deum cæli ego tímeo, qui fecit mare et áridam.

10 Et timuérunt viri timóre magno, et dixérunt ad eum: Quid hoc fecísti? cognovérunt enim viri quod a fácie Dómini fúgeret, quia indicáverat eis.

11 Et dixérunt ad eum: Quid faciémus tibi, et cessábit mare a nobis? quia mare ibat, et intumescébat.

12 Et dixit ad eos: Tóllite me, et míttite in mare, et cessábit mare a vobis: scio enim ego quóniam propter me tempéstas hæc grandis venit super vos.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Nocturnus II.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Joánnes a Cruce, Fontíberi in Hispánia piis paréntibus natus, a primis annis certo innotuit quam Deiparæ Virgini futurus esset acceptus; nam quinquennis, in púteum lapsus, ejusdem Deiparæ manu sublatus, incolumis evasit. Tanto autem patiéndi desidério flagrávit, ut novennis, spreto molliori lecto, super sarmentis cubare consueverit. Adoléscens hospítio páuperum ægrotántium Metymnæ Campi famulum sese addixit, quibus magno caritátis ardore, vilíssima quæque complectens officia, præsto aderat. Cujus exemplo excitáti ceteri, éadem caritátis múnera ardentius obibant. Verum, ad altióra vocatus, beátæ Maríæ Vírginis de Monte Carmelo institutum amplexus est; ubi, sacerdos ex obediéntia factus, severioris disciplinæ et arctioris vitæ cupidíssimus, primitivam ordinis regulam ex superioris licéntia ita proféssus est, ut, ob jugem Dominicæ passiónis memóriam, bello in se, tamquam in infensíssimum hostem indicto, vigiliis, jejuniis, férreis flagellis omnique pœnárum genere, brevi carnem cum vitiis et concupiscéntiis suis crucifixerit; dignus plane, qui a sancta Teresia inter puriores sanctioresque ánimas, Ecclésiam Dei id témporis illustrántes, recenserétur.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Singulari vitæ austeritáte et ómnium virtútum præsidio munítus, præ assidua rerum divinárum contemplatióne, diuturnas et mirábiles éxtases frequenter patiebátur; tantoque in Deum æstuábat amóre, ut, cum divinus ignis sese intro diutius continere non posset, foras erumpere ejusque vultum irradiare visus sit. Proximórum salúti summopere intentus, tum in verbi Dei prædicatióne, tum in sacramentórum administratióne fuit assiduus. Hinc tot meritis auctus, strictiorisque disciplinæ promovendæ ardore veheménter accénsus, sanctæ Teresiæ comes divinitus datus est, ut, quam ipsa inter sorores primævam Carmeli ordinis observantiam instauráverat, eamdem et inter fratres, Joánne adjutore, restitúeret. Innumeros ítaque una cum Dei famula in divino opere promovéndo perpéssus labóres, cœnobia, quæ ejusdem sanctæ Vírginis cura per totam Hispániam erecta fuerant, nullis vitæ incommodis et periculis térritus, singula perlustrávit. In quibus aliisque quam plurimis, ejus ópera eréctis, restauratam observantiam propagando, verbo et exemplo firmávit; ut mérito primus, post sanctam Teresiam, Carmelitárum excalceatórum ordinis professor et parens habeátur.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Virginitátem perpetuo coluit, impudentésque mulieres ejus pudicítiæ insidiari conántes, non modo répulit, sed étiam Christo lucrifecit. In divinis explicandis arcanis æque ac sancta Teresia, apostolicæ Sedis judício, divínitus instructus, libros de mystica theología, cælésti sapiéntia refertos, conscripsit. Semel interrogátus a Christo quid præmii pro tot labóribus pósceret, respóndit: Dómine, pati et contemni pro te. Imperio in dæmones, quos e corpóribus sæpe fugabat, discretióne spirituum, prophetíæ dono, miraculórum glória celebratíssimus, ea semper fuit humilitate, ut sæpius a Dómino flagitaverit eo loco mori, ubi ómnibus esset ignotus. Voti compos factus. Ubedæ, diro morbo et in crure quinque plagis sanie manántibus, ad impléndum patiéndi desidérium constantíssime tolerátis, Ecclésiæ sacramentis pie sancteque susceptis, in Christi crucifixi amplexu, quem semper in corde atque ore habuerat, post illa verba: In manus tuas comméndo spíritum meum, obdormívit in Dómino, die et hora a se prædictis, anno salútis millesimo quingentésimo nonagesimo primo, ætátis quadragesimo nono. Migrántem ejus ánimam splendidíssimus ignis globus excepit; corpus vero suavíssimum odórem spirávit, quod, etiamnum incorruptum, Segoviæ honorifice cólitur. Eum, plurimis ante et post óbitum fulgentem signis, Benedíctus décimus tertius Pontifex maximus in Sanctórum númerum retulit, et Pius undecimus ex Sacrórum Rituum Congregatiónis consulto, universalis Ecclésiæ Doctórem declarávit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília ejus.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:13-19

In illo témpore: Dixit Jesus discípulis suis: Vos estis sal terræ. Quod si sal evanúerit, in quo saliétur? Et réliqua.

Homilía sancti Augustíni Epíscopi

Lib. 1 de Sermone Domini in monte, cap. 6

Osténdit Dóminus fátuos esse judicándos, qui temporálium bonórum vel cópiam sectántes vel inópiam metuéntes, amíttunt ætérna, quæ nec dari possunt ab homínibus nec auférri. Itaque, si sal infatuátum fúerit, in quo saliétur? Id est, si vos, per quos condiéndi sunt quodámmodo pópuli, metu persecutiónum temporálium amiséritis regna cælórum; qui erunt hómines, per quos a vobis error auferátur, cum vos elégerit Deus, per quos errórem áuferat ceterórum?

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Ergo ad níhilum valet sal infatuátum, nisi ut mittátur foras et calcétur ab homínibus. Non ítaque calcátur ab homínibus qui pátitur persecutiónem; sed qui, persecutiónem timéndo, infatuátur. Calcári enim non potest nisi inférior; sed inférior non est, qui, quamvis córpore multa in terra sustíneat, corde tamen fixus in cælo est.

℣. Tu autem, Dómine, miserére nobis.

℟. Deo grátias.

℟. In médio Ecclésiæ apéruit os ejus,

* Et implévit eum Dóminus spíritu sapiéntiæ et intelléctus.

℣. Jucunditátem et exsultatiónem thesaurizávit super eum.

℟. Et implévit eum Dóminus spíritu sapiéntiæ et intelléctus.

℣. Glória Patri, et Fílio, * et Spirítui Sancto.

℟. Et implévit eum Dóminus spíritu sapiéntiæ et intelléctus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: S. Chrysogoni Martyris

Chrysógonus, Diocletiáno imperatóre, Romæ inclusus in carcere, ibi biennium sanctæ Anastasiæ facultátibus vixit; quam etiam, afflictam propter Christum a viro suo Publio, proptereáque a suis oratiónibus per litteras auxílium postulántem, mútuis epistolis est consolatus. Sed, cum imperátor Romam scripsísset ut, reliquis Christiánis qui in vinculis essent interfectis, Chrysógonus Aquilejam ad se mitterétur, eo perductus est. Cui imperátor: Accersívi, inquit, te, Chrysógone, ut honóribus augeam, si modo induxeris ánimum deos cólere. At ille: Ego eum, qui vere est Deus, mente et oratióne véneror; deos autem, qui nihil sunt nisi dæmonum simulacra, odi et éxsecror. Quo responso excandéscens imperátor, ad Aquas Gradatas eum secúri pércuti jubet octavo Kalendas Decembris. Cujus corpus, projectum in mare, paulo post in littore invéntum, Zóilus presbyter in suis ædibus sepelívit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Joánnem Confessórem tuum atque Doctórem perféctæ sui abnegatiónis et Crucis amatórem exímium effecísti: concéde; ut, ejus imitatióni júgiter inhæréntes, glóriam assequámur ætérnam.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion * exsúltent in Rege suo.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta * sunt ópera tua, Dómine.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus * in Dómino et sperábit in eo.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine, * lucem miseratiónum tuárum.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus * laudet Dóminum.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Joánnem Confessórem tuum atque Doctórem perféctæ sui abnegatiónis et Crucis amatórem exímium effecísti: concéde; ut, ejus imitatióni júgiter inhæréntes, glóriam assequámur ætérnam.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Chrysogoni Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Adésto, Dómine, supplicatiónibus nostris: ut, qui ex iniquitáte nostra reos nos esse cognóscimus, beáti Chrysógoni Mártyris tui intercessióne liberémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Séptimo Kaléndas Decémbris Luna duodevicésima Anno Dómini 2029

Alexandríæ sanctæ Catharínæ, Vírginis et Mártyris, quæ, ob fídei Christiánæ confessiónem, sub Maximíno Imperatóre, in cárcerem trusa, et póstmodum scorpiónibus diutíssime cæsa, tandem cápitis obtruncatióne martýrium complévit. Ipsíus corpus, in montem Sínai mirabíliter ab Angelis delátum, ibídem, frequénti Christianórum concúrsu, pia veneratióne cólitur.

Romæ sancti Móysis, Presbýteris et Mártyris; quem, cum áliis deténtum in cárcere, sanctus Cypriánus per lítteras sæpe est consolátus. Ipse autem Móyses, cum non tantum advérsus Gentíles, sed étiam advérsus schismáticos et hæréticos Novatiános infrácto ánimo stetísset, demum (ut sanctus Cornélius Papa testátur), in persecutióne Décii, exímio et admirábili martýrio decorátus est.

Antiochíæ sancti Erásmi Mártyris.

Cæsaréæ, in Cappadócia, pássio sancti Mercúrii mílitis, qui custodiéntis se Angeli patrocínio et bárbaros vicit, et Décii sævítiam superávit; multísque auctus tormentórum trophǽis, martýrio coronátus migrávit in cælum.

In Æmília, Itáliæ província, sanctæ Jucúndæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Joánnem Confessórem tuum atque Doctórem perféctæ sui abnegatiónis et Crucis amatórem exímium effecísti: concéde; ut, ejus imitatióni júgiter inhæréntes, glóriam assequámur ætérnam.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Joánnem Confessórem tuum atque Doctórem perféctæ sui abnegatiónis et Crucis amatórem exímium effecísti: concéde; ut, ejus imitatióni júgiter inhæréntes, glóriam assequámur ætérnam.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Joánnem Confessórem tuum atque Doctórem perféctæ sui abnegatiónis et Crucis amatórem exímium effecísti: concéde; ut, ejus imitatióni júgiter inhæréntes, glóriam assequámur ætérnam.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica XXIV et Ultima Post Pentecosten V. Novembris
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Super muros tuos.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Super muros tuos, Jerúsalem, constítui custódes; tota die et nocte non tacébunt laudáre nomen Dómini.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Joannis a Cruce Confessoris et Ecclesiæ Doctoris

Ant. O Doctor óptime, Ecclésiæ sanctæ lumen, beáte Joánnes, divínæ legis amátor, deprecáre pro nobis Fílium Dei.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui sanctum Joánnem Confessórem tuum atque Doctórem perféctæ sui abnegatiónis et Crucis amatórem exímium effecísti: concéde; ut, ejus imitatióni júgiter inhæréntes, glóriam assequámur ætérnam.

Commemoratio S. Catharinæ Virginis et Martyris

Ant. Veni, Sponsa Christi, áccipe corónam, quam tibi Dóminus præparávit in ætérnum.

℣. Spécie tua et pulchritúdine tua.

℟. Inténde, próspere procéde, et regna.

Orémus.

Deus, qui dedísti legem Móysi in summitáte montis Sínai, et in eódem loco per sanctos Angelos tuos corpus beátæ Catharínæ Vírginis et Mártyris tuæ mirabíliter collocásti: præsta, quǽsumus; ut, ejus méritis et intercessióne, ad montem, qui Christus est, perveníre valeámus:

Qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica XXIV et Ultima Post Pentecosten V. Novembris
Semiduplex Dominica minor
Commemoratio: S. Catharinæ Virginis et Martyris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Adorémus Dóminum, * Quóniam ipse fecit nos.

Ant. Adorémus Dóminum, * Quóniam ipse fecit nos.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Adorémus Dóminum, * Quóniam ipse fecit nos.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Quóniam ipse fecit nos.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Adorémus Dóminum, * Quóniam ipse fecit nos.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Quóniam ipse fecit nos.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Adorémus Dóminum, * Quóniam ipse fecit nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quóniam ipse fecit nos.

Ant. Adorémus Dóminum, * Quóniam ipse fecit nos.

Hymnus {ex Psalterio secundum tempora}

Primo die, quo Trínitas

Beáta mundum cóndidit,

Vel quo resúrgens Cónditor

Nos, morte victa, líberat:

Pulsis procul torpóribus,

Surgámus omnes ócius,

Et nocte quærámus Deum,

Prophéta sicut prǽcipit:

Nostras preces ut áudiat

Suámque dextram pórrigat,

Et expiátos sórdibus

Reddat polórum sédibus:

Ut, quique sacratíssimo

Hujus diéi témpore

Horis quiétis psállimus,

Donis beátis múneret.

Jam nunc, patérna cláritas,

Te postulámus áffatim:

Absint faces libídinis,

Et omnis actus nóxius.

Ne fœda sit, vel lúbrica

Compágo nostri córporis,

Ob cujus ignes ígnibus

Avérnus urat ácrius.

Mundi Redémptor, quǽsumus,

Tu probra nostra díluas;

Nobísque largus cómmoda

Vitæ perénnis cónferas.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit Michǽas Prophéta

Mic 1:1-3

1 Verbum Dómini, quod factum est ad Michǽam Morasthíten, in diébus Jóathan, Achaz, et Ezechíæ, regum Juda, quod vidit super Samaríam et Jerúsalem.

2 Audíte, pópuli omnes, et atténdat terra, et plenitúdo ejus, et sit Dóminus Deus vobis in testem, Dóminus de templo sancto suo.

3 Quia ecce Dóminus egrediétur de loco suo, et descéndet, et calcábit super excélsa terræ.

℣. Tu autem, Dómine, miserére nobis.

℟. Deo grátias.

℟. Vidi Dóminum sedéntem super sólium excélsum et elevátum, et plena erat omnis terra majestáte ejus:

* Et ea, quæ sub ipso erant, replébant templum.

℣. Séraphim stabant super illud: sex alæ uni, et sex alæ álteri.

℟. Et ea, quæ sub ipso erant, replébant templum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Mic 1:4-6

4 Et consuméntur montes subtus eum, et valles scindéntur, sicut cera a fácie ignis, et sicut aquæ, quæ decúrrunt in præceps.

5 In scélere Jacob omne istud et in peccátis domus Israël. Quod scelus Jacob? nonne Samaría? Et quæ excélsa Judæ? nonne Jerúsalem?

6 Et ponam Samaríam quasi acérvum lápidum in agro, cum plantátur vínea, et détraham in vallem lápides ejus, et fundaménta ejus revelábo.

℣. Tu autem, Dómine, miserére nobis.

℟. Deo grátias.

℟. Aspice, Dómine, de sede sancta tua, et cógita de nobis: inclína, Deus meus, aurem tuam et audi:

* Aperi óculos tuos et vide tribulatiónem nostram.

℣. Qui regis Israël, inténde, qui dedúcis velut ovem Joseph.

℟. Aperi óculos tuos et vide tribulatiónem nostram.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Mic 1:7-9

7 Et ómnia sculptília ejus concidéntur, et omnes mercédes ejus comburéntur igne, et ómnia idóla ejus ponam in perditiónem, quia de mercédibus meretrícis congregáta sunt, et usque ad mercédem meretrícis reverténtur.

8 Super hoc plangam et ululábo, vadam spoliátus, et nudus; fáciam planctum velut dracónum, et luctum quasi struthiónum:

9 Quia desperáta est plaga ejus, quia venit usque ad Judam; tétigit portam pópuli mei usque ad Jerúsalem.

℣. Tu autem, Dómine, miserére nobis.

℟. Deo grátias.

℟. Aspice, Dómine, quia facta est desoláta cívitas plena divítiis, sedet in tristítia dómina géntium:

* Non est qui consolétur eam, nisi tu, Deus noster.

℣. Plorans plorávit in nocte, et lácrimæ ejus in maxíllis ejus.

℟. Non est qui consolétur eam, nisi tu, Deus noster.

℣. Glória Patri, et Fílio, * et Spirítui Sancto.

℟. Non est qui consolétur eam, nisi tu, Deus noster.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Basilíi Magni in Psalmum trigésimum tértium

Homilia in Ps. 33, n. 8

Cum te appetítus inváserit peccándi, velim cógites horríbile illud et intolerábile Christi tribúnal, in quo præsidébit judex in alto et excélso throno; astábit autem omnis creatúra, ad gloriósum illíus conspéctum contremíscens. Adducéndi étiam nos sumus sínguli, eórum quæ in vita gessérimus ratiónem redditúri. Mox illis qui multa mala in vita perpetrárint, terríbiles quidam et deformes assistent angeli, igneos vultus præ se feréntes atque ignem spirántes, ea re propositi et voluntátis acerbitátem ostendéntes, nocti vultu similes, propter mærórem et ódium in humánum genus.

℣. Tu autem, Dómine, miserére nobis.

℟. Deo grátias.

℟. Super muros tuos, Jerúsalem, constítui custódes;

* Tota die et nocte non tacébunt laudáre nomen Dómini.

℣. Prædicábunt pópulis fortitúdinem meam, et annuntiábunt géntibus glóriam meam.

℟. Tota die et nocte non tacébunt laudáre nomen Dómini.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Ad hæc cógites profúndum bárathrum, inextricábiles ténebras, ignem caréntem splendore, uréndi quidem vim habéntem, sed privátum lúmine: deínde vermium genus venénum immittens, et carnem vorans, inexplebíliter edens neque umquam saturitátem sentiens, intolerábiles dolóres corrosióne ipsa infígens: postremo, quod suppliciórum ómnium gravíssimum est, oppróbrium illud et confusiónem sempiternam. Hæc time, et hoc timóre correptus ánimam a peccatórum concupiscéntia tamquam freno quodam réprime.

℣. Tu autem, Dómine, miserére nobis.

℟. Deo grátias.

℟. Muro tuo inexpugnábili circumcínge nos, Dómine, et armis tuæ poténtiæ prótege nos semper:

* Líbera, Dómine, Deus Israël, clamántes ad te.

℣. Erue nos in mirabílibus tuis, et da glóriam nómini tuo.

℟. Líbera, Dómine, Deus Israël, clamántes ad te.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Hunc timórem Dómini se docturum prophéta promisit. Docére autem non simpliciter promisit, sed eos qui eum audíre volúerint: non eos qui longius prolapsi sunt, sed qui salútem appeténtes accurrunt: non alienos a promissiónibus, sed ex baptismate filiórum adoptiónis verbo ipsi consiliatos atque conjunctos. Proptérea, Veníte, inquit, hoc est, per bona ópera accédite ad me, fílii, quippe qui per regeneratiónem fílii lucis effici digni facti estis: audíte, qui aures cordis habetis apértas; timórem Dómini docébo vos: illum scilicet, quem paulo ante oratióne nostra descrípsimus.

℣. Tu autem, Dómine, miserére nobis.

℟. Deo grátias.

℟. Sustinúimus pacem, et non venit: quæsívimus bona, et ecce turbátio: cognóvimus, Dómine, peccáta nostra;

* Non in perpétuum obliviscáris nos.

℣. Peccávimus, ímpie géssimus, iniquitátem fécimus, Dómine, in omnem justítiam tuam.

℟. Non in perpétuum obliviscáris nos.

℣. Glória Patri, et Fílio, * et Spirítui Sancto.

℟. Non in perpétuum obliviscáris nos.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 24:15-35

In illo témpore: Dixit Jesus discípulis suis: Cum vidéritis abominatiónem desolatiónis, quæ dicta est a Daniéle prophéta, stantem in loco sancto: qui legit, intéllegat. Et réliqua.

Homilía sancti Hierónymi Presbýteri

Liber 4 Comment. in cap. 24 Matthæi

Quando ad intellegéntiam provocámur, mýsticum monstrátur esse quod dictum est. Légimus autem in Daniéle hoc modo: Et in dimídio hebdómadis auferétur sacrifícium et libámina; et in templo abominátio desolatiónum erit, usque ad consummatiónem témporis, et consummátio dábitur super solitúdinem. De hoc et Apóstolus lóquitur, quod homo iniquitátis, et adversárius elevándus sit contra omne quod dícitur Deus et cólitur; ita ut áudeat stare in templo Dei, et osténdere quod ipse sit Deus: cujus advéntus secúndum operatiónem sátanæ déstruat eos, et ad Dei solitúdinem rédigat, qui se suscéperint.

℣. Tu autem, Dómine, miserére nobis.

℟. Deo grátias.

℟. Laudábilis pópulus,

* Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Beáta gens, cujus est Dóminus Deus, pópulus eléctus in hereditátem.

℟. Quem Dóminus exercítuum benedíxit dicens: Opus mánuum meárum tu es, heréditas mea Israël.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Potest autem simpliciter aut de Antichristo accipi, aut de imagine Cæsaris, quam Pilátus pósuit in templo, aut de Hadriáni equestri státua, quæ in ipso sancto sanctórum loco usque in præséntem diem stetit. Abominátio quoque secúndum veterem Scripturam idolum nuncupátur; et idcirco additur, desolatiónis, quod in desolato templo atque destructo idolum positum sit.

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Abominátio desolatiónis intelligi potest et omne dogma perversum: quod cum vidérimus stare in loco sancto, hoc est in Ecclésia, et se osténdere Deum, debémus fugere de Judæa ad montes, hoc est, dimissa occidénte littera, et Judáica pravitáte, appropinquare móntibus ætérnis, de quibus illúminat mirabíliter Deus; et esse in tecto et in dómate, quo non possint igníta diaboli jácula perveníre, nec descéndere et tóllere aliquid de domo conversatiónis prístinæ, nec quærere quæ retrórsum sunt, sed magis sérere in agro spiritualium Scripturárum, ut fructus capiámus ex eo; nec tóllere álteram túnicam, quam Apóstoli habére prohibentur.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ætérne rerum Cónditor,

Noctem diémque qui regis,

Et témporum das témpora,

Ut álleves fastídium.

Noctúrna lux viántibus

A nocte noctem ségregans,

Præco diéi jam sonat,

Jubárque solis évocat.

Hoc excitátus Lúcifer

Solvit polum calígine:

Hoc omnis errónum cohors

Viam nocéndi déserit.

Hoc nauta vires cólligit,

Pontíque mitéscunt freta:

Hoc, ipsa petra Ecclésiæ,

Canénte, culpam díluit.

Surgámus ergo strénue:

Gallus jacéntes éxcitat,

Et somnoléntos íncrepat,

Gallus negántes árguit.

Gallo canénte, spes redit,

Ægris salus refúnditur,

Mucro latrónis cónditur,

Lapsis fides revértitur.

Jesu, labántes réspice,

Et nos vidéndo córrige:

Si réspicis, labes cadunt,

Fletúque culpa sólvitur.

Tu, lux, refúlge sénsibus,

Mentísque somnum díscute:

Te nostra vox primum sonet,

Et vota solvámus tibi.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Cum vidéritis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum vidéritis abominatiónem desolatiónis quæ dicta est a Daniéle prophéta, stantem in loco sancto: qui legit, intéllegat.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Catharinæ Virginis et Martyris

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Deus, qui dedísti legem Móysi in summitáte montis Sínai, et in eódem loco per sanctos Angelos tuos corpus beátæ Catharínæ Vírginis et Mártyris tuæ mirabíliter collocásti: præsta, quǽsumus; ut, ejus méritis et intercessióne, ad montem, qui Christus est, perveníre valeámus:

Qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Kaléndas Decémbris Luna undevicésima Anno Dómini 2029

Apud Fabriánum, in Picéno, beáti Silvéstri Abbátis, Institutóris Congregatiónis Monachórum Silvestrinórum.

Alexandríæ natális sancti Petri, ejúsdem urbis Epíscopi et Mártyris; qui, cum esset ómnibus virtútibus exornátus, ibídem, Galérii Maximiáni præcépto, cápite obtruncátus est.

Passi sunt étiam Alexandríæ, in eádem persecutióne, sancti Mártyres Faustus Présbyter, Dídius et Ammónius, itémque Epíscopi quátuor Ægýptii, idest Philéas, Hesýchius, Pachómius et Theodórus, cum áliis sexcéntis sexagínta, quos persecutiónis gládius evéxit ad cælos.

Apud villam cui nomen Fracta, in território Rhodigiénsi, sancti Bellíni, Epíscopi Patavíni et Mártyris; qui a sicáriis, cum esset Ecclésiæ jurium defénsor exímius, crudéliter impetítus ac multis illátis vulnéribus occísus est.

Nicomedíæ sancti Marcélli Presbýteri, qui, Constántii témpore, ab Ariánis e rupe præcipitátus, Martyr occúbuit.

Romæ sancti Sirícii, Papæ et Confessóris, doctrína, pietáte et religiónis zelo præclári, qui vários damnávit hæréticos, et discíplinam ecclesiásticam salubérrimis decrétis instaurávit.

Augustodúni sancti Amatóris Epíscopi.

Constántiæ, in Germánia, sancti Conrádi Epíscopi.

Romæ sancti Leonárdi a Portu Maurítio, Sacerdótis ex Ordine Minórum et Confessóris, zelo animárum et sacris per Itáliam expeditiónibus conspícui; quem Pius Nonus, Póntifex Máximus, in Sanctórum cánonem rétulit, ac Pius Papa Undécimus cæléstem Patrónum Sacerdótum qui ad sacras populáres Missiónes in regiónibus cathólicis ubíque terrárum incúmbunt, elégit et constítuit.

In território Rheménsi natális sancti Básoli Confessóris.

Hadrianópoli, in Paphlagónia, sancti Styliáni Anachorétæ, miráculis clari.

In Arménia sancti Nicónis Mónachi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Amen dico vobis.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Amen dico vobis quia non præteríbit generátio hæc, donec ómnia fiant: cælum et terra transíbunt, verba autem mea non transíbunt, dicit Dóminus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Silvestri Abbatis

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Clementíssime Deus, qui sanctum Silvéstrum Abbátem, sǽculi hujus vanitátem in apérto túmulo pie meditántem, ad erémum vocáre, et præcláris vitæ méritis decoráre dignátus es: te súpplices exorámus; ut, ejus exémplo terréna despiciéntes, tui consórtio perfruámur ætérno.

Commemoratio S. Catharinæ Virginis et Martyris

Ant. Veni, Sponsa Christi, áccipe corónam, quam tibi Dóminus præparávit in ætérnum.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Deus, qui dedísti legem Móysi in summitáte montis Sínai, et in eódem loco per sanctos Angelos tuos corpus beátæ Catharínæ Vírginis et Mártyris tuæ mirabíliter collocásti: præsta, quǽsumus; ut, ejus méritis et intercessióne, ad montem, qui Christus est, perveníre valeámus:

Commemoratio S. Petri Alexandrini Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Infirmitátem nostram réspice, omnípotens Deus: et, quia pondus própriæ actiónis gravat, beáti Petri Mártyris tui atque Pontíficis intercéssio gloriósa nos prótegat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Silvestri Abbatis
Duplex
Tempora: Feria Secunda infra Hebdomadam XXIV post Octavam Pentecostes V. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit Nahum Prophéta

Nah 1:1-4

1 Onus Nínive. Liber visiónis Nahum Elcesǽi.

2 Deus æmulátor et ulcíscens Dóminus, ulcíscens Dóminus, et habens furórem; ulcíscens Dóminus in hostes suos, et iráscens ipse inimícis suis.

3 Dóminus pátiens, et magnus fortitúdine, et mundans non fáciet innocéntem; Dóminus in tempestáte et túrbine viæ ejus, et nébulæ pulvis pedum ejus;

4 Íncrepans mare, et exsíccans illud, et ómnia flúmina ad desértum dedúcens.

℣. Tu autem, Dómine, miserére nobis.

℟. Deo grátias.

℟. Redémit pópulum suum et liberávit eum, et vénient et exsultábunt in monte Sion et gaudébunt de bonis Dómini super fruménto, vino et óleo,

* Et ultra non esúrient.

℣. Erítque ánima eórum quasi hortus irríguus.

℟. Et ultra non esúrient.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Nah 1:4-6

4 Infirmátus est Basan et Carmélus, et flos Líbani elánguit,

5 Montes commóti sunt ab eo, et colles desoláti sunt: et contrémuit terra a fácie ejus, et orbis et omnes habitántes in eo.

6 Ante fáciem indignatiónis ejus quis stabit? et quis resístet in ira furóris ejus? Indignátio ejus effúsa est ut ignis, et petræ dissolútæ sunt ab eo.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Nah 1:7-10

7 Bonus Dóminus, et confórtans in die tribulatiónis, et sciens sperántes in se.

8 Et in dilúvio prætereúnte consummatiónem fáciet loci ejus, et inimícos ejus persequéntur ténebræ.

9 Quid cogitátis contra Dóminum? Consummatiónem ipse fáciet; non consúrget duplex tribulátio.

10 Quia, sicut spinæ se ínvicem complectúntur, sic convívium eórum páriter potántium: consuméntur quasi stípula ariditáte plena.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Nocturnus II.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum justítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Silvester, Auximi in Piceno nobili genere ortus, statim puerílem ætátem litteris ac bonis móribus mirifice exornavit. Adoléscens, Bonóniam ad stúdia jurisprudéntiæ missus a patre, cum sacris litteris, a Deo mónitus, dedísset operam, parentis incurrit indignatiónem; quam æquo animo toto decennio pértulit. Ob egregiam ejus virtútem a canonicis cathedralis Auximanæ ecclésiæ socius honoris eléctus est; in quo munere pópulo oratiónibus, exemplo et conciónibus opem tulit.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Inter funus nobilis cujusdam defuncti, in aperto tumulo formosi viri suique propinqui deforme cadáver conspíciens: Ego, inquit, sum, quod hic fuit; quod hic est, ego ero. Et mox, peracto funere, illa sibi Dómini occurrénte senténtia: Qui vult veníre post me, ábneget semetípsum, et tollat crucem suam, et sequátur me; in solitúdinem, majoris perfectiónis studio, secessit, ibique vigiliis, oratiónibus jejuniisque deditus, crudas tantum herbas in cibum sæpius adhibuit. Ut autem magis latéret hómines, varias mutavit sedes; ac demum pervenit ad montem Fanum, locum, quamvis prope Fabrianum, eo tamen témpore desértum, ibique in honórem sanctíssimi patris Benedicti templum eréxit, congregatiónisque Silvestrinórum fundaménta jecit, sub regula et habitu in visióne sibi ab eodem Sancto osténsis.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

At ínvidens sátanas variis terróribus illíus monachos turbare nitebátur, noctu monasterii jánuas hostíliter invadens. Sed vir Dei, hostis impetum ita repressit, ut monachi in sancto instituto magis confirmaréntur ac patris sanctitátem agnoscerent. Spíritu prophetíæ aliisque donis enituit. Quæ ut semper profúnda humilitate conservavit, ita contra se dæmonis invidiam concitavit; a quo præceps actus per scalas oratórii, et prope interimendus, præsentíssimo Vírginis beneficio incolumitáti redditus est. Quod benefícium perpetua et singulari in illam pietáte commendavit ad ultimum usque vitæ spíritum, quem, fere nonagenarius, sanctitáte et miraculis clarus, Deo réddidit anno salútis millesimo ducentésimo sexagesimo septimo, sexto Kalendas Decembris. Ejus Offícium ac Missam Leo décimus tertius Pontifex maximus ad universam exténdit Ecclésiam.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum.

Matt 19:27-29

In illo témpore: Dixit Petrus ad Jesum: Ecce nos relíquimus ómnia, et secúti sumus te: quid ergo erit nobis? Et réliqua.

Homilía sancti Hierónymi Presbýteri.

Lib. 3. in Matth. cap. 19.

Grandis fidúcia! Petrus piscátor erat, dives non fúerat, cibos manu et arte quærébat: et tamen lóquitur confidénter: Relíquimus ómnia. Et quia non súfficit tantum relínquere, jungit quod perféctum est: Et secúti sumus te. Fécimus quod jussísti: quid ígitur nobis dabis prǽmii? Jesus autem dixit illis: Amen dico vobis, quod vos qui secúti estis me, in regeneratióne, cum séderit Fílius hóminis in sede majestátis suæ, sedébitis et vos super sedes duódecim, judicántes duódecim tribus Ísraël. Non dixit: Qui reliquístis ómnia; hoc enim et Crates fecit philósophus, et multi álii divítias contempsérunt: sed, Qui secúti estis me: quod próprie Apostolórum est, atque credéntium.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

In regeneratióne, cum séderit Fílius hóminis in sede majestátis suæ (quando et mórtui de corruptióne resúrgent incorrúpti) sedébitis et vos in sóliis judicántium, condemnántes duódecim tribus Ísraël: quia vobis credéntibus, illi crédere noluérunt. Et omnis qui relíquerit domum, vel fratres, aut soróres, aut patrem, aut matrem, aut uxórem, aut fílios, aut agros propter nomen meum, céntuplum accípiet, et vitam ætérnam possidébit. Locus iste cum illa senténtia cóngruit, in qua Salvátor lóquitur: Non veni pacem míttere, sed gládium. Veni enim separáre hóminem a patre suo, et matrem a fília, et nurum a socru: et inimíci hóminis doméstici ejus. Qui ergo propter fidem Christi, et prædicatiónem Evangélii, omnes afféctus contémpserint, atque divítias et sǽculi voluptátes: isti céntuplum recípient, et vitam ætérnam possidébunt.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: S. Petri Alexandrini Martyris

Petrus, epíscopus Alexandríæ, post Theonam virum sanctíssimum, sanctitátis et doctrinæ splendore non solum illustravit Ægyptum, sed toti luxit Ecclésiæ Dei. Qui in persecutióne Maximiáni Galerii illam témporum acerbitátem ita pértulit, ut multi, admirábilem ejus patiéntiam intuéntes, plurimum in christiana virtúte proficerent. Is primus Aríum diaconum Alexandrinum, propter schisma Meletianum cui favebat, a fidelium communióne sejunxit. Ad eum, cápitis ab eodem Maximiáno damnátum, in carcere cum Achillas et Alexander presbyteri deprecatores Aríi venissent, respóndit, noctu apparuísse sibi Jesum veste discissa, causamque rei sciscitanti dixisse: Aríus vestem meam, quæ est Ecclésia, dilaceravit. Quibus étiam prædícens fore, ut sibi in episcopatu succéderent, præcepit ne umquam Aríum in communiónem recíperent, quem Deo mortuum esse sciret. Et hanc divinam prænotiónem veram fuísse, non diu post rei probavit eventus. Denique, duodecimo sui episcopátus anno, sexto Kalendas Decembris, abscisso cápite, ad martyrii corónam evolávit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui sanctum Silvéstrum Abbátem, sǽculi hujus vanitátem in apérto túmulo pie meditántem, ad erémum vocáre, et præcláris vitæ méritis decoráre dignátus es: te súpplices exorámus; ut, ejus exémplo terréna despiciéntes, tui consórtio perfruámur ætérno.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * Deo in voce exsultatiónis.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde * voci oratiónis meæ, Rex meus et Deus meus.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis * intónuit: afférte glóriam nómini ejus.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum * ínclitum, Deus noster.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte * Dóminum omnes gentes. ‡

Psalmus 116 [5]

116:1 Laudáte Dóminum, omnes gentes: * ‡ laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui sanctum Silvéstrum Abbátem, sǽculi hujus vanitátem in apérto túmulo pie meditántem, ad erémum vocáre, et præcláris vitæ méritis decoráre dignátus es: te súpplices exorámus; ut, ejus exémplo terréna despiciéntes, tui consórtio perfruámur ætérno.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Petri Alexandrini Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Infirmitátem nostram réspice, omnípotens Deus: et, quia pondus própriæ actiónis gravat, beáti Petri Mártyris tui atque Pontíficis intercéssio gloriósa nos prótegat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Kaléndas Decémbris Luna vicésima Anno Dómini 2029

Antiochíæ sanctórum Mártyrum Basiléi Epíscopi, Auxílii et Saturníni.

Sebáste, in Arménia, sanctórum Mártyrum Hirenárchi, Acácii Presbýteri, ac septem mulíerum. Harum porro constántia Hirenárchus commótus, ad Christum convérsus, sub Diocletiáno Imperatóre et Máximo Prǽside, una cum Acácio, secúri percútitur.

Apud Cæam flúvium, in Gallǽcia, sanctórum Facúndi et Primitívi, qui sub Attico Prǽside passi sunt.

In Pérside sancti Jacóbi intercísi, Mártyris conspícui, qui, témpore Theodósii junióris, cum in Isdegérdis Regis grátiam Christum negásset, et proptérea mater ejus et uxor ab ipsíus se consuetúdine subtraxíssent, hinc, in se revérsus, intrépide coram Vararáne, Isdegérdis fílio ac successóre, se Christiánum esse conféssus est; ideóque ab iráto Rege, lata in eum mortis senténtia, membrátim jussus est concídi et cápite obtruncári. Quo étiam témpore innúmeri álii Mártyres ibídem passi sunt.

Aquiléjæ sancti Valeriáni Epíscopi.

Apud Régium, in Gállia, sancti Máximi, Epíscopi et Confessóris; qui, usque a primǽvæ ætátis annis omni virtútum grátia prǽditus, primum Lirinénsis cœnóbii Pater, deínde Regiénsis Ecclésiæ Epíscopus, signis et prodígiis ínclytus éxstitit.

Salisbúrgi, in Nórico, sancti Virgílii, Epíscopi et Carinthiórum Apóstoli, qui a Gregório Nono, Pontífice Máximo, in Sanctórum númerum adscríptus est.

Apud Indos, Persis finítimos, sanctórum Bárlaam et Jósaphat, quorum actus mirándos sanctus Joánnes Damascénus conscrípsit.

Lutétiæ Parisiórum deposítio sancti Severíni, Mónachi et Solitarii.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui sanctum Silvéstrum Abbátem, sǽculi hujus vanitátem in apérto túmulo pie meditántem, ad erémum vocáre, et præcláris vitæ méritis decoráre dignátus es: te súpplices exorámus; ut, ejus exémplo terréna despiciéntes, tui consórtio perfruámur ætérno.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui sanctum Silvéstrum Abbátem, sǽculi hujus vanitátem in apérto túmulo pie meditántem, ad erémum vocáre, et præcláris vitæ méritis decoráre dignátus es: te súpplices exorámus; ut, ejus exémplo terréna despiciéntes, tui consórtio perfruámur ætérno.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui sanctum Silvéstrum Abbátem, sǽculi hujus vanitátem in apérto túmulo pie meditántem, ad erémum vocáre, et præcláris vitæ méritis decoráre dignátus es: te súpplices exorámus; ut, ejus exémplo terréna despiciéntes, tui consórtio perfruámur ætérno.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo ejus.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. Hic vir despíciens mundum * et terréna, triúmphans, divítias cælo cóndidit ore, manu.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hic vir despíciens mundum et terréna, triúmphans, divítias cælo cóndidit ore, manu.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui sanctum Silvéstrum Abbátem, sǽculi hujus vanitátem in apérto túmulo pie meditántem, ad erémum vocáre, et præcláris vitæ méritis decoráre dignátus es: te súpplices exorámus; ut, ejus exémplo terréna despiciéntes, tui consórtio perfruámur ætérno.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Feria Tertia infra Hebdomadam XXIV post Octavam Pentecostes V. Novembris
Feria

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Jubilémus Deo, * Salutári nostro.

Ant. Jubilémus Deo, * Salutári nostro.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Jubilémus Deo, * Salutári nostro.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Salutári nostro.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Jubilémus Deo, * Salutári nostro.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Salutári nostro.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Jubilémus Deo, * Salutári nostro.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutári nostro.

Ant. Jubilémus Deo, * Salutári nostro.

Hymnus {ex Psalterio secundum tempora}

Consors patérni lúminis,

Lux ipse lucis, et dies,

Noctem canéndo rúmpimus:

Assíste postulántibus.

Aufer ténebras méntium,

Fuga catérvas dǽmonum,

Expélle somnoléntiam,

Ne pigritántes óbruat.

Sic, Christe, nobis ómnibus

Indúlgeas credéntibus,

Ut prosit exorántibus,

Quod præcinéntes psállimus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

Ant. Noli æmulári. ‡

Psalmus 36(1-15) [4]

36:1 Noli æmulári ‡ in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

Ant. Ne in ira tua.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 1

Incipit Hábacuc Prophéta

Hab 1:1-4

1 Onus quod vidit Hábacuc prophéta.

2 Usquequo, Dómine, clamábo, et non exáudies? vociferábor ad te, vim pátiens, et non salvábis?

3 Quare ostendísti mihi iniquitátem et labórem, vidére prædam et injustítiam contra me? et factum est judícium, et contradíctio poténtior?

4 Propter hoc laceráta est lex, et non pervénit usque ad finem judícium; quia ímpius prǽvalet advérsus justum, proptérea egréditur judícium pervérsum.

℣. Tu autem, Dómine, miserére nobis.

℟. Deo grátias.

℟. A fácie furóris tui, Deus, conturbáta est omnis terra:

* Sed miserére, Dómine, et ne fácias consummatiónem.

℣. Dómine, Dóminus noster, quam admirábile est nomen tuum!

℟. Sed miserére, Dómine, et ne fácias consummatiónem.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 2

Hab 1:5-7

5 Aspícite in géntibus, et vidéte, admirámini et obstupéscite; quia opus factum est in diébus vestris, quod nemo credet cum narrábitur;

6 Quia ecce ego suscitábo Chaldǽos, gentem amáram et velócem, ambulántem super latitúdinem terræ, ut possídeat tabernácula non sua.

7 Horríbilis et terríbilis est: ex semetípsa judícium et onus ejus egrediétur.

℣. Tu autem, Dómine, miserére nobis.

℟. Deo grátias.

℟. Civitátem istam tu circúmda, Dómine: et Angeli tui custódiant muros ejus.

* Exáudi, Dómine, pópulum tuum cum misericórdia.

℣. Avertátur furor tuus, Dómine, a pópulo tuo et a civitáte sancta tua.

℟. Exáudi, Dómine, pópulum tuum cum misericórdia.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 3

Hab 1:8-10

8 Levióres pardis equi ejus, et velocióres lupis vespertínis: et diffundéntur équites ejus; équites namque ejus de longe vénient, volábunt quasi áquila festínans ad comedéndum.

9 Omnes ad prædam vénient, fácies eórum ventus urens; et congregábit quasi arénam captivitátem.

10 Et ipse de régibus triumphábit, et tyránni ridículi ejus erunt; ipse super omnem munitiónem ridébit, et comportábit ággerem, et cápiet eam.

℣. Tu autem, Dómine, miserére nobis.

℟. Deo grátias.

℟. Genti peccatríci, pópulo pleno peccáto miserére,

* Dómine Deus.

℣. Esto placábilis super nequítiam pópuli tui.

℟. Dómine Deus.

℣. Glória Patri, et Fílio, * et Spirítui Sancto.

℟. Dómine Deus.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte. ‡

Psalmus 95 [1]

95:1 Cantáte ‡ Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte. ‡

Psalmus 134 [5]

134:1 Laudáte ‡ nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Ales diéi núntius

Lucem propínquam prǽcinit:

Nos excitátor méntium

Jam Christus ad vitam vocat.

Auférte, clamat, léctulos,

Ægro sopóre désides:

Castíque, recti, ac sóbrii

Vigiláte, jam sum próximus.

Jesum ciámus vócibus,

Flentes, precántes, sóbrii:

Inténta supplicátio

Dormíre cor mundum vetat.

Tu, Christe, somnum díscute:

Tu rumpe noctis víncula:

Tu solve peccátum vetus,

Novúmque lumen íngere.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. Eréxit nobis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Eréxit nobis Dóminus cornu salútis in domo David púeri sui.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum tempora}

Zach 8:19

Pacem et veritátem dilígite, ait Dóminus omnípotens.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Kaléndas Decémbris Luna vicésima prima Anno Dómini 2029

Apud Corínthum natális sancti Sósthenis, ex beáti Pauli Apóstoli discípulis; cujus mentiónem facit idem Apóstolus Corínthiis scribens. Ipse autem Sósthenes, ex príncipe Synagógæ convérsus ad Christum, fídei suæ primórdia, ante Galliónem Procónsulem ácriter verberátus, præcláro inítio consecrávit.

Romæ sancti Rufi, quem, cum omni família sua, Christi Mártyrem Diocletiánus fecit.

In Africa sanctórum Mártyrum Papiniáni et Mansuéti Episcopórum, qui, témpore Wandálicæ persecutiónis, sub Rege Ariáno Genseríco, pro fídei cathólicæ defensióne, candéntibus ferri láminis toto córpore adústi, gloriósum agónem consummárunt. Quo étiam témpore álii novem sancti Epíscopi, scílicet Valeriánus, Urbánus, Crescens, Eustáchius, Crescónius, Crescentiánus, Felix, Hortulánus et Florentiánus, damnáti exsílio, cursum vitæ suæ implevérunt.

Constantinópoli sanctórum Mártyrum Stéphani junióris, Basilíi, Petri, Andréæ, et Sociórum trecentórum et trigínta novem Monachórum; qui, sub Constantíno Coprónymo, pro sanctárum Imáginum cultu váriis excruciáti supplíciis, veritátem cathólicam effúso sánguine confirmárunt.

Neápoli, in Campánia, deposítio sancti Jacóbi Picéni, Sacerdótis ex Ordine Minórum et Confessóris, vitæ asperitáte, apostólica prædicatióne ac plúribus pro re Christiána óbitis legatiónibus præclári; quem Benedíctus Décimus tértius, Póntifex Máximus, Sanctórum fastis adjúnxit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {Per Annum}

Jer 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adjútor meus, esto, ne derelínquas me.

℟. Neque despícias me, Deus, salutáris meus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus ejus in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Tellúris alme Cónditor,

Mundi solum qui séparans,

Pulsis aquæ moléstiis,

Terram dedísti immóbilem:

Ut germen aptum próferens,

Fulvis decóra flóribus,

Fecúnda fructu sísteret,

Pastúmque gratum rédderet.

Mentis perústæ vúlnera

Munda viróre grátiæ:

Ut facta fletu díluat,

Motúsque pravos átterat.

Jussis tuis obtémperet:

Nullis malis appróximet:

Bonis repléri gáudeat,

Et mortis ictum nésciat.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Exsultávit.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultávit spíritus meus in Deo salutári meo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Feria Quarta infra Hebdomadam XXIV post Octavam Pentecostes V. Novembris
Feria

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Deum magnum Dóminum, * Veníte, adorémus.

Ant. Deum magnum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Deum magnum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Deum magnum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Deum magnum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Deum magnum Dóminum, * Veníte, adorémus.

Hymnus {ex Psalterio secundum tempora}

Rerum Creátor óptime,

Rectórque noster, áspice:

Nos a quiéte nóxia

Mersos sopóre líbera.

Te, sancte Christe, póscimus,

Ignósce culpis ómnibus:

Ad confiténdum súrgimus,

Morásque noctis rúmpimus.

Mentes manúsque tóllimus,

Prophéta sicut nóctibus

Nobis geréndum prǽcipit,

Paulúsque gestis cénsuit.

Vides malum, quod fécimus:

Occúlta nostra pándimus:

Preces geméntes fúndimus,

Dimítte quod peccávimus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adjútor in tribulatiónibus.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

Ant. Magnus Dóminus. ‡

Psalmus 47 [4]

47:2 Magnus Dóminus, ‡ et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

Ant. Deus deórum. ‡

Psalmus 49(1-15) [7]

49:1 Deus deórum, ‡ Dóminus locútus est: * et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite.

Psalmus 49(16-23) [8]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium justítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

Incipit Sophonías Prophéta

Soph 1:1-3

1 Verbum Dómini, quod factum est ad Sophoníam, fílium Chusi, fílii Godolíæ, fílii Amaríæ, fílii Ezecíæ, in diébus Josíæ, fílii Amon, regis Judæ.

2 Cóngregans congregábo ómnia a fácie terræ, dicit Dóminus,

3 Cóngregans hóminem et pecus, cóngregans volatília cæli et pisces maris; et ruínæ impiórum erunt, et dispérdam hómines a fácie terræ, dicit Dóminus.

℣. Tu autem, Dómine, miserére nobis.

℟. Deo grátias.

℟. Indicábo tibi, homo, quid sit bonum aut quid Dóminus requírat a te:

* Fácere judícium et justítiam et sollícitum ambuláre cum Deo tuo.

℣. Spera in Dómino, et fac bonitátem, et inhábita terram.

℟. Fácere judícium et justítiam et sollícitum ambuláre cum Deo tuo.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 2

Soph 1:4-6

4 Et exténdam manum meam super Judam et super omnes habitántes Jerúsalem: et dispérdam de loco hoc relíquias Baal, et nómina ædituórum cum sacerdótibus,

5 Et eos qui adórant super tecta milítiam cæli, et adórant et jurant in Dómino, et jurant in Melchom,

6 Et qui avertúntur de post tergum Dómini, et qui non quæsiérunt Dóminum, nec investigavérunt eum.

℣. Tu autem, Dómine, miserére nobis.

℟. Deo grátias.

℟. Angústiæ mihi sunt úndique, et quid éligam ignóro;

* Mélius est mihi incídere in manus hóminum, quam derelínquere legem Dei mei.

℣. Si enim hoc égero, mors mihi est; si autem non égero, non effúgiam manus vestras.

℟. Mélius est mihi incídere in manus hóminum, quam derelínquere legem Dei mei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Incipit Aggǽus Prophéta

Agg 1:1-2

1 In anno secúndo Daríi regis, in mense sexto, in die una mensis, factum est verbum Dómini in manu Aggǽi prophétæ, ad Zoróbabel, fílium Saláthiel, ducem Juda, et ad Jesum, fílium Jósedec, sacerdótem magnum, dicens:

2 Hæc ait Dóminus exercítuum, dicens: Pópulus iste dicit: Nondum venit tempus domus Dómini ædificándæ.

℣. Tu autem, Dómine, miserére nobis.

℟. Deo grátias.

℟. Misit Dóminus Angelum suum et conclúsit ora leónum,

* Et non contaminavérunt, quia coram eo injustítia invénta non est in me.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Et non contaminavérunt, quia coram eo injustítia invénta non est in me.

℣. Glória Patri, et Fílio, * et Spirítui Sancto.

℟. Et non contaminavérunt: quia coram eo injustítia invénta non est in me.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dóminus regnávit. ‡

Psalmus 96 [1]

96:1 Dóminus regnávit, ‡ exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus. ‡

Psalmus 64 [2]

64:2 Te decet hymnus, ‡ Deus, in Sion: * et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu.

Canticum Judith [4]

Judith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die judícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Nox, et tenébræ, et núbila,

Confúsa mundi et túrbida:

Lux intrat, albéscit polus:

Christus venit: discédite.

Calígo terræ scínditur

Percússa solis spículo,

Rebúsque jam color redit,

Vultu niténtis síderis.

Te, Christe, solum nóvimus:

Te mente pura et simplici,

Flendo et canéndo quǽsumus,

Inténde nostris sénsibus.

Sunt multa fucis íllita,

Quæ luce purgéntur tua:

Tu, vera lux cæléstium,

Vultu seréno illúmina.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. De manu ómnium.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De manu ómnium qui odérunt nos, liberávit nos Dóminus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum tempora}

Zach 8:19

Pacem et veritátem dilígite, ait Dóminus omnípotens.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Kaléndas Decémbris Luna vicésima secúnda Anno Dómini 2029

Vigília sancti Andréæ Apóstoli.

Romæ, via Salária, natális sanctórum Mártyrum Saturníni senis, et Sisínii Diáconi, sub Maximiáno Príncipe; quos, diu in cárcere macerátos, jussit Urbis Præféctus in equúleum levári et áttrahi nervis, fústibus ac scorpiónibus cædi, deínde eis flammas appóni, et, depósitos de equúleo, cápite truncári.

Tolósæ sancti Saturníni Epíscopi, qui, tempóribus Décii, in Capitólio ejúsdem urbis a Pagánis tentus atque de summa Capitólii arce per omnes gradus præcipitátus est, atque ita, cápite collíso, excussóque cérebro, et toto córpore dilaniáto, dignam Christo ánimam réddidit.

Item pássio sanctórum Parámonis et Sociórum trecentórum septuagínta quinque, sub Décio Imperatóre et Aquilíno Prǽside.

Ancýræ, in Galátia, sancti Philómeni Mártyris, qui, in persecutióne Aureliáni Imperatóris, sub Felíce Prǽside, igne probátus, mánibus pedibúsque ac demum cápite clavis confíxo, martýrium consummávit.

Vérulis, in Hérnicis, sanctórum Mártyrum Blásii et Demétrii.

Tudérti, in Umbria, sanctæ Illuminátæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {Per Annum}

Jer 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adjútor meus, esto, ne derelínquas me.

℟. Neque despícias me, Deus, salutáris meus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus ejus in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Beáti omnes. ‡

Psalmus 127 [1]

127:1 Beáti, omnes, ‡ qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes.

Psalmus 128 [2]

128:1 Sæpe expugnavérunt me a juventúte mea, * dicat nunc Israël.

128:2 Sæpe expugnavérunt me a juventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus justus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis. ‡

Psalmus 129 [3]

129:1 De profúndis ‡ clamávi ad te, Dómine: * Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine. ‡

Psalmus 130 [4]

130:1 Dómine, ‡ non est exaltátum cor meum: * neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus.

Psalmus 131 [5]

131:1 Meménto, Dómine, David, * et omnis mansuetúdinis ejus:

131:2 Sicut jurávit Dómino, * votum vovit Deo Jacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Jacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum ejus: * adorábimus in loco, ubi stetérunt pedes ejus.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur justítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Jurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam ejus benedícens benedícam: * páuperes ejus saturábo pánibus.

131:16 Sacerdótes ejus índuam salutári: * et sancti ejus exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos ejus índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Cæli Deus sanctíssime,

Qui lúcidas mundi plagas

Candóre pingis ígneo,

Augens decóro lúmine:

Quarto die qui flámmeam

Dum solis accéndis rotam,

Lunæ minístras órdinem,

Vagósque cursus síderum:

Ut nóctibus, vel lúmini

Diremptiónis términum,

Primórdiis et ménsium

Signum dares notíssimum;

Expélle noctem córdium:

Abstérge sordes méntium:

Resólve culpæ vínculum:

Evérte moles críminum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Respéxit Dóminus.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit Dóminus humilitátem meam, et fecit in me magna, qui potens est.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Excita, quǽsumus, Dómine, tuórum fidélium voluntátes: ut, divíni óperis fructum propénsius exsequéntes; pietátis tuæ remédia majóra percípiant.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Saturnini Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Deus, qui nos beáti Saturníni Mártyris tui concédis natalício pérfrui: ejus nos tríbue méritis adjuvári.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Immíttet Ángelus Dómini.

Psalmus 33(2-11) [1]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Vigilia S. Andreæ Apostoli
Simplex
Tempora: Feria Quinta infra Hebdomadam XXIV post Octavam Pentecostes V. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Regem magnum Dóminum, * Veníte, adorémus.

Ant. Regem magnum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem magnum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem magnum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem magnum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem magnum Dóminum, * Veníte, adorémus.

Hymnus {ex Psalterio secundum tempora}

Nox atra rerum cóntegit

Terræ colóres ómnium:

Nos confiténtes póscimus

Te, juste judex córdium.

Ut áuferas piácula,

Sordésque mentis ábluas:

Donésque, Christe, grátiam,

Ut arceántur crímina.

Mens ecce torpet ímpia,

Quam culpa mordet nóxia:

Obscúra gestit tóllere,

Et te, Redémptor, quǽrere.

Repélle tu calíginem

Intrínsecus quam máxime,

Ut in beáto gáudeat

Se collocári lúmine.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum.

Psalmus 61 [1]

61:2 Nonne Deo subjécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subjécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adjútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adjútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque juxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini.

Psalmus 65(1-12) [2]

65:1 Jubiláte Deo, omnis terra, psalmum dícite nómini ejus: * date glóriam laudi ejus.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi ejus super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis ejus,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis ejus.

Ant. Audíte, omnes.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

Ant. Exsúrgat Deus. ‡

Psalmus 67(2-11) [4]

67:2 Exsúrgat Deus, ‡ et dissipéntur inimíci ejus, * et fúgiant qui odérunt eum, a fácie ejus.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et justi epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini ejus: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu ejus: * turbabúntur a fácie ejus, patris orphanórum et júdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci ejus.

Ant. Deus noster.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi ejus in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die quotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes conjúncti psalléntibus: * in médio juvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Bénjamin adolescéntulus: * in mentis excéssu.

67:28 Príncipes Juda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Jerúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus ejus Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia ejus, et virtus ejus in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

Ant. Salvum me fac. ‡

Psalmus 68(2-13) [7]

68:2 Salvum me fac, ‡ Deus: * quóniam intravérunt aquæ usque ad ánimam meam.

68:3 Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei injúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in jejúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in justítiam tuam.

68:29 Deleántur de libro vivéntium: * et cum justis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Juda.

68:36 Et inhabitábunt ibi, * et hereditáte acquírent eam.

68:37 Et semen servórum ejus possidébit eam: * et qui díligunt nomen ejus, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

Léctio sancti Evangélii secúndum Joánnem

Joannes 1:35-51

In illo témpore: Stabat Joannes, et ex discipulis ejus duo. Et respiciens Jesum ambulantem, dicit: Ecce Agnus Dei. Et réliqua.

Homilia sancti Augustíni Epíscopi

Tract. 7 in Joann., post init.

Quia talis erat Joannes amicus sponsi, non quærebat gloriam suam, sed testimonium perhibebat veritati: numquid voluit apud se remanere discipulos suos, ut non sequerentur Dominum? Magis ipse ostendit discipulis suis quem sequerentur: habebant enim illum tamquam agnum. Et ille: Quid me attenditis: Ego non sum agnus. Ecce Agnus Dei. De quo et superius dixerat: Ecce Agnus Dei. Et quid nobis prodest Agnus Dei? Ecce, ait, qui tollit peccatum mundi. Secuti sunt illum, hoc audito, duo qui erant cum Joanne.

℣. Tu autem, Dómine, miserére nobis.

℟. Deo grátias.

℟. Vidi Dóminum sedéntem super sólium excélsum et elevátum, et plena erat omnis terra majestáte ejus:

* Et ea, quæ sub ipso erant, replébant templum.

℣. Séraphim stabant super illud: sex alæ uni, et sex alæ álteri.

℟. Et ea, quæ sub ipso erant, replébant templum.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 2

Videamus sequentia. Ecce Agnus Dei. Hoc Joannes. Et audierunt eum duo discipuli loquentem, et secuti sunt Jesum. Non sic illum sequebantur, quasi jam ut inhærerent illi: nam manifestum est, quando illi inhæserunt, quia de navi eos vocavit. In his enim duobus erat Andreas, sicut modo audistis. Andreas autem frater Petri erat. Et novimus in Evangelio quod Petrum et Andream Dominus de navi vocavit, dicens: Venite post me, et faciam vos piscatores hominum. Et ex illo jam inhæserunt illi, ut non recederent.

℣. Tu autem, Dómine, miserére nobis.

℟. Deo grátias.

℟. Aspice, Dómine, de sede sancta tua, et cógita de nobis: inclína, Deus meus, aurem tuam et audi:

* Aperi óculos tuos et vide tribulatiónem nostram.

℣. Qui regis Israël, inténde, qui dedúcis velut ovem Joseph.

℟. Aperi óculos tuos et vide tribulatiónem nostram.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Modo ergo quod illum sequuntur isti duo, non quasi non recessuri sequuntur, sed videre voluerunt ubi habitaret, et facere quod scriptum est: Limen ostiorum ejus exterat pes tuus: surge ad illum venire assidue, et erudire præceptis ejus. Ostendit eis ille ubi maneret: venerunt, et fuerunt cum illo. Quam beatum diem duxerunt, quam beatam noctem! Quis est, qui nobis dicat quæ audierint illi a Domino? Aedificemus et nosmetipsi in corde nostro, et faciamus domum, quo veniat ille, et doceat nos, et colloquatur nobis.

℣. Tu autem, Dómine, miserére nobis.

℟. Deo grátias.

℟. Aspice, Dómine, quia facta est desoláta cívitas plena divítiis, sedet in tristítia dómina géntium:

* Non est qui consolétur eam, nisi tu, Deus noster.

℣. Plorans plorávit in nocte, et lácrimæ ejus in maxíllis ejus.

℟. Non est qui consolétur eam, nisi tu, Deus noster.

℣. Glória Patri, et Fílio, * et Spirítui Sancto.

℟. Non est qui consolétur eam, nisi tu, Deus noster.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Quǽsumus omnípotens Deus, ut beátus Andreas Apóstolus, cujus prævenímus festivitátem, tuum pro nobis implóret auxílium: ut a nostris reátibus absolúti a cunctis étiam perículis eruámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Tibi soli peccávi.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi soli peccávi, Dómine, miserére mei.

Ant. Convértere, Dómine.

Psalmus 89 [2]

89:1 Dómine, refúgium factus es nobis: * a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Convértere, Dómine, et deprecábilis esto super servos tuos.

Ant. Multiplicásti, Deus.

Psalmus 35 [3]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Multiplicásti, Deus, misericórdiam tuam.

Ant. Fortitúdo mea.

Canticum Moysis [4]

Exod. 15:1-22

15:1 Cantémus Dómino: glorióse enim magnificátus est, * equum et ascensórem dejécit in mare.

15:2 Fortitúdo mea, et laus mea Dóminus, * et factus est mihi in salútem.

15:3 Iste Deus meus, et glorificábo eum: * Deus patris mei, et exaltábo eum.

15:4 Dóminus quasi vir pugnátor, Omnípotens nomen ejus. * Currus Pharaónis et exércitum ejus projécit in mare.

15:5 Elécti príncipes ejus submérsi sunt in Mari Rubro: * abýssi operuérunt eos, descendérunt in profúndum quasi lapis.

15:6 Déxtera tua, Dómine, magnificáta est in fortitúdine: déxtera tua, Dómine, percússit inimícum. * Et in multitúdine glóriæ tuæ deposuísti adversários tuos:

15:7 Misísti iram tuam, quæ devorávit eos sicut stípulam. * Et in spíritu furóris tui congregátæ sunt aquæ:

15:8 Stetit unda fluens, * congregátæ sunt abýssi in médio mari.

15:9 Dixit inimícus: Pérsequar et comprehéndam, * dívidam spólia, implébitur ánima mea:

15:10 Evaginábo gládium meum, * interfíciet eos manus mea.

15:11 Flavit spíritus tuus, et opéruit eos mare: * submérsi sunt quasi plumbum in aquis veheméntibus.

15:12 Quis símilis tui in fórtibus, Dómine? * quis símilis tui, magníficus in sanctitáte, terríbilis atque laudábilis, fáciens mirabília?

15:13 Extendísti manum tuam, et devorávit eos terra. * Dux fuísti in misericórdia tua pópulo quem redemísti:

15:14 Et portásti eum in fortitúdine tua, * ad habitáculum sanctum tuum.

15:15 Ascendérunt pópuli, et iráti sunt: * dolóres obtinuérunt habitatóres Philísthiim.

15:16 Tunc conturbáti sunt príncipes Edom, robústos Moab obtínuit tremor: * obriguérunt omnes habitatóres Chánaan.

15:17 Írruat super eos formído et pavor, * in magnitúdine brácchii tui:

15:18 Fiant immóbiles quasi lapis, donec pertránseat pópulus tuus, Dómine, * donec pertránseat pópulus tuus iste, quem possedísti.

15:19 Introdúces eos, et plantábis in monte hereditátis tuæ, * firmíssimo habitáculo tuo quod operátus es, Dómine:

15:20 Sanctuárium tuum, Dómine, quod firmavérunt manus tuæ. * Dóminus regnábit in ætérnum et ultra.

15:21 Ingréssus est enim eques Phárao cum cúrribus et equítibus ejus in mare: * et redúxit super eos Dóminus aquas maris:

15:22 Fílii autem Israël ambulavérunt per siccum * in médio ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fortitúdo mea et laus mea Dóminus: et factus est mihi in salútem.

Ant. Laudáte. ‡

Psalmus 146 [5]

146:1 Laudáte ‡ Dóminum quóniam bonus est psalmus: * Deo nostro sit jucúnda, decóraque laudátio.

146:2 Ædíficans Jerúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus ejus: * et sapiéntiæ ejus non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat juméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum qui sanat contrítos corde, et álligat contritiónes eórum.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Lux ecce surgit áurea,

Pallens facéssat cǽcitas,

Quæ nosmet in præceps diu

Erróre traxit dévio.

Hæc lux serénum cónferat,

Purósque nos præstet sibi:

Nihil loquámur súbdolum:

Volvámus obscúrum nihil.

Sic tota decúrrat dies,

Ne lingua mendax, ne manus

Oculíve peccent lúbrici,

Ne noxa corpus ínquinet.

Speculátor astat désuper,

Qui nos diébus ómnibus,

Actúsque nostros próspicit

A luce prima in vésperum.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio Sanctorum}

Ant. In sanctitáte.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In sanctitáte serviámus Dómino, et liberábit nos ab inimícis nostris.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur justítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum ejus.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Quǽsumus omnípotens Deus, ut beátus Andreas Apóstolus, cujus prævenímus festivitátem, tuum pro nobis implóret auxílium: ut a nostris reátibus absolúti a cunctis étiam perículis eruámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Saturnini Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Deus, qui nos beáti Saturníni Mártyris tui concédis natalício pérfrui: ejus nos tríbue méritis adjuvári.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 97 [4]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum tempora}

Zach 8:19

Pacem et veritátem dilígite, ait Dóminus omnípotens.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

flexis genibus

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales {habentur}

℣. Éripe me, Dómine, ab hómine malo.

℟. A viro iníquo éripe me.

℣. Éripe me de inimícis meis, Deus meus.

℟. Et ab insurgéntibus in me líbera me.

℣. Éripe me de operántibus iniquitátem.

℟. Et de viris sánguinum salva me.

℣. Sic psalmum dicam nómini tuo in sǽculum sǽculi.

℟. Ut reddam vota mea de die in diem.

℣. Exáudi nos, Deus, salutáris noster.

℟. Spes ómnium fínium terræ, et in mari longe.

℣. Deus in adjutórium meum inténde.

℟. Dómine, ad adjuvándum me festína.

℣. Sanctus Deus, Sanctus fortis, Sanctus immortális.

℟. Miserére nobis.

℣. Bénedic, ánima mea, Dómino.

℟. Et ómnia, quæ intra me sunt, nómini sancto ejus.

℣. Bénedic, ánima mea, Dómino.

℟. Et noli oblivísci omnes retributiónes ejus.

℣. Qui propitiátur ómnibus iniquitátibus tuis.

℟. Qui sanat omnes infirmitátes tuas.

℣. Qui rédimit de intéritu vitam tuam.

℟. Qui corónat te in misericórdia et miseratiónibus.

℣. Qui replet in bonis desidérium tuum.

℟. Renovábitur ut áquilæ juvéntus tua.

Preces Dominicales et Feriales {habentur}

flexis genibus

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Kaléndas Decémbris Luna vicésima tértia Anno Dómini 2029

Apud Patras, in Achája, natális sancti Andréæ Apóstoli, qui in Thrácia et Scýthia sacrum Christi Evangélium prædicávit. Is, ab Ægéa Procónsule comprehénsus, primum in cárcere clausus est, deínde gravíssime cæsus, ad últimum suspénsus in cruce, in ea pópulum docens bíduo supervíxit; et, rogáto Dómino ne eum síneret de cruce depóni, circúmdatus est magno splendóre de cælo, et, abscedénte póstmodum lúmine, emísit spíritum.

Romæ pássio sanctórum Cástuli et Euprépitis.

Constantinópoli sanctæ Mauræ, Vírginis et Mártyris.

Item sanctæ Justínæ, Vírginis et Mártyris.

Romæ sancti Constántii Confessóris, qui, fórtiter Pelagiánis resistens, ab eórum factióne pértulit multa, quæ illum sanctis Confessóribus sociárunt.

Apud Sántonas, in Gállia, sancti Trojáni Epíscopi, magnæ sanctitátis viri, qui, sepúltus in terris, se in cælis vívere multis virtútibus maniféstat.

In Palæstína beáti Zósimi Confessóris, qui, sub Justíno Imperatóre, sanctitáte et miráculis fuit insígnis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {Per Annum}

Jer 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adjútor meus, esto, ne derelínquas me.

℟. Neque despícias me, Deus, salutáris meus.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Quǽsumus omnípotens Deus, ut beátus Andreas Apóstolus, cujus prævenímus festivitátem, tuum pro nobis implóret auxílium: ut a nostris reátibus absolúti a cunctis étiam perículis eruámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus ejus in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Quǽsumus omnípotens Deus, ut beátus Andreas Apóstolus, cujus prævenímus festivitátem, tuum pro nobis implóret auxílium: ut a nostris reátibus absolúti a cunctis étiam perículis eruámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Quǽsumus omnípotens Deus, ut beátus Andreas Apóstolus, cujus prævenímus festivitátem, tuum pro nobis implóret auxílium: ut a nostris reátibus absolúti a cunctis étiam perículis eruámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Andreæ Apostoli
Duplex II. classis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Salve, crux pretiósa, * súscipe discípulum ejus, qui pepéndit in te magíster meus Christus.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salve, crux pretiósa, súscipe discípulum ejus, qui pepéndit in te magíster meus Christus.

Ant. Beátus Andréas * orábat, dicens: Dómine, Rex ætérnæ glóriæ, súscipe me pendéntem in patíbulo.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus Andréas orábat, dicens: Dómine, Rex ætérnæ glóriæ, súscipe me pendéntem in patíbulo.

Ant. Andréas Christi fámulus, * dignus Dei Apóstolus, germánus Petri, et in passióne sócius.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Andréas Christi fámulus, dignus Dei Apóstolus, germánus Petri, et in passióne sócius.

Ant. Maximílla Christo amábilis * tulit corpus Apóstoli, óptimo loco cum aromátibus sepelívit.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Maximílla Christo amábilis tulit corpus Apóstoli, óptimo loco cum aromátibus sepelívit.

Ant. Qui persequebántur justum, * demersísti eos, Dómine, in inférno, et in ligno crucis dux justi fuísti.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui persequebántur justum, demersísti eos, Dómine, in inférno, et in ligno crucis dux justi fuísti.

Capitulum Hymnus Versus {ex Proprio Sanctorum}

Rom 10:10-11

Fratres: Corde enim créditur ad justítiam, ore autem conféssio fit ad salútem. Dicit enim Scriptúra: Omnis, qui credit in illum, non confundétur.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. In omnem terram exívit sonus eórum.

℟. Et in fines orbis terræ verba eórum.

Canticum: Magnificat {Antiphona ex Proprio Sanctorum}

Ant. Unus ex duóbus, * qui secúti sunt Dóminum, erat Andréas, frater Simónis Petri, allelúja.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unus ex duóbus, qui secúti sunt Dóminum, erat Andréas, frater Simónis Petri, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Majestátem tuam, Dómine, supplíciter exorámus: ut, sicut Ecclésiæ tuæ beátus Andréas Apóstolus éxstitit prædicátor et rector; ita apud te sit pro nobis perpétuus intercéssor.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Andreæ Apostoli
Duplex II. classis
Tempora: Feria Sexta infra Hebdomadam XXIV post Octavam Pentecostes V. Novembris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Apostolórum Dóminum, * Veníte, adorémus.

Ant. Regem Apostolórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Apostolórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Apostolórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Apostolórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Apostolórum Dóminum, * Veníte, adorémus.

Hymnus {ex Commune aut Festo}

Ætérna Christi múnera,

Apostolórum glóriam,

Palmas et hymnos débitos

Lætis canámus méntibus.

Ecclesiárum Príncipes,

Belli triumpháles duces,

Cæléstis aulæ mílites,

Et vera mundi lúmina.

Devóta Sanctórum fides,

Invícta spes credéntium,

Perfécta Christi cáritas

Mundi tyránnum cónterit.

In his Patérna glória,

In his triúmphat Fílius,

In his volúntas Spíritus,

Cælum replétur gáudio.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Vidit Dóminus * Petrum et Andréam, et vocávit eos.

Psalmus 18 [1]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidit Dóminus Petrum et Andréam, et vocávit eos.

Ant. Veníte post me, * dicit Dóminus, fáciam vos fíeri piscatóres hóminum.

Psalmus 33 [2]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte post me, dicit Dóminus, fáciam vos fíeri piscatóres hóminum.

Ant. Relíctis rétibus suis, * secúti sunt Dóminum Redemptórem.

Psalmus 44 [3]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Relíctis rétibus suis, secúti sunt Dóminum Redemptórem.

℣. In omnem terram exívit sonus eórum.

℟. Et in fines orbis terræ verba eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Epístola beáti Pauli Apóstoli ad Romános

Rom 10:4-9

4 Finis legis, Christus, ad justítiam omni credénti.

5 Móyses enim scripsit, quóniam justítiam, quæ ex lege est, qui fécerit homo, vivet in ea.

6 Quæ autem ex fide est justítia, sic dicit: Ne díxeris in corde tuo: Quis ascéndet in cælum? id est, Christum dedúcere:

7 Aut, Quis descéndet in abýssum? hoc est, Christum a mórtuis revocáre.

8 Sed quid dicit Scriptúra? Prope est verbum in ore tuo, et in corde tuo: hoc est verbum fídei, quod prædicámus.

9 Quia si confiteáris in ore tuo Dóminum Jesum, et in corde tuo credíderis quod Deus illum suscitávit a mórtuis, salvus eris.

℣. Tu autem, Dómine, miserére nobis.

℟. Deo grátias.

℟. Cum perambuláret Dóminus juxta mare Galilǽæ, vidit Petrum et Andréam rétia mitténtes in mare, et vocávit eos, dicens:

* Veníte post me, fáciam vos fíeri piscatóres hóminum.

℣. Erant enim piscatóres, et ait illis.

℟. Veníte post me, fáciam vos fíeri piscatóres hóminum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Rom 10:10-15

10 Corde enim créditur ad justítiam: ore autem conféssio fit ad salútem.

11 Dicit enim Scriptúra: Omnis qui credit in illum, non confundétur.

12 Non enim est distínctio Judǽi et Græci: nam idem Dóminus ómnium, dives in omnes qui ínvocant illum.

13 Omnis enim quicúmque invocáverit nomen Dómini, salvus erit.

14 Quómodo ergo invocábunt, in quem non credidérunt? aut quómodo credent ei, quem non audiérunt? quómodo autem áudient sine prædicánte?

15 Quómodo vero prædicábunt nisi mittántur? sicut scriptum est: Quam speciósi pedes evangelizántium pacem, evangelizántium bona!

℣. Tu autem, Dómine, miserére nobis.

℟. Deo grátias.

℟. Mox ut vocem Dómini prædicántis audívit beátus Andréas, relíctis rétibus, quorum usu actúque vivébat,

* Ætérnæ vitæ secútus est prǽmia largiéntem.

℣. Hic est qui pro amóre Christi pepéndit in cruce, et pro lege ejus sustínuit passiónem.

℟. Ætérnæ vitæ secútus est prǽmia largiéntem.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Rom 10:16-21

16 Sed non omnes obédiunt Evangélio. Isaías enim dicit: Dómine, quis crédidit audítui nostro?

17 Ergo fides ex audítu, audítus autem per verbum Christi.

18 Sed dico: Numquid non audiérunt? Et quidem in omnem terram exívit sonus eórum, et in fines orbis terræ verba eórum.

19 Sed dico: Numquid Israël non cognóvit? Primus Móyses dicit: Ego ad æmulatiónem vos addúcam in non gentem: in gentem insipiéntem, in iram vos mittam.

20 Isaías autem audet, et dicit: Invéntus sum a non quæréntibus me: palam appárui iis, qui me non interrogábant.

21 Ad Israël autem dicit: Tota die expándi manus meas ad pópulum non credéntem, et contradicéntem.

℣. Tu autem, Dómine, miserére nobis.

℟. Deo grátias.

℟. Doctor bonus et amícus Dei Andréas dúcitur ad crucem, quam a longe aspíciens dixit: Salve, crux,

* Súscipe discípulum ejus, qui pepéndit in te magíster meus Christus.

℣. Salve, crux, quæ in córpore Christi dedicáta es, et ex membris ejus tamquam margarítis ornáta.

℟. Súscipe discípulum ejus, qui pepéndit in te magíster meus Christus.

℣. Glória Patri, et Fílio, * et Spirítui Sancto.

℟. Súscipe discípulum ejus, qui pepéndit in te magíster meus Christus.

Nocturnus II.

Ant. Dignum sibi Dóminus * computávit Mártyrem, quem vocávit Apóstolum, dum esset in mari, allelúja.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dignum sibi Dóminus computávit Mártyrem, quem vocávit Apóstolum, dum esset in mari, allelúja.

Ant. Diléxit Andréam * Dóminus in odórem suavitátis.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Diléxit Andréam Dóminus in odórem suavitátis.

Ant. Bíduo vivens * pendébat in cruce beátus Andréas pro Christi nómine, et docébat pópulum.

Psalmus 63 [6]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Bíduo vivens pendébat in cruce beátus Andréas pro Christi nómine, et docébat pópulum.

℣. Constítues eos príncipes super omnem terram.

℟. Mémores erunt nóminis tui, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Andréas Apóstolus, Bethsáidæ natus, qui est Galilǽæ vicus, frater Petri, discípulus Joánnis Baptistæ, cum eum de Christo dicéntem audísset: Ecce Agnus Dei; secútus Jesum, fratrem quoque suum ad eúndem perdúxit. Cum póstea una cum fratre piscarétur in mari Galilǽæ, ambo a prætereúnte Christo Dómino ante álios Apóstolos vocáti illis verbis: Veníte post me, fáciam vos fíeri piscatóres hóminum; nullam interponéntes moram, et relíctis rétibus, secúti sunt eum. Post cujus passiónem et resurrectiónem, Andréas, cum in Scýthiam Európæ, quæ ei província ad Christi fidem disseminándam obtígerat, venísset, deínde Epírum ac Thráciam peragrásset; doctrína et miráculis innumerábiles hómines ad Christum convértit. Post, Patras Achájæ proféctus, et in ea urbe plúrimis ad veritátem evangélicam perdúctis, Ægéam procónsulem, prædicatióni evangélicæ resisténtem, libérrime increpávit, quod, qui judex hóminum habéri vellet, Christum Deum ómnium júdicem, a dæmónibus elúsus, non agnósceret.

℣. Tu autem, Dómine, miserére nobis.

℟. Deo grátias.

℟. Homo Dei ducebátur ut crucifígerent eum: pópulus autem clamábat voce magna, dicens:

* Innocens ejus sanguis sine causa damnátur.

℣. Cumque dúcerent eum ut crucifigerétur, factus est concúrsus populórum clamántium et dicéntium.

℟. Innocens ejus sanguis sine causa damnátur.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Tum Ægéas irátus, Désine, inquit, Christum jactáre, cui simília verba nihil profuérunt, quóminus a Judǽis crucifigerétur. Andréam vero de Christo nihilóminus líbere prædicántem quod pro salúte humáni géneris se crucifigéndum obtulísset, ímpia oratióne interpéllat, ac demum hortátur, ut sibi cónsulens, diis velit immoláre. Cui Andréas: Ego omnipoténti Deo, qui unus et verus est, ímmolo quotídie, non taurórum carnes, nec hircórum sánguinem, sed immaculátum Agnum in altári; cujus carnem posteáquam omnis pópulus credéntium manducáverit, Agnus, qui sacrificátus est, ínteger persevérat et vivus. Quam ob rem ira accénsus Ægéas, jubet eum in cárcerem detrúdi unde pópulus Andréam fácile liberásset, nisi ipse sedásset multitúdinem, veheméntius rogans, ne se ad optatíssimam martýrii corónam properántem impedírent.

℣. Tu autem, Dómine, miserére nobis.

℟. Deo grátias.

℟. O bona crux, quæ decórem et pulchritúdinem de membris Dómini suscepísti; áccipe me ab homínibus, et redde me magístro meo:

* Ut per te me recípiat, qui per te me redémit.

℣. Beátus Andréas expánsis mánibus ad cælum orábat, dicens: Salva me, bona crux.

℟. Ut per te me recípiat, qui per te me redémit.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Igitur paulo post in tribúnal prodúctum, cum Ægéas crucis extolléntem mystéria sibíque suam impietátem exprobrántem diútius ferre non posset, in crucem tolli, et Christi mortem imitári jussit. Addúctus Andréas ad locum martýrii, cum crucem vidísset, longe exclamáre cœpit: O bona crux, quæ decórem ex membris Dómini suscepísti, diu desideráta, sollícite amáta, sine intermissióne quæsíta, et aliquándo cupiénti ánimo præparáta: áccipe me ab homínibus, et redde me magístro meo; ut per te me recípiat, qui per te me redémit. Itaque cruci affíxus est: in qua bíduum vivus pendens, et Christi fidem prædicáre nunquam intermíttens, ad eum migrávit, cujus mortis similitúdinem concupíerat. Quæ ómnia presbýteri et diáconi Achájæ, qui ejus passiónem scripsérunt, se ita ut commemoráta sunt, audísse et vidísse testántur. Ejus ossa primum Constantíno imperatóre Constantinópolim, deínde Amálphim transláta sunt. Caput, Pio secúndo Pontífice, Romam allátum, in basílica sancti Petri collocátum est.

℣. Tu autem, Dómine, miserére nobis.

℟. Deo grátias.

℟. Expándi manus meas tota die in cruce ad pópulum non credéntem, sed contradicéntem mihi:

* Qui ámbulant vias non bonas, sed post peccáta sua.

℣. Deus ultiónum Dóminus, Deus ultiónum líbere egit: exaltáre, qui júdicas terram; redde retributiónem supérbis.

℟. Qui ámbulant vias non bonas, sed post peccáta sua.

℣. Glória Patri, et Fílio, * et Spirítui Sancto.

℟. Qui ámbulant vias non bonas, sed post peccáta sua.

Nocturnus III.

Ant. Non me permíttas, Dómine, * fámulum tuum a te separári: tempus est ut commendétur terræ corpus meum, et me ad te veníre jubéas.

Psalmus 74 [7]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Non me permíttas, Dómine, fámulum tuum a te separári: tempus est ut commendétur terræ corpus meum, et me ad te veníre jubéas.

Ant. Andréas vero rogábat pópulum, * ut non impedíret passiónem ipsíus.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Andréas vero rogábat pópulum, ut non impedíret passiónem ipsíus.

Ant. Accipe me ab homínibus * et redde me magístro meo: ut per te me recípiat, qui per te me redémit, allelúja.

Psalmus 98 [9]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Accipe me ab homínibus et redde me magístro meo: ut per te me recípiat, qui per te me redémit, allelúja.

℣. Nimis honoráti sunt amíci tui, Deus.

℟. Nimis confortátus est principátus eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 4:18-22

In illo témpore: Ambulans Jesus juxta mare Galilǽæ, vidit duos fratres, Simónem, qui vocátur Petrus, et Andréam fratrem ejus, mitténtes rete in mare. Et réliqua.

Homilía sancti Gregórii Papæ

Homilia 5 in Evangelia

Audístis, fratres caríssimi, quia ad uníus jussiónis vocem Petrus et Andréas relíctis rétibus secúti sunt Redemptórem. Nulla vero hunc fácere adhuc mirácula víderant, nihil ab eo de prǽmio ætérnæ retributiónis audíerant: et tamen ad unum Dómini præcéptum hoc quod possidére videbántur, oblíti sunt. Quanta nos ejus mirácula vidémus, quot flagéllis afflígimur, quantis minárum asperitátibus deterrémur, et tamen vocántem sequi contémnimus.

℣. Tu autem, Dómine, miserére nobis.

℟. Deo grátias.

℟. Orávit sanctus Andréas, dum respíceret in cælum, et voce magna clamávit et dixit: Tu es Deus meus, quem vidi: ne me patiáris ab ímpio júdice depóni:

* Quia virtútem sanctæ crucis agnóvi.

℣. Tu es magíster meus Christus, quem diléxi, quem cognóvi, quem conféssus sum: tantúmmodo in ista voce exáudi me.

℟. Quia virtútem sanctæ crucis agnóvi.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

In cælo jam sedet, qui de conversióne nos ádmonet; jam jugo fídei colla géntium súbdidit, jam mundi glóriam stravit, jam ruínis ejus crebrescéntibus, distrícti sui judícii diem propinquántem denúntiat: et tamen supérba mens nostra adhuc non vult hoc sponte desérere, quod quotídie perdit invíta. Quid ergo, fratres caríssimi, quid in ejus judício dictúri sumus, qui ab amóre præséntis sǽculi nec præcéptis fléctimur, nec verbéribus emendámur?

℣. Tu autem, Dómine, miserére nobis.

℟. Deo grátias.

℟. Videns crucem Andréas exclamávit, dicens: O crux admirábilis, o crux desiderábilis, o crux quæ per totum mundum rútilas:

* Súscipe discípulum Christi, ac per te me recípiat, qui per te móriens me redémit.

℣. O bona crux, quæ decórem et pulchritúdinem de membris Dómini suscepísti.

℟. Súscipe discípulum Christi, ac per te me recípiat, qui per te móriens me redémit.

℣. Glória Patri, et Fílio, * et Spirítui Sancto.

℟. Súscipe discípulum Christi, ac per te me recípiat, qui per te móriens me redémit.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Sed fortásse áliquis tácitis sibi cogitatiónibus dicat: Ad vocem Domínicam utérque iste piscátor quid, aut quantum dimísit, qui pene nihil hábuit? Sed hac in re, fratres caríssimi, afféctum debémus pótius pensáre quam censum. Multum relíquit, qui sibi nihil retínuit: multum relíquit, qui quantúmlibet parum, totum deséruit. Certe nos et hábita cum amóre possidémus, et ea, quæ mínime habémus, ex desidério quǽrimus. Multum ergo Petrus et Andréas dimísit, quando utérque étiam desidéria habéndi derelíquit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Majestátem tuam, Dómine, supplíciter exorámus: ut, sicut Ecclésiæ tuæ beátus Andréas Apóstolus éxstitit prædicátor et rector; ita apud te sit pro nobis perpétuus intercéssor.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Salve, crux pretiósa, * súscipe discípulum ejus, qui pepéndit in te magíster meus Christus.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salve, crux pretiósa, súscipe discípulum ejus, qui pepéndit in te magíster meus Christus.

Ant. Beátus Andréas * orábat, dicens: Dómine, Rex ætérnæ glóriæ, súscipe me pendéntem in patíbulo.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus Andréas orábat, dicens: Dómine, Rex ætérnæ glóriæ, súscipe me pendéntem in patíbulo.

Ant. Andréas Christi fámulus, * dignus Dei Apóstolus, germánus Petri, et in passióne sócius.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Andréas Christi fámulus, dignus Dei Apóstolus, germánus Petri, et in passióne sócius.

Ant. Maximílla Christo amábilis * tulit corpus Apóstoli, óptimo loco cum aromátibus sepelívit.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Maximílla Christo amábilis tulit corpus Apóstoli, óptimo loco cum aromátibus sepelívit.

Ant. Qui persequebántur justum, * demersísti eos, Dómine, in inférno, et in ligno crucis dux justi fuísti.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui persequebántur justum, demersísti eos, Dómine, in inférno, et in ligno crucis dux justi fuísti.

Capitulum Hymnus Versus {ex Proprio Sanctorum}

Rom 10:10-11

Fratres: Corde enim créditur ad justítiam, ore autem conféssio fit ad salútem. Dicit enim Scriptúra: Omnis, qui credit in illum, non confundétur.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. Annuntiavérunt ópera Dei.

℟. Et facta ejus intellexérunt.

Canticum: Benedictus {Antiphona ex Proprio Sanctorum}

Ant. Concéde nobis * hóminem justum, redde nobis hóminem sanctum: ne interfícias hóminem Deo carum, justum, mansuétum et pium.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Concéde nobis hóminem justum, redde nobis hóminem sanctum: ne interfícias hóminem Deo carum, justum, mansuétum et pium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Majestátem tuam, Dómine, supplíciter exorámus: ut, sicut Ecclésiæ tuæ beátus Andréas Apóstolus éxstitit prædicátor et rector; ita apud te sit pro nobis perpétuus intercéssor.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Salve, crux pretiósa.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salve, crux pretiósa, súscipe discípulum ejus, qui pepéndit in te magíster meus Christus.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Kaléndis Decémbris Luna vicésima quarta Anno Dómini 2029

Sancti Nahum Prophétæ, in Bégabar quiescéntis.

Romæ sanctórum Mártyrum Diodóri Presbýteri, et Mariáni Diáconi, cum áliis plúribus, qui, sub Numeriáno Príncipe, cum in Arenário natalítia Mártyrum ágerent, illic, obstrúcta a persecutóribus jánua cryptæ ac díruta désuper mole, martýrii glóriam meruérunt.

Item Romæ pássio sanctórum Lúcii, Rogáti, Cassiáni et Cándidæ.

Nárniæ sancti Próculi, Epíscopi et Mártyris; qui, post multa egrégia ópera, a Rege Gothórum Tótila jussus est decollári.

In civitáte Casalénsi sancti Evásii, Epíscopi et Mártyris.

Eódem die sancti Ansáni Mártyris, qui, sub Diocletiáno Imperatóre, Romæ conféssus Christum et in cárcerem trusus, deínde Senas, in Túscia, perdúctus, ibídem cápitis obtruncatióne cursum martýrii perfécit.

Amériæ, in Umbria, sancti Olympíadis, viri Consuláris, qui a beáta Firmína ad fidem est convérsus, et sub Diocletiáno, in equúleo tortus, martýrium consummávit.

Arbéle, in Pérside, sancti Ananíæ Mártyris.

Medioláni sancti Castritiáni Epíscopi, qui, in máxima Ecclésiæ perturbatióne, virtútum méritis ac rerum pie religioséque gestárum laude enítuit.

Bríxiæ sancti Ursicíni Epíscopi.

Noviómi, in Bélgio, sancti Elígii Epíscopi, cujus vitam admirándam múltiplex signórum númerus comméndat.

Apud Virodúnum, in Gállia, sancti Ageríci Epíscopi.

Eódem die sanctæ Natáliæ, uxóris beáti Hadriáni Mártyris, quæ, sub Diocletiáno Imperatóre, sanctis Martýribus, Nicomedíæ in cárcere deténtis, multo témpore ministrávit; impletóque eórum certámine, Constantinópolim est profécta, et ibídem in pace quiévit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Rom 10:16-18

Isaías enim dicit: Dómine, quis crédidit audítui nostro? Ergo fides ex audítu, audítus autem per verbum Christi. Sed dico: Numquid non audiérunt? Et quidem in omnem terram exívit sonus eórum, et in fines orbis terræ verba eórum.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Beátus Andréas.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus Andréas orábat, dicens: Dómine, Rex ætérnæ glóriæ, súscipe me pendéntem in patíbulo.

Capitulum Responsorium Versus {ex Proprio Sanctorum}

Rom 10:10-11

Fratres: Corde enim créditur ad justítiam, ore autem conféssio fit ad salútem. Dicit enim Scriptúra: Omnis, qui credit in illum, non confundétur.

℟. Deo grátias.

℟.br. In omnem terram * Exívit sonus eórum.

℟. In omnem terram * Exívit sonus eórum.

℣. Et in fines orbis terræ verba eórum.

℟. Exívit sonus eórum.

℣. Glória Patri, et Fílio, * et Spirítui Sancto.

℟. In omnem terram * Exívit sonus eórum.

℣. Constítues eos príncipes super omnem terram.

℟. Mémores erunt nóminis tui, Dómine.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Majestátem tuam, Dómine, supplíciter exorámus: ut, sicut Ecclésiæ tuæ beátus Andréas Apóstolus éxstitit prædicátor et rector; ita apud te sit pro nobis perpétuus intercéssor.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Andréas Christi fámulus.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Andréas Christi fámulus, dignus Dei Apóstolus, germánus Petri, et in passióne sócius.

Capitulum Responsorium Versus {ex Proprio Sanctorum}

Rom 10:12-13

Non enim est distínctio Judǽi et Græci: nam idem Dóminus ómnium, dives in omnes, qui ínvocant illum. Omnis enim, quicúmque invocáverit nomen Dómini, salvus erit.

℟. Deo grátias.

℟.br. Constítues eos príncipes * Super omnem terram.

℟. Constítues eos príncipes * Super omnem terram.

℣. Mémores erunt nóminis tui, Dómine.

℟. Super omnem terram.

℣. Glória Patri, et Fílio, * et Spirítui Sancto.

℟. Constítues eos príncipes * Super omnem terram.

℣. Nimis honoráti sunt amíci tui, Deus.

℟. Nimis confortátus est principátus eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Majestátem tuam, Dómine, supplíciter exorámus: ut, sicut Ecclésiæ tuæ beátus Andréas Apóstolus éxstitit prædicátor et rector; ita apud te sit pro nobis perpétuus intercéssor.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Qui persequebántur justum.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui persequebántur justum, demersísti eos, Dómine, in inférno, et in ligno crucis dux justi fuísti.

Capitulum Responsorium Versus {ex Proprio Sanctorum}

Rom 10:16-18

Isaías enim dicit: Dómine, quis crédidit audítui nostro? Ergo fides ex audítu, audítus autem per verbum Christi. Sed dico: Numquid non audiérunt? Et quidem in omnem terram exívit sonus eórum, et in fines orbis terræ verba eórum.

℟. Deo grátias.

℟.br. Nimis honoráti sunt * Amíci tui, Deus.

℟. Nimis honoráti sunt * Amíci tui, Deus.

℣. Nimis confortátus est principátus eórum.

℟. Amíci tui, Deus.

℣. Glória Patri, et Fílio, * et Spirítui Sancto.

℟. Nimis honoráti sunt * Amíci tui, Deus.

℣. Annuntiavérunt ópera Dei.

℟. Et facta ejus intellexérunt.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Majestátem tuam, Dómine, supplíciter exorámus: ut, sicut Ecclésiæ tuæ beátus Andréas Apóstolus éxstitit prædicátor et rector; ita apud te sit pro nobis perpétuus intercéssor.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Salve, crux pretiósa, * súscipe discípulum ejus, qui pepéndit in te magíster meus Christus.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salve, crux pretiósa, súscipe discípulum ejus, qui pepéndit in te magíster meus Christus.

Ant. Beátus Andréas * orábat, dicens: Dómine, Rex ætérnæ glóriæ, súscipe me pendéntem in patíbulo.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus Andréas orábat, dicens: Dómine, Rex ætérnæ glóriæ, súscipe me pendéntem in patíbulo.

Ant. Andréas Christi fámulus, * dignus Dei Apóstolus, germánus Petri, et in passióne sócius.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Andréas Christi fámulus, dignus Dei Apóstolus, germánus Petri, et in passióne sócius.

Ant. Maximílla Christo amábilis * tulit corpus Apóstoli, óptimo loco cum aromátibus sepelívit.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Maximílla Christo amábilis tulit corpus Apóstoli, óptimo loco cum aromátibus sepelívit.

Ant. Qui persequebántur justum, * demersísti eos, Dómine, in inférno, et in ligno crucis dux justi fuísti.

Psalmus 138 [5]

138:1 Dómine, probásti me, et cognovísti me: * tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui persequebántur justum, demersísti eos, Dómine, in inférno, et in ligno crucis dux justi fuísti.

Capitulum Hymnus Versus {ex Proprio Sanctorum}

Rom 10:10-11

Fratres: Corde enim créditur ad justítiam, ore autem conféssio fit ad salútem. Dicit enim Scriptúra: Omnis, qui credit in illum, non confundétur.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. Annuntiavérunt ópera Dei.

℟. Et facta ejus intellexérunt.

Canticum: Magnificat {Antiphona ex Proprio Sanctorum}

Ant. Cum pervenísset * beátus Andréas ad locum, ubi crux paráta erat, exclamávit et dixit: O bona crux, diu desideráta, et jam concupiscénti ánimo præparáta: secúrus et gaudens vénio ad te, ita et tu exsúltans suscípias me discípulum ejus, qui pepéndit in te.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum pervenísset beátus Andréas ad locum, ubi crux paráta erat, exclamávit et dixit: O bona crux, diu desideráta, et jam concupiscénti ánimo præparáta: secúrus et gaudens vénio ad te, ita et tu exsúltans suscípias me discípulum ejus, qui pepéndit in te.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Majestátem tuam, Dómine, supplíciter exorámus: ut, sicut Ecclésiæ tuæ beátus Andréas Apóstolus éxstitit prædicátor et rector; ita apud te sit pro nobis perpétuus intercéssor.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Ante

flexis genibus

Aperi Dómine, os meum ad benedicéndum nomen sanctum tuum: munda quoque cor meum ab ómnibus vanis, pervérsis et aliénis cogitatiónibus; intelléctum illúmina, afféctum inflámma, ut digne, atténte ac devóte hoc Offícium recitáre váleam, et exaudíri mérear ante conspéctum divínæ Majestátis tuæ. Per Christum Dóminum nostrum.

℟. Amen.

Dómine, in unióne illíus divínæ intentiónis, qua ipse in terris laudes Deo persolvísti, has tibi Horas (vel hanc tibi Horam) persólvo.

Post

Sacrosánctæ et indivíduæ Trinitáti, crucifíxi Dómini nostri Jesu Christi humanitáti, beatíssimæ et gloriosíssimæ sempérque Vírginis Maríæ fœcúndæ integritáti, et ómnium Sanctórum universitáti sit sempitérna laus, honor, virtus et glória ab omni creatúra, nobísque remíssio ómnium peccatórum, per infiníta sǽcula sæculórum.

℟. Amen.

℣. Beáta víscera Maríæ Vírginis, quæ portavérunt ætérni Patris Fílium.

℟. Et beáta úbera, quæ lactavérunt Christum Dóminum.

Et dicitur secreto Pater noster. et Ave Maria.